
UVODNA RIJEČ 


Prošlo je šezdeset godina otka¬ 
ko »fenomen Fatima« pobuđuje 
zanimanje katoličkog svijeta. 

Fatima stoji na početku snažne 
duhovne obnove Portugala. S do¬ 
gađajima u Fatimi nastaje novo 
razdoblje u religioznom životu 
Portugala. 

Fatima je našu liturgiju obogatila jednim novim 
blagdanom: blagdanom Prečistog Srca Marijina. Fatima 
je u duhovnost kršćanskog puka uvela novu pobožnost 
pet prvih subota. Fatima je izazvala religiozni pokret 
svjetskih razmjera. 

Godine 1930. crkvena vlast u Portugalu, nakon sve¬ 
stranog i dugogodišnjeg ispitivanja, službeno odobrava 
kult Fatimske Gospe. Kad se radi o »privatnim« objava¬ 
ma, Rim ne izriče nikakvih obvezatnih sudova. To su 
povijesne činjenice koje nisu predmetom vjere u teo¬ 
loškom smislu riječi. Ali znamo da se Pape pozitivno 
odnose prema Fatimi i da ne taje svoje pobožnosti pre¬ 
ma Fatimskoj Gospi. Pio XII. je novosagrađenoj crkvi u 
Fatimi podijelio čast bazilike. Na pedesetu godišnjicu 
ukazanja papa Pavao VI. hodočasti u Fatimu. Ove godi¬ 
ne za šezdesetu obljetnicu, šalje onamo svoga poseb¬ 
nog izaslanika bostonskog nadbiskupa kardinala Hum- 
berta Medeirosa. 

U mojoj su uspomeni nezaboravni dani prvoga 
hrvatskog hodočašća u svibnju 1968, kada smo nakon 

koncelebrirane svete mise, s našim biskupima i sveće¬ 
nicima, obavili posvetu našeg naroda Srcu Marijinu I 
u pozlaćenom srou ostavili naš zavjet. 

Naš poznati pisac Yves Ivonldes, nakon pomnog 
proučavanja izvora i literature, svojim vještim perom 
iznosi nam u ovoj knjizi objektivno fatimske događaje 
da o njima ozbiljno razmislimo. Knjigu je »ponudio« 
vjernicima na razmišljanje. Posebnu pozornost svraća 
pisac na to da iz analize činjenica izvede suštinu i smi¬ 
sao Fatimske poruke. Ta je poruka ozbiljna i danas — 
u doba vjerske klonulosti mnogih — vrlo aktualna: gri¬ 
jeh je zlo, razlog vječne propasti i izvor svih jada u 
tom našem nesređenom svijetu. 

Ta Je poruka poziv na molitvu i na žrtvu kao neiz- 
bježivi postulat kršćanskog života. 

Ako ozbiljno shvatimo Fatimsku poruku, ova je knji¬ 
ga postigla svoju svrhu. 

U Rimu. na blagdan Srca Marijina, dana 18. lipnja 
1977. 





Prefekt Kongregacije za nauk vjere 



PREDGOVOR 


Dana 13. svibnja 1967, u povodu proslave 50. obljet¬ 
nice ukazanja, u Fatimi se našao i ruski pjesnik Evgenij 
Aleksandrovič Jevtušenko. Znatiželjno je promatrao do 
tada neviđeno mnoštvo, oko milijun ljudi na okupu. 
Njegova prisutnost zagolicala je novinare. Htjeli su iz¬ 
javu, utiske, komentar. Jevtušenko je najprije rekao: 
»Treba dugo misliti prije nego što se počne o ovome 
govoriti.« 

Izjava pametna čovjeka! 

Jest, o Fatimi treba najprije razmišljati, studirati, a 
dodao bih i — moliti! Kad se radi o Božjim tajnama, 
molitva Je prvo i uvijek neizostavno sredstvo. 

U općem strahu svijeta, prožeo nas je strah od var- 
ki. Nije čudo, strašno smo izvarani. A i na duhovnom 
području može biti teških obmana, pogotovu u ovom 
našem živčano rastrojenom svijetu. Prema tome, opre¬ 
zne valja poštivati, a ne ljutiti se na njih. One koji 
Fatimu glasno niječu, treba mirno saslušati zašto to 
čine. One koji je prihvaćaju, još više! Nepošteni su sa¬ 
mo oni koji je izruguju, a o njoj ništa ili vrlo malo zna¬ 
ju. Koji je ignoriraju, nemaju ticalo za presudne doga¬ 
đaje. 

Svrha je ove knjige da Fatimu ponudi vjernicima na 
razmišljanje. 

Prvi dio knjige jest prijevod autentičnih Lucijinih 
spisa. Dakako, to nije sva dokumentacija o Fatimi, ali 
upravo ta sjećanja jesu glavni izvor za proučavanje 

fatimskih događaja. Ti se spisi prvi put pojavljuju u 
našoj hrvatskoj javnosti. 

Drugi dio knjige jest prezentacija fatimske objave, 
kako je vidi pisac, koji ju je studirao po najnovijoj li¬ 
teraturi, navedenoj na kraju knjige. Što je knjiga, jasno 
izražava naslov: Veliki upitnik! Ponuđeni odgovor ni za 
koga ne mora biti uvjerljiv. Uza sve to, osvjedočen sam 
da će barem nekoga uvjeriti. Ako nekoga potakne na 
dublje i svestranije istraživanje ovoga otajstvenog fe¬ 
nomena, bit će to posve dovoljan razlog što se knjiga 
pojavljuje. 

Na temelju čega je pisana? 

Na povjerenju prema autorima koji se Fatimom 
stručno bave, neki i više od dvadeset godina. Oni su je 
obradili po ovim izvorima: 

a) Četiri Lucijina autentična spisa. 

b) Mnoga njezina originalna pisma. 

c) Originalna izvješća fatimskog župnika koji je 
djecu redovito ispitivao, a potpun izvještaj završio u 
kolovozu 1918. godine. 

d) Izvještaj monsinjora Joakima Vieira da Rosa, iz 
Porta, koji je proveo izvide 25. listopada 1917, saslu¬ 
šavši šesnaest svjedoka. 

e) Zapisnici saslušanja Kanonske komisije koja je 
23. rujna 1923. preslušala šest kvalificiranih svjedoka, 
a 8. lipnja 1924. provela službeno ispitivanje sestre Lu- 
cije. 

f) Službeni izvještaj Kanonske komisije što ga je 
uručila crlcvenim vlastima. 

Kanonska komisija ispitivala je događaje osam go¬ 
dina. Njezina relacija ima 31 poglavlje. Službeno je pro¬ 
glašena 13. listopada 1930. godine. U njoj piše da su 
-ukazanja naše Gospe u Fatimi dostojna vjerovanja«. 

Je li time fatimsko pitanje zaključeno? Nije! Napro¬ 
tiv, Jedva je i počelo. 

Kako to? 

činjenica jest da do danas nije objavljena komplet¬ 
na fatrmska dokumentacija. A to je prvi uvjet za studio¬ 
zno izučavanje. Tek 1973. objavio je Antun M. Martins, 
Di, veliki svezak pod naslovom »Memorias e cartas da 
Irma Lucia — Sjećanja i pisma sestre Lucije«. Na par¬ 
nim stranicama reproducirao je fotokopije Lucijinih če¬ 
tiriju sjećanja, a na neparnim tekst na portugalskom, 
francuskom i engleskom jeziku. Novo izdanje, još pot¬ 
punije, izašlo je 1976. pod naslovom »Documentos de 
Fatima«, s tekstovima na portugalskom, španjolskom i 
talijanskom jeziku. Vincenzo Benassi, koji piše prikaz 
o tom izdanju u »Madre di Dio«, broj 4, 1977, str. 12, 
kaže da je ovo izdanje uklonilo neke nedostatke pre- 
đašnjega. I Giuseppe Besutti (Mi'les, 1977) piše da 
je to »značajan doprinos izučavanju fatimskih zbiva¬ 
nja«. Međutim, i jedan i drugi pisac prigovaraju činjeni¬ 
ci što do danas nisu objavljeni svi izvori. »Za znanstve¬ 
ni rad — piše profesor Besutti — potrebno je raspola¬ 
gati sa svim izvorima, da bi ih se moglo izučiti. Luci- 
jini spisi dolaze na prvo mjesto, ali moraju biti popraće¬ 
ni sa svom ostalom dokumentacijom koja se nalazi u 
arhivima, a koji se dokumenti često citiraju, a ne zna 
se kakvi su. Da budemo jasni, ne radi se o tome da se 
zaniječe Fatima i njezina poruka nego da se poštuju 
nezaobilazni uvjeti, nužni da bi se izvanredna događa¬ 
nja u Cova da Iria mogla prihvatiti s punim povjere¬ 
njem. Potrebna je kritička povijest, ona s velikim 
početnim slovom.« 

Pametno i pošteno! 

Profesor Benassi zamjera Martinsu što jednostav¬ 
no izjavljuje da se originalni dokumenti nalaze u Bis¬ 
kupskom arhivu u Leiriji. Nigdje se ne obrazlaže zašto 
su tamo, kako su tamo stigli, jesu li stručno svrstani, 
kako i kada ih se može provjeriti, a budući da je Luci- 
ja još živa, zašto svi dokumenti nemaju Lucijino ovjere- 
nje? U pretpostavci da je sve to u redu, treba odgovo¬ 
riti na još jedno pitanje: Koliko su svi ti dokumenti 
uistinu istiniti? Jesu li i u kojoj mjeri, na objave iz 1917. 
godine, utjecala kasnija Lucijina razmišljanja? činje¬ 
nica jest, da je Lucija svoja sjećanja pisala dvadesetak 

godina poslije događaja. Potrebno je raščistiti svu pro¬ 
blematiku, kako je to učinjeno s Lourdesom, Katarinom 
Laboure i ukazanjima u Rue du Bac, u Parizu. 

Gdje smo, dakle? Još nije objavljena ni sva fatim- 
ska dokumentacija, a kamoli napisana kritička povijest 
događaja. Malo može utješiti činjenica, da je i Lour- 
des čekao sto godina svoju znanstvenu obradu. 

Kako onda? 

Fatima, slično kao i Evanđelje, nosi u sebi unutar¬ 
nju snagu uvjerljivosti, neko otajstveno svjetlo i grm¬ 
ljavinu. Glavni kriterij prepoznavanja Nadnaravnoga 
jest onaj što ga je dao Isus: »po plodovima!« Zato. jače 
od svih čuda, jest čudo malih pastira! Njihova svetost, 
izvanredno razumijevanje smisla za molitvu i žrtvu, lju¬ 
bav do grešnlka, strah od grijeha, vjera u Život, u Raj, 
Čime su trajno i jedino zaokupljeni, prezir i najmanje 
laži, izvanredna ljubav do istine, nečuvena hrabrost da 
prihvate svaku žrtvu, čak i smrt, ali da sebe ne poreču, 
a Gospu ne izdaju — to je ono što uvjerava i presene- 
ćuje. čitajući Lucijina sjećanja, nužno se nameće 
zaključak s pitanjem: Ako ovu djecu ne odgaja Bog, 
ne čini to ni vrag. Tko onda? Tek u tom slučaju Fatima 
postaje neodgonetljiv misterij. 

Još nešto! Čak i u pretpostavci da su kasnija Luci¬ 
jina razmišljanja imala neki utjecaj na opis događaja, 
sasvim je sigurno da ono što piše ne može biti izmišlje¬ 
no. Jednostavno, spontano, iskreno nizanje događaja 
i poruke nosi u sebi pečat autentičnosti, realnog do¬ 
življavanja, uvjerljivost istine. Čudesan život mališana, 
potvrđen mnoštvom svjedoka, čak i očitih čuda, jest vr¬ 
lo snažno svjedočanstvo eksplozije Nadnaravnoga, 
kako reče Claudel. Teologija Prečistog Srca. sve vjer¬ 
ske istine koje su vidioci dodirnuli, u potpunom su 
skladu s naukom Crkve. A prenose ih nepismena djeca 
od sedam, devet i deset godina! To je Pape prisililo da 
sc pozitivno odnose prema Fatimi. 

Neki ističu da se Lucija u nekim pojedinostima pre¬ 
varila. Točno. A tko od nje očekuje neprevarljivost? 
Tko pozorno čita njezine spise, pronaći će i retoričkih 

fraza, netočnosti, čak i sitnih protuslovlja, što je i ra¬ 
zumljivo i dopustivo pri sjećanjima nakon toliko godi¬ 
na. A radi se o pojedinostima malog ili nikakvog zna¬ 
čenja. Oni koji su se time posebno bavili, među njima 
Messias Dlas Coelho, tvrdi: »Lucija je bila vjeran pri¬ 
jenosnik suštine poruke koju joj je Nebo povjerilo.« 

Ima ih koji smatraju drskošću to što se usudila pi¬ 
sati Papi, što tobože »dijeli lekcije« biskupima, sudi 
svećenicima i redovnicima. To je kleveta, i ne mala! 
Lucija nikome ne sudi, kad se izjašnjava u tom smislu, 
ona se poziva na ono što joj je priopćio naš Gospodin. 
Kad joj je biskup naredio da piše Papi, ona se pita, u 
pismu svome ispovjedniku, tko sam ja? Što god je či¬ 
nila, radila je po nalogu onih koji su joj imali pravo za¬ 
povijedati. U pismu Papi govori, sa svom poniznosti, 
što joj je rekla Presveta DjeVica i naš Gospodin. Nema 
traga onome što je jedna druga svetica, sveta Katarina 
Slenska, 1378, pisala Papi: »Svetosti, pravda bez milo¬ 
srđa, to je prikrivena okrutnost ... Uistinu, sveti Oče, 
ne vidim drugu mogućnost, ako se želi obnoviti Crkvu, 
nego da okupite oko sebe svete i kreposne ljude koji se 
ne boje smrti. Ne vodite računa o tome, koliko su učeni 
i veliki, nego Jesu li voljni revno voditi svoja stada. 
Odaberite skupinu dobrih kardinala, koji će biti stupo¬ 
vi Vaše snage, pa Vam, uz Božju pomoć, pomoći nositi 
teret obaveza!« A kardinalu Petru di Luni pisala je 
ovako: »Zaklinjem Vas ... nagovarajte Papu, da izabe¬ 
re nove, svete kardinale, koji žele umrijeti za ljubav 
istine i za Istinsku obnovu Crkve!« 

U Lucljinlm pismima nema traga takvu pisanju. A 
ipak, kritička povijest ni takve riječi Katarini Sienskoj 
nije zamjerila. 

Očekujemo kritičku povijest Fatime. Osvjedočen 
sam da će ona, strogo znanstveno, potvrditi realnost 
fatimsklh ukazanja i pokazati veličinu i dalekosežnost 
Gospine poruke. Nema malo znakova koji joj već sada, 
dovoljno uvjerljivo, govore u prilog. 

A to je bio poticaj da napišem ovu knjigu. 

Rim, svibnja 1977. Autor 


11 




I. DIO 

AUTENTIČNI SPISI 
LUCIJE DOS SANTOS 




PRVO SJECANJE 


Dana 12. rujna 1935. preneseni su posmrtni 
ostaci male Jacinte iz groba obitelji Baron 
de A'lvaiazere, u Vila Nova de Ouršm, na 
groblje u Fatimu. Lijes je tom prigodom bio 
otvoren i — na veliko čuđenje prisutnih — 
ukazalo se sačuvano i netaknuto djevičan¬ 
sko lice pokojnice, umrle 20. veljače 1920. 
godine. Lice je odmah fotografirano. 

Tadašnji fatimski biskup, monsinjor Josč Al- 
ves Correia da Silva, pošalje potom jednu 
fotografiju Luciji koja mu je zahvalila opšir¬ 
nim pismom. U njemu je usputno veličala 
kreposti male Jacinte. Tada joj biskup nalo¬ 
ži da napiše sve što o njoj znade. Tako Je do¬ 
šlo do ovoga napisanog Lucijina sjećanja. 
Završila ga je za Božić 1935. godine. 

Preuzvišeni, 

Prihvaćam se posla nakon što sam zamolila pomoć 
Presvetog Srca Isusova i Marijina i zazvala Svjetlo i 
Milost pred Svetotajstvom. Ne želim napisati ništa što 
nije isključivo na slavu Isusovu i Presvete Djevice. U 
sebi osjećam određen otpor jer o Jacinti ne mogu go¬ 
tovo ništa kazati a da pri tom, direktno ili indirektno, 
ne govorim i o sebi. Ipak, pokoravam se Vašem nalogu, 
jer je Vaša volja, Preuzvišeni, za me volja našega dob¬ 
rog Boga. Počinjem, dakle, ovaj posao zazivajući pomoć 
Srca Isusova i Marijina i molim ih da ga blagoslove i 
posluže se tim činom moje poslušnosti za obraćenje 
jadnih grešnika, za koje se ova draga duša, Jacinta, 
toliko žrtvovala. 

Znam, Preuzvišeni, da od mene ne očekujete ruko¬ 
pis koji će Vas posve zadovoljiti, jer Vam je poznata 
moja nesposobnost. Ispričat ću, dakle, ono što mi je o 
Jacinti ostalo u sjećanju. Smatram Božjom milošću što 
sam bila njezina povjerljiva i intimna prijateljica. Sa¬ 
čuvala sam živo sjećanje na nju, a u njemu je uključeno 
moje veliko poštovanje prema njezinoj svetosti. 

Uza svu moju dobru volju da slušam, dopustite mi, 
Preuzvišeni, da neke stvari koje su u vezi s mojom 
osobom, prešutim. Neka se očituju tek na pragu vječ¬ 
nosti! Ne čini li Vam se neobično, da neke tajne ču¬ 
vam za vječnost? A nije li tako postupala i Presveta 
Djevica? Ne kaže li Evanđelje da je ona sve čuvala u 
svom srcu? A ipak je ona bila najprikladnija da nam 
otkrije sve tajne Božjeg milosrđa. Uza sve to odnijela 
ih je u dvore Vječnoga Kralja. K tome. sjećam se jed¬ 
nog naputka što mi ga je dao neki svećenik kad mi je 
brlo jedanaest godina. Kao i mnogi drugi, došao je k 
meni da me ispituje. Među ostalim, postavio mi je jed¬ 
no pitanje na koje nisam htjela odgovoriti. Kad je is¬ 
crpio sva svoja pitanja, a nije dobio odgovor na ono što 
je zapravo htio, rekao mi je: »Dobro činiš, kćeri moja, 
jer tajna kraljevske kćeri mora ostati sakrivena u dnu 
srca!« Tada nisam razumjela značenje tih riječi, ali mi 
je bilo jasno da odobrava moje ponašanje. Budući da 

te riječi nisam nikada zaboravila, čini mi se. da ih sada 
shvaćam. Taj svećenik bio je župnikom u Torres No- 
vas. On sigurno nije svjestan koliko je tim riječima 
učinio dobra mojoj duši. Zato ga se uvijek sjećam sa 
zahvalnošću. 

U vezi s tom mojom rezerviranosti, ipak sam se 
jednoga dana savjetovala sa župnikom iz Olivala, jer 
nisam znala kako ću odgovoriti kad su me zapitkivali, 
je II Gospa još nešto rekla osim onoga što su od me¬ 
ne čuli. Župnik nas je svo troje savjetovao ovako:»Do¬ 
bro činite, djeco moja, kad tajne vaše duše čuvate za 
sebe i Boga. Kad vas o tome pitaju, odgovorite: Jest, 
Gospa je još toga rekla, ali je to tajna. Rekla nam je 
da to nikomu ne kažemo, zato nećemo reći. Tako ćete 
svoju tajnu sačuvati pozivom na Djevicu.« Izvrsno sam 
shvatila savjet toga časnog staroste. 

Gubim vrijeme, Preuzvišeni, s ovim dugim uvodom, 
a i sami ćete se možda zapitati: Čemu sve to? Poči¬ 
njem, dakle, sa svojim sjećanjima na Jacintu. Budući 
da nemam slobodnog vremena, pišem svoje uspome¬ 
ne, koliko mi Srce Isusovo i Marijino omoguće da se 
prisjetim, na jednostavnim komadićima papira, olov¬ 
kom koju skrivam pod platno dok šivam. 

0 ti, koja si prošla svijetom 
u kratkom letu, 

Jacinto draga, 

i u dubokom bolu ljubila Isusa, 
ne zaboravi moju molbu 
koju ti uputih jednoga dana: 

Budi mi prijateljicom 
kod Gospina prijestolja! 

Djevičanski ljiljane, 
blještavi alem-kamene, 
koji u Nebu sjajiš, 

Serafe ljubavi, 
s tvojim malim bratom, 
moli Gospodina za me! 

Preuzvišeni, 

Prije događaja iz 1917. godine, osim rodbinskih ve¬ 
za, nikakvim posebnim osjećajima nisam bila vezana 
uz Jacintu i Franju. Odnosila sam se prema njima kao 
prema svoj ostaloj djeci, štoviše, Jacintino društvo 
bilo mi je koji put čak neugodno. Bila je prgava. I naj¬ 
manja prepirka, kakve često nastaju među djecom, bila 
je dovoljna da se uvrijeđeno povuče u kut i »privezuje 
mulu«, kako se u nas kaže. Da je ponovno uvučemo u 
igru, nisu bile dovoljne ni najnježnije riječi, što ih dje¬ 
ca u takvim slučajevima znaju smišljati. Uvijek ju je 
trebalo pustiti da ona sama odabere igru i suigrače s 
kojima će se igrati. No, uza sve to bila je vrlo dobra 
srca. Znala je biti upravo nježna i slatka, ljupka i za¬ 
vodljiva. Ne znam zašto, ali Jacinta 'i Franjo posebno 
su me voljeli i uvijek tražili zgodu da se sa mnom igra¬ 
ju. Izbjegavali su društvo druge djece pa su me trajno 
nagovarali da se s njima igram i vodili k zdencu mojih 
roditelja koji se nalazio na dnu prostranog dvorišta. Ta¬ 
mo je Jacinta odabirala igre, najčešće one s kamenčići¬ 
ma i igre na dugmad. Tako smo se igrali sjedeći na po¬ 
pločanom, prostranom bunaru u sjeni masline i dviju 
šljiva. Ta igra na dugmad priredila mi je često velike 
neugodnosti. Kad bi nas pozvali na ručak, na mojoj ha¬ 
ljini nije više bilo ni jednog dugmeta. Jacinta ih je sve 
dobila i bez milosrđa odrezala. Majka bi me tada izgr¬ 
dila i naredila da ih što prije prišijem. Ali kako, kad 
drugih nisam imala, a nije bilo moguće ni pomisliti da 
bi mi ih Jacinta vratila. Bila je škrta i prkosna. Čuvala 
ih je za drugu igru, da ne bi morala, ako izgubi, odre¬ 
zati svoje. Morala sam joj se zaprijetiti da se više 
neću s njom nikada igrati. Tada bi mi ih vratila. 

Često nisam mogla udovoljiti mojoj maloj prijate¬ 
ljici u želji za igrom. Budući da su moje dvije starije 
sestre, od kojih je jedna bila tkalja, druga krojačica, 
ostajale čitav dan kod kuće, na radu, susjede koje su 
odlazile u polje, molile bi majku da smiju ostaviti djecu 
u našem dvorištu, pod nadzorom mojih sestara. Majka 
je to dopuštala, ali je teret čuvanja djece pao na mene. 
Morala sam nadgledati mališane i paziti da netko ne 

bi pao u bunar koji se nalazio u dvorištu. Tri granate 
smokve branile su djecu od vrućine. Njihove grane slu¬ 
žile su za ljuljačke, a staro gumno za blagovalište. Kad 
bi, u tim prigodama, došla Jacinta s bratom da me po¬ 
zove u igru, odgovarala sam da ne mogu ići, jer mi je 
majka naredila da budem s djecom. Oni bi tada odla¬ 
zili ozlojeđeni. 

U vrijeme popodnevnog odmora moja bi majka svu 
svoju djecu poučavala vjeronauk, pogotovu u vrijeme 
korizme. Govorila bi: »Ne žel'im da me osramotite, kad 
vas gospodin župnik bude ispitivao za Uskrs.« I ostala 
djeca, koja bi se tu zatekla, prisustvovala bi pouci. 
Često i Jacinta. 

Jednoga dana neki je dječak tužio mojoj majci dru¬ 
goga da je govorio ružne riječi. Majka oštro ukori ne- 
valjanca, a nama protumači da se takve riječi ne smiju 
govoriti, jer je to grijeh, da to žalosti Isusa i da on tak¬ 
ve šalje u pakao, ako se ne ispovijeda. Mala Jacinta 
nije nikada zaboravila tu lekciju. Kad je drugi dan u na¬ 
šemu vrtu susrela istu grupu dječaka, zapitala me: 

— Sigurno te ni danas majka neće pustiti k nama? 

— Ne. 

— Dobro, onda idem k Franji u naše dvorište. 

— A zašto ne ostaneš tu? 

— Majka ne želi da budemo s ovim dječacima. Re¬ 
kla nam Je da se igramo u našemu dvorištu. Neće da na¬ 
učimo ružne riječi. To su grijesi, a Isus grijehe ne voli. 

Sada se prigne i šapne mi u uho: 

— Kad bi te mama pustila, bi li htjela doći k nama? 

— Bih. 

— Onda je zamoli — i primivši brata za ruku — 
ode u svoje dvorište. 

Kako već rekoh, Jacinta se voljela igrati, ali uvijek 
za nekakvu obavezu. U takvim igrama onaj tko dobiva 
nalaže drugomu da izvrši što god mu padne na um. 
Jacinta bi, kao dobitnik u igri, znala tražiti od onoga 
tko je izgubio da joj ulovi i donese leptira. Drugi bi 
ga put poslala po nekakav cvijet koji joj se svidio. 

Jednoga dana igrali smo se u mojoj roditeljskoj 
kući, a ja sam dobila igru. Moj mali brat zabavljao se 
kod stola s nekakvim piskaranjem. Naredila sam joj 
da ga poljubi. Odlučno je odvratila: 

— Neću. Naredi mi nešto drugo! Zašto mi ne nalo¬ 
žiš da poljubim Isusa, onoga tamo? 

Bio je to križ na zidu. 

— U redu — odvratih. — Popni se na sjedalicu, 
skini križ, donesi ga ovamo pa ga tri puta, i to na 
koljenima, zagrli i tri puta poljubi! Jedan poljubac za 
Franju, jedan za mene, jedan za tebe. 

— Isusu ću dati poljubaca koliko hoćeš. — Tada je 
skinula križ, izljubila ga s tolikom pobožnosti da to ni¬ 
kada ne mogu zaboraviti. Zatim se zagledala u Gospo¬ 
dina i zapitala: 

— Zašto je naš Gospodin tako pribijen na križ? 

— Jer je za nas umro. 

— Pričaj mi malo o tome! 

Na večernjim sijelima moja je majka običavala da 
nam priča priče. To je često činio i moj otac i moje se¬ 
stre, koje su nam pričale o vilama i princezama, obu¬ 
čenima u zlato. Majka nam je redovito pripovijedala po¬ 
vijest muke Isusove. Tako sam ja nešto o tome znala, 
a bilo mi je dosta samo jednom čuti priču pa bih je mo¬ 
gla ponoviti u pojedinostima. Tada počeh pripovijedati 
mojim malim prijateljima muku Isusovu. Prolazeći po¬ 
kraj nas, sestra je zapazila kako u rukama držimo križ. 
Istrgla nam ga i prekorila nas da se takvim stvarima 
ne smijemo igrati. Jacinta se diže pa će mojoj sestri: 

— Ne ljuti se, Marija, ja sam skinula križ, neću to 
više činiti. 

Moja ju je sestra pomilovala i rekla nam da se ode¬ 
mo igrati u dvorište, jer je kuća za to pretijesna. Tako 
smo nastavili priču kod bunara o kojemu sam već go¬ 
vorila, a bio je zakrlljen dvama kestenima, na maloj 
uzvisini, zarastao u kupinu. To smo mjesto kasnije oda¬ 
brali za naše omiljelo sastajanje. Tu smo čavrljali, mo¬ 
lili, a koji put i plakali, roneći suze u bunar, u vodu koju 

smo kasnije pili. Danas taj bunar prispodabljam Srcu 
Marijinu u koji smo točili suze, da bismo kasnije iz 
njega pili utjehu. 

Vratimo se priči! 91ušajući muku našega Gospodi¬ 
na, mala se Jacinta raznježila i počela plakati. Često 
je molila da joj to iznova pripovijedam. Pri tom je re¬ 
dovito plakala, a znala je i glasno reći: »Jadni naš Gos¬ 
podin! Neću nikada počiniti ni jednog grijeha. Neću da 
Gospodin radi mene trpi!« 


U večer je Jacinta voljela otići na gumno pokraj 
kuće odakle je gledala kako zapada sunce, a kasnije 
promatrala nebo osuto zvijezdama. Divila se noćima 
obasjanima mjesečinom. Natjecali smo se tko će više 
zvijezda nabrojiti, a zvali smo Ih anđeoskim svjetiljka¬ 
ma. Mjesec je bio svjetiljka naše Gospe. Sunce na¬ 
šega Gospodina. Znala je katkada reći: »Više volim 
svjetiljku naše Gospe nego onu našega Gospodina, 
jer Gospina ne peče i ne zaslijepljuje.« Vrućinu je 
teško podnosila. 

Moja sestra bila je velik štovatelj Srca Isusova. Kad 
god bi bila svečana sveta pričest za djecu, vodila me 
je da i ja moju obnovim. Moja tetka povela je jednom 
i Jacintu da vidi svečanost. Bila je oduševljena, poseb¬ 
no s »mali anđelima« koji su prosipali cvijeće. Poslije 
toga dana u igri bi se često izgubila i vratila s punom 
pregačicom cvijeća. Tada bi latice po nama posipala. 

— Jacinta, što radiš? — pitala bih je. 

— Posipam cvijeće, kao mali anđeli — odgovorila 
bi smijući se. 

Za blagdan Ti jelova moja bi sestra pripremila neko¬ 
liko »malih anđela« koji su stupali u procesiji uz Sve- 
totajstvo i posipali cvijećem put ispred Gospodina. Da¬ 
kako, ja sam uvijek bila među njima. Jedne godine, dok 
mi je sestra priređivala haljinu, pričala sam Jacinti o 
blagdanu i kako ću prosipati cvijeće pred Svetotaj- 
stvom. Mala me odmah zamolila neka rečem sestri da 
povede i nju. Sestra je prihvatila. Spremila je i za 

nju haljinicu i učila nas kako ćemo posipati cvijeće. 
Jacinta pri tom zapita: 

— A hoćemo li ga vidjeti? 

— Da — odgovori sestra — gospodin župnik će 
ga nositi. 

Kllktala je od radosti i trajno zapitkivala hoće li 
blagdan uskoro doći. Napokon, blagdan je osvanuo. 
Postavili su nas svaku s druge strane oltara, a kasnije 
uz Svetotajstvo, s košaricama u ruci. Na mig moje se¬ 
stre, ja sam bacala latice. Jacinta — ništa! Davala 
sam joj znakove. Uzalud. Ona je samo netremice gle¬ 
dala u gospodina župnika. Kad je svršila procesija, 
sestra je zapita: 

— Zašto nisi bacala cvijeće? 

— Nisam ga vidjela. Ti jesi? 

— Nisam, ali zar ne znaš da se Isusa u hostiji ne 
može vidjeti? On Je skriven. Skrivena ga primamo i u 
pričesti. 

— Kad se pričestiš. razgovaraš li ti s njim? 

— Jest, razgovaram. 

— A, zašto ga ne vidiš? 

— Jer je skriven. 

— idem pitati mamu da mi dopusti da se i ja pri- 
čestim. 

— Župnik ti to neće dopustiti jer još nemaš deset 
godina. 

— Nemaš ni ti, pa kako se onda pričešćuješ? 

— Jer ja znam vjeronauk, a ti ga još ne znaš. 

Tada me i Franjo i Jacinta zamoliše da ih učim vje¬ 
ronauk. Tako sam postala njihov kateheta. Vrlo su me 
pozorno slušali. Ponavljajući pitanja i odgovore, Jacinta 
mi jednog dana reče: 

— Uči nas nešto drugo, to već znamo. 

Tada joj rekoh: 

— Pitaj mamu da ti dopusti ići na vjeronauk u cr¬ 
kvu. 

Odmah su je išli pitati. Moja tetka pristane, ali ih 
je rijetko puštala. Govorila je: Crkva je daleko, a vi ste 
mali. Uostalom, gospodin župnik neće vas prlčestiti pri¬ 
je nego vam bude deset godina. 

Jacinta me često zapltklvila o sakrivenom Isusu. 
Jednom me upita: 

— Kako to da toliki svijet u isto vrijeme prima 
maloga skrivenog Isusa? Dobije li svatko od njega sa¬ 
mo komadić? 

— Ne, zar ne vidiš da ima puno hostija? U svakoj 
je mali skriveni Isus. 


Kad sam već porasla, majka mi Je namijenila duž¬ 
nost da pasem ovce. Starijoj sestri Karolinl bilo je već 
trinaest godina, a to je značilo da mora početi raditi. 
Novost sam odmah prenijela mojim malim drugovima 
i priopćila im da se više neću moći s njima igrati. Od¬ 
mah su molili majku da ih pusti sa mnom na pašu. Nije 
pristala i mi smo se morali razdvojiti. Ali gotovo svaki 
dan, u predvečerje, kad se stada vraćaju kući, dolazili 
bi mi u susret pa smo poslije zajedno odlazili na gumno 
čekajući da naša Gospa i anđeli zapale svoje svjetiljke 
i stave ih na prozore, da bi nam mogli osvjetljavati put, 
kako smo govorili. Kad nije bilo mjeseca, govorili smo 
da svjetiljka naše Gospe nema ulja. 

Mališani se nisu mogli pomiriti odsutnošću svoje 
drugarice u igri. Zato su navaljivali na majku da im 
povjeri čuvanje njihova stada. Moja tetka, da ih se rije¬ 
ši, pristane i povjeri im nekoliko ovaca. Sjajući od ra¬ 
dosti, došli su me o tome obavijestiti. Dogovorili smo 
se da svaki dan sjedinimo naše ovce. Svatko će izves¬ 
ti stado iz obora u vrijeme kad to njegova majka 
odredi. Tko prvi izađe, neka čeka uz Barreiro. Tako smo 
zvali jednu lokvu na podnožju brežuljka. Kad bismo se 
sastali i dogovorili kuda ćemo na pašu, krenuli bismo 
s ovcama kličući kao da idemo na neku svečanost. 

Tako je Jacinta započela svoj život pastirice. Ovce 
su nam bile privržene, jer bismo im koji put dali dio 

svoje užine. Kad smo stigli na pašnjak, mogli smo se 
bezbrižno igrati, jer se ovce nisu udaljavale od nas. 

Jacinta je uživala slušati jeku vlastitoga glasa u 
dolini. Da nam brže prođe vrijeme, popeli bismo se na 
neku hridinu na uzvisini i odatle na sav glas izvikivali 
razna imena. Ime koje je najdulje odjekivalo bilo je 
Marija. Jacinta bi koji put odmah počela moliti Zdravo- 
mariju i ustanovila da jeka imena traje dok je svu 
ne izmoll. 

Voljeli smo I pjevati pjesme i igrati kolo. Čim bi se 
od nekuda pojavili pastiri i zasvirali na svoja glazbala, 
mi bismo odmah počeli plesati. Jacinta je, iako mala, 
izvrsno plesala. 

• • • 

Kod kuće su nam preporučili da izmolimo krunicu 
poslije ručka. Budući da smo mislili da imamo prema¬ 
lo vremena za igru, mi bismo je dokončali tako da bis¬ 
mo na svako zrno izgovorili samo zaziv »Zdravo Mari¬ 
jo«, a kad smo s deseticom stigli na kraj, izgovorili 
bismo samo riječ »Oče naš« — i dosta! Tako smo u 
kratko vrijeme završavali svoju krunicu. 

Jacinta je uživala uzeti bijelo janješce u krilo pa ga 
grliti i ljubiti. Pod večer, na povratku kući, nosila bi ga 
u naručju, da se ne umara. Jednoga dana umiješala se 
s janješcem u stado. 

— Zašto se guraš u stado? — upitah je. 

— Tako je činio naš Gospodin, kako sam vidjela 
na slici koju su mi dali. I on je volio biti među ovcama 
držeći jednu na ramenima. 

Eto, to su, Preuzvišeni, uspomene na Jacintu do 
njezine sedme godine, do jutra 13. svibnja 1917, koje 
je osvanulo lijepo i sunčano kao mnogi proljetni dani. 
Da napasemo svoja stada, toga smo dana izabrali — 
slučajno, ako u planovima Providnosti postoje sluča¬ 
jevi — pašnjak mojih roditelja, što se zove »Cova da 
Iria«. Dakako, o tome smo odlučH'i na mjestu naše lok¬ 
ve zvane Barrelro. Da tamo stignemo, morali smo proći 

prostrano kamenito područje, što nam je udvostručilo 
put. Išli smo polako, ovce su usput čupkale po koju 
travku pa smo na određeno mjesto stigli tek oko pod¬ 
ne. Neću opisivati što se toga dana dogodilo, jer Vi to 
već znadete, pa bi bilo gubljenje vremena, kao što bi 
bilo samo gubljenje vremena sve ovo što pišem da to 
ne činim iz poslušnosti i zato da upoznate nevinost 
života Jacintine duše. 

Prije nego počnem nizati uspomene na Jacintu iz 
toga drugog razdoblja njezina života, želim reći da je 
bilo doživljaja u vezi s Gospinim ukazanjima za koje 
smo se dogovorili da ih nikome ne kažemo. Sad mi se 
čini da ću nešto od toga morati otkriti da bih protuma¬ 
čila odakle je Jacinta crpila toliku ljubav do Isusa, do 
trpljenja, do grešnika za koje se toliko žrtvovala. Vama 
je, Preuzvišeni, poznato, kako je Jacinta — ne mogav- 
ši zadržati sreću u sebi — prekršila naš dogovor. Kad 
smo te večeri, ushićeni i uzbuđeni i istodobno zamiš¬ 
ljeni obnavljali u sebi neobični doživljaj, Jacinta je 
nekoliko puta poskočila i uzviknula: 

— Ah, kako lijepa Gospođa! — Upozorih je: 

— Vidim da ćeš ti sigurno sve nekome izbrbljati!? 

— Ne, neću, budi mirna — odgovorila je. 

Sutradan su oboje došli k meni. a Franjo se požurio 
da mi priopći kako je Jacinta sinoć u kući otkrila taj¬ 
nu. Jacinta je saslušala tužbu bez riječi. 

— Vidiš, nisam li ja to predvidjela? — upitah je. 

— Ali ja sam imala nešto u sebi što me sililo da 
kažem — odgovorila je Jacinta sa suzama u očima. 

— Dobro, ne plači i ne govori više nikome što nam 
je rekla Gospođa. 

— Ali ja sam već rekla. 

— što si kazala? 

— Rekla sam da nam je Gospođa obećala da će 
nas odvesti u Nebo. 

— Upravo to si trebala reći? Hm ... 

— Oprosti mi, neću nikome više kazati ni riječi! 

Kad smo sutradan izveli ovce na pašu, Jacinta je, 
zamišljena, sjela na poveći kamen. 

— Jacinta, dođi, idemo se igrati! 

— Danas se ne igram — odgovorila je. 

— Zašto? 

— Razmišljam ... Ona Gospođa nam je rekla da 
molimo krunicu i da se žrtvujemo za obraćenje greš- 
nika. Od sada moramo izmoliti Zdravomarije i Očena- 
še do kraja. Ali, žrtve, kako ćemo se žrtvovati? 

Javi se Franjo. 

— Predlažem da užinu dademo ovcama. Žrtvovat 
ćemo se tako da ne jedemo. 

Za nekoliko minuta jelo smo podijelili ovcama. Tako 
smo bili čitav dan bez jela, što ne čini ni najstroži kar- 
tuzijanac. Jacinta je i dalje zamišljeno sjedila na kame¬ 
nu, a onda reče: 

— Ona Gospođa je rekla da mnoge duše odlaze u 
pakao, što je to pakao? 

— To je velika jama s golemom peći (tako mi je 
pakao opisivala moja majka), u nju odlaze duše u grije¬ 
hu, ako se nisu ispovijedile. Tamo će uvijek izgarati u 
plamenu. 

— I nikada neće izaći? 

— Nikada. 

— Ni poslije mnogo, mnogo godina? 

— Ne, pakao nikada ne svršava. 

— A Nebo? 

— Ni iz Neba se nikada ne izlazi. 

— Kao iz pakla? 

— Rekla sam ti da su te stvari vječne, one ne 
prestaju nikada. 

To je bila naša prva meditacija o paklu i vječnosti. 
Ta vječnost je Jacintu posebno pogodila, čak i u igri 
bi se znala zaustaviti i pitati: 

— Ma. slušaj! Zar pakao nakon mnogo, mnogo 
godina uistinu ne svršava? Zar ljudi u njemu ne umiru? 

Ne pretvaraju se u pepeo? Ako za njih budemo mnogo 
molili našega Gospodina, zar ih neće osloboditi? Ni 
ako se za njih žrtvujemo? Jadnici! Moramo se mnogo 
za njih žrtvovati i moliti. Kako je dobra naša Gospo¬ 
đa koja nam je obećala da će nas odvesti u Nebo! 

Žrtve za grešnike posve su joj zaokupile dušu. Nije 
propuštala ni jednu prigodu a da ih ne čini. Neka vrlo 
siromašna djeca iz naselja Moita često su dolazila pro¬ 
siti na kućna vrata. Jednom smo ih sreli kad smo odla¬ 
zili na pašu. Videći ih, Jacinta odmah predloži: 

— Dajmo naš ručak ovim siromasima za obraće¬ 
nje grešnika. — Zatim je otrčala i predala im svu našu 
hranu. Na večer mi je priznala da je gladna. U blizini 
su se nalazila stabla niskih hrastića s punim granama 
zelenog žira. Franjo se uzverao i napunio džepove. Ja¬ 
cinta je primijetila da su na drugom stablu plodovi 
gorči i predložila da se tima počastimo. Tako se, te ve¬ 
čeri. nauživasmo neobičnih poslastica. Jacinta je to 
pretvorila u svoju redovitu žrtvu. Često je jela žir ili 
zelene masline. Jednom joj rekoh: 

— Ne jedi, Jacinta. te gorke plodove! 

— Jedem ih baš zato što su gorki, da bih obratila 
grešnike! 

Nije se u tome sastojala sva naša pokora. Odlučili 
smo da ćemo se uvijek — kad sastanemo one siromaš¬ 
ne prosjake — odreći ručka i dati ga njima. Djeca, vid¬ 
jevši to, posvuda su nas tražila i dočekivala uza sve pu¬ 
tove. Hranu im je uvijek uručivala Jacinta. Tada bismo 
brali kupine, sabirali korijenje i gomolje i time utaži- 
vali glad. Priuštili smo sebi i kakvu voćku, ako bismo 
se našli uz imanje mojih roditelja. 

Jacinti nikada nije bilo dosta žrtava. 

Jednoga dana neki naš susjed ponudi mojoj maj¬ 
ci svoj posjed za Ispašu. Majka zahvalno prihvati. No. 
pašnjak je bio vrlo daleko, a bila Je nesnosna ljetna 
vrućina. Majka mi je preporučila da se za najveće vru¬ 
ćine sklonimo nekamo u sjenu. Na putu susretosmo 
naše siromašne prijatelje. Jacinta im odmah preda sve 
što Je bilo u našim torbicama. Sto je više rastao dan, 

vrućina je postajala sve nesnosnija. Sunce je tako pr¬ 
žilo da se činilo da će sve sažeći. Bili smo žedni, a 
nismo imali ni kap vode. Žrtva za grešnlke — govorili 
smo! Ali. kad je prošlo podne, postalo je neizdrživo. 
Predložlh da se ode u obližnji zaselak po malo vode. Pri¬ 
jedlog je prihvaćen i ja krenem u selo. Pokucah na vra¬ 
ta neke starice koja mi dade vrč vode i komad kruha, 
što zahvalno primih. Podijel'ih kruh na tri dijela, a onda 
pružih vrč Franji da pije. 

— Neću piti — odvrati Franjo. 

— Zašto? 

— Želim trpjeti za obraćenje grešnika. 

— Jacinta, ti? 

— Neću ni ja, i ja želim trpjeti. 

Izlih vodu u jednu prirodnu kamenicu da se mogu 
napiti ovce i vratih vrč starici u zaselku. 

A vrućina je samo rasla. Cvrčci su pjevali po stab¬ 
lima, kreketale žabe u nekoj maloj lokvi. Sve nam je to 
brujalo u glavi i ušima. Jacinta, iznemogla od gladi i 
žeđe, nije to mogla više podnositi pa mi u svojoj dječ¬ 
joj jednostavnosti reče: »Reci im da ušute, tako me 
boli glava!- Franjo je dočeka: 

— Nećeš više trpjeti za grešnike? 

— Da, da, hoću! Pusti ih neka pjevaju! — I glavu 
obuhvati riikama. 

• * • 

U međuvremenu vijest o ukazanjima proširila se u- 
naokolo. Moja se majka zabrinula i pokušala me natje¬ 
rati da porečem. Jednoga jutra, prije nego što sam izaš¬ 
la s ovcama, htjela me prisiliti na izjavu da sam laga¬ 
la. No, to nije mogla postići ni slatkim riječima ni pri¬ 
jetnjama ni držalom od metle. Ja sam ili tvrdila da je 
istina sve što sam rekla ili sam šutjela. Napokon mi 
je naredila da izvedem ovce na pašu i da kroz dan o 
svemu razmislim. Ona nikada nije dopuštala djeci ni 
najmanju laž. Kako bi mogla sada trpjeti tako veliku? 
Osim toga mi je rekla da ću te večeri morati ići od ku- 

će do kuće, svima koje sam prevarila, priznati im da 
sam lagala i zamoliti ih za oproštenje. 

Izvela sam stado, a moji su me prijatelji već čekali 
na ugovorenu mjestu. Videći me zaplakanu, počeše 
me zapitkivati, zašto plačem. Ispričala sam im što se 
dogodilo i dodala: 

— Recite, što sad moram činiti. Majka me sili na 
priznanje da sam lagala. Kako to priznati? 

— Ti si svemu kriva, što si rekla — zareži Franjo 
na Jacintu. Ona se odmah baci na koljena i zamoli nas 
za oproštenje uz izjavu da je ona uistinu svemu kriva, 
ali da više neće nikome ništa reći. 

Tko je Jacintu naučio tolikoj poniznosti? Ne znam. 
Mogla je vidjeti kako njezina braća mole majku za 
oproštenje prije nego odlaze na pričest. No, sklona 
sam misliti da joj je te milosti i izuzetno znanje o 
Bogu nadahnula Presveta Djevica. 

Kasnije nas je župnik pozvao k sebi i ispitivao. Od 
Jacinte je uspio istisnuti samo dvije ili tri riječi. Kad 
smo se od njega vraćali, zapitala sam Jacintu: 

— Zašto nisi htjela odgovarati gospodinu župniku? 

— Jer sam ti obećala da nikome neću reći ni riječi 

Jednoga dana zaskoči me pitanjem: 

— Zašto ne bismo smjeli reći da je Gospođa od 
nas tražila žrtve za grešnike? 

— Zato, što nas ništa o žrtvama ne pitaju. 

Moja se majka sve više uzbuđivala zbog pričanja 
po selu. Stoga je čvrsto odlučila da me prisili da izja¬ 
vim da sam lagala. Jednoga jutra mi reče da moram s 
njom gospodinu župniku. Kad dođemo tamo — rekla je 
— moraš kleknuti, reći mu da si lagala i zamoliti ga 
oproštenje. 

Prije odlaska majka je na nekoliko trenutaka svra¬ 
tila svojoj sestri, mojoj tetki. Iskoristila sam priliku 
da šapnem Jacinti o čemu se radi. Bila je još u krevetu. 
Žalosno me gledala, prolila nekoliko suza i rekla: »Od¬ 
mah ću ustati i pozvati Franju. Mi idemo za to vrijeme 
moliti. Kad se vratiš, dođi odmah k nama!« 

Na povratku poletim do bunara i nađem ih oboje 
kako kleče i mole. čim me opazila, Jacinta je skočila, 
bacila mi se u naručje i zapitala, što je bilo. Sve joj 
ispričah. Na kraju mi reče: 

— Vidiš, ne moramo se bojati. Naša nam Gospođa 
uvijek pomaže i mnogo nas voli. 

Od kada nas je naša Gospođa poučila da Isusu pri¬ 
kazujemo žrtve, svaki put kad je žrtvu trebalo prlni- 
jeti, Jacinta bi zapitala: 

— Jesi li već rekla Isusu da je to za njegovu lju¬ 
bav? — Kad bih joj rekla da nisam, ona bi uzvratila: 
»Dobro, onda ću mu ja reći!« Tada bi sklopila ruke, po¬ 
digla oči prema Nebu i izgovorila: »O Isuse, to je za 
tvoju ljubav i za obraćenje grešni ka!« 

Jednoga dana došla su dva svećenika da nas ispitu¬ 
ju. Na kraju nam preporučiše da se molimo za Svetog 
Oca. Jacinta zapita: »Tko je taj?« Svećenici nam protu- 
mačiše i rekoše da su Papi potrebne mnoge molitve. 
Jacinta se tako zaljubila u Svetog Oca da je svaki put 
dodala svojim običnim molitvama: »... i za Svetog 
Oca.« Na svršetku krunice uvijek je dodavala tri 
Zdravomarije za Papu, a često je ponavljala: »Kako 
bih rado vidjela Svetog Oca! Tu dolazi toliko svijeta, 
a on nikada ...« 

Jednoga dana moj otac i ujak dobiše poziv da nas 
dovedu u Općinsku upravu u Vila Nova de Ourem. Ujak 
je odmah izjavio da neće voditi sobom djecu koja nisu 
odgovorna za svoje čine, a ne mogu tako daleko ni ho¬ 
dati. »Sam ću vidjeti, što hoće* — zaključio je. Moj je 
otac mislio drukčije. »Ja ću svoju povesti« — izjavio 
je. »Neka ona s njima sve sredi. Uostalom, to me odvi¬ 
še ne zabrinjava!« 

Svi su tu prigodu iskoristili da nam natjeraju strah 
u kosti. Sutradan, pri polasku, moj se otac zaustavio 
da pričeka ujaka. Ja potrčim u sobu Jacinti da se s njom 
oprostim. Kad me zapitala, hoćemo li se vratiti, stis¬ 
nuti je na grudi, a to je bio znak da nisam sigurna. Si¬ 
romašna djevojčica reče mi plačući: »Ako bi te htje¬ 
li ubiti, reci da smo Franjo i ja isto što i ti i da smo 

pripravni umrijeti. Ja s Franjom idem odmah k bunaru, 
tamo ćemo mnogo moliti za tebe.« 

Kad sam se vratila, pri zalazu sunca, potrčah do 
bunara. Oboje sam našla na koljenima, oslonjene na 
kamene ploče, s glavom među rukama i u plaču. Čim 
su me opazili, uskliknuli su: »Ti si tu? Tvoja sestra 
došla je po vodu i rekla nam da su te već ubili. Toliko 
smo molili i plakali za tobom!« 

Kad su nas kasnije zatvorili, Jacintu je najviše bo¬ 
ljelo što su je otrgnuli od roditelja. I rekla ml je u pla¬ 
ču: 

— Ni tvoji ni moji roditelji nisu nas došli vidjeti. 
Ne mare oni za nas. 

— Ne plači — reče Franjo. — Prikažimo to za ob¬ 
raćenje grešni'ka. — I podižući oči i ruke, rekao je: 
»O moj Isuse, ovo za tvoju ljubav i za obraćenje greš- 
nika!« Jacinta odmah nadoda: »I za Svetog Oca I kao 
naknada za grijehe počinjene protiv Prečistog Srca 
Marijina!« 

Kasnije su nas odvojili jedno od drugoga, onda opet 
zajedno uveli u neku dvoranu među kažnjenike. Rekli 
su nam da će nas uskoro ispeći. Tada se Jacinta udalji¬ 
la i prišla do prozora koji je gledao na sajmište. U po¬ 
četku sam mislila da je otišla gledati što se vani do¬ 
gađa. Međutim sam brzo primjetila da plače. Priđem 
joj i zapitam, zašto plače. 

— Jer ćemo ovdje umrijeti a da nećemo vidjeti ni 
tate ni mame — odgovorila je. — 2elim barem mamu 
vidjeti. 

— Nećeš, dakle, prinijeti ovu žrtvu za obraćenje 
grešnika? 

— Hoću, hoću. 

I plačući, uzdignutih očiju i ruku prema Nebu, izre¬ 
če svoju ponudu: »O, moj Isuse, to za tvoju ljubav, 
za obraćenje grešnika, za Svetog Oca i za uvrede koje 
se nanose Prečistom Srcu Marijinu.« 

Zatvorenici, koji su bili s nama u zatvoru, nagova¬ 
rali su nas: 

— Ma, recite načelniku tu vašu tajnu! Što vas bri¬ 
ga, što ta Gospođa to ne želi?! 

— To ne — odvrati Jacinta brzo i živo. — Više vo¬ 
lim umrijeti. 

Tada smo odlučili moliti krunicu. Jacinta prih¬ 
vati medaljicu koja joj je visjela o vratu I zamoli jednog 
zatvorenika da je objesi o čavao na zidu. Počesmo mo¬ 
liti, uza zid, na koljenima. Zatvorenici su molili s na¬ 
ma, kako su znali ili u šutnji klečali. Kad smo Izmolili 
krunicu Jacinta se opet vratila k prozoru i počela pla¬ 
kati. 

— Jacinta, nećeš, dakle, prinijeti žrtvu Isusu? 

— Hoću, ali se sjećam mame pa mi suze i protiv 
volje teku Iz očiju. 

Budući da nam je Gospa rekla da svoje molitve i 
žrtve prinosimo i kao naknadu za uvrede počinjene pro¬ 
tiv Prečistog Srca Marijina, odlučili smo da svaki od 
nas to čini na jednu od spomenutih nakana. Nakane 
su tri: za obraćenje grešnika, za Svetog Oca, za gri¬ 
jehe počinjene protiv Marijina Srca. Zamolim Jacintu 
da odabere svoju nakanu. »Žrtvujem se za sve tri, jer 
mi se sve sviđaju« — odgovorila je Jacinta. 

Jedan od zatvorenika znao je svirati na usnu har¬ 
moniku. Da nas utješi, počeo je svirati i pjevati. Tada 
nas upitaše, da li znamo plesati. Odgovorismo da zna¬ 
mo »fandango« i »vira« (dva živahna narodna plesa 
u Portugalu — primjedba prevodioca), a onda jedan 
lupež zamoli Jacintu za ples. Onako malu, uzeo ju je 
u naručje i tako s njom plesao. Nadamo se, da ga je 
Gospa obratila. 

Možda ćete. Preuzvišeni, reći: »Zgodno ste se pri¬ 
premali na mučeništvo!« Ali, mi smo bila mala djeca 
koja nisu znala ozbiljno razmišljati. A Jacinta je uvijek 
voljela plesati i imala mnogo smisla za ples. Jednom 
sam je vidjela kako plače za bratom koji je bio u ratu 
i o kojemu se razglasilo da je poginuo u borbi. Da je 
utješim, upriličila sam ples s njezinom malom braćom. 
Plesala je, brišući suze u očima. Bilo je dosta da od 
nekuda čuje pastirsku svirku i odmah je počinjala 

plesati. Uza svu takvu sklonost plesu, prije karnevala, 
rekla ml Je odlučno: 

— Neću više plesati. 

— Zašto? 

— I tu ću žrtvu primjeti našemu Gospodinu. — Bu¬ 
dući da smo bili pokretači takvih zabava među djecom, 
plesovi su odmah prestali. 

Moja tetka, kojoj je dosadilo dozivati djecu na raz¬ 
govore s osobama koje su željele s njima govoriti, od¬ 
redi za pastira sina Ivana, a djeca su morala biti kod 
kuće. Ta je odluka Jacintu dvostruko pogodila. Morala 
je razgovarati sa svima koji su je tražili i nije mogla 
biti čitav dan sa mnom, kako je željela. Ipak, morala 
se pomiriti. Međutim, da se ukloni dosadnim posjeti¬ 
teljima, često se s bratom skrivala u šupljinu jedne 
hridine, na podnožju brežuljka, uz vjetrenjaču. Hridi¬ 
na se nalazi s istočne strane, ulaz je pristupačan, a 
izvrsno je služrla za zaklon od kiše i vrućine. Uz nju 
je šumica maslina i hrastića. Koliko je molitava 4 
žrtava tu Jacinta prinijela dobrom Bogu! 

Na padini brijega bilo je mnogo raznobojnog cvije¬ 
ća. Jacinta je voljela bijele cvjetove »lirios«. Svaku 
večer, kad bi dolazila k meni, uvijek mi je donijela 
neki cvijet. 

Što se tiče moje majke, ona se napokon zadovo¬ 
ljila da uvijek točno zna gdje se nalazim s ovcama, da 
bi me, u potrebi, mogla brzo dozvati. Kad ne bih bila 
odviše daleko, slala je moje male prijatelje da me do- 
zovu. Jacinta je uvijek čitavim putem trčala do mjesta 
gdje sam se nalazila. Ako bi se jako umorila, onda bi 
sjela i dozivala me dok joj se ja ne bih odazvala i doš¬ 
la. 

Kad god bih morala ići na razgovore, moja starija 
sestra napuštala je posao i ostajala kod ovaca. To je 
mojoj majci dozlogrdilo pa je stado prodala. Dogovorno 
s mojom tetkom, odlučlše nas svo troje poslati u ško¬ 
lu. 

Za vrijeme školskog odmora, Između satova, Ja¬ 
cinta je uvijek odlazila u crkvu na poklon Svetotaj- 

stvu. Tužila se: »Čim se maknem, odmah me nanjuše, 
toliki ljudi dolaze da me zapitkuju. Najradije bih bila 
sama sa sakrivenim Isusom, ali me ljudi ne puštaju u 
miru.« 

Najviše su nas uznemiravali ljudi iz okolnih sela. S 
najboljom nakanom, dolazili su nam izložiti svoje ne¬ 
volje i jade. Jacinta je pri tom znala biti duboko potre¬ 
sena, posebno ako se radilo o kakvom grešniku. Govo¬ 
rila bi: »Moramo moliti i žrtvovati se da ih naš Gospo¬ 
din obrati, da ne bi svršili u paklu, jadnici!« 

Ispričat ću, kako je Jacinta pokušavala da se uklo 
ni onima koji su je tražili. 

Jednom smo krenule za Fatimu i izašle na glavnu 
cestu, kad neka gospoda i gospođe zaustaviše auto i 
krenuše prema nama. Nismo sumnjale ni trenutka da 
upravo nas traže, ali više nismo mogle pobjeći. Kreta¬ 
le smo se mirno, u nadi da nas možda neće prepoznati. 
Približivši nam se, gospođe su pitale, poznajemo li ma¬ 
le pastire kojima se ukazala Presveta Djevica. Odgovo- 
rile smo: 

— Da, poznajemo. 

— Znadete li, gdje stanuju? 

Uputile smo ih posve točno kako će doći do naše 
kuće, a same smo pobjegle u polje i sakrile se iza 
nekoga velikog gloga. Jacinta, zadovoljna takvim is¬ 
hodom, reče: »Uvijek moramo tako činiti, kad se ra¬ 
di o ljudima koji nas ne poznaju.« 

Jednoga dana došao je otac Cruz iz Lisabona da s 
nama razgovara. Poslije razgovora zamolio nas je da 
mu pokažemo mjesto gdje nam se ukazala Gospa. Ja- 
šio je na sitnom magarcu tako da su mu se noge vukle 
po zemlji, a mi smo hodale uz njega, jedna zdesna, dru¬ 
ga slijeva. Putem nas je naučio čitave litanije krat¬ 
kih molitvenih zaziva. Jacinta je zapamtila dva zaziva 
kojima se često služila: »0. moj Isuse, ja te ljubim! 
Slatko Srce Marijino, budi moje spasenjel« 

U bolesti ml je jednom rekla: »Tako volim govoriti 
Isusu da ga ljubim! Kad to ponavljam, osjećam da mi 
neka vatra gori u grudima, gori, ali ne peče ... Nikada 

se ne mogu umoriti izjavljujući našemu Gospodinu i na¬ 
šoj Gospi da ih ljubim.« 

U našemu zaselku bila je žena koja nas je uvijek 
psovala, kad god bi nas srela. Jednoga dana smo Je 
susreli dok je izlazila iz gostionice. Budući da je bila 
pijana, ovaj put se nije zadovoljila samo time da nas 
psuje ... Kad je žena obavila što je započela. Jacinta 
mi reče: »Treba moliti našu Gospođu i ponuditi joj 
mnogo žrtava za obraćenje ove žene. Ona toliko grije¬ 
ši. Ako se ne ispovijed'i, svršit će u paklu.« 

Nekoliko dana poslije toga prošle smo pokraj pro¬ 
zora te žene. Nenadano, Jacinta se za trenutak zaus¬ 
tavi i zapita: 

— Cuj, ne moramo li sutra ići vidjeti našu Gospo¬ 
đu? 

— Jest, sutra. 

— Dobro, onda se više ne idemo igrati. Ovu ćemo 
žrtvu učiniti za obraćenje grešni'ka. 

U tom trenutku, ne misleći da je tko gleda, ona 
sklopi ruke, podiže oči i prinese svoju žrtvu. Žena nas 
je motrila kroz krovni prozorčić svoje kuće. Kasnije 
je povjerila mojoj majci da ju je to što je mala Ja¬ 
cinta učinila potreslo u dušu i da ona više ne treba 
ni jedan drugi dokaz da bi vjerovala u stvarnost doga¬ 
đaja. Od tada, ne samo što nas više nije napadala, ne¬ 
go nas je često molila da je preporučimo našoj Gospo¬ 
đi, kako bi zadobila oproštenje grijeha. 

Jednom nam neka siromašna žena dođe u susret i, 
sva u plaču, padne pred Jacintu na koljena moleći Je 
da reče Gospi da Je ozdravi od neke teške bolesti. Ja¬ 
cinta, sva smetena, ugledavši je pred sobom na koljeni¬ 
ma, pruži svoje nejake ručice da je pridigne. Vldeći 
da to ne može, klekne uza nju i zajedno izmollše tri 
Zdravomarije. Zatim je zamoli da ustane, uvjeravajući 
je da će je naša Gospa ozdraviti. Svaki je dan za nju 
molila. Nedugo zatim, žena se vrati da zahvali našoj 
Gospođi na ozdravljenju. 

Drugi slučaj. Došao neki vojnik koji je plakao kao 
malo dijete. Dobio je poziv u rat, a kod kuće mu je le- 

žala bolesna žena s troje male djece. Molio je za oz¬ 
dravljenje žene ili za opoziv odlaska na frontu. Jacinta 
ga pozove da s njom izmoli krunicu, zatim mu reče: 
»Ne plači! Naša je Gospođa vrlo dobra, sigurno će ti 
udijeliti milost za koju moliš.« 

Nikada nije zaboravila toga vojnika. Poslije svake 
krunice dodala bi jednu Zdravomariju za njega. Nakon 
nekoliko mjeseci vojnik je došao sa ženom i s troje 
djece da zahvali našoj Gospođi za dvije primljene milo¬ 
sti. Dan prije nego što je morao otići u rat spopala 
ga žestoka groznica. Tako je ostao kod kuće. Poslije 
toga ozdravili su i žena i on, čudom Djevice, kako reče. 

Jednoga dana rekoše nam da će doći s nama raz¬ 
govarati neki svećenik koji odgonetava što se događa u 
najdubljoj intimnosti svakog pojedinca. Jacinta se ob¬ 
radovala: »Kad će doći svećenik koji čita u dušu? Ako 
je to tako, onda će se uvjeriti da mi govorimo istinu.« 

Nekom zgodom igrale smo se na bunaru o kojemu 
sam već mnogo govorila. Jacintina majka imala je vi¬ 
nograd u neposrednoj blizini. Ubrala je nekoliko groz¬ 
dova i donijela nam da pojedemo. No, Jacinta nije ni¬ 
kada zaboravljala svoje grešniike. »Nećemo jesti grož¬ 
đe — rekla je — prikazat ćemo žrtvu za grešnike.« 
Grozdove je odnijela djeci koja su se igrala na putu. 
Vraćajući se, sjala je od sreće. Susrela je upravo one 
naše siromašne mališane i dala im grožđe. 

Drugi put nas je moja tetka pozvala da jedemo 
smokava koje su uistinu bile vrlo zamamne. Jacinta 
sjedne uz košaricu i uzme jednu smokvu. Odmah se 
trgne i reče: »Danas još nismo prinijeli ni jednu žrtvu 
za grešnike. Prinesimo ovu!« Tada odloži smokvu u ko¬ 
šaricu i izmoli svoju molitvu. Sjećam se još bezbrojnih 
njezinih žrtava, ali ih ne nabrajam, jer ne bih nikada 
svršila. Takvu Jacintu poznajem do trenutka kad je 
oboljela od španjolske gripe. 

• • * 


Dan prije nego je legla u krevet, reče ml: »Tako 
me boli glava i tako sam žedna! Ali neću piti, treba tr¬ 
pjeti za grešnike!« I Franjo je obolio istoga dana. 

Svaki slobodni trenutak koji mi je preostajao od 
škole i drugih sitnih obaveza provodila sam s mojim 
malim prijateljima. Jednoga dana navratih Jacinti prije 
odlaska u školu, a ona mi reče: »Slušaj! Reci skrive¬ 
nom Isusu da ga mnogo volim, da gajim veliku ljubav 
za njega.« Drugi put: »Reci Isusu mnoge stvari u moje 
ime!« Kad bih se duže vremena zadržala u njezinoj 
sobi, rekla bi mi: »Idi sada vidjeti Franju, ja ću prini- 
jeti jednu žrtvu ikad budem posve sama.« 

Jednom joj je majka donijela šalicu mlijeka. 

— Ne, maj'ko, rekla je — odbijajući rukom. 

— Ne znam kako je prisiliti da nešto pojede — go¬ 
vorila je moja tetka. — Sve otklanja. — Kad sam os¬ 
tala sama s njom, zapitah je: 

— Kako to, da mamu ne slušaš? Ne bi li i takvu 
žrtvu htjela prikazati našemu Gospodinu? 

Iz očiju joj je kliznulo nekoliko suza. Kad sam joj 
ih obrisala, rekla mi je: 

— Nisam na to mislila. 

Tada je pozvala majku, zamolila je za oproštenje i 
izjavila da će pojesti sve što joj donese. Majka joj do¬ 
nese mlijeko. Uzela ga je bez odupiranja. Kasnije mi je 
rekla: »Da ti znaš, kako mi je to bilo teško!« Drugi put 
je izjavila: »Svaki put mi je sve teže uzimati mlijeko i 
juhu. ali šutim. Činim to iz ljubavi do našega Gospodi¬ 
na i Prečistog Srca Marijina, naše nebeske Majke.« 

Jednoga dana je upitah: 

— Je Ii ti bolje? 

— Ti znaš da nije. Osjećam jaku bol u grudima, ali 
nikome ne govorim. Trpim za obraćenje grešnika. 

Dok sam jednom bila s njom, nenadano me upitala: 

— Jesi li ti danas učinila mnogo žrtvica? Ja mno¬ 
go. Majka je bila nekuda otišla pa sam zaželjela pogle¬ 
dati Franju. Ipak, nisam to učinila. 

Uza sve to, činilo se da se pomalo oporavlja. Poče¬ 
la je ustajati pa je mnoge sate provodila na rubu Fra- 
njina krevetića. Jednom me pozove da hitro i odmah 
dođem k njoj. Otišla sam trkom. Ona će: 

— Naša Gospođa nas je posjetila i obećala da će 
Franju brzo uzeti u Nebo. Mene je pitala, želim li obra¬ 
titi još mnogo grešnika. Odgovorila sam: Da! Tada mi 
je rekla da ću otići u bolnicu i da ću tamo mnogo trpje¬ 
ti. Pitala sam je, hoćeš li i ti s nama. Rekla je: Ne! To 
me jako pogodilo. Kazala je da će me mama odvesti u 
bolnicu, ali 6u onda ostati posve sama. 

Pri tom se malo zamislila, a onda nastavi: »Kad bi 
barem ti mogla sa mnom! Najteže će ml biti bez tebe. 
Možda će u bolnici biti posve mračno, pa ću tamo tr¬ 
pjeti posve sama. Ali, što sve to znači! Trpjet ću za 
ljubav našega Gospodina, u naknadu Prečistom Srcu 
Marijinu, za Svetog Oca, za obraćenje grešnika.« 

Prije Franjina odlaska u Nebo Jaclnta mu je govo¬ 
rila: »Pozdravi ml našega Gospodina i Gospođu! Kažl 
im da ću trpjeti kolnko god orri budu htjeli za obraćenje 
grešnika i za ljubav Prečistog Srca Marijina.« 

Mnogo je trpjela zbog bratove smrti, često smo je 
nalazili zamišljenu i pitali, na što misli. Odgovarala je: 
»Na Franju. Da ml ga je vidjeti!« Pri tom bi joj se oči 
zalile suzama. 

Jednom joj rekoh: 

— Lako tebi, ti ćeš uskoro u Nebo, ali ja ... 

— Siromašice moja, ne plači! Ja ću gore mnogo 
za tebe moliti. Naša Gospođa želi da ti ostaneš. Kad 
bi to i od mene tražila, ja bih ostala i još mnogo trpjela 
za grešnike. 

Napokon je morala u bolnicu. Uistinu je mnogo tr¬ 
pjela. Kad Ju je majka prvi put otišla posjetiti, pitala 
ju je, da li što želi. Odgovorila je, da želi vidjeti mene. 
Tetka me je slijedeći put sobom povela. Kad me je 
opazila, ovila mi je ručice oko vrata i zamolila majku 
da nas ostavi same. Najprije sam je pitala, da li mnogo 
trpi. »Jest, mnogo trpim -— odgovorila je — ali sve 
prikazujem za grešnike, da bih utješila Prečisto Srce 
Marijino. Toliko želim trpjeti za ljubav našega Gospo¬ 
dina i naše Gospođe, da bih ih obradovala. Oni mnogo 
vole one koji trpe za obraćenje grešnika.« 

Posjet je brzo završio i majka je zapita, što želi. 
Odgovorila je da me opet dovede. Tako sam ponovno 
išla. Našla sam je i ovaj put kako s veseljem trpi na 
iste nakane: da obraduje našega Gospodina i Prečisto 
Srce Marijino, za grešnike, za Svetog Oca ... To je bio 
njezin ideal, o tome je trajno govorila. 

Kući se vratila s velikom otvorenom ranom na pr¬ 
sima. Trpjela je a da se nikada nije nikome tužila. Sme¬ 
tali su je mnogobrojni posjeti, ali je i to prikazivala kao 
žrtvu. Govorila je: »Kad bih mogla otići u Cabeco iz- 
moliti krunicu u onoj našoj pećini! Ali, to više ne mo¬ 
gu. Kad odeš na pašnjak u Cova da Iria, moli se za me! 
Ja se tamo nikada više neću vratiti.« Pri tom je redo¬ 
vito plakata. 

Jednom me moja tetka zamoli: »Pitaj je, na koga 
misli dok drži glavu među rukama i dugo se ne miče! 
Ja je zapitkujem, a ona se samo smiješi i ne odgovara.« 
Kad sam je upitala, odgovorila je: »Mislim na našega 
Gospodina i našu Gospođu, na grešni'ke i na ... (da¬ 
lje je dio tajne). Milo mi je misliti.« 

Kad me tetka zapitala, što je odgovorila, i od mene 
je dobila samo osmijeh. Kasnije je rekla mojoj majci: 
»Ja više ne razumijem ništa. Za mene je život naše 
djece potpuna tajna.« Majka je odgovorila: »Kad su sa¬ 
me, ne prestaju govoriti, ali ja, uza sav napor, ne mogu 
čuti ni riječi. Čim se netko pojavi, obore glave i više 
ni — pisnuti! Ni ja ne shvaćam tu tajnu.« 

Presveta Djevica još je jednom posjetila Jacintu i 
najavila joj nove žrtve i bolove. Ispričala mi je naj¬ 
noviju vijest: »Naša Gospođa mi je rekla da ću ići u 
lisabon, u drugu bolnicu, da više neću vidjeti ni tebe 
ni moje roditelje. Nakon mnogih trpljenja, umrijet ću 
posve sama. Ali, ne bojim se. Ona će doći po mene i 
odvesti me u Nebo.« 

Tada je zaplakala obujmivši me rukama. 

— Neću te, dakle, više vidjeti — jecala je. — Ti 
me nećeš doći posjetiti u Lisabon. Moli za mene, jer 
ću ja uskoro umrijeti posve sama! 

— Ne misli na to — uzvratili. 

— Pusti me da mislim! Što više mislim, više trpim. 
A ja hoću trpjeti za ljubav našega Gospodina i za greš¬ 
nike. Uostalom, što me briga!? Naša će Gospođa doći 
po mene i odvesti me u Nebo. 

Držeći križ u ruci, ljubila bi ga i govorila: >0, moj 
Isuse, sad možeš obratiti mnoge grešnike, jer ja uisti¬ 
nu mnogo trpim. O, Isuse, ja te neizmjerno ljubim i 
želim trpjeti za tebe!« 

Jednom se potužila: »Eto, umrijet ću, neću primiti 
skrivenog Isusa! Kad bi mi ga barem naša Gospođa 
donijela, kad dođe po mene!« 

Jednom Je zapitah: 

— što ćeš raditi u Nebu? 

— Ljubit ću Isusa i Prečiste Srce Marijino i mno¬ 
go moliti za tebe, za grešnike, za Svetog Oca, za tatu, 
mamu, braću i za sve one koji su mi se preporučili da 
za njih molim. 

Kad bi se majka rastužila nad njezinom bolešću, 
Jacinta bi je tješila: »Ne budi žalosna, mama! Idem u 
Nebo, tamo ću za tebe moliti.« Drugi put bi rekla: »Ne 
plači, meni je dobro!« Na pitanje, da li što želi, odgo¬ 
varala bi: »Ne, hvala, meni ništa ne treba.« Ali meni 
bi kasnije povjeravala: »Strašno sam žedna, ali neću 
piti. Prikazujem to Isusu za grešnike.« 

Jednoga dana me tetka nešto zapitkivala. Jacinta 
je to primijetila pa me pozove i reče: »Ne bih htjela 
da kažeš bilo kome koliko trpim, posebno ne mojoj 
mami. Ne želim da se ona žalosti.« 

Jednom opet zatekla sam je gdje drži u ruci sličicu 
Majke Božje i govori: »O, moja nebeska Majko, ja ću, 
dakle, umrijeti posve sama!« Očito se vrlo plašila upra¬ 
vo toga, što će sama umrijeti. Tješila sam je: 

— Što te briga, da ćeš sama umrijeti, kad će po te¬ 
be doći naša Gospođa da te odvede u Nebo?! 

— To je točno, ali ja ne znam kako će se to dogo¬ 
diti. Koji put ne mislim na to da će po mene doći. Zao¬ 
kupi me misao da ti nećeš biti uz mene. 

Napokon je došao dan njezina odlaska u Lisabon. 
Oproštaj je razdlrao srca. Dugo je držala ruke oko mo¬ 
ga vrata i govorila u plaču: »Nikada se više nećemo 
vidjeti. Mnogo moli za mene dok ne odem u Nebo! A 
onda ću ja tamo moliti za tebe. Tajnu nemoj reći niko¬ 
me, ako bi te htjeli i ubiti. Ljubi mnogo Isusa i Pre- 
čisto Srce Marijino i prikazuj mnoge žrtve za grešni- 
ke!« 

Iz Lisabona mi je prenijela poruku da ju je naša 
Gospa došla vidjeti, da joj je rekla sat i dan smrti i 
preporučila mi da budem vrlo dobra. 

Time završavam, Preuzvišeni, moja sjećanja na 
Jacintu. Molim dragoga Boga da primi ovaj moj čin 
poslušnosti u svrhu da u dušama razgori ljubav do 
Presvetog Srca Isusova i Marijina. 

A sada još ovo: »Molim Vas, Preuzvišeni, ako ne¬ 
što od ovoga objavite, učinite to tako da ništa ne go¬ 
vorite o mojoj jadnoj osobi. Osjetila bih veliku radost 
kad bih čula da ste sve ovo spalili prije nego što ste 
pročitali. Sve što sam napisala, učinila sam to isključi¬ 
vo radi poslušnosti volji Božjoj, koja mi se očitovala 
po Vašem nalogu. 

DRUGO SJECANJE 


Prošle su dvije godine od prvog izvješća što 
ga ‘je Lucija uputila monslnjoru Joseu Alve- 
su Correia da Silva, leirijskom biskupu, pod 
čiju jurisdikciju pripada Fatlma. Pročitavši 
opširni, spontani, jednostavno i pripovjeda- 
lački napisan izvještaj, koji djeluje nepos¬ 
redno, iskreno i vrlo uvjerljivo, biskup se 
uvjerio da mora ozbiljno i temeljito prouči¬ 
ti fatimske događaje. Zato je naredio Luciji 
da napiše povijest vlastitog života i u po¬ 
jedinostima opiše fartimska ukazanja, kako 
Ih je zadržala u sjećanju. Lucija se opet 
pokorila i završila izvještaj između 7. i 21. 
studenoga 1937. godine. 

Preuzvišerti, 

Uzimam pero u ruku da ispunim volju Boga moga. 
Budući da je to jedini razlog radi kojega pišem, rado 
navodim izreku moje Utemeljiteljice, koju nam je os¬ 
tavila u nasljedstvo, a glasi ovako: »Volja Božja, to je 
moj Raj«! Ponavljajući je, izbjegavam opasnost da, iz 
ljubavi do moje tajne, prešutim neke stvari. Jer ja se 
ne mogu oteti pitanju, čemu to moje piskaranje, kad 
zapravo ne znam ni pisati. Ali, neću ništa zapitkivati! 
Prava poslušnost ne traži obrazloženje. Dosta mi je 
ono što Vi kažete: da je sve samo na slavu naše Nebe¬ 
ske Majke. Zato, kao posljednja Božja službenica, za¬ 
zivam pomoć i zaštitu Prečistog Srca Marijina, da u 
potpunoj podložnosti volji Božjoj, skinem veo tajne s 
fatimskih događaja i iznesem ih onako kako su se do¬ 
godila. Nemam više pravo da sama uživam u tajni Bo¬ 
žje ljubavi nego da, u buduće, zajedno s drugima pje¬ 
vam veličini Božjeg milosrđa. 

»Gospodin je pogledao na neznatnost službenice 
svoje ...» Eto, zbog čega je slave svi naraštaji! 

Čini mi se, Preuzvišeni, da mi je dragi Bog razbu¬ 
dio razum još vrlo malenoj. Jer — ja se nekih stvari 
sjećam dok sam još bila u majčinu naručju. Sjećam se, 
kako su me u kolijevci ljuljali i uspavljivali uz pjevuše¬ 
nje različitih pjesmica. Kako sam bila najmlađa od pet 
sestara i jednog brata kojima je Bog obdario moje ro¬ 
ditelje, sjećam se kako su se svi oni otimali tko će me 
uzeti u naručje i baviti se sa mnom. Da ne bi bilo sva¬ 
đe, majka me redovito otimala iz njihovih ruku, a kad je 
nešto morala uraditi, onda me predavala ocu koji me 
obasipao nježnošću i poljupcima. 

Prvo što sam naučila bila je Zdravomarija, a to zato, 
što me je majka uvijek držala u naručju, dok je moju 
sestru Karolinu, stariju od mene pet godina, poučavala 
u vjeronauku. Moje najstarije sestre bile su već od¬ 
rasle, a kako sam ja bila papigica koja je odmah po¬ 
navljala sve što je čula, majka je željela da me sobom 
vode kuda god su išle. A one su u zaselku bile na čelu 
mladeži. Nije bilo slavlja ili plesa, a da one nisu pri- 

sustvovale. A plesalo se za Karneval, za blagdan sve¬ 
tog Ivana, za Božić, pa prigodom berbe grožđa, sabi¬ 
ranja maslina. Dakako, i za glavnih župskih svečanosti: 
za blagdan Srca Isusova, Gospe od krunice, svetog 
Antuna ... Uvečer je bilo izvlačenje darova, a onda 
neizostavno — ples. Osim toga nas su često pozivali 
na vjenčanja, čak u susjedna naselja, jer je moja maj¬ 
ka ako nije bila pozvana kao gost, redovito bila pri¬ 
sutna ikao kuharica. Kod vjenčanja ples bi znao po¬ 
trajati do ujutro drugoga dana. Kako sam redovito 
bila sa sestrama, one su se brinule da me lijepo ure¬ 
de i okite. Budući da je jedna od njih bila krojačica, 
ja sam, od svih drugarica u selu, bila najbolje dotje¬ 
rana. Izgledala sam više kao lutka nego kao dijete. 

Za vrijeme plesa postavili bi me na neku škrinju 
Hi povisoki stolac da me plesači ne zgnječe. Ja bih 
odatle intonirala pjesme uz usnu harmoniku ili gitaru. 
Moje su me sestre učile i pjevati i plesati. Ako ne bi 
bilo plesača, plesale bi sa mnom. Privlačila sam paž¬ 
nju, čak i pljesak, a od udvarača mojih sestara prima¬ 
la sam i poklone. 

Nedjeljom po podne sva bi se mladež okupljala 
u našemu dvorištu. Ljeti pod trima velikim smokvama, 
zimi u prostranom hambaru sa strane, gdje se i sada 
nalazi stan moje sestre Marije. Tu bih provodila vrije¬ 
me 'igrajući i razgovarajući s mojim sestrama. Za 
Uskrs su se tu izvlačili darovi od zašećerenih baja- 
ma. Ja sam uvijek najviše dobivala, jer su se drugi 
odricali meni u pri'log. 

Moja bi majka provodila nedjeljna popodnevlja sje¬ 
deći na vratima koja gledaju u dvorište, da bi mogla 
pratiti što se kod nas događa. Katkada je imala u ru¬ 
ci knjigu i čitala, a koji put bi razgovarala sa susjeda¬ 
ma. Njezine riječi svi su poštivali kao da su uzete iz 
Svetog pisma, a znalo se i to da smo je trebali slušati 
bez prigovora. Nikada nisam čula da bi se netko pred 
njom usudio reći nešto nepristojno. Često se u nas 
govorilo da moja majka vrijedi više nego sve njezine 
kćeri. 

Majku sam često puta čula govoriti: »Ne razumi¬ 
jem, zašto taj svijet ide brbljati po tuđim kućama. Za 
me nema ništa ljepše od dobrog štiva, od Sltanja u vla¬ 
stitoj kući. U knjigama ima toliko dobrih stvari. Životi 
svetaca, kakva ljepota!« 

Već sam opisala, Preuzvišeni, kako sam provodila 
dane u tjednu okružena djecom iz moga susjedstva. (U 
prvom sjećanju — primjedba prevodioca!). Kad bi nji¬ 
hove majke odlazile na rad u polje, molile bi moju da 
im djecu pusti u naše dvorište. Opisujući život Jacin- 
te, opširno sam govorila o našim igrama pa to ovdje 
izostavljam. 

Okružena pažnjom i ljubavlju, dosegla sam šestu 
godinu života. Svijet mi se počeo smiješiti. Sklonost 
za plesom bila mi je utkana u srce. Da se Bog za me 
nije posebno pobrinuo, čini mi se, da bi me bio odnio 
vrag! 

Ako se ne varam, u istom spisu sam govorila, ka¬ 
ko Je moja majka običavala držati pouku iz vjeronauka 
svoj djeci u dvorištu. Ljeti, za vrijeme vrućina, pod 
smokvama. Zimi je to bilo u kući, uz peć, poslije veče¬ 
re, uz kestenje ili neke slatke bobice. 

Kad je gospodin župnik objavio dan prve svete pri¬ 
česti za djecu iz župe, moja me majka redovito slala 
k njemu na vjeronuk sa sestrom Karollnom, u nadi da 
će i mene pustiti na svetu pričest jer sam dobro znala 
vjeronauk. Bila sam tako sretna! Župnik nas je pouča¬ 
vao sjedeći na sjedalici koja se nalazila na nešto po¬ 
višenom mjestu. Koji put bi me pozvao k sebi, redovi¬ 
to kad neko dijete nije znalo odgovor. Tada bih ja, 
sva sretna, odgovorila umjesto njega. Župnik je to či¬ 
nio da takvu djecu posrami. Ja tako mala, a znam i ono 
što oni ne znaju. 

Dan prije svete pričesti gospodin župnik je sabrao 
svu djecu da im priopći tko je pripravan a tko nije. 
Pozvao je i mene k sebi i — milujući me — rekao da 
još ne mogu na svetu pričest jer sam posve mala, 
moram navršiti barem sedam godina života. Kakva 
žalost! Majka je bila uz mene pa sam prislonila glavu 

uz njezina koljena i počela glasno jecati. Toga trena u- 
šao je u crkvu jedan svećenik kojega je župnik pozvao 
da mu za tu zgodu pomaže. (Bio je to Franjo Rodrigues 
da Cruz kojega su u Portugalu svi poznavali i smatrali 
svecem. — Primjedba prevodioca!). On mi se odmah 
približio i zapitao, zašto plačem, a zatim me prihvatio 
za ruku i odveo u sakristiju. Tu me ispitivao katekizam, 
posebno o svetoj Euharistiji. Potom me odveo župniku 
i rekao: 

— Ovo dijete možeš pustiti na pričest. Zna više od 
svih drugih. 

— Ali ona ima tek šest godina — branio se župnik. 

— Ništa zato. Ako se piašiš, ja preuzimam odgo¬ 
vornost. 

— Dobro — uzvratio je župnik. — Idi i reci mami 
da sutra ideš na svetu pričest! 

Moja radost bila je neopisiva. Pljeskala sam ruka¬ 
ma od sreće i cijelim putem trčala. Clm sam to majci 
priopćila, odmah me počela spremati za svetu Ispovijed 
koju je trebalo obaviti istoga dana po podne. Kad smo 
stigli u crkvu, rekla sam mami da se želim Ispovijedlfi 
kod onog svećenika koji me jutros ispitivao. On Je is¬ 
povijedao u sakristiji. Majka je s ostalim ženama kle- 
kla pred glavni oltar i dala mi posljednje upute. Kad 
je došao red na mene, klekla sam pred Boga i priznala 
sve svoje grijehe njegovu zamjeniku, ponizno moleći 
oproštenje. Kad sam se digla i Izašla iz sakristije, sva 
se crkva potiho smijala. Moja će majka uzrujano: -Ma, 
zar ne znaš da se pri ispovijedi govori posve tiho, jer 
je Ispovijed tajna? Svi su te u crkvi čuli. Samo si na 
kraju rekla nešto što nismo razumjeli.« Pri povratku 
kući pokušala je saznati, što sam ono na svršetku 
šaptala. Nije saznala ni riječi, šutjela sam. 

A, eto, o čemu se radilo! Kad me dobri svećenik sa¬ 
slušao, retkao mi je: »Dijete moje, tvoja je duša hram 
Duha Svetoga. Sačuvaj je uvijek čistom, da bi u njoj 
mogao nastaviti svoje božansko djelo!« 

Čuvši ove riječi, proželo me veliko poštovanje 
prema vlastitoj duši pa sam ga zapitala, što moram 

raditi. Odgovorio je: »Na koljenima, tamo pred kipom 
naše Gospe, moli je s punim pouzdanjem da ona preu¬ 
zme brigu za tvoje srce, da ga pripremi za dostojno pri¬ 
manje svoga dragoga Sina i da te ona za njega čuva!« 

U crkvi je bilo Više kipova naše Gospe. Ali, Jer je 
moja sestra redovito klečala pred kipom Gospe od 
svete krunice, i ja sam stekla tu naviku pa sam tamo 
klekla i zamolila je, svom dušom, da mi sačuva srce 
samo za Gospodina. Molitvu sam ponovila više puta, 
uprtih očiju u Gospu. Najednom mi se pričinilo da mi 
se Gospa smiješi i da mi je pogledom i glavom uzvra¬ 
tila: Dobro, hoću! Prelio me takav val sreće da kasnije 
dugo nisam mogla progovoriti ni riječi. 

Te večeri moje su mi sestre pripremale bijelu halji¬ 
nu i Vijenac od cvijeća. Ja te noći nisam mogla zaspati, 
činilo mi se da vrijeme stoji. Nekoliko sam puta us¬ 
tajala i odlazila pitati, zar već nije dan, je li moja ha¬ 
ljina gotova, što je s krunom od cvijeća? 

Napokon je svanuo dan, ali nikako da dođe deveti 
sat. Kad sam već obukla moju bijelu haljinu, sestra Ma¬ 
rija me odvela u kuhinju da u roditelja zamolim oproš- 
tenje. Poljubila sam im ruku i zatražila blagoslov. Kad 
je sve bilo gotovo, majka mi je dala posljednje upute. 
Kazala mi je što da molim Isusa kad ga prvi put pri¬ 
mim u srce. Zaključila je ovim riječima: »Nadasve mo¬ 
li našega Gospodina da te učini svetom!« Te su mi se 
riječi duboko usjekle u dušu pa sam najprije njih rekla 
Isusu poslije pričesti. Čini mi se da još i danas čujem 
jeku majčina glasa kojim je to izrekla. 

Zaputila sam se sa sestrama u crkvu. Da ne zapra¬ 
šim obuću na putu, brat me je nosio u naramku, čim 
smo došli u crkvu, odmah sam se zaputila do Gospina 
oltara da još jednom ponovim moju molitvu od jučer. 
Razmišljala sam o jučerašnjem Gospinu smiješku sve 
dok sestra nije došla i odvela me na mjesto koje su za 
mene odredili. 

Na pričesti je bilo mnogo djece, koja su bila pore¬ 
dana u četiri reda od dna crkve do pričesne ograde. Dva 
reda dječaka, dva djevojčica. Kako sam ja bila vrlo 

malena, stavili su me na stepenicu uz pričesnu ogra¬ 
du, uz kipove anđela. 

Počela je misa, a što se više približavalo vrijeme 
pričesti, meni je srce sve jače udaralo. Bog će sići s 
Neba da se sjedini s mojom malom dušom! Župnik je 
sišao među djecu. Činilo mi se će mi srce iskočiti iz 
grudi. No, čim je Hostija dotakla moj jezik, osjetih ve¬ 
liku radost i vedrinu, neobičan mir. Zahvatilo me nešto 
nadnaravno. Tako sam osjećala Božju prisutnost da 
mi se činilo da ga vidim i čujem. Tada mu uputim mo¬ 
ju molitvu: »Gospodine, učini me svetom! Sačuvaj mi 
srce uvijek čisto i samo za tebe!« 

Pričinilo mi se da mi Gospodin govori u srcu i to 
glasno, riječ po riječ: »Milost koju si danas primila 
ostat će živa u tvojoj duši i rodit će plodove za vječ¬ 
nost.« Osjećala sam se kao pretvorena u Boga. Misa je 
svršila tek oko jedan sat poslije podne, jer su zakasnili 
pozvani svećenici. A i propovijed je bila dugačka, zatim 
obnova 'krsnog zavjeta. Majka me došla uzeti, u strahu 
da se ne onesvijestim od slabosti. Ali ja sam se osje¬ 
ćala tako nasićena Anđeoskim kruhom da nisam mogla 
uzeti nikakvo drugo jelo. 

Tada sam izgubila privlačnost za stvari ovoga svi¬ 
jeta koju sam već počela osjećati. Ugodno sam se 
osjećala samo u šutnji i samoći, kad sam mogla obnav¬ 
ljati u sjećanju radost prve svete pričesti. Ali to su bili 
rijetki trenuci. Svaki dan su me sa poslom sve više 
zaokupljali. Već sam, Preuzvišeni, govorila o djed su- 
susjeda koju sam morala čuvati u dvorištu. Osim toga, 
moja je majka bila i bolničarka u selu. Kad god je netko 
obolio, zval'i su je da pomogne. Tako je ona više puta 
provodila čitave dane kod bolesnika, a događalo se to 
i noću. Ako bi se bolest produžila, slala je i moje ses¬ 
tre, da umjesto nje paze na bolesnika, kako bi ukuća¬ 
nima omogućila barem malo odmora. Ako je u nekoj 
obitelji oboljela majka, onda bi moja mama dovela 
susjedovu djecu u našu kuću. Dakako, ja sam se za tu 
djecu morala najviše brinuti. U takvim prigodama, za¬ 
jedno s tom djecom, rasplitala sam pređu na kolovratu 

i spremala sve što je potrebno da sestra može odmah 
nastaviti svoj tkalački posao, čim se vrati kući. 

Pri tom poslu mnogo toga treba uraditi. A k nama 
su dolazile i druge djevojke učiti šivati i tkati. Sve su 
one vrlo voljele našu obitelj, a znale su govoriti da naj¬ 
ljepše trenutke provode u našoj kući. Kako su moje 
sestre, u pojedinim godišnjim razdobljima, morale ra¬ 
diti i u polju, šivalo se i tkalo navečer. Poslije večere 
i nakon molitve, koju je redovito predvodio moj otac, 
pristupalo se poslu. Svi smo radili. Sestra Marija je 
tkala, otac je priređivao vretena, Terezija i Glorija su 
šivale, majika je plela. Karolina i ja, nakon što smo 
pospremile kuhinju, nizale smo i prišivale dugmad. 
Da nitko ne zaspi, moj bi brat svirao na usnu harmo¬ 
niku, a mi bismo pjevušili pjesmice ... Često su nam 
dolazili i susjedi i u društvo unosili mnogo šale i vedri¬ 
ne. Uvijek je bilo kao na svečanosti. Često sam puta 
čula kako žene govore mojoj majci: -Blago tebi, kad 
ti je takvu djecu darovao Gospodin!« 

U određeno doba godine, pri mjesečevu svjetlu, 
obavljao se posao komušanja kukuruza. Mene bi posje- 
li na kakav povišeni predmet, a imala sam zadatak da 
poljubim svakoga, kad god bi se u nečijoj ruci pojavio 
šareni klip. 

Ne znam, Preuzvišeni, da li je sve ono što sam 
Vam povjerila o mojoj prvoj svetoj pričesti, bila stvar¬ 
nost ili dječja opsjena. Znam samo to da su ti doga¬ 
đaji uvijek, čak i danas, imali veliku ulogu pri mojim 
susretima s Bogom. Ne znam ni to. zašto Vam zapravo 
iznosim sve to što se događalo u mojoj obitelji, ali os¬ 
jećam da mi sve to Bog nadahnjuje. On zna razlog zaš¬ 
to to čini. Uostalom, Vi ste mi naredili da opišem sva tr¬ 
pljenja i sve milosti koje mi je Bog udijelio. Zato mi se 
čini da sve moram reći i to upravo onako kako se do¬ 
godilo. Naposljetku, tješim se time da ćete Vi sve to 
mirno baciti u vatru, uvjeren da ne služi ni Božjoj ni 
slavi Presvete djevice. 

Tako sam navršila sedam godina života. Majka od¬ 
luči da mi provjeri čuvanje ovaca. S tim se nisu složili 

ni otac ni sestre, svi su me htjeli imati uza se. Ali maj¬ 
ka je bila odlučna. Nije ona nikakav izuzetak — govo¬ 
rila je majka. KaroMna ima već dvanaest godina, mora 
početi raditi u polju ili učiti šivati i tkati, što hoće. Ta¬ 
ko sam ja morala na pašu. Vijest da postajem pastirica 
brzo se proširila selom pa su doletjeli pastiri da mi se 
ponude za društvo. Sve sam ih prihvatila. Drugi dan 
čitava je okolica bila puna pastira i ovaca, posebno je¬ 
dan brijeg, koji je ‘izgledao kao da ga je pokrio oblak. 
No, ja se nisam dobro osjećala u toj vrevi. Zato sam 
odabrala tri drugarice, i ne rekavši ništa drugima, po¬ 
čele smo odlaziti s ovcama na pašu na protivnu stra¬ 
nu. Tri pastirice su bile: Tereziija Matijas, njezina ses¬ 
tra Marija Roza i Marija Justino. Slijedećeg dana sas¬ 
tale smo se s našim stadima na ugovorenom mjestu i 
krenule prema brežuljku koji se zove Cabeco. To je sje¬ 
verna strmina brijega. Južna se zove Vallnhos. Na str¬ 
mini okrenutoj prema istoku nalazi se ona pećina o ko¬ 
joj sam Vam govorila u spisu o Jacinti. Popele smo se 
sa svojim stadima gotovo do vrha brijega. Pod nama se 
steralo, sve do u dolinu, područje zasađeno maslinama, 
hrastićima, borovima i česminama ... 

Negdje oko podne pojele smo svoj obrok, a onda 
sam ih pozvala da zajedno sa mnom izmole krunicu, što 
su one rado prihvatile. Čim smo počele moliti, najed¬ 
nom, u zraku iznad drveća, ukaza se lik koji je sličio 
kipu od snijega. Prožimalo ga sunce pa je izgledao 
sav proziran. 

— Što je ono? — zapitaše moje drugarice donekle 
poplašene. 

— Ne znam. 

Nastavismo moliti uprtim očima u lik koji je ne¬ 
stao kad smo završile krunicu. Ja sam odlučila da o 
tome ništa ne govorim, ali moje drugarice, čim su 
došle kući, 'ispripovijedale su to u svojim obiteljima. 
Novost se brzo proriljela zaselkom. Jednoga dana kad 
sam se vratila kući, majka me zaskoči: 

— Slušaj! Kažu da si ti nešto vidjela. Kazuj, što 
je to bilo! 

— Ne znam — odgovorili, ali kako nisam znala 
protumačiti, nadodah: 

— Izgledao je čovjek, omotan plahtom. Nije mu bi¬ 
lo moguće razabrati ni oči ni ruke. 

Moja majka odmahne rukom, vrlo prezirno: 

— Dječje gluposti! 

Umalo poslije toga našle smo se sa svojim stadima 
na istom mjestu. Pojava se opet ponovila, na isti način. 
Moje su drugarice to opet ispričale kod kuće. Poslije 
toga pojava se ukazala i treći put. Ja o svemu nisam 
probijelila ni riječi, ali je moja majka čula o tome pri¬ 
povijedati u zaselku. Zato me zabrinuto upitala: 

— Da vidimo, o čemu brbljate, što ste vidjele? 

— Ne znam, majko, zaista ne znam. što je ono što 
nam se ukazuje. 

No, mnogi su nam se počeli rugati. Kako sam posli¬ 
je prve svete pričesti bila pomalo zanesena, moje ses¬ 
tre bi me znale zapitkivati, s gorkom ironijom: »Možda 
vidiš nekoga umotana u plahtu?« 

Takvo ponašanje i takve riječi pogađale su me u 
dušu. jer ja sam do tada bila navikla samo na nježnos¬ 
ti. No, to još nije bilo ništa. Nisam ni slutila što mi je 
dobri Bog pripremao za budućnost. 

Upravo u to vrijeme Franjo i Jacinta dobili su do¬ 
puštenje od svojih roditelja da mogu i oni ići na pašu. 
Ja tada ostavim svoje drugarice i pridružim se Franji i 
Jacinti, bratiću i sestrični. Odiučismo da ćemo svoja 
stada pasti na pašnjacima mojih roditelja i ujaka, da 
se ne moramo družiti s ostalim pastirima. 

Jednoga dana nađosmo se sa svojim stadima na 
vlasništvu mojih roditelja, podno brežuljka o kojemu 
sam govorila, na istočnoj strani, a mjesto se zove 
Chousa Velha. U odmaklo jutro spusti se sitna kiša, 
nešto jača od rose. Tada smo se uspeli na strminu bre¬ 
žuljka da potražimo zaklonište u kakvoj kamenoj udu¬ 
bini. Ovce su se polako penjale za nama, pasući. Tada 
smo se prvi put našli u toj blagoslovljenoj pećini. Na¬ 
lazi se u sredini maslinika koji pripada mom krsnom 

kumu Anastaziju. Odatle se lijepo vidi zaselak u koje¬ 
mu sam rođena, zatim Časa Velha i Eira da Pedra. 
Maslinici koji se protežu do ovih naselja pripadaju 
različitim vlasnicima. Tu smo proveli dan, iako je kiša 
već bila prestala i sunce se opet probilo, lijepo i svi¬ 
jetlo. Tu smo i objedovali i izmolili krunicu za koju 
se više ne sjećam jesmo li je izmolili u skraćenom 
obliku. Kad je krunica bila gotova, počeli smo se igra¬ 
ti na kamenčiće. Igrali smo samo nekoliko minuta, ali 
posve predani igri. Najednom zašumi snažan Vjetar 
koji je zanjihao krošnje stabala. Svi troje pogledasmo 
po obzorju, vrlo začuđeni, jer je vrijeme bilo mirno. 
Tada ugledasmo kako se iznad maslina približava pre¬ 
ma nama onaj isti lik o kojemu sam već govorila. 
Franjo 'i Jacinta još ga nisu vidjeli, a ja im o tome 
nisam ništa govorila. Što se više približavao, sve bolje 
smo ga vidjeli. Izgledao je kao mladić od 15 —16 go¬ 
dina, bjeliji od snijega, a sunce ga je tako prožimalo 
da se činio prozirnim kao kristal 'i vrlo 'lijep. Stigavši 
do nas, reče nam: »Ne bojte se, ja sam Anđeo mira. 
Molite sa mnom«! Tada klekne, prigne glavu do zem¬ 
lje i pozove nas da ponovimo tri puta ove riječi: »Moj 
Bože, vjerujem u te, klanjam ti se, uzdam se u te i 
ljubim te! Molim te, da oprostiš onima koji ne vjeru¬ 
ju, koji ti se ne klanjaju, koji se u te ne uzdaju i koji 
te ne ljube.« Zatim se ustane i reče nam: »Tako mo¬ 
lite! Srce Isusovo i Marijino pozorno slušaju vaše 
molitve.« 

Te su nam se riječi tako utisnule u dušu da ih ni¬ 
kada više nismo zaboravili. Od toga dana provodili smo 
mnogo vremena, prostrti na zemlji, i te riječi ponavlja¬ 
li do umora. Preporučila sam Franji i Jacinti da o tome 
nikome ne govore, i — Bogu hvala — održali su obe¬ 
ćanje. 

Poslije podužeg vremena, za popodnevnog odmora, 
igrali smo se uz bunar mojih roditelja što smo ga zva¬ 
li Arneiro. O tom bunaru sam Vam, Preuzvišeni, go¬ 
vorila u spisu o Jacinti. Iznenada, ugledasmo pred so¬ 
bom onu istu pojavu. Anđela, kako mi se čini, koji nam 
reče: »Što radite? Molite, mnogo molite! Presveta 

Srca Isusa i Marije imaju s vama posebne nakane. 
Neprestano prikazujte Bogu molitve i žrtve!« 

— Kako ćemo se žrtvovati? — zapitah. 

— Sto god možete, prinosite Bogu za žrtvu s na¬ 
kanom da zadovoljite za uvrede i grijehe koje mu ljudi 
nanose ii da izmolite obraćenje grešnika. Tako ćete 
osigurati mir svojoj domovini. Ja sam njezin Anđeo 
čuvar. Anđeo Portugala. Nadasve, rado primite trplje¬ 
nja koja vam Gospodin pošalje! 

Opet je prošlo nešto vremena. Pasli smo stada na 
brežuljku o kojemu sam već govorila, na padinama 
Iznad Vallnhosa. To je maslinik što ga mi zovemo Pre- 
gueira. Nakon obroka odlučismo otići moliti u pećinu 
koja se nalazila s druge strane brijega. Trebalo je pri¬ 
jeći hridine iznad Pregueira, što ovcama nije bilo 
lako 'izvesti. 

Čim smo tamo stigli, prostrli smo se na zemlju i po¬ 
čeli moliti Anđelovu molitvu: »O. moj Bože, ja vjeru¬ 
jem u te, uzdam se i ljubim te ...» Ne znam koliko 
smo je puta ponovili, kad najednom opazismo iznad 
sebe neobično svjetlo. Podigosmo se da vidimo što se 
događa i ugledasmo Anđela kako u lijevoj ruci drži ka- 
iež iznad kojega je lebdjela bijela Hostija. Iz nje su ka¬ 
pale kaplje krvi u kalež. Anđeo ispusti kalež koji je os¬ 
tao u zraku, klekne uz nas i naredi nam da ponovimo 
tri puta: »Presveto Trojstvo. Oče, Sine i Duše Sveti, ja 
ti prikazujem Tijelo, Krv, Dušu i Božanstvo Isusa Kris¬ 
ta, prisutna u svim tabernakuiima svijeta u naknadu za 
uvrede, svetogrđa i nehaje kojima vas vrijeđaju. U 
Ime neizmjernih zasluga Presvetog Isusova i Marijina 
Srca, molim vas za obraćenje jadnih grešnika.« Zatim 
se Anđeo podigne i uzme u ruke kalež i Hostiju, raz¬ 
lomi je i dade najprije meni. a zatim Jacinti i Franji. Pri 
tom je govorio: »Uzmite i pijte Tijelo i Krv Isusa Kris¬ 
ta kojega strašno vrijeđaju nezahvalni ljudi! Pružajte 
mu zadovoljštinu za ta zlodjela i utješite svoga Boga!« 
Zatim se opet prostre na zemlju i s nama ponovi tri 
puta molitvu: »Presveto Trojstvo ...« Poslije toga iš¬ 
čezne. Mi smo i dalje ostali prostrti na zemlji ponav- 

ljajući iste riječi. Kad smo se napokon ustali, primije¬ 
tili smo da je već večer i da je vrijeme povratka 
kući. 


Sad sam, Preuzvišeni, već tri godine pastirica, u de¬ 
setoj godini života. Za te tri godine mnogo se toga pro¬ 
mijenilo u našoj kući, a i u župi. Velečasni don Pena 
prestao je biti našim župnikom, a naslijedio ga je ve¬ 
lečasni Boicinha. (To je nadimak za velečasnog don 
Manuela Marquesa Ferreiru koji je preuzeo fatimsku 
župu u rujnu 1914. godine — primjedba prevodioca.) 
Taj neobično revni svećenik, čim je u župi primijetio 
neke poganske običaje, zabave i plesove, počeo je pro¬ 
tiv njih grmiti s propovjedaonice. Iskorištavao je svaku 
prigodu, privatnu i javnu, da bi iskorijenio te zle na¬ 
vike. čim je moja majka čula što župnik govori, zabra¬ 
nila je sestrama odlaženje na ples. Za primjerom mo¬ 
jih sestara povele su se i neke druge djevojke pa su za¬ 
bave pomalo nestale. Isto je tako bilo i s dječjim pri¬ 
redbama koje smo mi djeca posebno upniiičavali. 
Netko je u vezi s tim jednom rekao mojoj majci: 

— Do sada nije bio grijeh plesati. Čim je došao no¬ 
vi župnik, ples je postao grijehom. Kako to? 

— Ne znam ni ja — odgovorila je majka. — Znam 
samo to da župnik brani plesati i zato moje kćeri neće 
ići na zabave. Pustit ću ih da malo zaplešu u kući, jer 
župnik kaže da se to može i da nije zlo. 

Nedugo zatim moje su se dvije sestre udale i napus¬ 
tile roditeljski dom. Moga oca je povuklo zlo društvo, 
počeo je piti i radi toga otuđio nekoliko čestica zemlje. 
Videći kako je sve manje sredstava za život, majka po¬ 
šalje Karolinu i Gloriju u službu kao kućne pomoćnice. 
Ostali smo, dakle, kod kuće moj brat koji je obrađivao 
polja koja su nam još pripadala, majka koja se brinula 
za kuću i ja koja sam pasla ovce. Moju jadnu majku 
obuzela je velika žalost i tuga. Kad bismo se navečer 
okupili oko stola, čekajući da se tata vrati iz gostionice 
na večeru, gorko bi uzdisala: »Moj Bože, gdje je nesta¬ 
la nekadašnja radost našega ognjišta?« Tada bi nas¬ 
lonila glavu na stol I plakala. Brat i ja plakali smo zajed- 


55 



no s njom. To su bili najbolnije trenuci moga djetinj¬ 
stva. Osjećala sam kako mi se srce para radi odlaska 
sestara i tuge moje majke, lako sam još bila dijete, 
savršeno sam shvaćala situaciju u kojoj smo se nala¬ 
zili. Tada bih se sjećala Anđelovih riječi: »Nadasve, 
prihvatite žrtve koje vam Bog pošalje«! Počela sam se 
povlačiti u samoću da svojom boli ne povećavam tu¬ 
gu moje majke. Najčešće sam odlazila k zdencu i ta¬ 
mo, prostrta na kamene ploče, miješala suze s vodom u 
bunaru i prikazivala Bogu svoje trpljenje. Katkada su 
me Franjo i Jacinta zatekli u takvu stanju. Budući da 
sam se davila od suza pa nisam mogla ni progovoriti, 
oni su se žalosti'li i plakali zajedno sa mnom. A onda 
bi Jacinta 'izgovorila glasno naše prikazanje: »O, moj 
Bože, neka ovo bude za obraćenje grešnika. Pripravni 
smo na sva trpljenja i sve žrtve.« Formula nije uvijek 
bila ista, ali sadržaj jest! 

Tolika i takva žalost i tuga načela je zdravlje moje 
majke. Kad više nije mogla raditi, opozvala je iz slu¬ 
žbe sestru Gloriju, da joj pomogne u bolesti i da se 
brine za kuću. A onda je obišla sve liječnike u okolici 
I upotrebljavala mnoge lijekove, ali bez uspjeha, zdra¬ 
vlje se nije poboljšavalo. Dobri župnik odveo ju je jed¬ 
nom svojim kolima, koje je vukla mula, čak liječniku 
u Leirlju. Pratila Ju je sestra Terezija. Kući se vratila 
na pola mrtva, bez ikakva izgleda. Naposljetku je otiš¬ 
la nekom kirurgu u San Mamede. On je pronašao greš¬ 
ku na srcu, povredu kralješnice i spuštanje jednog bub¬ 
rega. Nakon nekoliko bolnih zahvata, zdravlje joj se ne¬ 
što popravilo. 

Tako je bilo u nas do dana 13. svibnja 1917. godine. 

U to vrijeme moj se brat morao javiti na regrutaci¬ 
ju. Kako je bio izvrsna zdravlja, očekivali smo da će 
odmah biti primljen u vojnu službu. Uostalom, bio je 
rat pa je bilo teško izbjeći vojnu službu. U strahu da 
neće nitko moći obrađivati polje, majka pozove i Ka- 
rolinu kući. Međutim, bratov krsni kum obećao je maj¬ 
ci da će se za njega zauzeti kod vojnog liječnika i poku¬ 
šati ga osloboditi od vojne obaveze. Dobri Bog je, 

zaista, pružio majci tu olakšicu, i brat je ostao kod 
kuće. 

Ne zaustavljam se, Preuzvišeni, pri opisu ukazanja 
od 13. svibnja, jer Vam je to već poznato. Čemu gubiti 
vrijeme? Znadete i to kako me majka pokušala prisiliti 
na priznanje da sam lagala. No, evo, što nam je Presve¬ 
ta Djevica rekla tog dana, a što smo mi odlučili nikome 
ne kazati! Nakon što nam je rekla da će nas odvesti 
u Nebo, zapitala nas je: 

— Hoćete li sebe prikazati Bogu tako da prihvatite 
sva trpljenja koja vam on bude poslao, da biste zado¬ 
voljili za grijehe kojima ga ljudi vrijeđaju i moliti za 
obraćenje grešnika? 

— Hoćemo — odgovorili smo. 

— Dobro, mnogo ćete trpjeti, ali će vas milost 
Božja jačati. 

Dana 13. lipnja u našoj se župi svečano slavio 
blagdan svetog Antuna. Blago se toga dana izvodilo 
rano na pašu, oko devet sati zatvaralo se u obore, a on¬ 
da se odlazilo na misu. Znajući koliko volim blagdane, 
majka i sestre su govorile: »Vidjet ćemo, hoće li ići 
na proštenje ili u Cova da lria da razgovara s onom 
gospođom!« Na sam blagdan nitko mi nije rekao ni ri¬ 
ječi. Očito su mislile: »Pustimo je, vidjet ćemo, što će 
učiniti.« Ja sam toga jutra izvela stado vrlo rano, u zo¬ 
ru, s nakanom da se vratim oko devet sati, odem na 
misu u deset, a zatim u Cova da lria. Međutim, tek što 
je granulo sunce, dođe po mene brat s naredbom da se 
vratim kući, jer me čekaju neke osobe koje žele sa 
mnom govoriti. Tako je on ostao kod stada, a ja sam 
potrčala kući. Bili su tu neki ljudi i žene iz Mindea, iz 
okolice Tomara, Carrascosa, Boleirosa ... koji su me 
željeli pratiti u Cova da lria. Rekla sam im da je još 
rano i pozvala ih da krenu sa mnom na misu koja je 
imala početi u osam sati. Ljudi su me čekali u dvoriš¬ 
tu pod smokvama. Nakon mise, vratila sam se kući. 

Majka i sestre gledale su me s prezirom, a to me je 
boljelo više nego da su me napadale. Izašla sam iz kuće 
oko jedanaest sati. svratila ujaku gdje su me čekali Ja- 

ci-nta i Franjo pa svi zajedno krenusmo u Cova da 
Iria. Pratilo nas je mnogo svijeta i svi su nas nešto 
zapitkivali. Tog sam se dana vrlo mučno osjećala. I maj¬ 
ka je bila tužna. Htjela je. pošto-poto, da opozovem 
svoje laži. Željela sam joj udovoljiti, ali to nisam mogla 
a da ne lažem, a upravo nam je ona utjerala strah pre¬ 
ma laži i uvijek je strogo kažnjavala. Govorila je: »Uvi¬ 
jek mi je uspjelo navesti moju decu da govore istinu. 
Mogu li trpjeti da mi najmlađa uporno laže? Kad bi to 
još bi'la kakva sitnica ... Ali takva lažljivka koja zavo¬ 
di tolike ljude!« Poslije tih jadikovki, okrenula bi se 
prema meni i rekla: »Biraj jedno od ovo dvoje: ili ćeš 
ovim ljudima priznati da lažeš ili ću te zatvoriti u ham- 
bar kuda ne dopire ni zraka svjetla. Ništa mi drugo 
ne preostaje.« Sestre su podržavale majku. Oko mene 
stvorila se atmosfera prijekora i prezira. 

Zanimljivo, u meni se tada pojavilo pitanje: »Gdje 
su nekadašnja nježnost i pažna kojima me moja obitelj 
okruživala? Moja Jedina utjeha bile su suze koje sam 
prolijevala pred Bogom nudeći mu ih kao žrtvu. 

Toga dana Presveta Djevica — kao da je odgone¬ 
tala što se događalo — osim onoga što već iznesoh 
reče mi i ovo: »Trpiš mnogo? Budi hrabra, neću te nika¬ 
da ostaviti. Moje Prečisto Srce bit će tvoje zaklonlšte 
i put kojim ću te dovesti do Boga.« Kad bi me Jacinta 
zatekla kako plačem, govorila bi: »Ne plači! To su si¬ 
gurno one žrtve o kojima nam je govorio Anđeo da Ih 
moramo prinositi. Ti trpiš da pružiš zadovoljštinu, da 
utješiš Boga i za obraćenje grešnika.« 


Tada je naš župnik saznao što se događa i poručio 
majci da me dovede k njemu. Majka je odahnula, jer 
je bila uvjerena da će župnik za sve preuzeti odgovor¬ 
nost. Zato mi reče: »Sutra ćemo rano na misu, a 
zatim gospodinu župniku. On će te obvezati da 
govoriš istinu ma ‘koliko ti to bilo teško. Reći ću 
mu da te kazni, neka od tebe radi što ga volja! 
Bit ću zadovoljna, kad te prisili na priznanje da lažeš.« 
Sestre su se s majkom složile, izmišljajući nove prijet- 

nje s gospodinom župnikom. Odmah sam o svemu oba¬ 
vijestila Franju i Jacintu koji mi odgovoriše: »I mi će¬ 
mo ići. Župnik je i našoj majci poručio da nas dovede, 
ali nam do sada nije ništa rekla. Strpi se! Ako nas bu¬ 
du tukli, trpjet ćemo za našega Gospodina i za grešni- 
ke.« 

Sutradan sam išla s majkom koja mi za svo vrije¬ 
me puta nije rekla ni riječi. Priznajem da sam se sva 
tresla od očekivanja što će se dogoditi. Za vrijeme mi¬ 
se, prinijela sam Bogu moju patnju. Zatim prijeđosmo 
prostor ispred crkve i uđosmo u župsku kuću. Na pr¬ 
voj stepenici majka se okrene prema meni i reče: »Ne 
muči me više! Kaži gospodinu župniku da si lagala, da 
bi slijedeće nedjelje mogao objaviti u crkvi da je sve 
bilo samo laž. Tako će to napokon završiti. Kakvog to 
ima smisla. Ljudi idu u Cova da Iria moliti pred nekak¬ 
vom česminom, ma . ..« Tada pokuca na vrata. Otvorila 
nam je župnikova sestra, ponudila nam da sjedne¬ 
mo na klupu i rekla da malo pričekamo. Napokon, do¬ 
šao je župnik. Uveo nas je u svoj ured, dao znak majci 
da sjedne na jednu klupicu, a mene dozvao pisaćem 
stolu. Kad sam vidjela kako me župnik mirno i uljudno 
ispituje, vrlo sam se začudila. Ispitivanje je bilo vrlo 
sitničavo, gotovo bih rekla izazovno. Na kraju me je 
vrlo ozbiljno upozorio: »Ne čini mi se, da je to nebeska 
objava. Kad se naš Gospodin objavljuje, onda redovito 
tim dušama nalaže da sve kažu svome ispovjedniku 
ili župniku. A ovdje se radi o objavi koju treba, što je 
više moguće, sakriti. Prema tome, to bi mogla biti 
vražja varka. Vidjet ćemo. Budućnost će pokazati, što 
moramo o tome misliti.« 

Samo Bog zna koliko mi je muke zadala ova žup¬ 
nikova primjedba, jer samo on može prodrijeti u dubi¬ 
nu našega srca. Tada sam počela sumnjati, da su obja¬ 
ve uistinu đavolska varka, da me demon na taj način 
želi upropastiti. Budući da sam čula, kako vrag uvijek 
unosi nemir i nered, a ja već odavno nemam ni radosti 
ni mira, a toga više nije bilo ni u našoj kući, počeh mis¬ 
liti da je doista tako. Kakvu sam tjeskobu proživljava¬ 
la! Očitovah svoju sumnju Franji i Jacinti. Ona će od- 

mah: »Ne, to nije vrag! Kažu da je vrag ružan i da sta¬ 
nuje pod zemljom, a ona je Gospođa tako lijepa i vid¬ 
jeli smo je kako odlazi u Nebo!« Gospodin je s ovim 
riječima malo obeskrijepio moje sumnje, ali sam ja, 
svejedno, tih mjeseci izgubila oduševljenje za žrtvu i 
odricanje. Bila sam čak u napasti da kažem kako sam 
lagala, da se sve to jednom završi. Jacinta i Franjo 
se usprotiviše: »Ne čini to! Zar ne vidiš da ćeš tek 
tada lagati, a laž je grijeh!?« 

U takvu duševnom stanju usnila sam san koji je 
još više povećao mrak u mojoj duši. U snu sam vidje¬ 
la vraga kako mi se smije, što me prevario i kako se 
trudi da me odvuče u pakao. Kad sam sebe vidjela u 
njegovim kanđama, počela sam tako glasno zazivati 
Gospu da sam probudila majku, koja me zabrinuto zaz- 
vala i upitala, što mi je. Ne sjećam se što sam joj od¬ 
govorila. Znam samo to da te noći nisam više uspjela 
zaspati, jer sam ostala pokošena strahom. Taj san os¬ 
tavio je u mojoj duši orni oblak straha i zabrinutosti. 
Lakše mi je bilo samo onda kad sam se mogla zavući u 
kakav samotni kut i plakati do mile volje. I društvo 
mojih malih drugova postalo mi je nesnosno pa sam se 
počela i od njih skrivati. Jadni mališani! Koji put bi 
me tražili i dozivali, a ja sam šutjela, skrivena u nji¬ 
hovoj neposrednoj blizini, o čemu oni nisu mogli ni 
sanjati. 

Približavao se 13. dan mjeseca srpnja, a ja još ni¬ 
sam bila načisto hoću li ići u Cova da Iria ili ne. Raz¬ 
mišljala sam: »Ako je tamo đavao, što ću ga ići gleda¬ 
ti? Ako me budu pitali zašto ne idem, reći ću da sum¬ 
njam, ne i/kazuje li mi se možda vrag i zato ne idem. 
Franjo i Jacinta nek čine što hoće. Ja više neću u Co¬ 
va da Iria.« Čvrsto sam odlučila da tako postupim. 

Dana 12. srpnja, poslije podne, tamo se počeo oku¬ 
pljati narod da bi prisustvovao sutrašnjim događajima. 
Tada sam pozvala Franju i Jacintu i priopćila im svoju 
odluku. Odgovoriše mi: »Mi idemo. Ona Gospođa nam 
je rekla da dođemo.« Jacinta je čak izjavila da će ona 
govoriti s Gospođom, ali joj je bilo vrlo žao što ja ne 
Idem pa je počela plakati. 

— Zašto plačeš? — zapitah je. 

— Zato, što ti nećeš da ideš. 

— Ne, ne idem. Ako te Gospođa zapita, zašto ni¬ 
sam došla, reci joj da sumnjam da je to vrag. 

Napustiti ih j sakrih se da me ne mogu naći ni oni 
ni ljudi koji su dolazili da bi samnom govoriti. Majka 
je mislila da sam negdje s djecom u selu, a ja sam se 
sakrila u neko žbunje, u vrtu susjedovu, koji je grani¬ 
čio s našim Arneirom, bunarom. Kad sam se pod večer 
vraćala kući, majka mi je predbacivala: »Evo drvene 
svetice! Svo slobodno vrijeme provodi u skitnji, da je 
nitko ne može pronaći.« 

Sutradan, kad se pribl’ižio sat odlaska, nenadano 
osjetih u sebi poticaj da krenem, što ga nije bilo mo¬ 
guće nadvladati. Prisiljena nekom neobjašnjivom si¬ 
lom, zaputih se od kuće i svratim se u Jacintinu kuću 
da vidim je ii još tamo. Nađoh je s Franjom u sobici, 
kako kleči uz krevet i plače. 

— Dakle, ni vi ne idete? — zapitah. 

— Ne usuđujemo se bez tebe — odgovorila je. — 
Hajde s nama! 

— Dobro, idemo! — uzvratih. Lica im se odmah 
razvedriše. 

Mnoštvo ljudi čekalo nas uz putove tako da smo 
se jedva probijali. Upravo toga dana Djevica nam je 
otkrila tajnu. Da ponovno oživi moj gotovo ugasli za¬ 
nos, reče mi: »Zrtvujte se za grešnike i recite često 
Isusu, posebno kad prinosite neku žrtvu: 0, moj Isuse, 
to je za tvoju ljubav, za obraćenje grešnika, kao nakna¬ 
da za uvrede učinjene Srcu Marijinu!« 

Bogu hvala, to je ukazanje rapršilo sumnje u mojoj 
duši. Opet se vratio mir. Moja jadna majka, videći 
kako svaki put dolazi sve više ljudi, sve jače je jadi- 
kovala: »Jadan taj svijet, što ga zavodite svojim la- 
žlmal Ne znam što učiniti, da te ljude razuvjerim.« 

Neki jadnik koji se hvalio da će on nas već »ude- 
siti«, koji nam se rugao, napadao nas, a koji put i 
tukao, zapitao je jednom moju majku: 


61 



— No, kumo Marija, što kažete o vizijama vaše 
kćeri? 

— Ne znam — odgovori majka. — Čini mi se da 
je to varalica koja će zaluditi pola svijeta. 

— Ne govori tako glasno! Netko bi je mogao i 
ubiti. Ima ih, kojima je već dojadila. 

— Ah, nije mi stalo! Kad bi je barem netko pri¬ 
silio da kaže istinu! Ja sam uvijek samo za istinu, ma¬ 
kar ona bila i protiv moje djece, protiv mene same. 

To je, uistinu, bilo tako. Moja je majka uvijek govo¬ 
rila istinu, čak i na svoju štetu. Mi, djeca, dugujemo 
joj zahvalnost za dobar primjer. 

Jednoga dana iznova je zaželjela da me prisili na 
poricanje, kako je ona govorila. Odlučila je da me opet 
odvede gospodinu župniku da priznam laž, da zamolim 
oproštenje i prihvatim pokoru koju mi naloži. Ovaj 
put je bila silovita i 'ja nisam znala što učiniti. Kad 
smo krenuli, potrčim do Jacinte koja je još bila u kre¬ 
vetu, i kažem joj što se događa. Već sam rekla, Pre- 
uzvišeni, koliko su brat i sestrica sudjelovali u toj kuš¬ 
nji i kako su me u molitvi čekali kod bunara. Putem mi 
je majka »čitala lekcije«. Najednom sam joj, tresući se, 
odvratila: »Ali, majko, kako mogu reći da nisam vid¬ 
jela, kad sam vidjela?« Kad smo se približili župniko- 
voj kući, reče mi:»Slušaj me dobro! Jedino što hoću 
jest, da kažeš istinu. Ako si uistinu vidjela, reci mu da 
si vidjela! Ali, ako nisi, priznaj da si lagala!« 

Župnik nas je primio u svom uredu vrlo Ijubezno, 
čak nježno. Ispitivao me ozbiljno i obzirno. Ali se koji 
put služio i lukavošću da vidi, hoću li se poreći ili mož¬ 
da zamijeniti jednu izjavu s drugom. Na kraju nas je 
otpustio s-legnuvši ramenima: »Ja ne znam ni što o 
tome misliti ni što činiti.« 

Nedugo potom primili su moj otac i tetak poziv Iz 
općine da se sutradan, u određeni sat, jave načelniku. 
Tetak je morao sobom povesti Franju i Jacintu, otac 
mene. Općina je bila u Vila Nova de Ouršm, oko pet¬ 
naest kilometara daleko. To baš nije bio kratak put 
za djecu, kakva smo mi bili. U to vrijeme u nas se pu- 

tcrvalo pješice ili na magarcu. Tetak je odmah izjavio 
da će sam ići, a neće voditi djecu. Ne mogu pješačiti 
tako daleko — govorio je — ne mogu se čak popeti ni 
na magarca, a nisu naučili jahati. Uostalom, tko je 
vidio voditi pred sud tako sitnu djecu? 

Moji roditelji mislili su drukčije. Moja će ići — 
izjavio je moj otac. Neka sama odgovara! Ja o tome 
ne znam ništa. Ako laže, dobro je da je kazne. 

Sutradan me posade na magarca s kojega sam tri 
puta pala za vrijeme puta, a sa mnom krenuše otac i 
tetak. Mislim, da sam Vam već opisala, Preuzvlšenl, ko¬ 
liko su Franjo i Jaointa trpjel i toga dana bojeći se da će 
me ubiti. Ono što me pri tom najviše boljelo jest rav¬ 
nodušnost mojih roditelja, [»gotovu, što sam vidjela 
koliko su Franjini i Jacintini roditelji pažljivi prema 
njima. Na putu sam razmišljala: »Kakva razlika Između 
mojih i njihovih roditelja! Oni svoju djecu brane, izla¬ 
žući se umjesto njih. Moji, naprotiv, ravnodušno gura¬ 
ju mene naprijed, puštajući vlastima da sa mnom čine 
što ih volja. Ali, budi strpljiva — govorila sam sama 
sebi. Imam sreću da mogu više trpjeti za obraćenje 
grešnika i za tvoju ljubav, moj Bože!« U tome sam na¬ 
lazila veliku utjehu. 

U općini me ispitivao načelnik pred ocem, tetkom 
i još nekom gospodom za koju ja ne znam, tko su bili. 
Načelnik je želio da mu otkrijem tajnu i obećam da vi¬ 
še neću ići u Cova da Iria. Da me na to privoli, nije 
štedio s obećanjima, a kasnije i prijetnjama. Videćl da 
ništa ne postiže, otpusti me uz izjavu da će on svoje 
postići, pa makar me to stajalo i života! Na moga tet¬ 
ka »“pošteno« se izderao, što se nije pokorio njegovu 
nalogu da dovede djecu. A onda nas je sve otpustio. 
Vratismo se kući. 

U obitelji su mi predbacivali još jednu krivnju. Co¬ 
va da Iria bila je vlasništvo mojih roditelja. Tu je bilo 
nešto i obradiva zemljišta gdje smo sijali kukuruz i 
sadili povrće. Okolo je bilo nešto maslina, česmine 
i hrastića. Čim su ljudi počeli tamo dolaziti, bilo je uza¬ 
ludno išta obrađivati. Sve bi pogazili. Mnogi su pristi- 

zali na konjima i magarcima pa su i oni uništavali. Ja- 
d i kujući nad tim, moja se majka tužila: »Kad želiš neš¬ 
to pojesti, idi pa pitaj tu svoju Gospođu!« Sestre bi 
dodale: »Jedi ono što je izraslo u Cova da Iria!« 

To me toliko boljelo da se više nisam usudila uze¬ 
ti ni komadić kruha za jelo. Uz to je majka iznova po¬ 
kušavala da me »urazumi« pa se često u tu svrhu slu¬ 
žila komadom drva za vatru ili držalom od metle. Ali 
budući da je bila majka, odmah je tražila način da ub¬ 
laži moju tugu. Videći me onako blijedu i mršavu, po¬ 
čela se pribojavati za moje zdravlje. Jadna moja maj¬ 
ka! Sada, kad bolje shvaćam stanje u kojemu se nala¬ 
zila, lakše je razumijem. U suštini, imala je posve pra¬ 
vo da me smatra nedostojnom tolike milosti i da me 
drži lažljivkom. 

Gospodin mi je dao posebnu milost da protiv nje 
nisam nikada gajila zle misli niti sam se bunila protiv 
njezina ponašanja prema meni. Budući da mi je Anđeo 
rekao da me je Bog pozvao na trpljenje, u svemu tome 
vidjela sam volju Božju. Bog, dakle, tako hoće. Zato 
moja ljubav i poštovanje za majku nikada nisu došle 
u pitanje. Naprotiv, još više sam je voljela, kao da 
me je samo mazila. Danas sam joj čak zahvalna što 
je tako sa mnom postupala. Bilo je to bolje nego da 
me trajno milovala. 

♦ * * 

Čini mi se da je u to vrijeme došao prvi put vele¬ 
časni Formigao da me ispituje. (Taj svećenik rođen je u 
Tomaru 1883, a umro je u Fatimi 1958. godine. On je 
prvi pisac fatimskih događaja. — Primjedba prevodio¬ 
ca.) Njegovo je ispitivanje bilo vrlo ozbiljno i iscrpno. 
Dopao mi se, jer mi je govorio o krepostima i poučio 
me kako ću se u njima vježbati. Pokazao mi je sličicu 
svete Agneze i pričao mi o njezinu mučeništvu, na¬ 
govarajući me da je nasljedujem. Dolazio je redovito 
svaki mjesec i uvijek mi davao korisne savjete za du¬ 
hovni život. 

Jednog mi dana reče: »Mala moja, moraš mnogo 
ljubiti Gospodina radi milosti i dobročinstava kojima 
te obasiplje.« Ta mi se rečenica duboko usjekla u du- 

šu pa sam od tada trajno molila Gospodina ovako: »Moj 
Bože, ljubim te, da bih ti uzvratila za milosti koje mi 
daješ.« Ovu sam molitvu, koja mi se toliko dopala, 
predložila Franji i Jacinti. Ona bi kasnije, usred igre, 
znala uskliknuti: »Nisi valjda zaboravila reći Gospodi¬ 
nu koliko ga voliš radi milosti koje ti daje?« 

Napokon je osvanuo dan 13. kolovoza. Već dan pri¬ 
je ljudi su grnul'i sa svih strana. Svi su nas htjeli vid¬ 
jeti, s nama razgovarati. Neki su se preporučivali da 
prenesemo Presvetoj Djevici njihove molbe. U tom 
mnoštvu bili smo kao lopta koja se dobacuje iz ruke 
u ruku. Ljudi su nas potezali na stranu, postavljali pi¬ 
tanja, otimali jedni drugima da zapravo nismo 'imali 
vremena ni odgovoriti na ono što je tko pitao. U toj 
vrevi stiže načelnikov nalog da dođem odmah u kuću 
moga bratića i sestrične, gdje me on čeka. 

Čim je moj otac dobio nalog, došao je po mene. 
Kad sam stigla, našla sam načelnika gdje sjedi u so¬ 
bi s Franjom i Jacintom. A onda nas je ispitivao, tru¬ 
dio se da sazna našu tajnu i tražio od nas da više ne 
idemo u Cova da Iria. Ne postigavši baš ništa od toga, 
naredi momu ocu 'i tetku da nas odvedu župniku. 

Ne pričam ništa o zatvoru, jer Vi, Preuzvišeni, sve 
to već znadete. Ponavljam samo to, da nas je pri tom 
najviše boljela ravnodušnost naših roditelja. Kad smo 
se vratili iz zatvora, 15. kolovoza, za radost što sam se 
vratila kući, naređeno mi je da odmah izvedem sta¬ 
do na pašu. Moja tetka i tetak zadržali su svoju djecu 
kod kuće i umjesto njih poslali na pašu sina Ivana. Bu¬ 
dući da je već bilo prilično kasno, ostali smo u blizini, 
u prodolju Valinhos. Već znadete, Preuzvišeni, što se 
tada dogodilo pa to ne opisujem. Djevica nam je ponov¬ 
no preporučila žrtve i završila: »Molite, mnogo molite, 
žrtvujte se za grešnike! Mnoge duše odlaze u pakao, 
jer nema onih koji bi se za njih molili i žrtvovali.« 
Prolazeći jednoga dana sa stadima nekim puteljkom, 
pronađoh komad odbačena konopa. Podignem ga i, za 
šalu, omotam oko ruke. Brzo osjetih kako me žulja. Ta¬ 
da uzviknuh: »Gledajte, ovaj mi konop nanosi bol. Mogli 
bismo ga opasati oko pasa da nas boli. To bi bila iije- 

pa žrtva za prinos Bogu.« Franjo i Jacinta odmah su 
prihvatili i mi ga oštrim kamenom rasiječemo na tri 
dijela. Nešto zbog grubosti konopa, a nešto zbog toga 
što smo ga previše oko sebe stegnuti, ovaj pojas nam 
je uzrokovao jake bolove. Jacinta je zbog toga znala 
koji put i zaplakati. Kad sam joj ja nekoliko puta pred¬ 
ložila da ga odbaci, rekla je: »Ne, želim ovu žrtvu pri¬ 
kazati Gospodinu za obraćenje grešnika.« 

Drugi put smo pronašli neke bobice koje su, pod 
pritiskom prstiju, glasno pucale. To nam se svidjelo 
pa smo ih sabirali. Jacinta se pri tom namjerila na kop¬ 
rivu koja ju je jako opekla. Osjetivši bol, još jače je 
stisne i zaviče: »Gledajte, gledajte, još nešto što nam 
može poslužiti za žrtvu!« Od tada smo se često šibali 
koprivom po golim nogama da bismo nešto pretrpjeli 
za Gospodina. 

Ako se ne varam, upravo u to vrijeme, uveli smo 
običaj da svoju užinu poklanjamo onim siromašnim dje¬ 
čacima o kojima sam, Preuzvišeni, već govorila u spi¬ 
su o Jacinti. Toga mjeseca moja je majka bila nešto 
mirnija. Znala bi govoriti: »Kad bi samo još jedna oso¬ 
ba pri ukazanjima nešto Vidjela, ja bih vjerovala! Kako 
to da među tolikim svijetom vide santo oni?« 

Dobro, upravo taj rrtjesec razne osobe su izjavile 
da i one vide različite stvari. Jedni su, navodno, vidje¬ 
li Djevicu, drugi nekakve znakove na suncu. Majka 
je uzvraćala : »Govorila sam da bih povjerovala, a opet 
ne mogu!« Otac me je u to vrijeme pomalo počeo bra¬ 
niti. Čim bi netko u kući počeo vikati na me, odmah Je 
naređivao šutnju i ponavljao: »Ne znamo, je li istina 
ili nije, ali ne znamo sigurno ni to, da je varka!« 

Mome tetku i tetki dojadilo dozivati djecu s paše, 
kad bi ljudi dolazili da ih vide i željeli da s njima raz¬ 
govaraju pa su unaprijed slali na pašu sina Ivana, a dje¬ 
cu su zadržavali kod kuće. Nedugo zatim čak su ovce 
prodali. Budući da mi se društvo drugih nije dopada¬ 
lo, ja sam od tada odlazila sama za stadom. Kako 
sam već rekla, ako nisam bila daleko, Franjo i Jacinta 
bi došli k meni. Kad im to nije bilo moguće radi dalji¬ 
ne, dočekivali su me na putu pri povratku kući. U te 

dane moga pastirskog samotovanja bila sam posebno 
sretna. Promatrajući Nebo s visokoga brijega ili iz 
kakve zelene doline, zahvaljivala sam Bogu za sve 
milosti koje su mi odozgo dolazile. Kad bih u takvim 
trenucima zaćula dozivanje moje sestre koja me po¬ 
zivala da se vratim kući, jer neki ljudi žele sa mnom 
govoriti, osjećala sam se duboko nesretnom. Tješila 
sam se 'i takvom žrtvom koju mi je Bog pružao da 
mu je prinesem. 

Jednoga dana došla su tri gospodina da s nama 
razgovaraju. Ispitivanje nije bilo nimalo ugodno. Na¬ 
posljetku su se zaprijetili: »Odlučite se napokon da ot¬ 
krijete tajnu! U protivnom, gospodin načelnik će se po¬ 
brinuti da vam dokrajči život.« Jacinta se sva zažarila 
u licu od radosti, a onda uskliknula: »Divota! Tako 
želim vidjeti našega Gospodina i Gospođu! Znači, da 
će se to brzo dogoditi.« Puče glas da nas načelnik za¬ 
ista hoće ubiti. Jedna moja ujna. udata u Casaisu, doš¬ 
la je predložiti majci da nas povede k sebi, u svoju 
kuću. Obrazložila je to ovako: »Ja stanujem u drugoj 
općini, gdje vaš načelnik nema vlasti.« Želji joj nije 
udovoljeno, jer mi nismo htjeli ići. Odgovorili smo: 
»Neka nas samo pobiju! Mi ćemo u Nebo!« 

Tako se približio 13. dan rujna. Toga dana, uz ono 
što sam već kazala, naša nam Gospođa reče: »Gospo¬ 
din je zadovoljan vašim žrtvama, ali ne želi da spavate 
opasani konopom. No, po danu, možete ga nositi.« Ne 
treba ml reći, da smo odmah poslušali. Budući da je 
Gospodin u pređašnjem ukazanju, kako ml se čini, 
natuknuo da će se ovog mjeseca nešto posebno do¬ 
goditi, moja se majka nadala da će se taj put neke 
stvari donekle razjasniti. Kad se to nije dogodilo, maj¬ 
ka se razočarala, pa je zlostavljanje u kući ponovno po¬ 
čelo. A za to je bilo više razloga. Prvo: Cova da Iria bila 
je posve izgubljena, a uz dio plodnog zemljišta, tu je 
bio i vrlo lijepi pašnjak. Drugo: Sestra je neprestano 
morala napuštati kuću i dozivati me s paše, da bih mog¬ 
la razgovarati s onima koji su me tražili. Za bogatu obi¬ 
telj barem taj gubitak vremena ne bi mnogo značio, ali 
za nas, koji smo živjeli isključivo od sitnog posla bio je 


67 



to stvaran gubitak. Majka je, napokon, bila prisiljena 
prodati ovce, a time se još više pogoršala naša obitelj¬ 
ska situacija. A za sve to bila sam kriva samo ja. Svi 
su mi to otvoreno dobacivali u lice. Nadam se, da je 
dragi Bog primio te moje žrtve jer sam bila sretna da 
mu ih mogu prinositi. Majka je tu situaciju upravo he¬ 
rojski podnosila. Ako me je prekoravala i kažnjavala, 
bilo je to samo zato jer je bila uvjerena da sam lažljiv- 
ka. Cesto puta je govorila: »Bog mi je sve to poslao ra¬ 
di mojih grijeha. Ako je tako, neka bude blagoslov¬ 
ljen!« 

Jedna moja susjeda [Marija Antonija, kuma Lucijine 
sestre Karoline. — Primjedba prevodioca.) razglasila 
je, ne znam zašto, da su mi jednom zgodom neka gos¬ 
poda dala novaca. Majka me odmah pozvala i zapitala, 
je li to istina? Odgovorila sam da nije. Nije mi vjerova¬ 
la. Tražila je da joj predam novce, a za to se poslužila 
štapom od metle. Kad me je već dobro istukla, posre¬ 
dovala je moja sestra Karolina, zajedno sa susjedom 
Virginijom, i one su ‘izjavile da su prisustvovale ispi¬ 
tivanju spomenute gospode i da su dobro vidjele da mi 
oni nisu ništa dali. Poslije te obrane, mogla sam se po¬ 
vući uz moj bunar i tamo i tu žrtvu prikazati Gospodinu. 

Ako se ne varam, bilo je upravo tog mjeseca, kad 
se pred našom kućom pojavio mladić, tako visok, da 
sam se od njega silno uplašila. Kad sam vidjela kako je 
pri ulazu u kuću morao spustiti glavu da njome ne uda¬ 
ri u nadvratnik, mislila sam da se preda mnom nalazfi 
neki Nijemac. To je bilo vrijeme rata, a u nas su tada 
plašili djeou: »Čekaj samo. sad će doći Nijemac koji 
će te ubiti!« Ja sam toga trena bila uvjerena da sam — 
gotova! Strah me nije prošao ni onda, kad me je taj go¬ 
rostas posjeo na svoja koljena i počeo sa mnom vrlo 
ljubazno razgovarati. Kad je svršio s pitanjima, zamo¬ 
lio je majku da me pusti s njim na mjesto ukazanja jer 
tamo želi moliti zajedno sa mnom. Majka mu dopusti 
i mi krenusmo. I dalje sam se sva tresla od straha, dok 
sam sama, s tim neznancem, išla puteljkom. Tješila 
sam se ovako: »Ako me ubije, brzo ću vidjeti našega 
Gospodina i Gospođu.« 

Prispjevši na mjesto ukazanja, on se spusti na ko¬ 
ljena i zamoli me da zajedno izmolimo krunicu za jed¬ 
nu posebnu milost koja mu je potrebna. Milost se sas¬ 
tojala u tome: da bi Gospa sklonila djevojku, koju je 
zavolio, da se za njega uda! To me je još više poplaši- 
lo, molba mi se činila neobičnom, pri čemu sam pomi¬ 
slila: »Ako te se ona boji kao ja, neće nikada na to pris¬ 
tati!« Kad smo završili krunicu, dobri mladić me otpra¬ 
tio do mog zaselka, ljubazno se sa mnom oprostio i 
preporučio mi svoju molbu. Kad me je ostavio, pojuri¬ 
la sam kući kao luda, strahujući da me možda opet ne 
sustigne. 

Možete misliti, kakvo je bilo moje iznenađenje, 
kad sam se 13. listopada, nakon ukazanja, nenadano 
našla u naručju toga kolosa, koji je za cijelu glavu 
nadvisivao sve ostale. Podigao me, da bi me svi mogli 
vidjeti, kako su željeli. Trenutak poslije, usred uzgiba- 
nog mnoštva, ne videći kuda stavlja nogu, taj se mla¬ 
dić zanjiše i padne. Mene je mnoštvo dočekalo na ru¬ 
ke. Mladić nestane. Nedugo zatim pojavi se opet s 
voljenom djevojkom ispod ruke. Ona je već postala 
njegovom ženom. Došao je da se zahvali Djevici za 
primljenu milost i da je zamoli za blagoslav u braku. 
Taj je mladić danas dr Karlo Mendes, iz mjesta Torres 
Novas. 

Stigli smo, Preuzvišeni, do 13. listopada. Vi znadete 
što se toga dana dogodilo. Eto riječi koje su mi se tada 
najdublje utisnule u srce: »Neka ljudi više ne vrijeđa¬ 
ju našega Gospodina, koji je već i suviše izvrijeđan!« 
Kakvo jadikovanje i zaklinjanje jedne velike ljubavi! 
Da mi je jeku toga glasa pronijeli cijelim svijetom, da 
bi je čula sva djeca Nebeske Majke.« 

Bila se pronijela vijest, da će vlasti taj put podmet¬ 
nuti bombu koja bi imala eksplodirati u našoj blizini za 
vrijeme ukazanja. Nisam se toga nimalo prestrašila. 
Razgovarajući o tome s Franjom i Jacintom, zaključili 
smo: »Upravo zgodno! Kad bi nam barem bila dana mi¬ 
lost da s onog mjesta poletimo s Gospom u Nebo!« No, 
moji se roditelji poplašiše i odlučiše da me ovaj put 
prate na mjesto ukazanja. Govorili su: »Ako moja kći 

mora umrijeti, želim i ja umrijeti uz nju.* (Izjava oca. 
— Primjedba prevodioca.) Tako me moj otac toga dana 
vodio za ruku na mjesto ukazanja. No, od trenutka kad 
je ukazanje počelo, više ga ne vidjeh do kasno u noć, 
kad sam se vratila kući. 

To popodne provela sam s Franjom i Jaci ritom, 
kao da smo neke rijetke zvjerdice, koje su svi htjeli 
vidjeti i promatrati. Stigoh kući vrlo umorna od bez¬ 
brojnih pitanja i odgovora, a ti nisu svršavali ni kad je 
noć pala. Neki ljudi, ne mogavšl doći do mene, ostali 
su do drugog dana, čekajući svoj red za razgovor. Ne¬ 
ki su čak navaljivali da sa mnom govore poslije večere, 
ali sam ja, slomljena od umora, pala na zemlju 'i zas¬ 
pala. Bogu hvala, u to vrijeme još nisam znala ni što je 
ljudski obzir ni što sebeljoblje pa sam se ponašala 
pred svakim kao pred svojim roditeljima. 

Dan kasnije, ili bolje, slijedećih dana, jer su od 
tada ljudi stalno prlticali u Cova da Iria, nastavljali 
su se trajni razgovori, jer su svi htjeli vidjeti i razgo¬ 
varati s vidiocima, a mnogi izmoliti krunicu zajedno s 
nama. Osjećala sam se tako umornom da sam koji put 
na različita pitanja odgovarala jedno te isto, a koji put 
sam se ispričala samo zato da mogu pobjeći. Ali ti jad¬ 
ni ljudi toliko su navaljivali da sam se prisiljavala ka¬ 
ko bih im udovoljila. Pri tom sam redovito u sebi po¬ 
navljala molitvu: »To je za tvoju ljubav, moj Bože, 
naknada za grijehe počinjene protiv Srca Marijina, za 
obraćenje grešnika i za Svetog Oca!« 

Već sam Vam rekla, Preuzvišeni, u spisu o Jacinti, 
da su nam dva svećenika govorila o Svetom Ocu i o po¬ 
trebi da za njega molimo. Od tada nikada se nismo po¬ 
molili Bogu ni prinijeli koju žrtvu, a da nismo pridodali 
molitvu za Njegovu Svetost! Osjećali smo veliku lju¬ 
bav za Svetog Oca. Župnik je jednog dana rekao mojoj 
majci da ću možda morati u Rim, da me Papa ispita. 
Zapljeskala sam rukama i rekla Franji i Jacinti: »Divo¬ 
ta, vidjet ću Svetog Oca!« A oni su odmah zaplakati 
od žalosti i rekli: »A mi nećemo ići ... Dobro, prinijet 
ćemo tu žrtvu za njega.« 

Tada me župnik opet ispitivao — i to posljednji put. 
Događaji su se već bili razvili i velečasni nije znao što 
to sve znači. Pokazao je veliko nezadovoljstvo i posta¬ 
vio pitanje sebi i meni: »Zašto taj svijet odlazi moliti 
na pusto mjesto umjesto da dođe pred živoga Boga, 
pred naše oltare i Svetotajstvo, gdje Bog ostaje sam 
u tabernakulu? Zašto besmisleno ostavlja novac ispod 
česmine, a ja radove na crkvi moram obustaviti radi ne¬ 
dostatka sredstava?« Savršeno sam shvatila razlog 
njegova nezadovoljstva, ali, što sam mogla? Da sam 
bila gospodar srca tih ljudi, sigurno bih ih poslala u 
crkvu. Budući da to nisam bila, prikazali i to Bogu za 
žrtvu. 

Kako je Jacinta imala običaj da prigne glavu, zapi¬ 
lji oči u zemlju i nikome ne odgovori gotovo ništa, 
zvali' su uvijek mene da zadovoljim znatiželju hodo¬ 
časnika. Tako su me trajno pozivali u župsku kuću da 
odgovaram na pitanja ove ili one osobe, ovog ili onog 
svećenika. Jednoga dana dođe me ispitivati svećenik 
iz mjesta Torres Novas. Ispitivao me vrlo temeljito I ta¬ 
ko lukavo, da sam kasnije osjećala da sam neke stvari 
prešutjela. Tu grižnju savjesti povjerila sam Franji i 
Jaointi: 

— Ne znam, da li dobro činimo, kad niječno odgo¬ 
varamo na pitanje: Da li nam je Gospa još nešto rek¬ 
la?! Laženrro li, ako odgovaramo, da nam je Djevica po¬ 
vjerila jednu tajnu pa onda o svemu šutimo? 

— Ja ne znam — odgovorila je Jacinta. — Vidiš, 
ti si ona koja tražiš da baš o svemu šutimo. 

— Točno, ne želim o tome govoriti, ne! Ali, da si 
ti šutjela, da nisi rekla kako smo vidjeli Gospođu i 
razgovarali s njom i Anđelom, nitko nas o tome danas 
ne bi ispitivao. 

Jadno dijete tada je počelo plakati i, kao ono u svi¬ 
bnju, kako sam Vam već pisala, tražilo od mene oproš- 
tenje. Tako sam se i dalje dvoumila, kako se zapravo 
pri svemu tome ponašati. 

Nešto kasnije pojavio se drugi svećenik — iz Santa- 
ršma. Izgledao j© kao da je brat onome prvome ili su 

se možda dogovorili: ista pitanja, iste lukavštine, isti 
način smijanja i podrugivanja, čak su i stasom i izgle¬ 
dom bili slični. Nakon tog ispitivanja moje su se sum¬ 
nje povećale, zaista nisam znala što činiti. Zato sam 
neprestano zapitkivala Našega Gospodina I Gospođu 
da mi dadu do znanja, kako da se ponašam: »O, moj 
Bože, o moja Nebeska Majko, vi znadete da vas ja 
ne želim vrijeđati lažima, ali vama je jasno da nije 
prikladno iznijeti sve što ste nam rekli.« 

U toj zbunjenosti, imala sam sreću da razgovaram 
s župnikom iz Olivala. Ne znam zašto, ali taj mi je sve¬ 
ćenik ulijevao pouzdanje pa sam mu Izložila svoju tje¬ 
skobu. Iznijela sam u spisu o Jaointi, kako nas je taj 
velečasni poučio na koji ćemo način sačuvati svoju 
tajnu. Dao nam je čak neke važne upute za duhovni 
život. Posebno nas Je poučio, kako ćemo Bogu prino¬ 
siti bezbrojne žrtvice: »Kad osjetite želju da nešto 
pojedete, odbacite je i poijedite nešto drugo! Ako se 
zaželite igrati, nemojte se igrati! Ako vas ispituju, 
a vi se toga ne možete osloboditi, pustite da tako bude, 
jer tako Bog hoće, pa mu i to prinesite za žrtvu! Eto, 
tako se prinose žrtve Bogu!« 

Savršeno sam razumjela govor toga poštovanog 
svećenika i neobično ml se dopao! On više moju du¬ 
šu nije htio izgubiti iz vida. Povremeno običavao je do¬ 
ći u našu kuću, a koji put mi je slao pozdrave po ne¬ 
ko] pobožnoj ženi koja je živjela u blizini Olivala, a zva¬ 
la se Emilija. Ona je često dolazila moliti u Cova da 
Iria. Usputno bi navratila i u našu kuću. Molila me da 
provedem nekoliko dana kod nje, a onda bi me neizos¬ 
tavno vodila župniku. On bi me, po dva tri dana. zausta¬ 
vio kod sebe, pod izlikom da pravim društvo njegovoj 
sestri. Tada bi mnoge sate provodio sa mnom pouča¬ 
vajući me u duhovnom životu i nudeći mi svoje sav¬ 
jete. Mogu reći da je to bio moj prvi duhovni vođa. 
0 tom svećeniku sačuvala sam najljepše uspomene i 
duboku zahvalnost. 

Kuda to zalutah? Pišem bez glave i repa, kako se 
to kaže. No to Činim sukladno onome što ste Vi željeli: 
da sve opišem onako kako se sjećam, u punoj jednos- 


72 



tavnosti! Tako ću i nastaviti, bez ikakvog obzira na red 
i stil. Čini mi se, da tako moja poslušnost postaje sa¬ 
vršenijom, a to znači draža Isusovu i Marijinu Srcu. 

Vraćam se, dakle, ponovno roditeljskoj kući. Već 
sam rekla da je majka bila prisiljena prodati ovce. Za¬ 
držala je samo tri, koje smo vukli sa sobom u polje. Kad 
nismo tamo odlazili, davali smo im nešto jesti u šta¬ 
li. A tada me moja majka pošalje u školu. U vrijeme ko¬ 
je mi je ostalo slobodno, morala sam učiti tkati 'ili 
šivati. Tako me je zadržala u kući pa nije gubila vrijeme 
da me traži. Jednog dana pozvali su moje sestre, s os¬ 
talim djevojkama, da idu u berbu nekom bogatom gos¬ 
podinu. S njima sam otišla i ja. Već sam rekla da je 
majka uvijek tražila da vode i mene, kad nekamo idu. 

U to vrijeme župnik je počeo spremati djecu na 
svečanu svetu pričest. Budući da sam ja na svetu pri¬ 
čest redovito odlazila već od šeste godine, majka od¬ 
luči da me taj put ne pošalje. Zato nisam odlazila ni 
na pripravu, na satove iz vjeronauka, izišavši iz škole, 
dok su druga djeca odlazila župniku, ja sam žurila ku¬ 
ći da se prihvatim šivanja ili tkalačkog stana. Župniku 
se to nije dopalo, pa me jednog dana njegova sestra, 
po jednoj djevojčici, pozvala u župski stan. Sustigla me 
kod kuće nekog siromaha, koji se zvao Caracol, na putu 
za Aljustrel. Rekla mi da me zove župnikova sestra i da 
želi da dođem k njoj. Misleći da se radi o ispitivanju, 
odvratih da mi je majka naredila da se nakon škole od¬ 
mah vratim kući. Potrčah kao luda preko polja, traže¬ 
ći nekakvo sklonište gdje bih se mogla sakriti. To sam 
kasnije skupo platila. Nekoliko dana kasnije u župi se 
slavilo proštenje. Kod pjevane mise sudjelovali su 
mnogi svećenici iz okolnlih župa. Kad je svršila misa, 
župnik me pozove i izgrdi pred svima, što ne dolazim 
na vjeronauk i što nisam htjela poslušati, kad me nje¬ 
gova sestra pozvala da dođem. Prijekor je dugo tra¬ 
jao. Tako je došla na vidjelo sva moja bijeda. 

Najednom, ne znam kako, uplete se neki svećenik 
koji me počeo braniti. Rekao je da me, vjerojatno, 
majka nije htjela pustiti. Ali župnik je uskliknuo: »Maj- 

ka? Majka je prava svetica, a ova ovdje je ptičica za 
koju ćemo tek vidjeti, što će od nje biti!« Tada me 
dobri svećenik, župnik iz mjesta Torres Novas, Ijubez- 
no zapita, zašto nisam dolazila na vjeronauk. Izložila 
sam maminu odluku. Naš župnik mi nije povjerovao pa 
je pozvao moju sestru Gloriju da bi doznao, govorim li 
istinu. Kad je čuo da je upravo onako kako sam ja rek¬ 
la, zagunđao Je: »Ili ćeš u ove preostale dane dolaziti 
na Vjeronauk ili više nećeš dobiti svetu pričest u ovoj 
župi!« Kad je to moja sestra čula, odgovorila je da ja 
pet dana prije svečane svete pričesti moram otputo¬ 
vati pa je predložila da mi župnik dade pričest u bilo 
koji drugi dan, jer to ne mora biti baš onda kad sva 
djeca dolaze na svečanu svetu pričest. Župnik je os¬ 
tao uporan, nije htio popustiti. Uz to je zahtijevao da 
se moram kod njega ispovijesti. 

Vrativši se kući, o svemu smo obavijestili majku. 
Tada ga je ona išla moliti da me ispovijedi i pričesti u 
koji drugi dan. Uzalud. Moja majka tada odluči da će 
me brat, nakon svečane svete pričesti, odvesti u ber¬ 
bu. Da idem sama, nije bilo moguće ni zamisliti. Bilo 
je vrlo daleko, trebalo je pješačiti po bespućima, pre¬ 
ko planina. Najteže od svega, pri čemu me oblijevao 
hladan zndj, bila je misao da se moram kod župnika is¬ 
povjediti. Silno sam se plašila, plakala od tuge. U pred¬ 
večerje dana svečane svete pričesti, sva su se djeca 
morala loći ispovjediti. Otišla sam, a srce mi se stis- 
kalo od straha. Ušavši u crkvu, vidjela sam da nekoli¬ 
ko svećenika ispovijeda. U ispovjedaonlci na dnu, is¬ 
povijedao je otac Cruz, iz Lisabona. Ja sam već jed¬ 
nom s njim govorila i vrlo mi se dopao. Nisam ni pri¬ 
mijetila da u otvorenoj ispovjedaonici, na sredini crkve 
ispovijeda župnik i ujedno promatra što se u crkvi do¬ 
gađa, pa rekoh u sebi: »Idem najprije pitati za savjet 
velečasnog Cruza, a onda ću otići župniku na Ispovijed, 
ako mi on to kaže.« Otac Cruz me Ijubezno primio, sas¬ 
lušao moju Ispovijed, dao mi nekoliko lijepih savjeta i 
rekao da župniku više ne moram ići. ako neću. Zbog to¬ 
ga mi ne smije uskratiti svetu pričest. Presretna, 
izmoHh pokoru I pobjegoh iz crkve, u strahu da netko 

ne dotrči za mnom i pozove me župniku. Drugi dan, 
obučena u bjelinu, odoh na svetu pričest, ali u strahu 
da bi me župnik ipak mogao potjerati. Svršilo je tako 
da mi Je gospodin župnik rekao da mu nrje izbjegla 
moja neposlušnost i lukavost, jer sam se otišla ispo¬ 
vijedati drugom svećeniku. 

Dobri župnik bio je svakim danom sve nezadovolj¬ 
niji i zbunjenjiji fatimskim događajima pa je Jednog 
dana nestao iz župe. (Don Emanuel Marques Ferreira, 
od milja zvan don Boicinha, napustio je fatimsku župu 
između 2. i 10. lipnja 1919. godine. Naslijedio ga je don 
Manuel Bento Morerra. — Primjedba prevodioca.) Pro- 
nijela se vijest, da je župnik pobjegao radi mene, da ni¬ 
je htio preuzeti odgovornost za sve što se događalo. 
Budući da ga je narod volio radi njegove revnosti, na 
mene ije pao prezir župljana. Neke pobožne žene ispo- 
Ijavale su svoju zlovolju, napadajući me. Nekoliko puta 
su me i ispljuskale i izudarale nogom. Franjo i Jacinta 
su koji put bili svjedoci tih »nježnosti« što mi ih je 
Bog poslao. Njih nitko nije smio taknuti, jer su se svi¬ 
ma zaprijetili njihovi roditelji. Ali su trpjeli, gledajući 
mene kako patim, a i plakali su, videći kako me zlos¬ 
tavljaju. 

Jednog dana Jacinta mi reče: »Ah, kad bi moji 
roditelji bili kao tvoji! Tada bi ovi ljudi i mene napa¬ 
dali pa bih imala priliku da se žrtvujem za Gospodina.« 
Ipak, znala je svaku priliku izvrsno iskoristiti za žrtvu. 
Znali smo trpjeti žeđ po devet dana uzastopce, čak i 
čitav mjesec, a da nismo vode ni okusili. Jedan put 
smo čitav mjesec kolovoz proveli bez pića, a vrućina 
je bila nesnosna. 

Jednom smo, vraćajući se iz Cova da Iria, poslije 
izmoljene krunice, stigli do jedne lokve kraj puta. Ja¬ 
cinta reče: 

— Toliko sam žedna da me boli glava. Da se malo 
napijem iz te lokve? 

— Nikako — odgovoriti. — Moja majka to ne dopu¬ 
šta, jer Je voda zagađena. Idemo zamoliti malo vode 

gospođi Mariji. (Bila je to jedna naša susjeda, koja 
se nedavno udala i stanovala u obližnjoj kućici.) 

— Neću pitke vode — odgovori Jacinta. — Napit 
ću se ove. Kad već ne mogu podnositi žeđ, napit ću se 
te blatnjave vode i prinijeti žrtvu našemu Gospodinu. 

Voda je, uistinu, bila vrlo zamazana, jer su u toj 
lokvi neki prali krpe, po njoj je gazilo blago i valjalo 
se. Zato nam je majka zabranila piti tu vodu. 

Drugi put bi Jacinta rekla: »Ma, Gospodin mora 
da je zadovoljan našim žrtvama, jer ja sam tako straš¬ 
no žedna. Ali neću piti, iz 'ljubavi prema njemu.« 

Jednom smo sjedili na vratima kuće moje tetke i 
opazili kako se neki ljudi približavaju. Franjo i ja po- 
bjegosmo u sobu pod krevet. Jacinta će na to: »Ja se 
neću skrivati. Neka i to bude žrtva za Gospodina!« Lju¬ 
di su došli, razgovarali s Jacintom, sjedili i čekali me¬ 
ne. Napokon su otišli. Tada se izvučem iz skloništa 
i zapitam Jacintu: 

— Što si im rekla, kad su te pitali gdje smo nas 
dvoje? 

— Ništa. Pnignula sam glavu, zapiljila oči u zemlju 
i šutjela. Ja uvijek tako činim kad neću reći istinu, a 
budući da neću ni lagati, mirno šutim, jer laž je grijeh. 

Tako se, uistinu, redovito ponašala. Kad nije htjela 
govoriti, bilo ju je posve uzaludno zapitkivati, nitko 
nije mogao dobiti odgovora. 

Jednom drugom zgodom sjedili smo u neposrednoj 
blizini njihove kuće, u sjeni dviju smokava koje su vis- 
jele na ulicu. Franjo se malo udaljio I nečim se zabav¬ 
ljao. Vidjevši kako se približuju neke gospođe, doletio 
nam je to kazati. Budući da su tada gospođe nosile 
šešire velike kao rešeta, zaključili smo da nas nisu 
zapazile, pa smo se u tren oka uzverali na smokvu. 
Čim su gospođe prošle, hitro smo se spustili i poju¬ 
rili u polje, među kukuruz. 

Župnik se najviše tužio upravo na to naše bježanje, 
a najviše smo bježali od svećenika. A oni su dolazili 

sa svih strana da nas ispituju i bezbroj puta. Čim smo 
se našli pred nekim svećenikom, pripremali smo se 
da prinesemo Bogu najveće žrtve. 

U međuvremenu, ni vlasti nisu ravnodušno gleda¬ 
le na događaje. Na mjestu ukazanja uskoro je podig¬ 
nut nekakav slavoluk, dva presvođena drvena stupa. 
Na poprečnoj gredi visjelo je nekoliko fenjera, a neki 
su se ljudi brinuli da uvijek budu upaljeni. Vlasti jedne 
noći pošalju ljude kojii su oborili slavoluk, posjekli čes¬ 
minu na kojoj se ukazivala Gospa i sve to nekamo od- 
vezli automobilom. Već ujutro o tome je govorila čita¬ 
va okolica. Otrčah odmah tamo da provjerim, je li is¬ 
tina. Bila sam neizrecivo radosna kad sam primijetila 
da su oni ‘ljudi pogriješili. Umjesto česmine, posjekli 
su i odvezli jedan obližnji hrastić. Tada sam molila 
Gospođu da oprosti onima koji su izveli to nedjelo i 
da ih obrati. 

Poslije toga, ne sjećam se, je li to bilo 13. svibnja 
1918. .ili 1919. godine, pročulo se da je u rano jutro sti¬ 
gao u Fatimu odred konjice da hodočasnicima spriječi 
pristup na mjesto ukazanja. Mnogi su mi to došli, vrlo 
zaplašeni, ijaviti, a neki su govorili da je to posljednji 
dan mog života. Bez straha i uzbuđenja krenula sam u 
crkvu. Došavši u Fatimu, provlačila sam se između ko¬ 
nja, ušla u crkvu, prisustvovala misi koju je služio 
neki meni nepoznati svećenik, pričestila se i, nakon 
zahvale, mirno se zaputila kući. Nitko mi nije rekao 
ni riječi. Ili me nisu vidjeli ili mi nitko nije pridavao 
nikakvu važnost. 

Na večer, unatoč vijestima da vojnici razgone lju¬ 
de. ali bez uspjeha, krenula sam u Cova da Iria da iz- 
molim krunicu. Na putu mi se pridružila skupina žena 
koje su dolazile iz daleka. Dok smo se približavale 
mjestu ukazanja, primijetili smo kako za nama jašu u 
galopu dva vojnika, da bi nas sustigli. Čim su nam se 
približili, zapitaše nas, kuda idemo. Žene su hrabro 
odgovorile da se to njih ne tiče. Vojnici usmjere konje 
na našu skupinu, a žene se razbježaše s jedne i s dru¬ 
ge strane puta. Ja se nađoh među konjanicima. Zapi- 

tali su me kako se zovem. Odgovorila sam bez oklije¬ 
vanja. Tada me upitaše, jesam II ja možda vldjelica. 
Odgovorih da jesam. Tada mi narediše da se postavim 
u sredinu, između dva konja, i krenem s njima pre¬ 
ma Fatimi. 

Kad smo došl'i do lokve o kojoj sam govorila, neka 
siromašna žena, videći me među konjanicima, izađe na 
put i, poput Veronike, stade me tješiti i bodriti. Voj¬ 
nici joj narediše da se makne, a ona počne glasno pla¬ 
kati. Poslije nekoliko koračaj a, zaustave me i zapitaju, 
Je li mi to majka. Odgovorih, da nije. Tada mi naredi¬ 
še da ih vodim kući mojih roditelja. Na ulazu u Alju- 
strel, uz jedan mali izvor, uz 'kojii je bilo iskopano neko¬ 
liko jama za neke sadnice, očito da me uplaše, zau- 
staviše me 'i počnu među sobom razgovarati: »Gle, tu 
je već jama iskopana! Sabljom ćemo joj odrubiti gla¬ 
vu ii baciti 'Je u 'Jamu. Tako će, napokon, završiti ta ko¬ 
medija!« 

Čuvši što govore, ozbiljno sam povjerovala da mi 
je to posljednji trenutak života, ali sam ostala mirna 
kao da se o meni ne radi. Poslije nekoliko trenutaka, 
učiniše se donekle zamišljeni, pa će jedan od njih: »Ne, 
nemamo za to ovlaštenja!« Tada mi narediše da nas¬ 
tavimo put. Tako se približismo kući mojih roditelja. 
Čitav zaselak je bio već na prozorima ili stajao pred 
kućnim vratima. Neki su se smijali, drugi su me opla¬ 
kivali. Došavši pred kuću, pozvaše moje roditelje. U 
kući nije bilo nikoga. Tada jedan vojnik sjaše s konja 
i provali u kuću, misleći da se skrivaju. Pretražio je ku¬ 
ću i, videći da u njoj nema nikoga, naloži mi da uđem i 
da iz kuće ne smijem izaći do drugog dana. Tada se ba¬ 
ciše na konje i odjezdiše. 

Pod večer se pronijela vijest da se vojska povukla 
pod pritiskom naroda. Pri zalazu sunca ja sam već moli¬ 
la krunicu u Cova da Iria s još stotinjak osoba. Kad su 
mojoj majci kasnije pripovijedali, kako su me kući do¬ 
pratili vojnici, kažu, da 'je tada rekla: »Ako je Istina 
da Je vidjela Gospu, ona će je braniti. Ako laže, dobro 
je da je 'udese'.« I ostala je posve mirna. 

Sad bi me netko mogao zapitati: 

— Dok se sve to događalo, što su radl'il Franjo i Ja¬ 
ci nta? 

— Ne znam, ne sjećam se. čuvši što se sve doga¬ 
đa, možda su ih roditelji čitav dan čuvali u kući. 


Gospodin mi je u to vrijeme pripremao najgorči 
kalež što sam ga morala ispiti. Moja je majka nena¬ 
dano smrtno oboljela, pa smo svi mislili da joj je došao 
posljednji trenutak. Svi smo se okupili oko njezina bo¬ 
lesničkog kreveta da dobijemo njezin posljednji blago¬ 
slov i da joj posljednji put poljubimo ruku. Ugledavši 
me, majka je donekle živnula, čvrsto me zagrlila i rekla: 
»Jadno moje dijete! Kako ćeš bez mene? Umirem ras- 
koljena srca. misleći na tebe!« Zatim se još jače ras¬ 
plakala i još me čvršće pritegla k sebi. 

Najstarija sestra istrgne me iz majčina naručja, 
odvede u kuhinju i zabrani da se vratim u maminu 
sobu. Pri tom je zarežala: »Majka umire od jada koje si 
joj ti zadala!« Klekla sam, naslonila glavu na jedan 
stolčić, i tužna kako 'još nikada nisam bila, prinesoh 
svoju žrtvu dobrome Bogu. Nedugo zatim dođoše k me¬ 
ni I rekoše: »Lucija! Ako 'je istina da si vidjela Gospu, 
trči odmah u Cova da Iria i moli je da ti ozdravi majku! 
Obećaj joj sve što god hoćeš, u naše ime, sve ćemo 
učiniti. A onda ćemo ti i vjerovati!« 

Krenuh na put istog trenutka. Da me nitko ne zapa¬ 
zi, izabrala sam stazu preko pol'ja, moleći krunicu. Ta¬ 
da sam vrlo žarko molila Gospu, izlila pred nju svoju 
bol u obilnim suzama i vratih se kući u velikoj nadi da 
će Nebeska Majka vratiti zdravlje mojoj zemaljskoj 
majci. Čim sam se vratila kući, majka se već nešto 
bolje osjećala. Tri dana poslije toga, bila je sposobna 
preuzeti sve svoje poslove. 

Što sam Gospi obećala? Da ću sa svojim sestrama 
dolaziti devet dana uzastopce na mjesto ukazanja i s 
njima izmoliti krunicu: da ćemo s vrha brežuljčića 
do česmine puzati na koljenima; da ćemo deveti dan 

povesti sobom devetero siromašne djece kojima će¬ 
mo poslije toga dati večeru. Obećanja smo ispunili za¬ 
jedno s majkom. Ona je pri tom govorila: »Čudno! Go¬ 
spa me je ozdravila, a meni se čini da joj još uvijek 
ne vjerujem! Ništa ne razumijem.« 

Dobri me Bog vrlo utješio majčinim ozdravljenjem, 
ali mi Je, nedugo zatim, priredio još jednu muku, ne 
manju od prve. Moj je otac bio uvijek zdrav čovjek, 
vrlo snažan, koji je govorio da nikada nije znao ni za 
glavobolju. Upala pluća pokosila ga je u 24 sata, posve 
iznenada. Moja je bol bila tolika da sam mislila da ću 
umrijeti. On je bio jedini Ijubezan sa mnom, jedino me 
on branio u kućnim zadjevicama. »Bože moj, Bože moj 
— vapila sam u svojoj sobi — nikada nisam mislila 
da ćeš mi prirediti tolika trpljenja. Ali trpim za tvoju 
ljubav i nudim ih kao zadovoljštinu za grijehe koje 
počinjaju protiv Prečistog Srca Marijina, za Svetog 
Oca i za obraćenje grešnika!« 

U to vrijeme počeli su poboljevati i Franjo i Jacin- 
ta. Jacinta bi mi koji put rekla: »Osjećam oštru bol u 
prsima, ali mami ništa ne govorim. Trpim za našega 
Gospodina, pružam zadovoljštinu Prečistom Srcu Ma¬ 
rijinu. za Svetog Oca i za obraćenje grešnika.« Kad 
sam je jednog jutra, vrlo rano, posjetila, nenadano me 
zapita: 

— Koliko si žrtava noćas prinijela Gospodinu? 

— Tri. Ustala sam tri puta i izmolila molitvu koju 
nas je Anđeo naučio. 

— Ja, mnogo, mnogo! Ne znam koliko jer me je 
strašno boljelo, ali se nisam ni malo tužila. 

Franjo je bio uvijek šutljiv. Redovito je činio sve 
što i mi dvije, a koji put je nešto i predložio. U svo¬ 
joj bolesti pokazao je upravo herojsku strpljivost. Ni¬ 
kada ni jednog uzdaha! Nikad se nije potužio! Zapitah 
ga jednoga dana, kratko prije -smrti: 

— Franjo, trpiš li mnogo? 

— Jest. ali sve za našega Gospodina i Gospođu. 

Jednoga dana preda mi konop o kojemu sam već 
govorila i reče: »Uzmi ga i odnesi kuda hoćeš, prije 

nego mi ga otkrije majka. Ne mogu se više njime opa¬ 
sivati.« Hranu, koju mu je majka pružala, redovito je 
uzimao tako da nisam mogla odgonetnuti, što mu pri¬ 
ja a što ne. Tako je došao sretni dan njegova odlaska 
u Nebo. U predvečerje reče meni i sestrici: »Idem 
u Nebo. Mnogo ću moliti Gospodina i Gospođu da vas 
što prije uzmu.« 

Čini mi se da sam već rekla u spisu o Jacinti, ko¬ 
liko smo trpjele zbog tog rastanka. Zato to ne ponav¬ 
ljam. Jacintina bolest sve više se pogoršavala. Ni nju 
ne opisujem, Jer sam to već rekla. Ispričat ću neke nje¬ 
zine kreposne čine o kojima, čini mi se, nisam govo¬ 
rila. 

Njezina je majka znala kako joj se mlijeko gadilo. 
Jednoga dana, uz šalicu mlijeka, donese joj grozd grož¬ 
đa i reče: 

— Uzmi, Jacinta! Ako ne možeš popiti mlijeko, po¬ 
jedi ovaj grozd grožđa! 

— Ne, majko, neću uzeti grožđe. Daj mi mlijeko, 
popit ću ga. 

I odmah to učini. Zatim se okrene prema meni i re¬ 
če: »Jako sam željela da pojedem grožđe, a strašno mi 
je bilo teško popiti ml'ijeko, ali sam htjela prinijeti 
žrtvu Bogu.« A moja je tetka misIMa da je prevladala 
odbojnost prema mlijeku! 

Drugi dan nađoh je vrlo slomljenu pa je zapitah: 

— Danas ti je još teže, zar ne? 

— Noćas sam imala strašne bolove — odgovori — 
ali sam htjela prinijeti još jednu žrtvu Gospodinu pa 
sam odlučila da se ni jednom ne okrenem u krevetu. 
Zato čitavu noć nisam zaspala. 

Drugi put: 

— Kad sam sama, siđem s kreveta da bih Izmollla 
Anđelovu molitvu. No, sada više ne mogu prignuti 
glavu do zemlje, odmah se srušim. Zato molim samo na 
koljenima. 

Jednog dana govorila sam sa župnikom, koji me 
upitao za Jacintu i njezino zdravlje. Rekla sam mu ono 
što sam znala 1 dodala da, pri molitvi, ne može više pri¬ 
gnuti glavu do zemlje. Župnik mi naredi da joj kažem, da 
više ne smije silaziti s kreveta, a u krevetu neka moli 
samo ono što je ne umara. To sam joj odmah prenije¬ 
la, a ona će: 

— A, hoće li Gospodin time biti zadovoljan? 

— Hoće — odvratih. — Gospodin želi da činimo 
ono što nam župnik kaže. 

— Dobro, onda se više neću ustajati. 

Uživala sam ići u Cabeco, u našu dragu pećinu, 
kad god sam mogla i tamo bih izmolila krunicu. Budu¬ 
ći da sam znala toliko Jacinta voli cvijeće, nabrala bih 
joj kitu raznobojnog cvijeća i donijela je, uz riječi: 

— Uzmi, ovo je iz Cabecoa! 

— Neću se više tamo vratiti. Ni u Valinhos ni u 
Cova da Iria. A tamo me vuče velika čežnja. 

— Ma, čemu žališ, kad ideš u Nebo gdje ćeš vid¬ 
jeti našu Gospođu i Gospodina?! 

— Imaš pravo — odgovorila bi. Pri tom je milova¬ 
la cvijeće i brojila latice. 

Nekoliko dana nakon što je oboljela, predala mi je 
svoj konop i rekla: »Baci ga nekamo! Ne želim da ga 
mama vidi. Ako ozdravim, opet ću ga nositi.« Taj je 
konop imao tri uzla. Na njemu sam primijetila tragove 
krvi. Čuvala sam ga dok nisam posve otišla od kuće. 
Tada. ne zndjući kuda s njim, bacih ga u vatru i zapa- 
lih, zajedno s konopom što mi ga je bio predao Fra¬ 
njo. 

K nama su dolazili ljudi odasvuda. Neki, videći me 
mršavu i blijedu, zamoliše moju majku da me neko vri¬ 
jeme pusti k njima. Koristit će joj promjena zraka — 
govorili su. Maijka je nekoliko puta na to pristala. Tako 
sam počela odlaziti sad ovamo, sad onamo. 

Na tim sam putovanjima doživljavala svašta. Jedni 
su mislili da sam svetica, štovali i okruživali me paž- 

njom, drugi su me napadali, nazivali llcemjerkom, vi¬ 
zionarkom, vješticom. Bio 'je to dobri Bog koji je sipao 
sol u vodu, da se ne usmrdi. Tako sam, hvala Bogu, 
prošla kroz vatru, a da nisam izgorjela, nije me nagri¬ 
zao crv taštine koji sve razara. U takvim prigodama 
govorila sam sama sebi: »Nemaju pravo ni jedni ni 
drugi. Niti sam svetica, kako kažu jedni, niti lažljivka 
kako govore drugi. Samo Bog zna, što sam.« Na pov¬ 
ratku sam trčala Jacinti koja mi je govorila: »Nemoj 
više odlaziti ! Ginem za tobom. Od kada si otišla, ni¬ 
sam ni sa kim progovorila. S drugima ne znam razgo¬ 
varati.« 

Međutim, došao je trenutak, kad Je ona morala u 
Llsabon. Već sam opisala rastanak pa to ne ponavljam. 
Osjećala sam užasnu tugu, kad sam ostala sama. U ta¬ 
ko kratko vrijeme Bog mi je oduzeo oca pa Franju pa 
sada Jacintu koju više nikada neću vidjeti na ovom svi¬ 
tu. Čim mi 'je to bilo moguće, pobjegoh u moju peći¬ 
nu i sama, pred mojim Bogom, isplakah svoju tugu. Si- 
lazeći niz brijeg, sve me podsjećalo na moje male 
prijatelje: litice, na kojima smo sjediji, cvijeće, ko¬ 
je više nisam brala jer ga nisam imala kome pokloni¬ 
ti, Valinhos (male doline), u kojima smo provodili svoj 
Raj. Jednoga sam se dana toliko zaboravila da sam na 
povratku ušla u kuću moje tetke i počela dozivati Jacin¬ 
tu. Njezina sestra Terezija, gledajući me zabezeknuto, 
dozva me k sebi s pitanjem, zar ne znam da Jacinta ni¬ 
je više kod kuće? 

Umalo zatim stigla je vijest da je Jacinta odletjela 
u Nebo. Tijelo su joj odnijeli u Vila Nova de Ourćm. 
Moja me tetka Jednom povela k njezinim posmrtnim 
ostacima, u uvjerenju da će me time malo utješiti. 
Ali moja se tuga samo povećavala. Kad bih zatekla 
otvoreno naše groblje, odlazila sam na grob moga oca 
i Franje i tu prosjedila duge sate. 


Nakon nekog vremena, moja majka odluči otići u 
Lisabon pa povede i mene. Neka dobra gospođa, pos- 

ređstvom don Formigaoa, primi nas u kuću i izjavi da 
će snositi troškove za moj odgoj u nekom zavodu, ako 
želim ostati u Llsabonu. I majka i ja prihvatismo sa zah¬ 
valnosti ponudu plemenite gospođe Asumpte Avelar. 
Kad se moja majka posavjetovala s nekim liječnicima, 
koji su joj preporučili operaciju bubrega i kičme, ali 
otvoreno rekli da ne mogu preuzeti na sebe potpunu 
odgovornost za uspjeh radi slabosti njezina srca, vrati 
se kući, a mene ostavi kod spomenute gospođe. Kad je 
već sve bilo uređeno i određen dan moga ulaska u za¬ 
vod, saznali smo da se vlasti za mene zanimaju i da 
znaju da sam u Lisabonu. Tada me brzo odvedoše u 
Santarem, u kuću don Formigaoa, gdje sam se tako 
skrivala da nisam odlazila ni na misu. Napokon me žup- 
nikova sestra otprati kući i obeća majci da će zamoliti 
sestre svete Doroteje da me one prime i smjeste u je¬ 
dan od svojih zavoda u Španjolskoj. Čim je sve bilo 
uređeno, došli su po mene. Sve me je to donekle ras- 
treslo pa je i tuga pomalo nestala. 

U međuvremenu. Vi ste, Preuzvišeni, preuzeli bis¬ 
kupiju u Leiriji (5. kolovoza 1920. — Primjedba prevo¬ 
dioca.) i dobri Bog je povjerio Vašoj brizi stado koje je 
dugo vremena bilo bez pastira. Bilo ih je koji su me 
plašili da je sada došao kraj mojim varkama, kao što 
su me već jednom plašili nekim svećenikom koji čita 
sve tajne duše. Ja vas se nisam bojala, naprotiv, že¬ 
ljela sam s Vama govoriti. Kad mi je neka dobra gospo¬ 
đa iz Leirije ponudila razgovor s Vama, prihvatila sam 
to s radošću i čekala taj trenutak. Napokon je došao. 
Kad sam, zajedno sa spomenutom gospođom, prispjela 
u biskupsku palaču, smjestili su nas u čekaonicu i rek¬ 
li da malo pričekamo. 

Nekoliko minuta potom, ušao je Vaš tajnik koji je 
ljubazno razgovarao s gospođom Gildom, koja me je 
pratila, a meni je postavio nekoliko pitanja. Ja sam ga 
poznavala, jer sam se kod njega do tada ispovijedila 
dva puta, a svidio mi se zbog svoje Ijubeznosti. Nedu¬ 
go zatim ušao je don Marques dos Santos, u svojim 
neobičnim cipelicama, ogrnut dugim plaštem. Prvi put 
sam tada vidjela svećenika tako obučena pa je on bio 

predmetom moje posebne pažnje i znatiželje. On je 
počeo sa svojim pitanjima za koje sam mislila da 
neće nikada završiti. Cesto se smijao mojim odgovo¬ 
rima. prilično posprdno, pa sam jedva čekala trenutak 
sastanka s biskupom. Napokon, ponovno uđe tajnik i 
reče gospođi koja me pratila da zamoli biskupa kad 
dođe, da se smije povući, jer će biskup možda želje¬ 
ti da razgovara sa mnom u četiri oka. Čuvši to, bila 
sam vrlo zadovoljna i pomislila: »Budući da biskup 
sve zna, neće mi postavljati mnoga pitanja, divota!« 

Kad ste Vi napokon ušli, Preuzvišeni, dobra gospo¬ 
đa se pristojno povukla i mi smo ostali sami. Nema 
smisla da opisujem naš razgovor, jer ga se Vi sjećate 
bolje od mene. Čim sam vidjela kako ste me, Preuzvi¬ 
šeni, primili, s koliko dobrote i obzira i jer mi nis¬ 
te postavili ni jedno suvišno ili beskorisno pitanje nego 
ste se, ponajprije, zanimali za moju dušu, bila sam 
uvjerena da Vi sve znadete pa sam Vam sve ispričala 
s punim povjerenjem. Tada ste mi rekli da o našem ra¬ 
zgovoru ne smijem nikome kazati ni riječi, dok Vi ne 
zapitate za pristanak moju majku, čuvati tajnu, za me¬ 
ne nije bila nikakva teškoća. 

Napokon je bio utanačen dan mog odlaska. U pred¬ 
večerje tog dana otišla sam se oprostiti od svih dra¬ 
gih mjesta, uvjerena da ih više neću nikada vidjeti: 
U Cabeco, u pećinu, u Valinhos, u župsku crkvu, gdje 
me je Bog prvi put počeo obdarivati svojim milostima, 
na groblje gdje sam posjetila očeve i Franjine smrtne 
ostatke. Rekla sam zbogom našem bunaru i prostranom 
gumnu, koji su već bili zaliveni bljedilom mjesečine, 
gdje sam nekoć provodila duge sate i odakle sam pro¬ 
matrala zvjezdano nebo i čudesno rađanje zore i sunča¬ 
ne zapade. Pri tom mi se duša raspjevala dok sam mot¬ 
rila kapljice rose prožete suncem. Sa stabala po bre¬ 
govima, u rosnim jutrima, blještile su tisuće bisera, 
a nakon snijega koji se zadržao u granju, večernje bi 
sunce sve to pretvaralo u blještave kristale po zasu¬ 
tim borovima. Sve me to podsjećalo na ljepote Raja. 

Sutradan, u dva sata noću, ne pozdravivši nikoga, 
u društvu majke i jednog siromašnog radnika Manuela 

Correia, koji je također išao u Leiriju, krenula sam na 
put i ponijela sobom svoju tajnu. Prošli smo kroz Cova 
da Iria gdje sam izmolila krunicu, a zatim se stalno ok¬ 
retala pozdravljajući mjesto ukazanja dok mi je bilo na 
vidiku. Posljednji pozdrav! U Leiri'ju smo stigli oko de¬ 
vet sati ujutro. Tu sam se sastala s gospođom Miran- 
dom, koja mi je kasnije postala krizmenom kumom, a 
koju ste Vi, Preuzvišeni, zadužili da me prihvati. Vlak 
je imao krenuti u dva sata poslije podne. Na stanici 
sam se pozdravila s mafjkom koja je ostala u suzama. 
Vlak je krenuo a s njim i moje jadno srce, puno čežnje 
i neopisivih uspomena, koje ne mogu nikada zaboraviti. 

Mislim, Preuzvišeni, da sam Vam povjerila najljepši 
cvijet i najslađi plod moga djetinjstva. Sad ga predajem 
u Božje ruke, moleći ga da donese obilan plod za život 
Vječni. Budući da je Gospodinu mila ponizna posluš¬ 
nost, zaključujem riječima s kojima sam zapravo i po¬ 
čela: »Evo službenice Gospodnje! Neka se on njome 
nastavi služiti, kako mu se dopada!« 

P. S. — Zaboravila sam reći da je Jacinta — odla¬ 
zeći u bolnice Vila Nova de Ourem i u Lisabon — znala 
da tamo ne Ide ozdraviti nego trpjeti. Mnogo prije nego 
se govorilo o odlasku u bolnicu u Vila Nova de Ourem, 
reče mi jednog dana: »Gospođa želi da ja odem u dvi¬ 
je bolnice, ali ne da ozdravim nego da trpim za ljubav 
našega Gospodina i obraćenje grešnika.« Ne znam to¬ 
čne riječi koje je Djevica izgovarala u njezinim razgo¬ 
vorima s Jacintom, jer je o tome nisam nikada pitala. 
Pamtim samo pojedine izraze kako mi ih je Jacinta 
prenijela. U ovom spisu nisam ponavljala stvari koje 
sam rekla u prethodnom, da ne bi bio previše dug. 

Čitajući ovaj spis, moglo bi se pričiniti da u svom 
selu nisam imala nikoga tko me je volio. Nije tako. 
Bila je jedna skupina Božjega stada koja me je pratila 
svojim simpatijama. To su bi'la djeca. Radosno su mi 
trčala u susret. Kad su znali da pasem ovce u blizini se¬ 
la, u skupinama su dolazila da dan provedu sa mnom. 
Moja bi majka znala reći: »Ne znam, što je na tebi pri¬ 
vlačno. Djeca za tobom trče kao na proštenje.« Istina 

je, da se ja nisam ugodno osjećala u tom društvu pa 
sam se često skrivala. 

isto Je bilo s mojim drugaricama u Vilaru, a usudi¬ 
la bih se reći da je tako i s mojim sestrama u redov- 
ništvu. Prije nekoliko godina rekla mi je moja Magis¬ 
tra, danas Provincijalka, (Sestra Marija del Carmine 
Corte-Real. — Primjedba prevodioca.) ove riječi: »Vi, 
sestro, imate takav utjecaj na ostale sestre, da im mo¬ 
žete učiniti mnogo dobra.« Nedavno mi je kazala mo¬ 
ja poglavarica (Marija del Carmine Refojo, umrla 17. 
veljače 1955.— Primjedba prevodioca.) u Pontevedra: 
»Vi ste, sestro, djelomično odgovorna pred Bogom i za 
revnost i za nemar sestara u izvršavanju Pravila. Rev¬ 
nost, koja se povećava ili smanjuje, ovisi mnogo o raz¬ 
govorima i ponašanju za vrijeme odmora. Potičući raz¬ 
govore pri odmoru, mnoga sestra može izvrsno upoz¬ 
nati naše propise i steći volju da ih što revnfije izvr¬ 
šava.« 

što to sve znači? Ne znam. Možda je to posebni dar 
što mi ga Bog poklonio i za koji ću kasnije odgovarati. 
Dao Bog da ga tako iskoristim, da bih mu sve uzvrati¬ 
la, uvećano tisuću puta! 

Možda će se netko zapitati: Kako je moguće da 
se tako sjeća svih pojedinosti? Ni to ne znam. Naš Bog 
dijeli svoje darove kako mu se svidi. Meni je udijelio 
malo dobrog pamćenja. Osim toga, u tom pogledu, po¬ 
stoji razlika između naravnih i nadnaravnih stvari. Kad 
govorimo s običnom osobom, ‘lako zaboravljamo riječi 
koje smo izrekli. Naprotiv, kad se radi o nadnaravnoj 
stvarnosti, sve što vidimo i čujemo tako nam se zaho¬ 
de u dušu, da to nije lako zaboraviti. 

TREĆE SJEĆANJE 


U jednom pismu od 31. kolovoza 1941. go¬ 
dine, upućenom Josipu Bernardu Goncalve- 
su, Dl, Lucija je sama protumačila, kako je 
nastao ovaj spis, što su ga svi složno naz¬ 
vali: Treće sjećanje. Piše: •Gospodin bis¬ 
kup mi je naredio da se još jednom prisje¬ 
tim svega što je u vezi s Jacintom, jer želi 
tiskati novo izdanje njezina životopisa. Ovaj 
mi je nalog, poput zrake svjetla, osvijetlio 
dušu pri čemu sam spoznala da je došao 
trenutak, da otkrijem prva dva dijela taj¬ 
ne. ..« 

Po ovom spisu Fatima se probila u svijet. 

Preuzvišeni, 


Pokoravam se Vašem nalogu što ste mi ga uputili 
u pismu od 26. srpnja 1941. godine, a u kojemu tražite 
da napišem o Jacinti sve ono što mi je još ostalo u 
sjećanju. Razmišljajući, stekla sam utisak da mi preko 
Vašeg naređenja govori sam Bog, kako je došao trenu¬ 
tak da odgovorim na dva pitanja koja su mi više puta 
bili uputili, ali sam do sada odgovor na njih odtagala. 

čini mi se, da će biti milo Bogu i Prečistom Srcu 
Marijinu ako se u knjizi o Jacinti doda jedno poglavlje 
koje govori o paklu, a drugo o Prečistom Srcu Marijinu. 
Možda će Vam se to moje mišljenje, Preuzvišeni, Čini¬ 
ti neobičnim i suvišnim, ali zapravo — ono nije moje. 
Bog će pokazati da je to na njegovu slavu i za spasenje 
duša. 

Morat ću, dakle, govoriti o tajni i odgovoriti na prvo 
pitanje. 

U čemu se sastoji tajna? 

čini mi se, da to sada mogu reći, jer već imam do¬ 
puštenje Neba. A ovlastili su me i Božji predstavnici 
na zemlji, i to više puta i u više pisama, a jedno ste, 
vjerujem, i Vi sačuvali: pismo oca Josipa Bernarda Gon- 
calvesa kojim mi je naredio da pišem Svetom Ocu. 
Upozorio me je na stvari koje moram iznijeti, a među 
njima je i otkrivanje tajne. Nešto sam o njoj rekla. 
Da pismo Papi ne produžujem, jer je moralo biti kratko, 
ograničila sam se na ono što je bilo prijeko potrebno 
iznijeti, a drugo prepustila Bogu da pronađe povolj¬ 
niji trenutak. 

Već sam, u drugom spisu, izložila sumnju koja me 
mučila od 13. lipnja do 13. srpnja, a koja je, poslije tog 
ukazanja, nestala. 


Dobro! Tajna se sastoji od tri različita dijela. Otkri¬ 
vam prva dva. Prvi dio: viđenje pakla! 

Djevica nam je pokazala golemo vatreno more, za 
koje se činilo da je pod zemljom. Vragovi i duše, uro- 

njene u taj oganj, izgledali su kao crno ili tamno ugljev- 
Jje, ali prozirno i u ljudskim oblicima. Sve je to pli¬ 
valo u tom ognjenom moru, nošeno valovima plamena 
koji je izbijao iz njih samih, zajedno s oblacima dima. 
Padali su na sve strane poput varnica u velikom poža¬ 
ru, rastreseno, kao bez težine, uz zastrašujuće krikove 
i uzdahe, pune očaja. Tresli smo se od užasa i straha. 
Vragovi su se razlikovali po svojim stravičnim i od¬ 
vratnim oblicima, neviđenog izgleda zastrašujućih i 
nepoznatih životinja, a prozirni i crni. To je viđenje 
trajalo samo jedan trenutak. Sigurno bismo bili umrli 
od straha i užasa, da nam naša dobra Nebeska Majka 
nije bila obećala (u prvom viđenju) da će nas odvesti 
u Nebo. 

Strelovito smo podigli oči prema našoj Gospođi ko¬ 
ja nam reče dobrostivo, ali tužno: »Vidjeli ste pakao 
kamo odlaze duše jadnih grešnika. Da ih spasi, Bog že¬ 
li ustanoviti u svijetu pobožnost prema mom Prečis- 
tom Srcu. Ako budete činili ono što ću vam reći, mnoge 
će se duše spasiti i bit će mir. Rat će uskoro svršiti. 
Ali, ako ne prestanu vrijeđati Boga, za vladanja Pija 
XI, planut će novi, još gori rat. Kad budete vidjeli noć 
obasjanu neobičnim svjetlom, znajte, da je to veliki 
znak koji vam Bog šalje, znak da počinje kažnjavati svi¬ 
jet zbog njegovih zlodjela, i to ratom, gladom i pro¬ 
gonstvom Crkve i Svetog Oca. Da bih ovaj rat zapriječi¬ 
la, doći ću tražiti posvetu Rusije mom Bezgrešnom 
Srcu i pobožnost prvih pet subota kao naknadu za gri¬ 
jehe. Ako svijet prihvati moje zahtjeve. Rusija će se 
obratiti i bit će mir. Ako ne prihvati, proširit će zablu¬ 
de širom svijeta. Izazivajući ratove i progone Crkve. 
Dobri će biti mučeni. Sveti Otac će trpjeti, razni na¬ 
rodi bit će uništeni. Napokon, moje će Srce trijumfira¬ 
ti. Sveti Otac će mi posvetiti Rusiju, koja će se obra¬ 
titi i tada će svijetu biti poklonjeno razdoblje mira.« 

Već sam Vam rekla, Preuzvišeni, u poslanim pri¬ 
mjedbama na knjigu o Jacinti, da je ona bila vrlo po¬ 
tresena nekim stvarima koje su sadržane u tajni. Za¬ 
ista, tako Je bilo! Viđenje pakla tako ju je strašno pres- 

tražilo, da su joj se sve pokore i trpljenja činila kao 
ništica, samo da bi joj uspjelo spasiti koju dušu. 

Odgovaram na drugo pitanje koje su mi uputili 
s raznih strana. Kako je Jacinta, onako malena, uspjela 
steći tako veliki duh pokore i žrtve? 

Čini mi se, da mogu navesti dva uzroka. Prvi: Bi¬ 
la je to posebna Božja milost kojom ju je Bog obdario 
posredovanjem Bezgrešnog Srca Marijina. Drugi: Viđe¬ 
nje pakla, pri čemu je vidjela prokletstvo duša koje u 
njega odlaze. 

Neki ljudi, čak i pobožni, ne vole govoriti o paklu 
djeci, da ih ne bi zastrašili. No, Bog nije oklijevao da 
ga pokaže trima mališanima. Jedno je dijete imalo sa¬ 
mo šest godina. A znao je Bog, da će se zbog toga ta¬ 
ko preplašiti, da će, usudila bih se reći, gotovo pogi¬ 
nuti od užasa. 

Jacinta je često znala sjesti na zemlju ili na kakav 
kamen i, posve zamišljena, reći: »Pakao! Pakao! Kakvo 
žaljenje osjećam za duše koje u njega odlaze! Tamo su 
živi ljudi koji izgaraju kao drvlje u vatri!« Tada bi, sva 
dršćući, klekla, sklopila ruke I izmolila molitvu koju nas 
je naučila Gospođa: »O, moj Isuse, oprosti nam naše 
grijehe, oslobodi nas od paklenog ognja, dovedi u Raj 
sve duše. osobito one kojima je to najpotrebnije!« 

Moj je dojam, Preuzvišeni, da se posljednje riječi 
ove molitve odnose na one duše koje su u većoj, ne¬ 
posrednoj opasnosti, da se upropaste. 

Jacinta bi ostajala dugo na koljenima, ponavljajući 
tu istu molitvu. Od vremena do vremena, kao da se bu¬ 
di iz sna, pozivala bi mene i brata: »Franjo, Franjo! Mo¬ 
lite li sa mnom? Moramo mnogo moliti, da duše otme- 
mo paklu. A u pakao ih odlazi mnogo, mnogo!« Drugi 
put bi postavila pitanje: »Ma. zašto Djevica ne pokaže 
pakao svim grešnicima? Kad bi ga vidjeli, ne bi više 
griješili, da ne svrše u njemu! Moraš reći Gospođi da 
pokaže pakao onom cijelom narodu. (Odnosi se na one 
koji su dolazili u Cova da Iria.j Vidjet ćeš, kako će se 
obratiti!« A onda, pomalo zlovoljna, znala bi reći: 

— Zašto nisi rekla Gospođi da pakao svima poka¬ 
že? 

— Nisam se sjetila — odgovorih. 

— Na žalost, ni ja — odgovarala je tužno. 

Mnogo puta znala je zapitati: 

— Ma, kakve grijehe počinja svijet koji odlazi u 
pakao? 

— Ne znam. Možda zato što ne idu nedjeljom na 
misu, možda kradu, govore ružne riječi, psuju, pro¬ 
klinju ... 

— I samo za jednu riječ odlaze u pakao? 

— Jasno, grijeh je ... 

— A, što bi ih stajalo ići na misu i šutjeti?! Kakvo 
sažaljenje osjećam za grešnike! Kad bih im mogla 
pokazati pakao! 

Koji put bi se stisla uz mene i rekla: 

— Znaš, ja idem u Nebo. Ali ti, koja tu ostaješ, 
ako ti Gospođa dopusti, kaži svima kako izgleda pakao, 
da ne bi više griješili pa u njemu završili! 

Često je bila zamišljena, a onda bi se javila: 

— Toliki ljudi odlaze u pakao! Toliki! 

— Ne plaši se, ti ideš u Nebo — tješila sam je. 

— Jest, ja idem, ali bih htjela da i svi drugi tamo 
dođu. 

Da prinese žrtvu, često nije htjela jesti. Rekla 
bih joj: 

— Jacinta, daj, jedi malo! 

— Me, ovu žrtvu prinosim za grešnike koji previše 
jedu. 

Kad je već bila bolesna, ja bih joj. polazeći na mi¬ 
su, rekla: 

— Ti danas nemoj ići, ne možeš. Uostalom, danas 
nije nedjelja. 

— Ništa zato! Idem za one grešnike koji ni nedje¬ 
ljom ne idu. 

Kad bi čula koju besramnu riječ, na koju su neki lju¬ 
di ponosni kad je izgovore, Jacinta bi pokrila 'lice ru¬ 
kama i rekla:>0, Bože moj! Ovi ljudi ne znaju da zbog 
takvih riječi mogu svršiti u paklu. Oprosti Im, moj Isu¬ 
se, obrati ih! Sigurno, nisu svjesni da time vrijeđaju 
Boga. Kolika žalost, Isuse moj! Molim te za njih.« 
onda bi hodala, izgovarajući molitve koje nas je nau¬ 
čila Gospođa: »O, moj Isuse ...« 

Ovdje mi, Preuzvlšeni, nešto pada na um. Više pu¬ 
ta su me pitali, je li nam Gospa rekla, koji grijesi naj¬ 
više pogađaju Gospodina? Kažu, da je Jacinta izjavila 
u Lisabonu: grijesi nečistoće! Možda je Jacinta, raz¬ 
mišljam sada, o tome zapitala Gospu u Lisabonu I ču¬ 
la takav odgovor. 

Mislim, Preuzvišeni, da sam iznijela prvi dio tajne. 


Drugi se odnosi na pobožnost Prečistom Srcu Ma¬ 
rijinu. Već sam rekla, u drugom spisu, da mi Je Gos¬ 
pa, 13. lipnja 1917, rekla da me neće nikada ostaviti 
i da će mi njezino Bezgrešno Srce biti zaklonište i put 
kojim će me dovesti Bogu. Izričući te riječi, ona je raši¬ 
rila ruke, a naše grudi prožeo je snop zraka koji je iz 
nje izbijao. Čini mi se, da je toga dana, ovim prožima¬ 
njem svjetla, ulila u nas razumijevanje i ljubav prema 
svome Prečistom Srcu, kao što je učinila u druga dva 
navrata s obzirom na Boga i tajnu Presvetog Trojstva. 
Od tog dana osjećali smo u srcu žarču ljubav do Bez¬ 
grešnog Srca Marijina. Jacinta mi je više puta govori¬ 
la: »Ona je Gospođa rekla da će njezino Prečisto Srce 
biti tvoje zaklonište i put kojim će te dovesti Bogu. Zar 
te to ne veseli? Ja toliko volim njezino Srce! Ono je 
tako dobro!« 

Nakon što nam je u srpnju, u tajni, koju sam već 
iznijela, rekla da Bog želi ustanoviti u svijetu pobož¬ 
nost prema njezinu Prečistom Srcu, da će, kako bi 
spriječila rat, doći tražiti posvetu Rusije svome srcu 
i pobožnost prvih pet subota 'kao zadovoljštinu, govo¬ 
reći o tom, Jacinta bi često izjavila: »Kako mi je žao, 

što ne mogu primati svetu pričest da bih pružila za¬ 
dovoljštinu Prečistom Srcu Marijinu!« 

Već sam rekla da je Jacinta, od strelovitih mollt- 
vica koje nas je naučio otac Cruz, izabrala ovu: »Slat¬ 
ko Srce Marijino, budi moje spasenje!« Koji put bi 
nakon toga u svojoj jednostavnosti dodala: »Toliko vo¬ 
lim Prečisto Srce Marijino! To je srce naše Nebeske 
Majke. Zar se tebi ne sviđa ponavljati: Slatko srce 
Marijino! Meni da, i to mnogo, mnogo!« 

Cesto je puta odlazila brati cvijeće. Pri tom Je pjevu¬ 
šila: »Slatko Srce Marijino, budi moje spasenje! Bez¬ 
grešno Srce Marijino, obrati grešnike, spasi duše od 
pakla!« 

Jednoga dana odmarali smo se, u popodnevne sate, 
uz bunar mojih roditelja. Jacinta sjedne na kamene plo¬ 
če, a Franjo i ja odosmo tražiti divlji med među dračem, 
u šljiviku koji se nalazio uz obližnju strmu obalu. Ne¬ 
dugo zatim, Jacinta me pozove 'i zapita: 

— Zar nisi vidjela Svetog Oca? 

— Ne. 

— Ja ne znam, 'kako se to dogodilo. Vidjela sam 
Svetog Oca u nekoj velikoj palači kako kleči uz stol, 
drži glavu među rukama I plače. Vani, oko palače, bilo 
je mnogo naroda. Neki su prema njemu bacali kamenje, 
neki ga psovali i izgovarali besramne riječi. Jadni Sve¬ 
ti Otac! Moramo mnogo moliti za nj! 

Već sam rekla, kako su nam jednom dva svećenika 
govorila da se moramo mnogo moliti za Svetog Oca. 
Oni su nam kazali, tko je Papa. Kasnije mi je Jacinta 
rekla: 

— Je li to onaj kojega sam ja vidjela kako plače i 
o kojemu nam je Gospođa govorila u tajni? 

— Da, to Je on. 

— Sigurno ga je ona Gospođa pokazala i onoj dvo¬ 
jici svećenika. Vidiš, nisam se prevarila. Treba mnogo 
za njega moliti! 


95 



Drugi smo put išli prema pećini u Cabeco. Prostri! 
smo se po zemlji da bismo izmolili Anđelovu molit¬ 
vu. Malo potom Jacinta se ustane i reče mi: 

— Zar ne vidiš mnoštvo ljudi po cestama i polji¬ 
ma <koji plaču, jer nemaju što jesti? I svetog Oca, kako 
u nekoj crkvi, pred oltarom Prečistog Srca Marijina, 
moli? Toliki ljudi mole zajedno s njim! 

Nekoliko dana poslije toga me upita: 

— Mogu li kazati da sam vidjela Svetog Oca i s 
njim toliki svijet? 

— Ne, zar ne vidiš da je to dio tajne. Poslije bi, 
mozgajući, sve otkrili. 

— Dobro, tada neću reći ništa! 

Jednoga sam je dana otišla posjetiti i našla, kako 
sjedi na krevetu, vrlo zamišljena. 

— Jacinta, na što misliš? 

— Na Tat koji dolazi. Toliko će ljudi poginuti! I go¬ 
tovo svi će otići u pakao! Sa zemljom će biti sravnjene 
mnoge kuće, pobijeni mnogi svećenici, čuj! Ja 'idem 
u Nćbo, a ti, kad zapaziš ono svjetlo o kojemu nam Je 
govorila Gospođa, da će se pojaviti prije rata, pobjegni 
u Nebo i ti! 

— Zar ne znaš da se u Nebo ne može uteći? 

— Da, točno je, ne može. Ali, ne boj se! Ja ću u 
Nebu mnogo moliti za te. za Svetog Oca, za Portugal, 
da rat ne stigne ovamo, i molit ću za svećenike. 

Vi se, Preuzvišeni, sjećate da je Bog poslao taj 
znak, a astronomi su ga nazvali sjevernom zorom. Ne 
znam. Ali mi se čini, da su stvar bolje ispitali, viđjeH 
bi da to nije bilo polarno svjetlo i nije moglo biti. No, 
neka bude, kako oni misle! Bog se time poslužio da mi 
dade shvatiti, kako je njegova pravda odlučila kazniti 
odgovorne narode, pa sam počela uporno od tada zah¬ 
tijevati pobožnost prvih subota za zadovoljštinu i pos¬ 
većenje Rusije. Moj cilj nije bio samo postići milo¬ 
srđe i oproštenje za čitav svijet nego posebno za 

Evropu. Bog, u svom beskrajnom milosrđu, dao mi je 
znati, da se strašni trenutak približuje, a Vi se sjeća¬ 
te, Preuzvišeni, da sam Vas ja, u povoljnom trenu, na 
to upozorila. Otvoreno kažem da moKtva i pokora, koja 
se obavila u Portugalu, nije još zadovoljila Božju prav¬ 
du, jer je nisu popratili pravim kajanjem i popravkom. 
Nadam se, da će Jacinta za nas posredovati u Nebu. 

Već sam rekla u primjedbama na knjigu o Jacinti 
da je ona bila sva potresena nekim objavama u tajni. 
Te su bile: Viđenje pakla, prokletstvo duša koje u nje¬ 
ga odlaze i budući rat. Njegove strahote kao da su joj 
bile pred očima pa je sva drhtala od njih. Kad bih je vid¬ 
jela zamišljenu, pitala sam je: »Na što misliš, Jacin¬ 
ta?« Mnogo puta je na to pitanje odgovorila: »Na rat 
koji dolazi, na tolike ljude koji će izginuti i otići u pa¬ 
kao! Kakva tuga! Da prestanu vrijeđati Boga, ne bi bilo 
rata, ne bi otišli u pakao!« Katkada mi je govorila i 
ovako: »Toliko te žalim. Franjo i ja odlazimo u Nebo, a 
ti ćeš ostati sama. Htjela bih moliti Gospu da i tebe uz¬ 
me, ali ona hoće da ti još ostaneš neko vrijeme. Kad 
dođe rat, ne boj se! Ja ću u Nebu moliti za tebe.« 

Prije nego što će otići u Lisabon, u trenucima kad 
je izgledala satrvena od tuge, više puta sam joj kazala: 

— Ne žalosti se, što ja ne mogu s tobom! Bit će 
kratko. Vrijeme možeš provoditi misleći na Gospođu, 
na Gospodina i ponavljati molitve koje šuti mile: »Moj 
Bože, ja te ljubim! Slatko Srce Marijino, budi moje 
spasenje ... 

— Ma, da — odgovorila bi živahno. — Tako moleći, 
neću se umoriti do smrti! A poslije smrti to ću pjeva¬ 
ti u Nebu! 

Ima ih, Preuzvišeni, koji misle, da sam ja sve ovo 
morala davno reći. Da sam to objavila prije nekoliko go¬ 
dina, po njihovu mišljenju, Objave bi imale dvostruku 
vrijednost. Ja vjerujem da to nije bila Božja nakana 
kad mi je sve to povjeravao. Da je onako htio, ne bi 
1917. godine naredio da šutim nego da govorim. Mis¬ 
lim, dakle, Preuzvišeni, da je Gospodin po meni htio 

podsjetiti svijet da se odrekne grijeha i da pruži za¬ 
dovoljštinu Bogu posredstvom molitve i pokore. Kako 
bih ja inače mogla izbjeći odgovore na bezbrojna pita¬ 
nja koja su mi postavljali? Još i sada, pri samoj pomis¬ 
li, osjećam strah, što bi se moglo dogoditi! Priznajem 
da je moja odbojnost pri tom otkrivanju tolika, da bih 
— i uz Vaš nalog da pišem i uz uvjerenje da je došao 
trenutak da to priopćim — sve ovo najradije zapalila, 
umjesto da Vam spis dostavim. Čak još ne znam, tko 
će ovdje pobijediti. Bit će onako kako Bog hoće. Šut¬ 
nja >je za me bila prava milost. Što bi se bilo dogodilo 
da sam otkrila viđene pakla? Ne znajući pronaći prik¬ 
ladne riječi, jer i ovo što sam rekla daleko je od stvar¬ 
nosti i samo blijeda sli'ka, izbrbljala bih sve i svašta, 
stvorila takvu konfuziju da bih još pokvarila Božje dje¬ 
lo. Zahvaljujem, dakle, Bogu što onda nisam morala go¬ 
voriti i vjerujem da je sve dobro onako kako on čini. 

Bog obično prati svoje objave darom ispravnog 
shvaćanja, točnog razumijevanja onoga što one znače. 
No, o tome se ne usuđujem govoriti, jer se plašim svo¬ 
je maštovitosti. A čini mi se, da je Jacinta, u razumije¬ 
vanju ovih objava, bila na vrlo visokom stupnju. 

Nešto prije nego je otišla u bolnicu u Lisabon, 
Jacinta mi je rekla: »Još sasvim kratko i ja ću u Nebo. 
Ti ostani ovdje da objaviš kako Bog želi ustanoviti u svi¬ 
jetu pobožnost prema Prečistom Srcu Marijinu. Kad za 
to dođe trenutak, ne smiješ se skriti. Reci svima da će 
nam Bog dati milosti posredstvom Prečistog Srca Ma¬ 
rijina. Neka ih od nje mole! Kaži, da Srce Isusovo ho¬ 
će da se, uz njegovo, časti i Prečisto Srce Marijino. Ne¬ 
ka mole mir od Marijina Srca, jer ga je Bog položio u 
njezine ruke. Kad bih ja mogla u sva srca unijeti vat¬ 
ru koja gori u mojim grudima iz ljubavi do Isusova i 
Marijina Srca!« 

Jednoga dana netko mi je poklonio sličicu Srca Isu¬ 
sova, prilično lijepu. Odnesoh je Jacinti i ponudlh: »Ho¬ 
ćeš li ‘je uzeti?« Uzela ju je u ruku, ogledavala, a onda 
rekla: »Kako Je ružna! Uopće ne sliči na Gospodina 
koji je vrlo lijep! Ipak ću je uzeti, jer je to on.« Nosila 


98 



ju je uvijek uza se. Noću i u vrijeme bolesti, držala ju 
je pod jastukom, dok se nije posve urrišti'la. Često ju 
je ljubila i govorila: »Ljubim ga u srce, jer mi se ono 
najviše sviđa. Kad bih imala i sličicu Srca Marijina! 
Možda imaš koju? Željela bih imati obadvije.« 

Jednog dana donesoh joj reprodukciju, kalež i iz¬ 
nad njega Hostija. Uzela ju je, poljubila i vrisnula od 
veselja: »To je sakriveni Isus! Toliko ga volim! Da ga 
mogu primiti u crkvi! Čuj, prima li se pričest u Nebu? 
Ako da, činit ću to svaki dan. Bila bih sretna, kad bi mi 
Anđeo donio svetu pričest u bolnicu.« 

Kad bih se vraćala iz crkve i posjetila je u kući, 
mnogo me puta upitala: »Jesi li se pričestila?« Kad bih 
odgovorila da jesam, pozvala bi me da dođem bliže jer 
imam u srcu skrivenog Isusa. Drugi put mi je govorila: 
»Ne znam, kako to. Ja osjećam Boga u sebi, razumijem 
što mi govori, ali ga ne vidim i ne čujem. No, ipak je 
tako lijepo biti s njim.« U drugim prigodama: »Znaš, 
što? Gospodin je žalostan, jer nam je Gospođa rekla 
da ga ljudi više ne vrijeđaju, pošto Je već i suviše iz¬ 
vrijeđan, ali za to nitko ne haje. Nastavljaju činiti iste 
grijehe!« 

Eto, Preuzvlšeni, čega se još sjećam o Jacinti, a za 
što mi se čini da još nisam rekla. Ne znam, je li baš 
svaka riječ glasila onako kako sam napisala, al! smisao 
je posve točan. Kad smo govorile o Mariji, koji put 
smo rekli Gospa, koji put Gospođa. Sad mi nije lako 
sjetiti se, kad smo upotrijebile jedan, a 'kad drugi izraz. 
I tako još neke pojedinosti, koje, mislim, nemaju ve¬ 
liku važnost. 

Prinosim Bogu i Prečistom Srcu Marijinu taj moj 
mali rad, plod moje skromne podložnosti onima koji 
Boga predstavljaju i molim ih da ga učine plodnim, za 
slavu Božju i dobro duša. 

Tuy, 31. kolovoza 1941. 




ČETVRTO SJEĆANJE 


Presenećeni onim što je Luclja otkrila u 
svom Trećem sjećanju, monslnjor Josip 
Alves Correia da SMva i velečasni don Ga- 
lamba, zaključiše, da Lucija u svim predaš- 
njim spisima još uvijek nije sve rekla I da 
još nešto skriva. Nisu se prevarili. Trebalo 
je, dakle, iz njezine duše izvući posljednje 
biserje, sve što u svom biću nosi. Zato je 
Lucija, 7. listopada 1941. primila novo na¬ 
ređenje: da opiše sve čega se sjeća o fa- 
timskim događajima. Dana 8. prosinca iste 
godine dostavila je spis izjavivši: »Osta¬ 
jem kao skelet, potpuno ogoljena.« Sto u 
ovom sjećanju nalazimo? Još neke pojedi¬ 
nosti o Jacintf, o Franji i o njoj samoj. Za¬ 
tim, susljedan i potpun izvještaj o ukaza¬ 
njima Anđela i Djevice. Izostavljen je samo 
treći dio tajne, što ga je napisala kasnije, 
1943. godine. Taj Je spis godine 1957. po¬ 
slan u Rim, spremljen u tajni vatikanski 
arhiv i do danas nije objavljen. 

Preuzvišeni, 

Najprije sam se pomolila pred tabernakulom Isusu 
u Svetotajstvu, a onda Prečistom Srcu Marijinu, našoj 
dragoj Nebeskoj Majci, moleći je za milost da ne napi¬ 
šem ni jedno slovo koje ne bi bilo njoj na slavu. Zatim 
se prlhvatih posla, mirna i sretna, kao oni koji su si¬ 
gurni da svojim djelom vrše Božju volju. 

Dakle, potpuno predana u ruke Nebeskog Oca, pod 
zaštitom Srca Marijina, još jednom predajem u Vaše 
ruke. Preuzvišeni, plodove moga jedinog stabla — po¬ 
slušnosti! 

Prije nego što sam počela pisati, otvorila sam Sve¬ 
to pismo Novoga zavjeta, jedinu knjigu koju volim imati 
pred sobom. Pišem na tavanu, u jednom kutu, uz stakle¬ 
ni crijep koji mi pruža malo svjetla. To zato, da ne uz¬ 
rokujem nečiju znatiželju. Za stol ml služe vlastita ko¬ 
ljena, a za sjedalicu — jedan stari kovčeg! 

Zašto ne pišem u svojoj sobici? — zapitat će netko. 
Dobri Bog htio me riješiti i sobice, iako ovdje u kući 
ima nekoliko praznih. U obzir je mogla doći soba za 
razgovore, ali tu je neprikladno pisati. Na sreću, i za 
to zahvaljujem Bogu, ja sam se siromašna rodila, a sa¬ 
da, za njegovu ljubav, živim još siromašnije. Ali, Bože 
moj. što to ima s onim što moram kazati? Pa ipak, re¬ 
ći ću još ovo. 

Prije nego što sam započela pisati, nasumce sam 
otvorila Novi zavjet. Naišla sam na poslanicu svetog 
Pavla Fi'lipljanima, glava druga, redak 5-8, gdje piše: 
»Težite među sobom za onim za čim treba da težite u 
Kristu Isusu! On, božanske naravi, nije se ljubomorno 
držao svoje jednakosti s Bogom, nego se nje lišio uzev¬ 
ši narav sluge i postavši sličan ljudima. Kad postade 
čovjekom, ponizi sam sebe postavši poslušan do smrti, 
i to do smrti na križu.« Nakon što sam malo o tome 
razmišljala, pročitala sam i 12-13. redak: »... sa stra¬ 
hom i drhtanjem nastojte da postignete svoje spase¬ 
nje. Bog je, naime, onaj koji proizvodi u vama i htije¬ 
nje i djelovanje da mu se možete svidjeti.« 

U redu, drugo ništa ne trebam. Poslušnost i preda- 
nje Bogu djeluju u meni. Ja sam samo jadno sredstvo 
kojim se on želi poslužiti. A onda će, kao veliki slikar 
koji baca u vatru Istrošeni kist, tako Bog baciti u grob 
sredstvo koje mu više ne treba, do velikog Aleluja u 
vječnosti. Ja svom dušom priželjkujem taj dan, jer grob 
ne uništava sve, a sreća vječne i neizmjerne ljubavi 
počinje odmah. 

Preuzvišeni! Dana 7.'listopada 1941. u Valenga, ve¬ 
lečasni Galamba me upitao: »Kad kažete, sestro, da je 
pokora samo djelomično zadovoljila, kažete li to sama 
od sebe ili po objavi?« Čini mi se, Preuzvišeni, da ja u 
takvim slučajevima ništa ne kažem i ne pišem, što bi 
bilo samo moje. Moram zahvaliti Duhu Svetomu, jer 
osjećam da mi on sugerira što ću reći i napisati. Ako 
se koji put nešto rodi u momu umu ili mašti, vidim od¬ 
mah da u tome nedostaje božanska unkcija pa to od¬ 
mah prekidam, sve dok točno ne saznam, što to ho¬ 
će reći Gospodin. I opet, zašto govorim o tome? Ne 
znam. Zna Bog koji Vas je nadahnuo da mi naredite da 
kažem sve, da hotimično ništa ne zatajim. 

Počinjem s Franjom. Napisat ću koliko mi Bog da¬ 
de da se prisjetim. Nadam se, da će mu Bog u Nebu 
dati do znanja, što ja o njemu pišem na zemlji, kako bi 
mogao kod Isusa i Marije moliti za mene, posebno ovih 
dana. 

Prijateljstvo koje me vezalo uz Franju bilo je dvos¬ 
truko: po rodu, bio mi je bratić, i po milostima koje 
nam je Nebo udijelilo. 

Franjo nije bio sličan Jacinti osim po crtama lica 
i krepostima koje je prakticirao. Nije bio prgav i živ kao 
ona. Naprotiv, bio je miran i popustljiv. 

Kad bi mu netko u našim igrama zanijekao da je 
pobjednik, on bi odmah popustio, uz pitanje: »Vjeruješ 
da si ti dobio? U redu, fućka mi se!« Nije, kao Jacinta, 
pokazivao strast za plesom. On je više volio svirati 
u frulu. U igrama je živo sudjelovao, ali ga je rijetko 
tko htio u društvo, jer je gotovo uvijek gubio. Nije uži- 

vao ni moje simpatije. Onako miran i hladnokrvan, išao 
mi je na živce, jer ja sam bila vrlo živa. Mnogo puta 
sam ga primila za roku, naložila mu da sjedne na zem¬ 
lju ili kamen, a on me je slušao kao da sam bila ne 
znam kako velik autoritet. A onda bih se nad njim 
ražalila, pa bih ga opet, primivši za ruku, uvela u igru. 
On se vraćao kao da se ništa nije dogodilo. Ako je 
netko od djece htio da mu uzme ono što je bilo nje¬ 
govo, on bi ravnodušno rekao: »Nosi, fućka mi se ...« 

Sjećam se da je jednoga dana došao u našu kuću 4 
donio rupčić na kojemu je bila utisnuta slika Gospe 
od Nazareta (Jedno od najstarijih portugalskih svetiš¬ 
ta na Atlantiku. — Primjedba prevodioca.), što mu ga 
je netko malo prije poklonio. Oduševljeno mi ga poka¬ 
zao, a sva su se djeca divila. Prelazeći iz ruke u ruku, 
da bi ga svi ogledali, rupčić je najednom nestao. Tra¬ 
žili smo, tražili, ali rupčića nigdje! Malo kasnije ja ga 
pronađem u džepu nekog dječaka. Jasno, htjela sam ga 
uzeti, ali ovaj se uzbunio, tvrdeći da je njegov, da su i 
njemu jedan donijeli s obale. Da stvar zaključi, Franjo 
mi se približi i reče: »Pusti ga, fućkam ja za jednim 
rupčićem.« Da je odrastao, njegova glavna pogreška 
bi bila: »Fućka mi se ...« 

Kad sam sa sedam godina počela pasti stada, čini 
mi se da je prema meni bio posve ravnodušan. Na ve¬ 
čer bi me sa sestrom dočekivao na putu, aM više da 
nju zadovolji nego iz prijateljstva prema meni. Obično 
su dolazili čekati pred dvorište naše kuće. Poslije bi 
se s nama igrao na starom gumnu, dok Gospa i Anđeli 
ne bi zapalili svoje svjetiljke. Rado ih je brojio. No, 
ništa ga nije više radovalo od izlaska i zalaska sunca. 
Za suncem je gledao dok nije Iščezla i posljednja zraka. 

Najljepša je svjetiljka Gospodinova, uvjeravao je 
Jacintu kojoj se više sviđala Gospina, za koju Je govo¬ 
rila »da ne smeta očima«. A Franjo bi pratio pogledom 
svaku zraku sunca koja se odražavala na prozorskim 
staklima, na planinskim vrhuncima, na rosnom lišću. 
Sve je on to zvao zvijezdama I tvrdio da su tisuću pu¬ 
ta ljepše od anđeoskih na Nebu. 

Dok bi pasli stada u bregovima, najdraže mu je bi¬ 
lo sjesti na nisku hridinu i svirati u frulu Hi pjevati. 
Jacinta bi sa mnom švrljala unaokolo, a on bi I dalje 
sjedio i svirao. Najčešće je pjevao ovu pjesmu: 

Volim Boga u Nebu, 

volim ga na zemlji. 

Volim cvijeće u polju, 

stado u planini. . . 

Ja sam radost bregova, 

ljiljan u dolini. 

Odazivao se, kad god smo ga pozvali u igru, ali uvi¬ 
jek nekako ravnodušno. Govorio bi: »Znam da ću iz¬ 
gubiti ...« A znali smo i igrali različite igre: na ka¬ 
menčiće, igru pogađanja, skakati kroz obruč, igrali 
smo na dugmad ... i na karte. Franjo je imao svoje, 
ja svoje. Najčešće smo igrali »briškulu«. 

Kad nam se ukazao Anđeo, polegao je na zemlju, 
kao Jaointa i ja, pokrenut nadnaravnom snagom, ali 
molitvu je naučio od nas. Tvrdio je da on nije ništa čuo, 
što je Anđeo govorio. 

Kad smo molili prostrti po zemlji, on bi se prvi u- 
morio. No, ostajao je moliti zajedno s nama, samo na 
koljenima ili sjedeći. Pri tom bi se ispričavao: »Ja ne 
mogu tako dugo ležati kao vi. Osjećam bolove u kič¬ 
mi.« 

Pri drugom Anđelovu ukazanju, poslije nekoliko 
minuta, upitao me: 

— Ti si govorila s Anđelom? Što ti je rekao? 

— Zar nisi čuo? 

— Ne. Vidio sam da s tobom govori. Čuo sam što 
si ti njemu kazala, ali ono što je on tebi rekao, nisam 
čuo. 

Budući da smo mi bile uronjene u nadnaravno ozrač¬ 
je, odgovoriti mu da me pita sutra. Ili neka pita sestri¬ 
cu. Tada se odmah obratio Jaolnti: 

— Kaži mi, što ti je Anđeo rekao! 

— Reći ću ti sutra, sada ne mogu govoriti. 

Sutradan, čim je došao k meni, zapitao me: 

— Jesi li noćas spavala? Ja sam čitavu noć mislio 
na Anđela i na ono što vam je rekao. 

Tada sam mu ispričala sve što je Anđeo kazao 
za prvog i drugog ukazanja. No, čini mi se da nije razu¬ 
mio značenje riječi pa me upitao: »Tko je taj Svevišnji? 
Što to znači da će Isusovo i Marijino Srce uslišati va¬ 
še molitve?« Kad je dobio odgovor, zamislio se, a on¬ 
da navalio drugim pitanjima. Odgovorila sam mu da to 
pita drugi put, jer u tom trenu još se nisam osjećala 
sposobnom da govorim. Strpljivo je čekao, ali je prvom 
prigodom opet ponovio pitanja. Jacima mu je odgovo¬ 
rila: »Slušaj, ne govori mnogo o tim stvarima!« 

Nakon razgovora s Anđelom, bili smo zbunjeni. Ja- 
ointa bi znala reći: 

— Ne znam, što mi je. Više mi se ne da ni govoriti 
ni pjevati ni igrati, nemam snage ni za što. 

— Ni ja — odgovori Franjo, ali, što zato?! Anđeo 
je ljepši od svega toga. Mislimo na nj! 

Pri trećem ukazanju prisutnost Nadnaravnoga bila 
je još intenzivnija, čak se ni Franjo nije usuđivao go¬ 
voriti nekoliko dana. Kasnije je govorio: »Milo mi je 
vidjeti Anđela, ali poslije toga nisam više ni za što. 
Ja ne mogu čak ni hodati. Ne znam, što mi je bilo.« Ali, 
nakon trećeg Anđelova ukazanja, on je prvi zapazio 
da je već noć. Podsjetio nas je da se moramo vratiti 
sa stadom kući. No, kad su prošli prvi dani uzbuđenja 
pa se sve donekle smirilo. Franjo zapita: 

— Tebi je Anđeo dao svetu pričest, a meni i Jacin- 
ti, što je nama dao? 

— I nama svetu pričest — odgovori Jacinta, sva 
zanesena. Zar nisi vidio kako je krv kapala na Hostiju? 


106 



— Osjećao sam da je Bog u meni, ali nisam znao 
kako to shvatiti. 

i prostrijevši se na zemlju zajedno sa sestricom, 
dugo je ponavljao Anđelovu molitvu: »0, Presveto Troj¬ 
stvo .. .• 

Malo pomalo, sva su ta uzbuđenja prošla i 13. svib¬ 
nja igrali smo se slobodno i bezbrižno. 


Ukazanje Djevice opet nas je bacilo u nadnaravno 
polje, ali je to bilo mnogo mirnije. Umjesto iscrplje¬ 
nosti, duševne i fizičke, po tom smo ukazanju bili ved¬ 
ri i radosni tako da smo o njemu slobodno razgovarali. 
Ali nakon vala svjetla koji nas je prožeo, nakon što je 
Djevica raširila ruke, sišlo nam je nešto u dušu, što 
nas je sklanjalo da o svemu tome šutimo. 

Kasnije smo mi dvije pripovijedale Franji što nam 
je rekla Gospa. Kad je čuo da mu je Djevica obećala da 
će ga uzeti u Nebo, skrstio je ruke na prsima i rekao: 
» O, Gospo moja, izmolit ću ti krunica koliko god ho¬ 
ćeš!« Od toga dana običavao se od nas udaljiti, tobo¬ 
že da šetka. No, ako bismo ga zvale i pitale što radi, 
podigao bi ruku i pokazivao krunicu. Ako bih mu rekla 
da se dođe s nama igrati, da će kasnije izmoliti krunicu 
zajedno s nama, odgovorio bi: »Molit ću i kasnije. Zar 
se ne sjećaš da sam obećao Gospi izmoliti mnogo kru¬ 
nica?« 

Jednoga dana mi reče: »Bilo mi je drago vidjeti 
Anđela, ali mi je draže vidjeti Gospu. Najdraže mi je 
bilo vidjeti našega Gospodina, što nam je Gospa omo¬ 
gućila prosjevom svjetla u grudi. Toliko Boga volim! 
Ali on je žalostan radi mnoštva grijeha! Ne smijemo 
počiniti ni jedan grijeh!« 

Već sam rekla u spisu o Jacinti da mi je on došao 
javiti kako je Jacinta prekršila naš sporazum o šutnji. 
Budući da je mislio isto kao i ja, da o svemu treba šutje¬ 
ti, žalosno je dodao: »Kad je mama mene zapitala, je li 
istina što je kazala Jaointa, morao sam potvrditi, da ne 

bih lagao!« Više puta je govorio: »Gospođa je rekla 
da ćemo mnogo trpjeti. Ništa zato. Trpjet ću sve što 
ona hoće. Ono što ja hoću Jest — otećl u Nebo!« 

Jednoga sam dana bila obeshrabrena zlostavljanjem 
u kući i izvan kuće. On me hrabrio: »Ma, pusti! Zar ni¬ 
je Gospođa rekla da moramo mnogo trpjeti da bismo 
utješili njezino Prečisto Srce, izvrijeđano grijesima? 
Tako su žalosni i Gospodin i Gospođa! Ako Ih tim tr¬ 
pljenjem možemo utješiti, trebamo biti vrlo zadovolj¬ 
ni!« 

Kad smo, nekoliko dana poslije prvoga Gospina u- 
kazanja, došli na pašu, popeo se na neku liticu i do¬ 
viknuo nam: 

— Ne dolazite ovamo, ostavite me sama! 

— Dobro. 

Jacinta i ja smo tada počele loviti leptire, ali, da 
prinesemo žrtvu, odmah smo Ih puštale da odlete. Pri 
toj pustopašnoj igri, na njega smo posve zaboravile. 
Kad je došlo vrijeme užine, opazih da ga nema. Tada 
sam ga dozivala: 

— Franjo, zar nećeš doći ručati? 

— Ne, samo vi jedite! 

— A izmoliti krunicu? 

— Doći ću kasnije, zovi me ponovno! 

Kad sam ga opet pozvala, odgovorio je: 

— Dođite vi k meni! 

Kad smo se uzverale na liticu i svi troje klekli, za¬ 
pitah ga: 

— Što radiš ovdje tako dugo? 

— Mislim na Boga koji je žalostan radi grijeha. Kad 
bih ga ja mogao razveseliti! 

Jednoga dana počesmo pjevati: 


Aj. tra — la — la. 
tra — la — la, 
la — la — la! 

Sav svijet sa mnom pjeva, 
sva srca radosna: 
pastir u planini, 
na potoku praije ... 

Jutrom me budi češljugar, 
a čim ustanem, 
sunce pjeva u granju. 

Noću se javlja ćuk, 
da me zaplaši. 

Na večer pjevaju djevojke 

na starom gumnu, 

pod zrakama mjesečine ... 

Kad smo otpjevali pjesmu, htjeli smo je ponoviti. 
Franjo se usprotivi: »Nećemo više pjevati. Od kada 
sam vidio Anđela i Gospu, nemam više volje do pjes¬ 
me.« 

Za vrijeme drugog ukazanja, 13. svibnja 1917, Franjo 
je ostao potresen valom svjetla koje Je prosjalo na¬ 
kon što je Gospa rekla: »Moje Prečisto Srce bit će tvo¬ 
je pribježište i put kojim ću te dovesti Bogu.« Nije 
razumio što se događa, jer nije čuo riječ) koje su do¬ 
gađaj pratile. Zato me je pitao: 

— Zašto je Gospođa stajala sa srcem u ruci koje je 
prosipalo veliku svjetlost, koja je Bog? Ti si s Djevi¬ 
com bila u valu svjetla koje se prosipalo prema zem¬ 
lji, Jacinta 1 ja u mlazu svjetla koji se dizao prema 
nebu. 

— Zato, što ćeš ti i Jacinta uskoro u Nebo, a Ja ću 
još morati ostati na zemlji. 

— Koliko ćeš godina ostati? 

— Ne znam, nekoliko ... 

— Je li ti to rekla Gospođa? 

— Jest, i ja sam to vidjela u onom svjetlu koje nam 
je probijalo u grudi. 

— Točno je tako — nastavila je Jacinta. — 1 ja 
sam isto to vidjela. 

Drugi put je govorio: »Ovi su ljudi zadovoljni što 
su čuli da nam je Gospa rekla da molimo krunicu, a tebi 
još i to da moraš naučiti čitati. Kad bi znali, što nam je 
pokazao u onom velikom svjetlu njezina Prečistog 
Srca! Ali, to je tajna, bolje je o tome ne govoriti! 

Poslije toga ukazanja, odgovarali smo, kad bi nas 
pitali, je li nam Gospa još nešto rekla: »Jest, ali to je 
tajna!« Ako bi navaljivali pa pitali zašto, mi bismo 
samo slegli ramenima, spustili glavu i šutjeli. No, na¬ 
kon 13. srpnja, govorili smo ovako: »Gospa nam je 
rekla da to nikome ne kažemo!« To se odnosilo na 
samu tajnu koju nam je Gospođa priopći'la. 

Toga mjeseca u Fatimu je nagrnulo mnogo naroda, 
što se tiče nas, uslijedila su mnoga ispitivanja i zlos¬ 
tavljanja. Franjo je mnogo trpio pa se tužio sestri: »Šte¬ 
ta, da ti nisi rekla, nitko o svemu ne bi ništa znao! Eh, 
kad ne bi bila laž, rekli bismo jednostavno: Nismo niš¬ 
ta vidjeli — i sve bi bilo gotovo! Ali, to ne možemo 
reći!« 

Kad me vidio onako slomljenu u mojoj strašnoj 
sumnji, plakao je i govorio: »Ma, kako možeš kazati da 
je ono bio đavao? Zar nisi vidjela Gospu i Gospodina 
u onom blještavom svjetlu? Kako ćemo mi ići bez te¬ 
be, kad ti moraš razgovarati?« Poslije večere, već u 
noći, došao je opet k meni, pozvao me na staro gumno 
i rekao: 

— Slušaj! Ideš sutra? 

— Ne! Već sam ti rekla da više tamo ne odlazim. 

— Žalosno! Zašto sad tako misliš? Ne vidiš U da 
ono ne može biti đavao? Bog je već toliko žalostan ra¬ 
di grijeha. Ako ti ne budeš išla, bit će još žalosniji. 
Hajde, idemo! 

— Rekla sam ti da ne idem! Uzalud ti nastojanje. 

— Bezobrazno sam pobjegla u kuću. Nakon neko¬ 
liko dana mi reče: 

— One noći nisam zaspao ni trena. Proveo sam je 
plačući i moleći, da te Gospa privoli da odeš. 

Čini se, da je Franjo, u vrijeme trećeg ukazanja, bio 
najmanje potresen viđenjem pakla, iako je to i na njega 
strašno djelovalo. Njega je najviše zaokupljao Bog i 
Presveto Trojstvo, ono svjetlo koje nam je prožimalo 
duše. Kasnije ije govorio: »Mi smo gorili u onom svjet¬ 
lu koje je Bog, a nismo ostali spaljeni. Kakav je Bog? 
Ne, to se ne može izreći! I nikada to nećemo moći! 
Ali, strašno je to, što je on žalostan. Kad bih ga mo¬ 
gao razveseliti!« 

Jednoga dana pitali su me, je li Gospa rekla da se 
molimo za grešnike. Odgovorila sam da nije. Čim su 
me prestali Ispitivati, a počeli Jacintu, pozove me k se¬ 
bi i reče: 

— Ovaj put si 'lagala! Kako si mogla reći da nam 
Gospa nije kazala da molimo za grešnike? Zar ti to 
nije rekla? 

— Nije! Kazala je da molimo za mir, da bi završio 
rat. Za grešnike je rekla — da se žrtvujemo! 

— Ah, da, točno je ! Već sam pomislio da lažeš. 

Već sam rekla, koliko je plakao i molio, žalosniji 
nego ja. kad je moj otac dobio nalog da me odvede u 
Vila Nova de Ourem. U zatvoru je bio prilično spoko¬ 
jan i tješio je Jacintu u njezinoj velikoj tuzi. Dok smo u 
zatvoru molili krunicu, zajedno s kažnjenicima, Franjo 
je opazio kako jedan kažnjenik kleči s kapom na glavi. 
Približio mu se i rekao: »Ako želiš moliti, moraš ski¬ 
nuti kapu.« Jadni čovjek odmah je skine i preda mu je 
a on je stavi na stolčić. 

Dok su Jacintu ispitivali, odvojeno, on mi je govo¬ 
rio: »Ako nas ubiju, kako kažu, uskoro smo u Nebu! Di¬ 
vota! Fućka mi se. . .« Nakon trenutka šutnje: »Daj, 
Bože, da se Jacinta ne poplaši! Na tu nakanu odmah ću 
izmoliti jednu Zdravomariju za nju.« Odmah skine svo¬ 
ju kukuljicu i počne moliti. Čim ga je stražar vidio ka¬ 
ko kleči, približi se i zapita: 

— Sto to mrmljaš? 

— Molim Zdravomariju da se Jacinta ne uplaši. 

Stražar se posprdno nasmiješi i ode. 

Poslije povratka iz Vila Nova de Ourem nenadano 
smo znali osjetiti prisutnost Nadnaravnoga, a to smo 
tumačili kao znak da će se nešto dogoditi, da nam Ne¬ 
bo ima nešto priopćiti. U tim je prigodama bio vrlo za¬ 
okupljen, ako Jacinte ne bi bilo s nama. Govorio je: 
»Jacinti će biti žao ako ne stigne na vrijeme!« 

Tada bi molio brata da je ide žurno pozvati. Kad bi 
brat otišao, rekao bi mi: »Ako Jacinta ne dođe pravo¬ 
vremeno, vrlo će se žalostiti!« 

Poslije ukazanja. Jacinta je htjela tamo ostati čitavu 
večer. Nije joj dao. Moraš odmah otići — govorio Je — 
jer ti majka danas zapravo nije dopustila da paseš 
ovce. Tada ju je otpratio kući. 

Kad smo u zatvoru vidjeli da je već prošlo podne 
i da nećemo stići na sastanak s Gospom u Cova da 
Iria, Franjo je rekao: »Možda nam se Gospa ovdje u- 
kaže?« Drugi je dan bio vrlo žalostan i govorio je go¬ 
tovo plačući: »Možda se Gospa uvrijedila pa nam se 
više neće pokazati, vidjevši da nismo došli u Cova da 
Iria. Tako bih je želio vidjeti!« 

Dok je Jaointa u zatvoru plakala za mamom i obi¬ 
telji, Franjo ju je hrabrio: »Ako više ne vidimo majku, 
u redu ... Prinesimo sve to za obraćenje grešnika! 
Bit će mnogo strašnije, ako nam Gospa više ne dođe! 
Ali to prikazujem za grešnike.« Kasnije me zapita: 

— Slušaj, hoće li nam se Gospođa opet pokazati? 

— Ne znam, ali vjerujem da hoće. 

— Tako je želim! 

Tako je ukazanje u Valinhosu njemu pričinjavalo 
dvostruku radost. Mučio ga strah da se ona više ne vra¬ 
ti. Zatim je tumačio: »Možda nam se 13. nije htjela po¬ 
kazati zato da ne bi morala ući u načelnikovu kuću, 
jer on je tako opak!« 


Poslije 13. rujna rekoh mu da će u listopadu doći i 
naš Gospodin. Bio je oduševljen. Divota — govorio je 

— do sada smo ga vidjeli dva puta, a ja ga toliko vo¬ 
lim! Često me zapitkivao: »Koliko je još do 13. listopa¬ 
da? Jedva čekam da dođe da ponovno vidim našega 
Gospodina!« 

Onda bi se malo zamislio i rekao: »Slušaj! Hoće li 
opet biti žalostan? Žao mi je što je tako tužan. Ja mu 
prinosim sve žrtve kojima se mogu domisliti. Koji put 
više ne bježim od posjetioca, da bih i tako pridonio 

žrtvu.« 

Nakon 13. listopada mi je povjerio: »Tako ml je bi¬ 
lo drago vidjeti Gospodina i to u onom svjetlu u kojem 
smo se i mi nalazili. Uskoro će me Gospodin odvesti k 
sebi i tada ću ga uvijek gledati!« 

Zapitah ga jednog dana: 

— Kad te nešto pitaju, ti spustiš glavu i nećeš re¬ 
ći ni riječi. Zašto to? 

— Draže mi je da ti govoriš ili Jacinta. Ja nisam 
ništa čuo. Jedino što mogu reći jest da sam vidio, to 
da! A što, da izbrbljam nešto što ne sml'jem? 

Od vremena do vremena udaljivao se od nas i skri¬ 
vao. Kad bismo to primijetile, tražile smo ga i dozi¬ 
vale. On bi se tada javljao iza kakvog zidića, žbunja 
ili šljive, gdje je klečao i molio. 

— Zašto nas ne zoveš da molimo s tobom? — pi¬ 
tale smo. 

— Draže mi je moliti sam. 

Već sam ispripovijedala u spisu o Jacinti, što se 
dogodilo na jednom imanju, zvanom Varzea, pa bi bilo 
suvišno ponavljati. 

Jednoga dana, vraćajući se kući, prolazili smo po¬ 
kraj kuće moje krsne kume. Upravo je pravila medovi¬ 
nu i pozvala nas da popijemu čašicu. Ušli smo. Najprije 
je ponudila Franji. On prihvati čašu i bez riječi je 
pruži Jacinti, da popijemo ml dvije. Zatim munjevito 
nestane. 

— Gdje je Franjo? — pitala je kuma. 

— Ne znam, ovaj tren je bio ovdje. 

Nije se više pojavio. Jacinta i ja odosmo ga potra¬ 
žiti. Nismo ni trena sumnjale da je na bunaru. 

— Franjo, nisi htio piti medovinu. Kuma te je dozi¬ 
vala, ali tebi ni traga. 

— Kad sam prihvatio čašu, srjevnulo mi je da to 
prinesem kao žrtvu za utjehu našem Gospodinu i, dok 
ste vi pile, ja sam — kidnuo. 

Između moje i Franjine kuće stanovao je moj kum 
Anastazije, oženjen s postarijom ženom, kojima Bog 
nije podario djecu. Bili su to bogati gazde, koji nisu 
trebali raditi. Moj je otac obrađivao njihova polja I 
skupljao nadničare. Zahvalni za to, mene su vrlo volje¬ 
li, posebno njegova žena koju sam ja zvala kuma Tere- 
zija. Ako nisam bila kod njih po danu, morala sam tamo 
prespavati, jer je ona govorila da ne može živjeti bez 
svoje »štručice od mesa«, kako me je zvala. Za blag¬ 
dane bi me uresila svojim zlatnim lančićem, metnula 
mi naušnice koje su mi padale do ramena, na glavu bi 
mi stavila šeširić sa zlatnim privjescima i pozlaćenim 
perjem. U kolu, na trgu, nije bilo tako urešene djevoj¬ 
čice. I moje sestre i kuma bile su presretne. Odmah bi 
me okružila mnogobrojna djeca koja su se svemu to¬ 
me divila. Za volju istini, i meni su se sviđale proslave 
i svečanosti, a taština 'je bila moj glavni ukras. Svi su 
me voljeli i poštivali osim jedne djevojčice koju je 
moja kuma Terezija posvojila, kad joj je umrla majka. 
Čini mi se, da se ona bojala da ću joj ja oteti ono što 
je mislila da će dobiti u nasljedstvo. I zaista, ne bi pog¬ 
riješila, da mi dobri Bog nije dosudio mnogo dragocje¬ 
niju baštinu. 

Čim se pročulo o ukazanjima, kum se pokazao rav¬ 
nodušan, a kuma vrlo protivna. Tada sam počela bje¬ 
žati od njezine kuće. Sa mnom su iz njezina dvorišta 
nestala i sva ona djeca koja su se tamo oko mene oku¬ 
pljala, a koju je kuma uživala gledati kako igraju kolo 
i pjevaju, pa im Je davala suhe smokve, orahe, lješnja¬ 
ke, kestenje i voća svake vrste. 

Jednoga dana prolazila sam u blizini njezine kuće s 
Jaclntom i Franjom. Najednom čusmo kako nas doziva: 
»Dođite ovamo, moje male varalice, dođite ovamol Ta¬ 
ko dugo niste bili kod mene!» I odmah nas poče častiti. 
U tren se sabralo mnogo djece. Dobra kuma, zadovolj¬ 
na da opet vidi u svom dvorištu toliku djecu koja su 
bila iščezla, nakon što nas je počastila mnogim stva¬ 
rima, htjela je da zaplešemo i zapjevamo. No, hoćemo 
li? Da vidimo! —bodrila nas je. Sama je odabrala pjes¬ 
me. Svrstala Je dječake na jednu, djevojčice na drugu 
stranu. (Tu Lucija navodi više od sedamdeset stihova 
portugalskih narodnih pjesama koje su pjevali. Ne vi¬ 
dim razloga da Ih prevodim, zato ih ispuštam. — Pri¬ 
mjedba prevodioca.) 

čuvši pjesmu i graju, sletjeli su se susjedi, koji 
su nam se pridružMi. Kad smo završili, htjeli su da sve 
ponovimo. Tada ml se približi Franjo i reče: »Nećemo 
više pjevati. Gospodinu se sigurno ne dopada da pje¬ 
vamo takve pjesme.« Tako smo pobjegli na naš bunar. 

Danas, dok ovo pišem iz poslušnosti, pokrivam lice 
rukama od stida. Dobro ste učinili, Preuzvišeni, da ste 
mi. na prijedlog velečasnog Galambe, naredili da na¬ 
pišem sve profane pjesme koje smo pjevali. Ne znam, 
čemu to služi, ali znam da to činim, jer Bog tako hoće. 

Približio se Karneval 1918. godine. Sabraše se mla¬ 
dići 1 djevojke na zajedničku večeru, da, po običaju, 
proslave te dane. Svatko je nešto donio: ulja, brašna, 
mesa ... Sve se sabralo u Jednoj kući u kojoj su dje¬ 
vojke spremale svečanu večeru. Jelo se i plesalo čitavu 
noć, posebno u noći posljednjeg dana. 

Djeca ispod 14 godina imala su svoju svečanost 
u drugoj kući, odvojeno. Razumljivo, neki su me poz¬ 
vali da zajedno priredimo slavlje. U početku sam odbi¬ 
la. Ali kasnije, zbog nesretne popustljivosti, pristala 
sam na nagovaranje nekih, posebno kćeri i dvojice si¬ 
nova nekog čovjeka iz Časa Velha, Josipa Carrelre, 
koji nam je dao kuću na raspolaganje. Čak su me na¬ 
govarali on i njegova žena. Popustila sam, dakle, pa 
sam s Jednom skupinom djece otišla vidjeti prostori- 

je: jedna pristojna dvorana, gotovo salon, za zabavu i 
velik prostor za večeru! Sve smo uglavili i ja se, na iz¬ 
gled, vratih vrlo zadovoljna. Ali se nešto u meni bunilo. 
Bila je to savjest koja me prekoravala. Došavši do Fra¬ 
nje i Jacinte, ispričah im što se dogodilo. 

— I ti se vraćaš tim stvarima, zabavi? — zapita 
me Franjo vrlo ozbiljno. — Zar si zaboravila da smo o- 
bećali Gospođi da to više nećemo činiti? 

— Nisam htjela, ali mi ne daju mira, zahtijevaju 
da idem. Ne znam, kako se izvući! 

Zaista, bilo je tako. Salijetale su me mnoge prija¬ 
teljice koje su čak dolazile iz udaljenih mjesta. Iz Mo- 
ita: Ruža, Ana Caetano, Ana Brogueira. Iz Fatime: dva 
sina Emanuela Caracole. Iz Boloiresa: dvije kćeri Ema- 
nuela Ramira, a dvije Jakova Chapeleta. Iz Amoreira: 
dvije iz obitelji Silva. Iz Curaisa: Laura Gato, Josipa 
Vaiinho i druge kojih se imena više ne sjećam ... a 
da ne nabrajam one iz Eira da Pedra, Časa Velha i 
Aljusrtrela. Kako pokvariti radost tolikima koji su 
mislili da se ne mogu zabavljati bez mene? Kako im 
dati do znanja da sam s takvim priredbama prekinula 
zauvijek? Ali Bog je šapnuo Franji: 

— Znaš, kako ćeš? Svi znadu da ti se ukazala Gos¬ 
pa. Zato ti kaži da si joj obećala da nikada više nećeš 
plesati i da radi toga ne možeš ići. A mi ćemo toga da¬ 
na pobjeći u našu pećinu u Cabeco. Tamo nas nitko 
neće pronaći. 

Pr i hvati h prijedlog. Kad su saznali za moju odluku, 
nitko se više nije brinuo za priredbu. A one prijateljice 
koje su me prije tražile da se idemo zabavljati, poslije 
su dolazile k meni u kuću, u nedjeljna popodneva, i 
molile me da s njima idem moliti krunicu u Cova da 
Iria. Bog nas je sve blagoslovio. 

Franjo je bio šutljiv, malog razgovora. Da može 
mirno moliti i prinositi svoje žrtve, sakrivao se čak i 
od mene i Jacinte. Mnogo puta smo ga otkrili iza 
kakva zida ili žbuna gdje kleči, moli i »razmišlja« o 
Gospodinu, kako je on znao reći, Gospođinu koji je 
tužan radi naših grijeha. 

— Franjo, zašto nisi pozvao mene i Jacintu da mo¬ 
limo s tobom? 

— Draže mi je moliti sam i razmišljati kako bih 
utješio našega Gospodina koji je toliko tužan. 

Jednoga dana postavih mu ovo pitanje: 

— Franjo, što ti se više dopada: tješiti našega Go¬ 
spodina ili obraćati grešnike da im duše ne odu u pa¬ 
kao? 

— Tješiti Gospodina! Zar nisi zapazila, kako je Gos¬ 
pođa pri posljednjem ukazanju postala žalosna kad Je 
rekla neka ljudi više ne vrijeđaju Boga, koji je već pre¬ 
više izvrijeđan? Ja bih najprije želio razveseliti Gospo¬ 
dina a onda obratiti grešnike, da ga više ne bi vrijeđa¬ 
li! 

Kad je pošao u školu, došavši u Fatimu, više puta 
mi je rekao: »Čuj! Ti idi u školu! Ja ću ostati tu, u cr¬ 
kvi, uz sakrivenog Isusa. Ja ne moram učiti čitati i 
pisati, doskora ću u Nebo. Na povratku iz škole, dođi 
po mene!« 

Svetotajstvo se tada nalazilo na ulazu u crkvu, s li¬ 
jeve strane. On bi stao između krstionice i oltara i tu 
bih ga pronašla na povratku iz škole. (Svetotajstvo se 
tu nalazilo, jer se crkva preuređivala!) 

Dok je bolovao, često sam k njemu svraćala na pu¬ 
tu u školu. Tada bi mi govorio: »Otiđi u crkvu i izruči 
mnogo pozdrava od mene sakrivenom Isusu. Žalosti 
me najviše to što više ne mogu k njemu!« 

Jednoga dana odvojila sam se iz skupine djece i 
skoknula u njegovu kuću da posjetim njega i Jacintu. 
Zapitao me: 

— Dolaziš sa ostalima? 

— Da. 

— Nemoj s njima ići, mogla bi naučiti griješiti! Kad 
svrši nastava, otiđi kratko u crkvu, a onda se zaputi 
sama! 

Jednom ga upitah: 

— ^Franjo, je li te jako boli? 

— Boli me, ali trpim da bih utješio Gospodina. 

Kad smo jednog dana ušle k njemu ja i Jacinta, re¬ 
če nam: 

— Danas nemojte puno govoriti! Jako me boli gla¬ 
va. 

— Ne zaboravi da to prineseš kao žrtvu za greš- 
nike — podsjeti ga Jaointa. 

— Da, ali najprije da utješim Gospodina pa Gos¬ 
pođu. Na kraju za grešnike i za Svetog Oca. 

Drugi put nađoh ga vrlo zadovoljna. Upitah: 

— Bolje ti Je, zar ne? 

— Nije, naprotiv — gore! Još malo i odoh u Nebo. 
Tamo ću mnogo tješiti Gospodina i Gospodu. Jacinta 
će mnogo moliti za grešnike, za Svetog Oca i za tebe. 
TI ćeš ovdje ostati, jer tako hoće Gospa. Čuj! čini sve 
ono što će ti ona kazati! 

Jacinta je bila sva zaokupljena željom da obrati gre¬ 
šnike i sačuva im duše od pakla. Franjo je više nasto¬ 
jao utješiti našega Gospodina i Gospu koji su mu se 
činili vrlo žalosni. 


Sad mi pade na um jedan neobičan događaj. Jedno¬ 
ga dana pasli smo ovce na mjestu koje se zove Ped- 
reira. Dok su ovce čupkale travu, mi smo skakutale od 
kamena do kamena i slušale jeku svoga glasa, Izviku¬ 
jući nad ponorima. Franjo, po običaju, bio se povukao 
u zaklon neke pećine. 

Nakon podužeg vremena, začusmo viku. Dozivao 
je Gospu i nas. Zabrinute, da mu se nije nešto nezgod¬ 
no dogodilo, počesmo ga tražiti i dozivati: 

— Franjo, gdje si? 

— Ovdje, ovdje! 

Prošlo je prilično vremena dok smo ga otkrile. Kle¬ 
čeći, sav se tresao od straha, da se uopće nije mogao 

ustati. »Sto je, što ti se dogodilo?« Jedva je govorio 
od straha: »Vidio sam jednu od onih nakaznih životinja 
koje smo vidjeli u paklu. Tu je bila i počela rigati 
vatru!« Ni ja rri Jacinta nismo ništa primijetile. Re¬ 
kosmo: »A, tako! Ti nećeš da misliš na pakao da bi 
izbjegao strah, a gle, prvi si ga se uplašio!« 

Kad bi Jacinta, prestrašena viđenjem pakla, nešto 
o njemu spomenula, Franjo bi nastavio: »Ne misli na 
pakao! Radije misli na našega Gospodina i Gospođu! 
Ja ne mislim o paklu, da se ne bih bojao.« A po prirodi, 
zaista, nije bio plašljiv. Odlazio je sam, usred noći, I 
u najgušću tamu. Igrao se s gušterima 'i zmijama na 
koje je naišao. Čak ih je spretno omatao oko štapa. 
Ulijevao bi mlijeko u kamene udubine, da ga zmije 
poližu. Ulazio je smjelo u pećine tražeći lisičje jame. 
zečeve i kune ... 

Najviše je volio ptice, nije podnosio da im netko 
razori gnijezda. Uvijek je mrvio dio kruha što ga je 
nosio za užinu, zatim Ih dozivao i prosipao mrvice. Ni¬ 
je dopuštao da im se bilo tko približi, da ih ne bi po- 
plašio. Govorio bi: »Siročići, vi ste gladni. Dođite, do¬ 
đite malo pojesti!« A ptičice, živog oka, nisu se dale 
dugo moliti. Dolazile su u jatima. Za njega je to bilo 
neopisivo veselje. Uživao ih je gledati kako slijeću na 
krošnje drveća, puna kljuna, i pri tom bučno živkaju, 
kao u koru. On Ih je znao sjajno imitirati pa bi im se 
pridružio u živkanju. 

Jednoga dana susreli smo nekog dječaka koji je 
stiskao u ruci vrapca. Pun sažaljenja, Franjo mu obeća 
dva novčića, ako ga pusti. Dječak je pristao, ali je pri¬ 
je toga htio imati novac u ruci. Franjo tada otrči kući 
i donese dva novčića da bi oslobodio vrapca. Kad ga 
je vidio poletjeti, zapljeskao je rukama od radosti: 
»Od sada budi oprezniji, ne daj se ponovno uloviti!« 

Bila neka starica koju smo svi zvali kuma Marija 
Carreira. Sinovi su je gonili da pase ovce i koze. One 
su se znale rasuti na sve strane, a ona bi, sirota, pri 
tom bila sva zdvojna. Franjo bi joj tada priskočio u po¬ 
moć, sabrao bi joj na jedan pašnjak sve odbjegle koze 

i ovce. Siromašna starica zahvaljivala mu je do neba. 
Zvala ga je »moj anđeo čuvar«. 

Kad bi susreo nekog bolesnika, vrlo bi se ražalos¬ 
tio. Govorio bi: »Ne mogu te jadnike gledati, toliko ih 
žalim!« Kad bi nas zvali da dođemo na razgovor ‘ljudi¬ 
ma koji su nas tražili, Franjo bi upitao: »Ima li među 
njima bolesnika? Ako ima, ne idem. Ne mogu ih od ža¬ 
losti gledati. Recite im da ću za njih moliti!« 

Jednoga dana htjeli su nas odvesti u Montelo, u 
kuću nekog čovjeka koji se zvao Joakim Chapeleta. Fra¬ 
njo je rekao: »Ne idem. Ne mogu gledati da netko po¬ 
kušava govoriti a ne može.« Taj je čovjek imao nijemu 
majku. Kad sam se na večer s Jaclntom vratila, pitala 
sam tetku gdje je Franjo. — Nema mu traga — odgo¬ 
vorila je tetka. —Izludila sam tražeći ga cijelo poslije 
podne. Neke gospođe došle su vas tražiti. VI niste bi¬ 
le kod kuće, a on je nestao. Nitko ga nije vidio. Sad ga 
vi potražite. 

Sjele smo za trenutak na klupicu u kuhinji s naka¬ 
nom da odmah krenemo u Cabeco, uvjerene da je ta¬ 
mo. Čim je tetka izašla, on se oglasio kroz jednu rupu 
na tavanu. Kad je vidio gospođe gdje dolaze, popeo se 
na tavan. Odatle je motrio sve što se događalo. Govo¬ 
rio nam je: »Bilo ih je toliko ..: Jao meni, da su me 
zatekle sama! Što bih im ja rekao?« 

Kako sam već rekla, tetka je prodala svoje stado 
prije nego moja majka naše. Od tada, svako jutro na 
polasku u pašu, obavijestila sam Jacintu i Franju gdje 
ću biti s ovcama, da, čim mognu, dođu k meni. Jedno¬ 
ga jutra čekali su me pred kućom. 

— Tako rano, što to znači? 

— Ne znam. Prije nisam mnogo mario za te, dola¬ 
zio sam radi Jacinte. Sada, jutrom, ne mogu spavati, 
jer mi se žuri k tebi. 

Kad su prošli dani ukazanja, u predvečerje svako¬ 
ga trinaestog u mjesecu, govorio bi mi: »Sutra ujut¬ 
ro Ja ću rano pobjeći kroz vrt u pećinu Cabeco. Vi, čim 
uzmognete, dođite za mnom!« 

Ah, Bože moj, već sam bila počela opisivati njego¬ 
vu bolest, a sada sam se prenijela u sretno vrijeme 
trčkaranja po bregovima, u zabavno vrapčje zivkanje. 
Ispričavam se. Pišem, kako mi što padne na pamet, a 
to je način kretanja raka, sad naprijed, sad natrag, 
koji nije zaokupljen mišlju gdje će završiti. Posao pre¬ 
puštam don Galambi, da ga sredi, ako pomisli da bi 
to moglo što koristiti, a što ja mislim da je malo ili 
ništa. 

Vraćam se, dakle, Franjinoj bolesti. Ali, eto, još, 
jedna zgoda iz vremena kad je pohađao školu. 

Izađoh jednoga dana iz kuće i sretoh moju sestru 
Tereziju koja se nedavno bila udala u Lombu. Došla je 
u ime jedne druge žene, iz obližnjeg zaselka, kojoj su 
odveli sina u zatvor, pod optužbom za neki zločin. Ako 
ne dokaže svoju nedužnost, postojala je opasnost da ga 
osude na kaznu izgona ili, u najmanju ruku, na prilič¬ 
no godina zatvora. Uporno me molila, u ime jadne že¬ 
ne, da joj izmolim milost od Djevice: da joj spasi sina! 
Primivši to do znanja, krenuh u školu. Na putu ispripo- 
vijedim događaj Jacinti i Franji. Kad smo stigli u Fa- 
timu, reče mi Franjo: »Ti idi u školu, a ja ću ostati sa 
sakrivenim Isusom i mol'iti ga tu milost!« Izašavši iz 
škole, potrčim k njemu i zapitam: 

— Jesi li izmolio milost od Gospodina? 

— Jesam. Reci Tereziji da će se taj mladić za ne¬ 
koliko dana vratiti kući. — Uistinu, nekoliko dana 
poslije, mladić se vratio kući i zajedno s čitavom obi¬ 
telji otišao zahvaliti Gospi. 

Jednom zgodom, kad sam se srela s Franjom, zapa¬ 
ziti da teško hoda. 

— Što ti je? Čini mi se da ne možeš hodati? 

— Jako me boli glava. Imam osjećaj da ću se sru¬ 
šiti. 

— Onda ne idi, ostani kod kuće! 

— Ne, idem u crkvu skrivenom Isusu, a ti idi u ško¬ 
lu! 

Dok je pobolijevao, ali je još uvijek izlazio Iz kuće, 
odosmo jednoga dana u pećinu Cabeco I u Valinhos. 
Na povratku, nađosmo kuću punu ljudi. Neka Žena, sje¬ 
deći za stolom, blagoslivala je bezbrojne pobožne pred¬ 
mete: krunice, medaljice, križeve ... Mene i Jacintu 
odmah su zaskočili različitim pitanjima. Franjo se za¬ 
piljio u ženu koja je dijelila blagoslove i pozvala ga da 
joj pomogne. 

— Ja to ne mogu činiti, a ni ti. To mogu samo sve¬ 
ćenici — odbrusio je. 

Među prisutnima je nastalo komešanje. Neki su od¬ 
mah zatražili predmete koje su joj predali na blago¬ 
slov. 2ena je nestala. 

Već sam rekla, u spisu o Jacinti, kako je još poneki 
put uspio otići u Cova da Iria, kako je za pokoru upo¬ 
trebljavao konop i meni ga predao, kako je jednog vru¬ 
ćeg dana otklonio piti vodu, kako je često podsjećao se¬ 
stru na žrtve za grešnike ... Mislim, da to više ne 
moram ponavljati. 

Jednoga dana pravNa sam mu društvo, zajedno s 
Jacintom koja se bila podigla iz kreveta, kad nam, ne¬ 
nadano, njihova sestra Terezija dođe javiti, kako je 
na putu zapazila veliku skupinu ljudi, koji vjerojatno 
nas traže. Čim je Terezija izašla, rekoh im: »VI ih pri¬ 
mite, ja se idem sakriti.« Jacinta uspije dotrčati za 
mnom. Ne znajući kuda, sakrijemo se u rasušeni ba¬ 
danj koji se nalazio uz izlazna vrata prema vrtu, a ot¬ 
vor mu je bio Okrenut prema zidu. Nedugo zatim, za- 
čusmo hodanje i žamor. Ljudi su razgledavali kuću. 
Izlazili u vrt, čak se oslanjali na naš badanj. Kad su 
otišli, izvdkosmo se iz našega skloništa i odosmo 
Franji koji nas je izvijestio: »Bilo ih je strašno mnogo. 
Pitali su me gdje ste. Ali Ja sam rekao da ne znam, jer 
nisam znao. A htjeli su vas svašta pitati. Bila je i neka 
žena iz mjesta A!queidao koja Je željela ozdravljenje 
Jednog bolesnika i obraćenje nekog grešnlka. Ja ću mo¬ 
liti za ženu, vi za ostale!« 

Ta se žena pojavila opet nedugo poslije Franjine 
smrti. Molila me da je odvedem na njegov grob, da bi 
mu zahvalila za primljene milosti. 

Jednoga dana zaputismo se u Cova da Irla. Na Iz¬ 
lazu iz Aljustrela, na Jednom zavoju, iznenadi nas veli¬ 
ka skupina ljudi. Da bi nas bolje vidjeli i čuli, zgrabe 
mene i Jaointu 1 postave na zid uz cestu. Franjo se ni¬ 
je dao, kao da se plašio da se ne sruši. Zatim se udalji 
na drugu stranu 1 osloni na jedan stari zid. Neka siro¬ 
mašna žena 1 mladić, videći da s nama ne mogu govo¬ 
riti u četiri oka, kako su željeli, odoše Franji, kleknu 
pred njega i počnu ga moliti da ih preporuči Gospi za 
dvije milosti: da im ozdravi oca, a mladiću milost da ne 
Ide u rat. Bila je to majka sa sinom. Franjo također 
klekne, skine kapu pa ih zapita, žele li s njime izmollti 
krunicu. Tada počeše zajedno moliti. Najednom, čitava 
Skupina prestane s pitanjima i svi počnu moliti kruni¬ 
cu, klečeći na zemlji. Kasnije su nas pratili u Cova da 
Iria. Putem smo Izmollli drugu krunicu. Na mjestu u- 
kazanja izmolismo treću, a zatim se svi radosno razi¬ 
đu. Ona jadna žena obeća da će se vratiti zahvaliti 
Gospi, ako 'je usliši. I zaista, vraćala se nekoliko puta, 
ne samo sa sinom, nego i s mužem koji je ozdravio. 
Bili su iz župe svete Mamede, a zvali su ih Casalerios. 

Za vrijeme bolesti Franjo Je bio uvijek vedar i strp¬ 
ljiv. Mnogo puta sam ga pitala: 

— Boli li te? 

— Prilično, ali ništa zato. Trpim da utješim naše¬ 
ga Gospodina, a onda: uskoro u Nebo! 

— Nemoj zaboraviti reći Gospođi da brzo dođe i po 
mene! 

— To neću moliti. Ti dobro znaš, da te ona još ne¬ 
će. 

Nekoliko dana prije smrti, reče mi: 

— Čuj, vrlo mi je teško. Još, zaista, malo i ja sam 
u Nebu. 

— Onda. dobro zapamti, da moraš mnogo moliti za 
grešrtike, za Svetog Oca, za mene i Jacintu! 

— Dobro, dobro, molit ću. No, savjetujem ti da to 
sve preporučiš i Jaclnti, jer bih ja mogao sve zabora- 

viti kad vidim Gospodina. A onda, ja sam ponajprije 
zato, da ga tješim! 

Jednog jutra, vrlo rano, Jacinta me dođe zvati: »Do¬ 
đi odmah, Franjo umire, a želi ti nešto reći!« Žurno se 
obukoh i odoh k njemu. On zamoli majku i braću da 
izađu iz sobe, jer mi ima povjeriti jednu tajnu. Kad su 
izašli, reče mi: 

— Spremam se za ispovijed i svetu pričest. Že¬ 
lim da mi kažeš, jesi li me kada vidjela da sam učinio 
neki grijeh, a to isto pitaj Jacintu. 

— Koji put nisi slušao mamu, kad ti je govorila da 
ostaneš kod kuće. Bježao si k meni ili da se nekamo 
sakriješ. 

— Točno, tu sam sagriješio. A sada idi pa pitaj i 
Jacintu! 

Tada sam išla pitati Jacintu (I Jacinta je ležala bo¬ 
lesna. — Primjedba prevodioca.), koja je malo razmiš¬ 
ljala a onda kazala: »Reci mu, da je prije nego nam se 
ukazala Gospa, ukrao jedan novčić ocu da kupi usnu 
harmoniku od Josipa Martoa iz Časa Velha i, kad su se 
dječaci iz Aljustrela nabacivali kamenjem na one iz 
Boleriosa, da se i on nekoliko puta nabacio kamenom 
za njima!« 

Kad sam mu to prenijela, rekao je: »To sam već 
ispovijedio, ali reći ću opet. Možda je Gospodin zbog 
tih mojih grijeha onako žalostan! Ali, sada se kajem...« 
I sklopivši ruke, izmoli molitvu: »0, moj Isuse, oprosti 
nam naše grijehe, oslobodi nas od paklenog ognja, od¬ 
vedi u Nebo sve duše, osobito one koje su tvoje milos¬ 
ti najviše potrebne!« A onda će: 

— Čuj, i ti moli Gospodina da mi oprosti grijehe! 

— Budi miran, i ja ću moliti. Da ti Gospodin nije 
grijehe oprostio, ne bi ti Gospa rekla da će te uzeti u 
Nebo. Ja sada idem na svetu misu i molit ću za tebe 
skrivenog Isusa. 

— Posebno ga moli, da mi župnik dade svetu pri¬ 
čest! 

— U redu. 

Kad sam se vratila iz crkve, Jacinta se ustala pa 
sam je našla kako sjedi na njegovu krevetiću. čim me 
Franjo ugledao, zapita me: 

— Jesi 11 molila skrivenog Isusa da mi župnik da¬ 
de svetu pričest? 

— Jesam. 

— Dobro, u Nebu ću ja moliti za tebe. 

— Moliti? A zar nisi jučer rekao da to nećeš uči¬ 
niti? 

— Rekao sam da neću moliti da brzo odeš u Nebo, 
ali, ako ti baš hoćeš, molit ću i za to, a onda neka 
Gospa čini, što je volja! 

— Hoću, samo ti moli za mene! 

— Dobro, budi mirna, molit ću. 

Ostavila sam ih i vratila se svom dnevnom poslu 
i školi. Kad sam se na večer opet vratila, sjao je od ra¬ 
dosti. Ispovijedio se, a župnik mu je obećao donijeti 
svetu pričest dan kasnije. Sutradan, kad se pričestio, 
rekao je sestrici: »Danas sam sretniji od tebe, jer sam 
u srce primio skrivenog Isusa. Idem u Nebo, ali ću 
liti, želio je da izmolimo krunicu za nj. Zatim mi reče: 

Gotovo čitav taj dan provela sam, zajedno s Jacin- 
tom, uz njegov krevet. Budući da više nije mogao mo 
liti, želio je da izmolimo krunicu za nj. Zatim mi 
reče: 

— U Nebu ću te sigurno mnogo željeti. Bit ću 
sretan, ako Gospođa i tebe što prije uzme. 

— Ma, nećeš, nećeš ti mene poželjeti. Ni u snu! 
Uz Gospodina i Gospođu, ne želi se nikoga! 

— Istina je! Sto me briga, ako se nikoga ne sje¬ 
tim! 

A sada ja dodajem: Možda se, zaista nije sjetio! 
Sto ću, moram se strpiti! 

Kad je već pala noć, pozdraviti ga: 

— Zbogom, Frartjo! Ako ove noć! odeš u Nebo, ne 
zaboravi ‘me, jesi 11 me razumio? 

— Ne, ne, neću te zaboraviti, budi mirna! — l pru¬ 
žajući mi rUku, stisne moju priličnom snagom. Pri tom 
me gledao sa suzama u očima. 

— Želiš U još nešto? — zapitah ga, dok su ml se 
suze kotrljale niz lice. 

— Ne, odgovorio je slabim glasom. 

Prizor <je bio potresan pa mi tetka dade znak da na¬ 
pustim sobu. Onda: »Zbogom, Franjo! Do viđenja u 
Nebu! Zbogom, u Nebu!« 

Nebo se, zaista, približilo. Drugi dan odletio je u 
naručje Nebeske Majke. Oplakivanje ne opisujem. To je 
trn koji bode i danas, nakon toli'ko godina. To je sjeća¬ 
nje na prošlost, koja odjekuje u vječnosti. 

Ovdje Lucija, na želju don Galambe, ispisuje po¬ 
novno stihove koje Ja ne donosim. Pjesme su iz pas¬ 
tirskog života. 

• • • 


A sada, Preuzvišeni, dolazi na red ono najteže. Na¬ 
kon što ste mi naredili da u pojedinostima opišem u- 
kazanja Anđela, čak i unutarnja raspoloženja u vezi s 
tim, dolazi Vam don Galamba koji predlaže da mi na¬ 
redite da isto tako opišem Gospina ukazanja. 

Ne tako davno, u Valenga, taj je velečasni govorio: 
»Monsirtjore, naredite joj da sve opiše, baš sve! Du¬ 
go će biti u čisti I ištu zato što Je mnoge stvari prešut- 
jela!« 

Prijetnje sa čistilištem, u vezi s tim, nimalo se ne 
plašim. Uvijek sam slušala. A za poslušnost se ne is¬ 
pašta, nju se ne kažnjava. Ponajprije, bila sam poslušna 
unutarnjim nadahnućima Duha Svetoga, zatim nared¬ 
bama onih koji su ml govorili u njegovo ime. To Je prvi 
nalog i savjet, što mi ga Je Bog, po Vama, dao. Zado¬ 
voljna i sretna, uvijek sam se sjećala riječi što mi Ih 

je rekao velečasni župnik iz Torres Novas: »Tajna Kra¬ 
ljevske kćeri zakopana je u njezinu srcu!« Razmišlja¬ 
jući o tome, zaključila sam: »Moja je tajna za mene!« 
Sad više tako ne govorim. Žrtvovana, na oltaru posluš¬ 
nosti, kažem: »-Moja tajna pripada Bogu. Povjeravam 
je njegovim rukama. Mek čini ono što mu se sviđa!« 

Dakle, don Galamba je govorio: »Monslnjore, nare¬ 
dite joj da napiše SVE, baš SVE!« A vi ste, Preuzviše- 
nl, rekli: »Ne, takvo joj naređenje ne mogu dati. U taj¬ 
ne ne ulazim.« 

Neka je hvala Gospodinu! Drukčiji bi me nalog zbu¬ 
nio i u meni izazvao potrese. Da ste ml protivno nare¬ 
dili, trajno bih se pitala: »Komu se moram pokoravati: 
Bogu ili njegovu predstavniku?« Vjerojatno, ne bih pro¬ 
našla rješenje pa bih se u duši užasno mučila. A Vi ste 
u Božje ime rekli: »Sestro, opišite ukazanja Anđela i 
Djevice, jer je to, sestro moja, na slavu Boga i Gospe!« 

Kako Je dobar Bog! On je Bog mira koji tim putem 
vodi one koji se u nj uzdaju. Počinjem, dakle, svoj po¬ 
sao da bih ispunila Vaš nalog i želju velečasnog Ga- 
lambe. Sve ću reći osim dijela tajne kojega mi Još ni¬ 
je dopušteno otkriti. Namjerno, neću ništa izostaviti. 
Dopuštam, da će mi možda izbjeći neke sitne pojedino¬ 
sti koje nemaju posebno značenje. 

Koliko mogu, više ili manje, proračunati, čini mi 
se da je prvo ukazanje bilo 1915. godine. Zovem to 
ukazanje Anđelovim, iako se nije potpuno otkrio. 
Mislim da su se ta ukazanja dogodila od travnja do 
listopada 1915. godine. 

Prvo Okazanje dogodilo se na južnoj padini Cabecoa 
dok sam molila krunicu s trima drugaricama: Terezi- 
Jom Matias, Marijom Ružom Matias, njezinom sestrom, 
•i Marijom Justino iz zaselka Časa Velha. Ugledah iz¬ 
nad stabla u dolini, koja se pred nama sterala, kao ob¬ 
lak, bjeliji od snijega, proziran, u ljudskom liku. Dru¬ 
garice su me pitale, što je to bilo. U nekoliko drugih 
dana, prizor se ponovio dva puta. 

To ukazanje proizvelo mi je u duši utisak što ga ne 
znam objasniti. No, malo pomalo, taj je utisak nestao 

iz duše. Da se poslije nije dogodilo ono što se odigra¬ 
lo, vjerujem, da bi te prizore posve zaboravila. 

Na žalost, ne mogu iznijeti datume, jer ja u to vri¬ 
jeme nisam znala brojiti ni godine ni mjesece, čak ni 
dane u sedmici. Međutim, čini mi se, da je to bilo u 
proljeće, kad nam se Anđeo prvi put ukazao u pećini, 
u Cabeco. 

Već sam rekla u spisu o Jacinti, kako smo se uspe- 
le uz padinu tražeći zaklonište. Nakon užine i molitve, 
na određenoj udaljenosti, iznad drveća koje se stera- 
lo po obronku prema Isteku, pojavila se svjetlost bje- 
lija od snijega, u liku mladića koji je izgledao proziran, 
a blještio je kao kristal prožet zrakama sunca. Kako 
se više približavao, sve bolje smo raspoznavale crte 
lica. Bile smo iznenađene, zanesene, nijeme, bez 
riječi! 

Kad nam se sasvim približio, izgovorio je: »Ne boj¬ 
te se! Ja sam Anđeo mira. Molite sa mnom!« Kleknuv- 
ši na zemlju, spustio je glavu do zemlje. Prisiljene ne¬ 
kom nadnaravnom silom, mi učinismo isto i počesmo 
ponavljati riječi koje je on izgovarao: »Bože moj, ja 
vjerujem u te, klanjam ti se, uzdam se i ljubim te. Mo¬ 
lim te oproštenje za one koji ne vjeruju, koj'i ti se ne 
klanjaju, koji se ne uzdaju i koji te ne ljube.« Nakon 
što je to ponovio tri puta, diže se i reče: »Tako mo¬ 
lite! Srce Isusovo i Marijino slušaju vaše molbe.« 
Zatim je iščezao. 

Proželo nas je neko nadnaravno raspoloženje da 
nismo bile svjesne da uopće živimo. Dugo vremena, u 
istom položaju, ponavljale smo istu molitvu. Osjećale 
smo tako intenzivno Božju prisutnost da se među so¬ 
bom nismo usudile govoriti. I drugi dan nam je duša 
bila u to uronjena i sasvim polako je nestajalo raspo¬ 
loženje o kojemu govorim. 

O tom ukazanju nitko nije pisnuo niti smo se dogo¬ 
vorile da šutimo. To se nametnulo samo po sebi. Stvar 
je toliko intimna i takva da o njoj nije moguće progo¬ 
voriti ni riječi. Možda je utisak bio tako dubok, jer je 
to bilo prvo ukazanje, a tako jasno. 


128 



Drugo se moralo dogoditi usred ljeta, onih dana kad 
smo se u polovici prijepodneva vraćali sa stadima ku¬ 
ći, da bi na pašu opet izašli u kasno poslijepodne. Oti¬ 
šli smo u hlad pokraj bunara da tamo provedemo svoj 
popodnevni odmor. Najednom, ugledasmo pokraj nas 
istog Anđela. 

— Što radite? Molite, mnogo molite! Isusovo i 
Marijino Srce imaju s vama nacrte svoga milosrđa. 
Prikazujte neprestano Svevišnjemu molitve i žrtve! 

— Kako ćemo se žrtvovati? — zapitah. 

— Kako god možete! Prinesite neku žrtvu kao čin 
zadovoljštine za grijehe kojima ga vrijeđaju i molitve 
za obraćenje grešnika! Tako ćete izroditi mir za svoju 
domovinu. Ja sam Anđeo čuvar. Anđeo Portugala. Na¬ 
dasve prihvatite, bez prigovora, trpljenja koja će vam 
Gospodin poslati! 

Te su se riječi duboko utisnule u naše duše, po¬ 
put svjetla koje nam je pomoglo da shvatimo tko je 
Bog, koliko nas voli i koliko želi da ga ljubimo. Shvati¬ 
li smo vrijednost žrtve i ‘koliko mu je mila, jer na taj 
način obraća grešnike. Zato, od tog trenutka počesmo 
prinositi Gospodinu sve ono što nas je mučilo, ali sami 
nismo tražili žrtve i odricanja osim što smo sate i sa¬ 
te, prostrti na zemlji, ponavljali molitvu koju nas je 
Anđeo naučio. 

Treće ukazanje, čini mi se, bilo je u listopadu ili 
krajem rujna, jer tada više nismo odlazili na popod¬ 
nevni odmor niti smo se sa stadima vraćali kući. 

Kako sam već rekla u spisu o Jacinti, prešli smo iz 
Pregueira, imanja mojih roditelja, u pećinu, napustivši 
padinu koja gleda prema Al'justreiu na onu koja se 
spušta prema Časa Velha. Tamo smo izmolili krunicu 
i molitvu koju nas je Anđeo naučio u prvom ukazanju. 
Dok smo tamo bili. Ukaže nam se treći put držeći u ru¬ 
ci kalež nad kojim je bila Hostija iz koje su padale u 
kalež kapljice krvi. Ostavivši kalež i Hostiju u zraku, 
prostre se na zemlju i ponovi tri puta molitvu: »O, Pre¬ 
sveto Trojstvo, Oče, Sine i Duše Sveti, ja ti se duboko 

klanjam i prikazujem Predragocjeno Tijelo i Krv, Dušu 
i Božanstvo Isusa Krista, prisutnog u svim tabernaku- 
lima na zemlji, kao zadovoljštinu za zlodjela, svetogr¬ 
đa i nemarnosti kojima ga vrijeđaju. Radi neizmjernih 
zasluga njegova Presvetog Srca i Prečistog Srca Ma¬ 
rijina, molim te za obraćenje jadnih grešni'ka.« Zatim, 
ustavši, ponovno uzme u ruke kalež i Hostiju pruži me¬ 
ni, a ono što je bilo u kaležu dade piti Jacinti i Franji. 
Pri tom je izgovarao: »Uzmite i pijte Tijelo i Krv Isusa 
Krista koji je strahovito izvrijeđan od nezahvalnih lju¬ 
di. Dajte zadovoljštinu zbog njihovih zlodjela i utje¬ 
šite svoga Boga!« Tada se iznova prostre po zemlji, 
zajedno s nama ponovi tri puta onu istu molitvu, a 
onda iščezne. 

Potaknuti nadnaravnom snagom koja nas je obuh¬ 
vatila, činili smo isto što i Anđeo, to jest, prostrli se 
na zemlju i ponavljali molitvu. Božja prisutnost bila je 
tako snažna da nas je potpuno upila i poništila. Činilo 
nam se da više ništa ne osjećamo tjelesnim sjetili¬ 
ma. Tih smo dana sve obavljali kao nošeni snagom 
Nadnaravnoga. Sreća i mir što smo osjećali, bili su 
veliki, ali samo u duši, potpuno uronjeni u Boga. U is¬ 
to vrijeme nas je prožimao teški fizički umor. 

Ne znam zašto, ali ukazanja Marijina imala su pos¬ 
ve drukčiji učinak. Ista unutarnja radost, jednak mir 
i sreća, ali umjesto fizičkog umora osjećali smo upra¬ 
vo živahnu ekspanzivnost. Umjesto one izgubljenosti 
bića u Božjoj prisutnosti, pravu provalu radosti. Umjes¬ 
to govorne nemoći, komunikativni zanos. Unatoč tome, 
osjećala sam nadahnuće da šutim, posebno o nekim 
stvarima. Pri ispitivanju sam osjećala unutarnje na¬ 
dahnuće koje mi je sugeriralo odgovore, a da se pri tom 
nisam ogriješila o istinu niti došla u nepriliku da otkri¬ 
jem ono što sam morala kriti. U tom predmetu ostala 
mi je samo jedna sumnja: »Nisam li morala sve reći 
pri kanonskom ispitivanju?« Međutim, u duši ne osje¬ 
ćam prijekor što sam šutjela, jer ja u to vrijeme ni¬ 
sam mogla pojmiti važnost tog ispitivanja. Shvatila sam 
ga kao jedno od mnogobrojnih kojima su me podvrg¬ 
nuli. Jedino mi je bilo čudno, zašto sam se morala zak- 

leti. Budući da me je zakleo ispovjednik, a zakleta 
sam se istinito, učinila sam to bez poteškoće. Bogu 
hvala, sve je dobro prošlo! 

Ima još jedan razlog koji me utvrđuje u mišljenju 
da sam dobro postupila, što sam šutjela. Za vrijeme 
kanonskog ispitivanja, jedan od ispitivača, don Marqu- 
es dos Santos, mislio je da može nadopuniti listu svo¬ 
jih pitanja pa je počeo sve dublje kopati. Prije nego što 
sam morala odgovoriti, dadoh znak očima mome Ispo¬ 
vjedniku. Taj me izvukao iz škripca odgovorivši umjesto 
mene i to ovako: Podsjećam ispitivača da prelazi gra¬ 
nice ovlaštenja! 

Gotovo isto dogodilo se kad me je ispitivao don 
Fischer. Ovlašten od Vas i časne Provincijalke, mislio 
je da me ima pravo ispitivati o svemu. Bogu hvala, uz 
njega se nalazio moj ispovjednik. U jednom trenutku 
postavi mi vrlo škakljivo pitanje u vezi s tajnom. Po¬ 
gledom dadoh znak ispovjedniku koji je odgovorio 
umjesto mene. I sam se Ispitivač doskora pomirio s 
tim pa mi je nekim časopisom, što ga je držao pred 
sobom, pokrio usta. Tako mi je Bog davao do znanja 
da još nije došao trenutak za objavu. 

Sada .prelazim na opisivanje Gospinih ukazanja. Ne 
zaustavljam se na dkoinostima koje su tome prethodi¬ 
le ni na onima koje su poslije uslijedile, jer me je to¬ 
ga oslobodio velečasni don Galamba. 


13. svibnja 1917. — Dok sam se s Jacintom i Fra¬ 
njom igrala na brežuljku iznad Cova da Iria, podižući 
zidić oko šumarka, zapazismo, najednom, neku vrstu 
bljeska. 

— Bolje da krenemo kući — rekoh im. — Sijeva, 
dolazi nevrijeme. 

— Idemo, idemo! — odgovoriše. 

Odmah smo se počeli spuštati niz padinu goneći 
ovce prema cesti. Prispjevši negdje na sredinu padi¬ 
ne, u blizinu jedne visoke česmine, vidjesmo drugi 

bljesak. Napravivši nekoliko koraka dalje, opazismo 
na jednoj česmini Gospođu, obučenu u bjelinu, sjaj¬ 
niju od sunca, koja je odražavala svjetlost blistaviju 
nego što to može posuda od kristala, puna najbistrije 
vode, prožeta žarkim suncem. Zastadosmo, presene¬ 
ćeni pojavom. Bili smo tako blizu da smo se nalazili u 
krugu svjetla što ga je rasipavala i koje je nju okru¬ 
živalo, najviše oko metar i po udaljenosti. Tada Gospa 
reče: 

— Ne bojte se, neću vam učiniti nikakvo zlo! 

— Odakle si ti? — zapitah je. 

— Dolazim iz Neba. 

— i, što hoćeš od mene? 

— Došla sam zahtijevati od vas da u šest mjeseci 
uzastopce, svakoga trinaestoga dana u mjesecu, dola¬ 
zite ovamo u isto ovo vrijeme. Onda ću vam kazati 
tko sam i što hoću. A onda ću se ovamo vratiti i sedmi 
put. 

— A hoću li ja doći u Nebo? 

— Da. 

— A Jacinta? 

— I ona. 

— A Franjo? 

— I on, ali mora izmoliti svoju krunicu. 

Tada se sjetim da zapitam za sudbinu dviju djevo¬ 
jaka koje su nedavno umrle. Bile su to moje prijate¬ 
ljice i dolazile u našu kuću da od moje starije sestre 
nauče tkati. 

— Marija das Neves, je li ona već u Nebu? 

— Jest, tamo je! (Čini mi se da joj je bilo oko 16 
godina.) 

— A Amelija? 

— Ostat će u člstillštu do svršetka svijeta! (Čini 
mi se da joj je bilo između 18 i 20 godina.) 

— Hoćete ti prikazati Bogu sva trpljenja koja vam 
pošalje kao zadovoljštinu za grijehe kojima je Bog iz¬ 
vrijeđan I kao molitvu za obraćenje grešnika? 

— Da, hoćemo! 

— Dobro. Mnogo ćete trpjeti, ali će vas milost 
Božja jačati. 

Dok je izgovarala posljednje riječi (»milost Božja«), 
raširila je prvi put ruke, nakon čega se prema nama 
prosu val svjetla koje je iz nje prosijevalo i tako 
nam duboko prodiralo u dušu, da smo sebe vidjeli u 
Bogu, koji je bio to svjetlo, i vidjeli jasnije nego da 
smo se promatrali u najoštrijem ogledalu. Tada, sna¬ 
gom unutarnjeg poriva, koja nam je također darovana, 
padosmo na koljena i počesmo srdačno ponavljati: 
»Presveto Trojstvo, ja ti se klanjam! Bože moj, Bože 
moj, ljubim te u Presvetom Sakramentu!« Kada su ti 
prvi trenuci prošli, Gospa nadoda: »Molite krunicu sva¬ 
ki dan da biste izmolili mir svijetu i svršetak rata!« 

Tada se vedro uzdigla, krenrula u smjeru Istoka i 
nestala u beskrajnoj daljini. Svjetlost koja ju je okruži¬ 
vala kao da je probijala put prema zvijezdama, a to je 
bilo razlogom da smo se koji put izražavali, kako smo 
vidjeli Nebo da se otvara. 

Čini mi se da sam već rekla u spisu o Jacinti ili u 
nekom pismu da se mi nismo prestrašili Gospe nego 
nevremena za koje smo povjerovali do dolazi. Htjeli 
smo pobjeći od oluje. Gospina ukazanja nisu nas pres¬ 
trašila nego iznenadila, to da! Kad su me pitali, da li 
me bilo strah, a ja odgovarala da jest, to se odnosilo 
na strah od nevremena, od njega smo htjeli pobjeći, 
jer smo za sijevanje znali samo onda kad bi grmilo. 

Bljesak zapravo nije bila munja nego svjetlo koje se 
približavalo. Videći to svjetlo kako se približava, mi 
smo koji put kazali da smo vidjeli Gospu kako dolazi. 
Zapravo, mi smo raspoznavali Gospu tek onda kad se 
ona spustila na česminu. Izbjegavajući odgovore i ne 
znajući se točno izraziti, izjašnjavali smo se koji put 
da smo je vidjeli ka'ko dolazi, a drugi put da je nismo 

vidjeh u dolasku. U prvom slučaju radilo se o pribli¬ 
žavanju svjetla, u drugom o Viđenju Djevice kad se po¬ 
javila na česmini. 

13. lipnja 1917. — Nakon što smo Franjo, Jacinta 
i ja izmolili krunicu s nekim prisutnim osobama, po¬ 
novno smo ugledali mlaz svjetla kako se približava (ono 
što smo nazvali bljeskom) i nedugo zatim Gospu na 
česmini, točno kao u svibnju. 

— Što hoćeš od mene? — zapitah. 

— Hoću da dođete ovamo i slijedećeg 13. mjese¬ 
ca, da molite krunicu svaki dan i da naučite čitati. 
Kasnije ću vam reći što hoću. 

Tada je zamolih da ozdravi jednog bolesnika. 

— Ako se obrati, ozdravit će za jednu godinu. 

— Htjela bih te zamoliti da nas odvedeš u Nebo. 

— Da, Jacintu i Franju ću uskoro uzeti, ali ti ćeš 
ovdje ostati još neko vrijeme. Isus se želi s tobom 
poslužiti da me ljudi upoznaju i uzljube. Hoće usta¬ 
noviti u svijetu pobožnost prema momu Prečistom 
Srcu. 

— Ja ću, dafkle, ovdje ostati sama? — upitah ža¬ 
losna. 

— Me, kćeri moja! Trpiš li mnogo? Nemoj se obes¬ 
hrabriti! Moje Srce bit će tvoje utočište i put kojim 
ću te dovesti Bogu. 

Izgovarajući te posljednje riječi, raširi ruke drugi 
put, i prosu na nas val beskrajnog svjetla u kojemu smo 
sebe Vidjeli uronjene u Boga. Jacinta I Franjo nalazili 
su se u odrazu svjetla prema gore, ja prema dolje, pre¬ 
ma zemlji. Na dlanu desne Gospine ruke nalazilo se 
srce ovijeno trnjem koje se u nj zabadalo. Shvatili 
smo da je to Prečisto Gospino Srce, izbodeno grijesi¬ 
ma čovječanstva, koje traži zadovoljštinu. 

Eto, na što smo mislili, Preuzvišeni, kad smo govo¬ 
rili o tajni koju nam je Gospa otkrila u lipnju. Djevica 
nam nije još taj put naredila da držimo tajnu, ali smo 
u sebi osjećali da nas Bog potiče da je čuvamo. 

13. srpnja 1917. — Nekoliko minuta nakon što smo 
prispjeli u Cova da Iria, uz česminu, oko koje se o- 
kupilo mnogo ljudi, dok smo molili krunicu, opazismo 
isti odraz svjetla na koji smo se već navikli i odmah 
zatim Gospu na česmini. 

— što hoćeš od mene? — odmah sam upitala. 

— Želim da i slijedećeg 13. u mjesecu dođete 
ovamo, da nastavite moliti krunicu u čast Naše Gos¬ 
pe od krunice, da .bi izmolili mir svijetu i svršetak rata, 
jer vam samo ona može pomoći. 

— Htjela bih da nam kažeš tko si i da učiniš čudo, 
kako bi svi povjerovali da nam se ukazuješ. 

— Nastavite dolaziti ovamo svaki mjesec. U lis¬ 
topadu ću reći tko sam, što hoću i učiniti čudo, što će 
ga svi moći vidjeti i povjerovati. 

Tada sam Gospi postavila neka pitanja kojih se ne 
sjećam. Zapamtila sam da je odgovorila, kako treba 
moliti krunicu da bi se postigla milost tijekom godine. 
Zatim je nastavila: »Žrtvujte se za grešnfike i recite 
mnogo puta, posebno kad prinosite neku žrtvu: O, moj 
Isuse, to je za tvoju ljubav, za obraćenje grešnika i na 
naknadu za grijehe počinjene protiv Prečistog Srca 
Marijina!« 

Izgovarajući te riječi, opet je raširila ruke kao 
dva pređašnja puta. Svjetlost je probijala u zemlju i 
mi ugledasmo ognjeno more. U taj oganj vidjeli smo 
uronjene vragove i duše osuđenih. Izgledali su kao 
užareno ugljevlje, tamnoputi i crni, ali posve prozirni, 
u ljudskom obličju. Plivali su u vatrenom požaru. U zrak 
su ih izbacivale plamene erupcije, a sami su izgledali 
kao plamena baklja, uvijena u oblak dima. Čuli su se 
krikovi i bolni uzdasi, puni očaja, koji su tjerali strah 
u kosti, od kojega smo se tresli. Padali su na sve stra¬ 
ne kao varnice u golemom požaru. (Mora da sam pri 
tom prizoru uskliknula: »Jao!« A to su neki čuli, kako 
kažu.) Vragovi su se razlikovali od ljudi po stravičnim 
oblicima, slični gadnim, stravičnim i nepoznatim živo¬ 
tinjama, ali uvijek prozirni i crni kao usijani ugljen. 

Užasno prestrašeni, podigosmo moleći pogled pre¬ 
ma Gospi, koja nam, dobrostivo ali žalostivo, reče: 
■Vidjeli ste pakao kuda odlaze duše jadnih grešnlka. 
Da ih spasi, Bog želi ustanoviti u svijetu pobožnost pre¬ 
ma mome Prečistom Srcu. A'ko ljudi prihvate ono što 
ću reći, mnoge će se duše spasiti i bit će mir. Rat je 
pri svršetku. Ali, ako ne prestanu vrijeđati Boga, za 
pontifikata Pija XI, počet će drugi, gori! Kad budete 
vidjeli noć obasjanu nepoznatom svjetlošću, znajte da 
je to veliki znak što vam ga Bog šalje, znak da će kaz¬ 
niti svijet zbog njegovih zlodjela i to ratom, glađu i 
progonstvom Crkve i Svetog Oca. 

Da to spriječim, doći ću tražiti posvetu Rusije 
mome Prečistom Srcu i, kao zadovoljštinu, svetu pri¬ 
čest u pet prvih subota u mjesecu. Ako ljudi prihvate 
moje zahtjeve, Rusija će se obratiti i bit će mir. Ako 
ne, ona će proširiti zablude u svijetu, koje će izazvati 
ratove i progonstvo Crkve. Dobri će biti mučeni. Sveti 
Otac će mnogo trpjeti, različiti narodi bit će uništeni. 
Napokon će moje srce trijumfirati. Sveti Otac pos¬ 
vetit će mi Rusiju, koja će se obratiti pa će svijetu biti 
poklonjeno jedno razdoblje mira. U Portugalu će se 
uvijek očuvati istina vjere, itd.... To ne kažite nikome! 
Franji da, njemu možete reći! Kad molite krunicu, re¬ 
cite poslije svake desetice: »0, moj Isuse, oprosti nam 
naše grijehe, oslobodi nas od paklenog ognja, dovedi 
u Raj sve duše, osobito one kojima je najpotrebnije 
tvoje milosrđe!« Uslijedio je trenutak šutnje, a onda 
je zapitah: 

— Ne želiš više ništa od mene? 

— Ne, danas više ništa. 

Tada se počela dizati prema Istoku, kao uvijek do 
sada, dok nije nestala u prostranstvu neba. 

13. kolovoza 1917. — Budući da sam već kazala 
što se dogodilo toga dana, ne zaustavljam se na tome 
nego odmah prelazim na ukazanje, koje se, kako mi se 
čini, dogodilo 15. toga mjeseca, podvečer. Kafko ja u 
to vrijeme još nisam znala brojiti dane u mjesecu, mož- 

da se varam. No, čini mi se, da se to dogodilo onoga 
istog dana kad smo se vratili iz Vila Nova de Ourem. 

Franjo, njegov brat Ivan i ja pasli smo stada na 
mjestu zvanom Valinhos. Najednom smo osjetili kako 
nas prozirnije nešto nadnaravno i pri tom naslutili da 
bi se mogla ukazati Gospa. Žaleći da nema Jacinte me¬ 
đu nama, zamolili smo Ivana da je ode pozvati. Kako 
on nije htio ići, ponudim mu dva novčića. Tada je otr¬ 
čao. 

U međuvremenu, Franjo i ja već smo bili zapazili 
svjetlo koje se približavalo. Trenutak nakon što je 
stigla Jacinta, pokazala se Gospa na česmini. 

— Sto hoćeš od mene? 

— Želim da nastavite dolaziti u Cova da Iria sva¬ 
kog 13. dana u mjesecu i da molite krunicu svaki dan. 
Posljednji mjesec učinit ću čudo, da bi svi povjero¬ 
vali 

— Što želiš da učinimo s novcem što ga ljudi os¬ 
tavljaju u Cova da Iria? 

— Kupite dva prijenosna postolja! Jedno ćete no¬ 
siti ti i Jacinta s dvije druge djevojčice, drugo posto¬ 
lje neka nosi Franjo i još tri dječaka! Postolja će slu¬ 
žiti za blagdan Gospe svete krunice. Što unaprijed bu¬ 
de pristizalo, neka se upotrijebi za podizanje jedne 
kapelice! 

— Htjela bih tražiti ozdravljenje nekih bolesnika. 

— Dobro, neke ću ozdraviti tijekom godine. 

Zatim je poprimila još žalosniji izgled i rekla: »Mo¬ 
lite, molite mnogo! Žrtvujte se za grešnike, jer mno¬ 
ge duše odlaze u pakao samo zato jer se za njih nitko 
ne žrtvuje i ne moli« Kao i prije, podigla se i krenu¬ 
la prema Istoku. 

13. rujna 1917. — Kad se približio sat odlaska, za- 
putih se s Jacintom i Franjom, probijajući se kroz 
mnoštvo koje nam je priječilo prolaz. Svi putovi bili 
su prepuni ljudi. 

Svi su nas željeli vidjeti i s nama govoriti, svi bez 
razlike. Čak neke gospođe i neka gospoda, probivši ob¬ 
ruč koji nas je okruživao, padali su ispred nas na ko¬ 
ljena i molili nas da njihove molbe prenesemo Gospi. 
Drugi, ne mogavši nam se približiti, vikali su iz daleka: 
»Za ljubav Božju, molite Gospu da mi ozdravi sina koji 
je 'kljast.« Jedan je vikao: »Neka mi ozdravi slijepo di¬ 
jete!« Netko opet: »Imam gluho dijete, molite Gospu 
da ga ozdravi!« Drugi: »Neka mi muža i sina vrati iz 
rata!« Padali su i takvi uzvici: »Neka obrati 'jednog 
grešnika, neka mi udijeli zdravlje jer sam sušičav«, 
itd. . .. 

Tu je bilo moguće vidjeti svu bijedu ljudskog roda. 
Neki su vikali sa zidova i stabala, a penjali su se samo 
da nas vide u prolazu. Odgovarajući jednima, stežući 
ruku drugima, probijali smo se vrlo polako i to zah¬ 
valjujući ljudima koji su nam krčili put. 

Kad danas u Novom zavjetu čitam neopisive pri¬ 
zore Isusova probijanja kroz mnoštvo po putovima Pa¬ 
lestine, onda se sjećam putova koji vode iz Aljustrela 
prema Fatimi i Cova da Iria. I zahvaljujem Bogu, pri¬ 
kazujući mu vjeru našega portugalskog naroda. Raz¬ 
mišljam: »Kad se taj narod tako tiska oko troje djece 
koja su imala milost razgovarati s Gospom, kako bi se 
ponašao pred Isusom Kristom?!« 

No, to nema veze s predmetom, opet me zavelo pe¬ 
ro tamo kuda nisam htjela. Gle, opet jedna beskorisna 
devijacija! Ne brišem je, da ne nagrđujem papir. 

Napokon smo stigli u Cova da Iria, uz česminu, 
i počesmo moliti krunicu, zajedno s narodom. Nedugo 
zatim pojavi se svjetlo, a onda odmah Gospa na česmi¬ 
ni. 

— Nastavite moliti krunicu da izmolite svršetak 
rata! U listopadu će doći i Gospodin, Gospa žalosna, 
sveti Josip i dječak Isus, da bi blagoslovili svijet. Bog 
je zadovoljan vašim žrtvama, ali ne želi da spavate opa¬ 
sani konopom. Po danu ga možete noSiti. 

— Tražili su da te molim mnoge stvari: ozdravlje¬ 
nje nekih bolesnika, jednog gluhonijemoga? 

— Dobro, neke ću ozdraviti. Druge neću. U listopa¬ 
du ću učiniti čudo, da bi svi vjerovali. 

Podigla se i nestala — kao redovito! 

13. listopada 1917. — Pošli smo rano od kuće, pred¬ 
viđajući da će put dugo trajati. Sabralo se golemo mno¬ 
štvo naroda, a 'kiša je padala kao iz kabla. Strahujući 
da je to posljednji dan moga života, tjeskobna srca, 
sva nesigurna, majka me taj put htjela pratiti. Uzduž 
puta ponavljali su se prizori iz prošlog mjeseca, samo 
su bili još brojniji i potresnij'i. Ni blato nije priječilo 
ove ljude da padaju na koljena i da nas ponizno i zak¬ 
linjući mole. Kad smo stigli u Cova da Iria, uz česminu, 
potaknuta nekom nepoznatom snagom, zatražila sam od 
ljudi da sklope kišobrane i počesmo moliti krunicu. Ma¬ 
lo poslije toga ugledasmo svjetlo, a onda Djevicu na 
Česmini. 

— Što hoćeš od mene? 

— 2elim da se ovdje podigne kapelica meni u čast. 
Ja sam Gospa svete krunice. Neka se krunica moli sva¬ 
ki dan! Rat će završiti, vojnici će uskoro doći kućama. 

— Imam te mnogo toga moliti: da ozdraviš bolesne, 
da obratiš grešnike .. . 

— Jedne hoću, druge neću. Moraju se popraviti. 
Neka mole oproštenje svojih grijeha! 

Tada je poprimila još žalosniji izgled i nastavila: 
»Neka ne vrijeđaju više našega Gospodina koji je to¬ 
liko izvrijeđan!« Tada raširi ruke i okrene ih prema 
Suncu. Dok se uzdizala, sjaj njezina svjetla usmjerio 
se prema Suncu. 

To je, Preuzvišeni, razlog da sam ja uzviknula: »Gle¬ 
dajte Sunce!« Ne zato da svratim pažnju naroda koji u 
mojoj svijesti nije uopće bio prisutan, nego sam to uči¬ 
nila po unutarnjem nadahnuću koje me na to potaklo. 

čim je naša Gospa nestala u beskrajnom prosto¬ 
ru, vidjesmo uz Sunce svetog Josipa s dječakom Isu¬ 
som i Presvetom Djevicom, koja je bila obučena u bi¬ 
jelo, ogrnuta plavim plaštem. Vidjelo se kako sveti 

Josip i dječak Isus blagoslivaju narod, čineći znak kri¬ 
ža rukom. Odmah zatim ovo je ukazanje nestalo, a po¬ 
javio se Gospođin i Djevica, koja mi se pričinila kao 
Žalosna Gospa. Gospodin je blagoslivao svijet na način 
kao i sveti Josip. I ovo je ukazanje nestalo, a učini mi 
se da ponovno vidim Gospu, ovaj put kao Gospu od 
Karmela. 

Eto, Preuzvišeni, povijesti ukazanja u Cova da Iria 
1917. godine. Kad god sam o njima morala govoriti, na 
stojala sam da pri tom izrečem što manje riječi, da 
bih ono najpovjerljivije za se sačuvala. Budući da su 
to Božje, a ne moje stvari, koje po Vama potražuje, vra¬ 
ćam mu ih, kao ono što nije moje. Uistinu, ništa nisam 
sačuvala. Čini mi se da nedostaju samo neke male po¬ 
jedinosti, u vezi s mojim pitanjima što sam ih upućiva¬ 
la Gospi. Budući da se tu radilo isključivo o materijal¬ 
nim stvarima, nisam im poklonila posebnu pažnju pa se 
zato nisu jače utisnuie u moje sjećanje. A onda, toliko 
je toga bilo! Možda upravo radi toga nastojanja da pri¬ 
kupim sjećanja o materijalnim milostima, krivo shvatih 
da će rat završiti još istoga onoga dana. 

Mnogi su bili zadivljeni mojim pamćenjem koje mi 
je Bog udijelio. Zaista, njegovom dobrotom, moje je 
pamćenje izvanredno u svakom pogledu. Međutim, to¬ 
me se ne treba čuditi, kad se radi o nadnaravnim stva¬ 
rima, jer se one titisnu u dušu tako duboko da ih nije 
moguće zaboraviti, barem ne njihov smisao, pogoto¬ 
vu ako ni Bog neće da ih zaboravimo. 


Don Galamba me molio da napišem još koju milost 
koju je Jacinta izmoliia, ako je se sjećam. Razmišljala 
sam'i sjetila se ovih dviju milosti. Prva je ova: 

Kad je dobra gospođa Emilija, o kojoj sam govorila 
u drugom spisu o Jacinti, došla po mene da me odve¬ 
de župniku u Olival, Jacinta je išla sa mnom. Bila je 
već noć. kad smo stigli u kuću te dobre udovice. Uza 
sve to, vijest se proširila selom pa je njezina kuća za 
tren bila puna ljudi. Svi su nas htjeli vidjeti, s nama 

razgovarati, preporučiti nam se u molitve. Tu je bila 
i neka pobožna žena koja je običavala okupiti ljude u 
svojoj 'kući i zajednički moMti krunicu, pa je zato htje¬ 
la da im se te večeri pridružimo u njezinoj kući. Mi 
smo to htjele izbjeći, braneći se da ćemo to učiniti u 
kući Gospođe Emilije, ali ona je toliko navaljivala da 
smo popustile. Kad se pročulo da dolazimo, mnoštvo 
ljudi otišlo je u kuću te dobre žene. Sreća, tako smo 
bile slobodnije na putu. Međutim, dok smo odlazile, 
približi nam se neki mladić, u dobi oko dvadesetak go¬ 
dina. Plačući, baci se pred nas na koljena i zamoli nas 
da barem trenutak uđemo u njegovu kuću i izrodimo 
s njim samo jednu Zdravomariju za zdravlje njegova 
oca koji je tri godine bolovao od teške štucavice. 

Tome se nismo mogle oduprijeti. Pružih mladiću ru¬ 
ku da ustane. Budući da je noć već bila odmakla (hoda¬ 
li smo pri svjetlu fenjera), rekoh Jacinti da se ona za¬ 
drži u mladićevoj kući, a ja ću proslijediti u kuću one 
žene da s njima izmolim krunicu. Na povratku ću je po¬ 
zvati. Jacinta prihvati. Kad sam se vratila, uđoh i ja u 
kuću. Nađoh Jacintu ka'ko sjedi na sjedalici uz čovjeka 
koji nije bio star, ali satrven i potresen do suza. Okolo 
su stajali neki ljudi, vjerojatno rodbina. Videći me, Ja¬ 
cinta ustane, pozdravi i obeća da ga neće zaboraviti u 
svojim molitvama. Onda se vratismo gospođi Emiliji. 

Rano ujutro odosmo u Olival i vratismo se nakon 
tri dana. Čim smo ušli u kuću gospođe Emilije, došao 
je mladić, sav sretan, a pratio ga je otac koji se već iz¬ 
vrsno osjećao, bez spomenute slabosti, iscrpljeno¬ 
sti i nervoze. Došli su zahvaliti za primljeno dobročin¬ 
stvo jer, rekoše, štucanje je prestalo. Svaki put kad bih 
prošla pokraj njihove 'kuće, ta me je dobra obitelj bla¬ 
goslivljala, izjavljujući da je otac potpuno ozdravio, da 
nikad više ne štuca! 

Druga milost bila je ova: 

Moja ujna, udata u Fatimu, a koja se zvala Viktorija, 
imala je sina propalicu. Ne znam zašto, ali on je bio na¬ 
pustio roditeljsku kuću i — nestao. Zabrinuta ujna do¬ 
šla je jednoga dana u Aljustrel da me zamoli da posre- 

dujem kod Gospe za toga njezina sina. Kad nije našla 
mene, obratila se na Jacintu, koja 'joj je obećala da će 
za njega moliti. Nekoliko dana poslije toga pojavio se 
kod kuće i zatražio oproštenje od roditelja, a onda je 
došao u Aljustrel i ispričao svoj skitničlđ život. 

»Kad sam potrošio ono što sam kod kuće pokrao«, 
pričao je, »skitao sam se naokolo i svršio u zatvoru u 
Torres Novas«. Međutim, jedne noći, uspio je pobjeći. 
Ne znajući kuda, odlutao je nekamo u šume, među pla¬ 
nine. Našavši se tako izgubljen, a u strahu da ga ne u- 
hvate i opet zatvore, padne na zemlju i počne moliti. 
Poslije nekoliko minuta, tako je on pričao, ukaže mu se 
Jacima, uzme ga za ruku i izvede na cestu 'koja vodi 
od Algueidao prema Reguengo, davši mu znak da nasta¬ 
vi tim putem. Ujutro se našao na stazi za Bolerios. 
Prepoznavši mjesto, udari ravno prema roditeljskoj 
kući. 

Dobro. On je tvrdio da mu se Jacinta ukazala, da ju 
je savršeno prepoznao. Pitala sam o tome Jacintu. 
Odgovorila mi je da nema ni predožbe o tom gdje se 
nalaze šume i planine o koj'ima mladić govori, ali je 
rekla da je »za njega mnogo molila Gospu, iz sažalje¬ 
nja prema ujni Vi'ktoriji«. Tako mi je odgovorila. A ka¬ 
ko se onda sve to dogodilo? Ja ne znam, ali Bog zna¬ 
de. 


U nastavku Lucija govori kako ju je don Galamba 
zamolio da pozorno pregleda knjigu koju je napisao 
Alojzije Go-nzaga Aires da Fonseca, Dl, pod naslovom 
»Fatimska Gospa« pa da upozori na eventualne netoč¬ 
nosti. Kaže, da je pronašla neke nevažne pojedinosti, 
koje jedva da ima smisla spominjati, ali budući da se 
radi o novom izdanju knjige, upozorit će na njih, da se 
ne ponove. Kako je knjiga spomenutog autora teme¬ 
ljito revidirana i doživjela već 21 izdanje, mislim, da 
bi te Lucijine primjedbe ovdje bilo suvišno iznositi, po¬ 
gotovu kad 'i ona sama kaže da nisu od veće važnosti. 
Zato ih izostavljam. Radi se o jedanaest stranica fo- 

tokopiranog rukopisa. Međutim, ima još sjećanja na 
Jacintu, a n>lh je vrijedno prenijeti. 

Moram odgovoriti na još jedno pitanje velečasnog 
don Galambe: »Što su ljudi osjećali u Jacintinoj blizi¬ 
ni?« 

* * * 

Na to je pitanje teško odgovoriti, jer ja ne mogu 
proniknuti u tuđe duše pa ne znam što su osjećale. Mo¬ 
gu reći samo ono što sam ja sama uz nju osjećala i 
pokušati opisati vanjske izražaje nekih osoba. A osje¬ 
ćala sam ono što se redovito osjeća uz neku svetu 
osobu koja je trajno u društvu s Bogom. 

Jacinta je uvijek izgledala ozbiljna, skromna i ljup¬ 
ka. Iz svakoga njezinog čina odražavala se prisutnost 
Božja. Ponašala se kao odrasla osoba velikih krepos¬ 
ti. Nikada je nisam vidjela pretjerano raspoloženu, po¬ 
vršnu i dječjim veseljem preplavljenu, kad se radilo o 
darovima i zabavama. To vrijedi za vrijeme poslije u- 
kazanja, jer je prije njih bila 'i površna i prgava! Ne 
mogu reći da su ostala djeca ludovala za njom kao što 
su to činila za mnom. Možda je tako bilo stoga što 
onanije znala toliko pjesama i priča koliko sam ih zna¬ 
la ja, s kojima sam ih zabavljala. A možda i zato, što je 
njezina ozbiljnost nadvisivala njezinu dob. Ako bi neko 
dijete, čak i odrasla osoba, u njezinoj prisutnosti rekla 
ili učinila nešto što nije bilo pristojno, ona bi odmah 
ukorila: »Ne tako! Zašto vrijeđate našega Boga koji je 
već toliko izvrijeđan?« Ako bi je nazvali bogomoljkom 
ili drvenom sveticom, što se često događalo, onda bi ih 
neko vrijeme ozbiljno promatrala, a zatim, bez riječi, 
otišla. Možda je to bilo razlogom da nije uživala velike 
simpatije. Ako sam se ja uz nju nalazila, odmah se oko 
nas okupilo desetak djece. Kad bih se ja udaljila, brzo 
je ostajala sama. 

Ipak, kad su se uz nju nalazili, činilo se da im je 
drago njezino društvo. Rado su s njom pjevali, igrali se, 
grlili je svojim nedužnim zagrljajima. Koji put su me 
djeca molila da je idem zvati, kad nije bila s nama. Kad 
bih im rekla da Jacinta neće da dođe zato što su zlo- 

česta, obećavali su da će biti dobri, ako ona dođe. »Idi 
joj reci da ćemo biti dobri, ako ona dođe!« — izvikiva¬ 
li su. 

Dok sam je u bolesti posjećivala, često bih zatekla 
pred kućnim vratima skupinu djece koja su me čekala 
da bi je, zajedno sa mnom, mogla posjetiti. Prije nego 
što bih otišla, pitala bih je: 

— Jacima, hoćeš li da koja djevojčica ostane uza 
te, da ti pravi društvo? 

— Da, ali da je manja od mene! 

Tada su sve zajedno izvikivale: »Ja ću ostati, ja ću 
ostati!« A ona bi ih onda učila Očenaš, Zdravomariju, 
znak križa i pjevati. Tada bi na njezinu krevetiću ili 
sjedeći na podu, ako je bila na nogama, djevojčice ig¬ 
rale »na piljke«, kamenčiće, služeći se pri tom sitnim 
jabukama, kestenjima, suhim smokvama, što im je mo¬ 
ja tetka osiguravala da je mogu zabavljati. Jacinta bi 
s njima molila krunicu, govorila im da ne smiju grije¬ 
šiti, da ne bi uvrijedile Gospodina i otišle u pakao. 

Neke su djevojčice s njom provodile čitava jutra i 
večeri, što je dokazom da su se uz nju lijepo osjećale. 
No, kad bi 'jednom otišle, nisu se više vraćale s onom 
slobodom koja je svojstvena djeci. Koji put bi me došle 
zvati da ih uvedem k njoj. Druge bi me iščekivale pred 
kućom'ili pred zatvorenim vratima. Željele su k njoj, ali 
su uvijek imale neko neobično poštovanje, obzir, strah 
koji ih je držao na određenoj udaljenosti od nje. 

Posjećivali su je i odrasli, zadivljeni njezinim po¬ 
našanjem i strpljivošću. Nikada ni najmanje pritužbe, 
nikakvog zahtjeva! Kad bi je pitali: »Je li ti bolje?« 
—odgovarala je: »Uvijek jednako!« I'li ovako: »Čini se, 
da je gore, hvala!« S l'icem malo otužnim, redovito je 
šutjela pred posjetiteljima. Ljudi su uz nju često du¬ 
go sjedili, vodili dosadne razgovore, svašta pitali. Kas¬ 
nije bi mi rekla: »Slušajući 'ih, užasno me boljela gla¬ 
va. Sad, kad se više ne mogu sakrivati, prinosim Gos¬ 
podinu žrtve ove vrste.« Susjede su koji put išle uz 
nju šiti. Govorile bi: »Idem malo šivati uz Jacintu. Ne 
znam što je u tom djetetu, ali mi je drago biti uz nju.« 

Sobom su znale ponijeti i dječicu s kojom se ona zaba¬ 
vljala, a majke su onda bile slobodnije pri poslu. 

Na pitanja koja su joj postavljali, odgovarala je u- 
Ijudno ali kratko. Ako bi joj se činilo da govore nešto 
što ne valja, upozoravala je: »Ne govorite tako, vrije¬ 
đate našega Gospodina!« Ako se govorilo o nekoj obi¬ 
telji s kojom nešto nije u redu, Jacinta bi posredova¬ 
la: »Pripazite, da vam djeca ne griješe, da ne bi zavr¬ 
šila u paklu!« Ako se radilo o odraslima, savjetovala 
je ovako: »Recite im da to više ne čine, jer je grijeh, 
a grijehom vrijeđamo Boga'i zaslužujemo pakao!« Oso¬ 
be koje su dolazile iz daleka i posjećivale nas iz 
znatiželje ili pobožnosti, tvrdile su da uz nju osjećaju 
nešto nadnaravno. Koji put bi došle u našu kuću i rek¬ 
le: »Bili smo kod Jacinte i Franje. Uz njih se osjeća 
nešto nadnaravno!« Mnogo puta su htjeli da im ja pro¬ 
tumačim što je to. Budući da ni sama nisam znala, sleg¬ 
la bih ramenima i šutjela. A takve izjave nisam rijetko 
čula. 

Jednoga dana došla su u našu kuću dva svećenika 
i jedan gospodin. Dok im je moja majka otvorila vrata 
i ponudila da sjednu u sobu, ja sam se uzverala na ta¬ 
van i tamo sakrila. Majka ih zatim ostavi i požuri da 
me nađe. Tražila me u dvorištu gdje me malo prije os¬ 
tavila. Ne našavši me, nastavila me tražiti. Međutim, 
ta su gospoda među sobom razgovarala. Čujem: »Vid¬ 
jet ćemo, što će nam ova reći.« Zatim će gospodin: 

— Na mene je snažno djelovala nevinost i iskre¬ 
nost Jacinte i Franje. Ako ova ne bude proturiječila, 
bio bih pripravan vjerovati. Jednostavno ne znam reći 
što sam osjećao uz ono dvoje mališana! 

— Čini se da se radi o nečem nadnaravnom — na¬ 
stavi jedan od svećenika. — Koristilo mi je duši, s 
njima razgovarati! 

Jasno, majka me nije našla i ta dobra gospoda mo¬ 
rala su se pomiriti i otići neobavljena posla. Majka im 
je tumačila: 

— Koji put se ode s djecom igrati i nitko Je ne mo¬ 
že pronaći. 

— Vrlo nam je žao — odgovorili su. — Vrlo smo se 
ugodno razgovarali s ono dvoje pa smo se htjeli po¬ 
razgovarati 'i s vašom. No, vratit ćemo se drugom pri¬ 
godom. 

Jedne nedjelje poslije mise moje prijateljice iz 
zaselka Moita i to: Marija. Roza Ana Caetano i Marija 
i Ana Brogueira zamoliše moju majku da me pusti s 
njima. Kad mi je to majka dopustila, zamole mene da 
povedem Jacintu i Franju. Tetka je na to pristala pa 
smo svi zajedno otišli u Moita. Poslije objeda, Jacin- 
ta je klonula, prignula glavu i zaspala. Gospodin Jo¬ 
sip Alves pošalje svoju nećakinju da je uzme u naruč¬ 
je i odnese u njegov krevet, nakon čega je duboko 
spavala. Iz sela su pristizali ljudi da s nama provedu 
poslijepodne. Neki znatiželjnici otišli su zirkati da vi¬ 
de, je li se probudila. Bili su začuđeni vidjevši je ikako 
duboko spava, nasmiješenih usana, anđeoskog lica, 
sklopljenih ruku, ali podignutih prema nebu! Za nekoli¬ 
ko sekundi soba je bila puna posjetilaca, svi su je htje¬ 
li vidjeti. Žena gopodina Josipa Alvesa i unuke govo¬ 
rile su: »Ovo mora da je anđeo!« Iz poštovanja klekle 
su uz njezin krevet. Oko četiri i po sata ja sam je pro¬ 
budila jer je trebalo ići 'izmoliti krunicu u Cova da 
Iria, a zatim se vratiti kući. Unuke gospodina Alvesa 
jesu tri spomenute sestre Caetano. 

Franjo je bio drukčiji. Vedar, uljudan, popustljiv 
— igrao se sa svom djecom s kojom se našao. Niko¬ 
ga nije korio, ali 'bi se povukao kad bi vidio da nešto 
nije u redu. Ako su ga pitali zašto odlazi, odgovarao 
bi: »Zato, što niste dobri!« Ili bi rekao: »Neću se više 
igrati!« Za vrijeme bolesti, djeca su k njemu dolazila 
i odlazila s više slobode, razgovarali s njim preko pro¬ 
zora, pitali ga kako se osjeća. Ako bi ga pitali, želi li 
da koji dječak ostane s njim, odgovarao bi da želi biti 
sam. Ali je često kazao: »Drago mi je kad ste tu, ti i 
Jacinta.« 

Pred odraslima, koji su ga posjećivali ili ispitivali, 
držao se šutljivo. Posjetioci su najradije sjedili na nje¬ 
govu krevetu, a mnogi su govorili: »Ne znam, što taj 


146 



Franjo ima. Najljepše se osjećam uz njega.« Neke sus¬ 
jede raspravljale su jednoga dana s mojom majkom i 
tetkom, nakon što su Izašle Iz Franjlne sobe: »To je 
tajna. Tko da to razumije? Djeca kao 1 druga djeca, ne 
kažu nam ništa, a ipak uz njih se čovjek sasvim raz- 
llfcno osjeća!« A susjeda moje tetke, koja se zvala Ro¬ 
mana, govorila je: »Kad uđeš k Franji u sobu, kao da si 
ušao u crkvu!« A Romana je bila protivna ukazanjima! A 
isto tako su mislile i govorile još tri žene: supruga 
Emanuela Faustina, Josipa Marto i Josipa Silva. Govori¬ 
le su da su djeca kao i sva druga, ali — da su se samo 
malo razumjeli u duhovni svijet — vidjeli bi da su ta 
djeca posjedovala nešto po čemu su se vrlo razlikova¬ 
la od ostalih. 

Jednog dana ušla je u Franjinu sobu žena iz Časa 
Velha, zvana Marijana, vrlo ožalošćena, što joj je muž 
potjerao iz kuće sina. Molila je Franju da joj izmoll mi¬ 
lost da se otac i sin izmire. Franjo je odgovorio: »Bu¬ 
di mirna! Ja ću uskoro u Nebo, a čim stignem, molit 
ću Gospu za to.« Ne sjećam se nakon koliko je dana 
umro, znam samo to, da je one večeri kad je Franjo 
umro, sin zamolio oproštenje od oca i da su se defi¬ 
nitivno pomirili, pa se ponovno vratio mir u kuću. Ses¬ 
tra toga mladića, imenom Leokadija, kasnije se udala 
za Franjina i Jacintina brata. 

čini mi se, Preuzvišenl, da sam napisala sve što ste 
od mene tražili. Do sada sam sve učinila da sakrijem 
ono najintimnije što mi je Gospa pri ukazanjima u Cova 
da Irla priopćila. Svaki put kad sam o tome morala 
govoriti, nastojala sam sakriti sve ono što sam željela 
sačuvati kao tajnu. A sada, u Ime poslušnosti, otkrlh 
sve. Ostadoh kao ogoljen kostur, bez života, smješten 
u Nacionalnom muzeju, da bi posjetitelje podsjećao 
na bijedu prolaznosti. Tako ogoljena ostajem u Svjet¬ 
skom muzeju, podsjećajući one koji prolaze, ne na bi¬ 
jedu i ništavilo nego na veličinu Božjeg milosrđa. Neka 
Bog i Prečisto Srce Marijino prime žrtve koje su od 
mene zatražili, da bi oživjeli u dušama vjeru, ufanije i 
ljubav! 

Tuy, 8. prosinca 1941. 

Dugo sam bio u 'iskušenju da dadem vlastiti, vrlo 
kratak pogovor ovim tekstovima. Neću reći ni riječi. 
Bilo bi sasvim suvišno. Tko polako i pažljivo čita ta 
sjećanja, osjetit će kako ga ovija bijeli oblak Nadnarav¬ 
noga. Tko to ne osjeti, savjetujem mu da odloži knjigu. 


Ova su Lucijina sjećanja prijevod francuskog pri¬ 
jevoda Rćginalda Simonina »Lucie raoonte Fatima«, 
a Simonin ih je preveo s portugalskog originala. 

II. DIO 

EKSPLOZIJA NADNARAVNOG 
U SVIJET, ZATVOREN U MATERIJU 




BILO IH JE TROJE... 


Ovaj dio knjige u mnogome će djelovati kao ponav¬ 
ljanje već poznatih činjenica. To, međutim, nije mogu¬ 
će izbjeći. No, neće biti samo ponavljanje. 

Neodvojivi su jedno od drugoga. 

Luci ja je najstarija, rođena 22. ožujka 1907. godi¬ 
ne. U vrijeme neobičnih događaja bila je navršila de¬ 
setu godinu života. Roditelji su se zvali Antun dos San- 
tos i Marija Ruža. Imali su šestero djece, pet kćeri i 
jednoga sina. Lucija je bila najmlađa. 

Lucijin bratić Franjo rođen je 11. lipnja 1908, a ses¬ 
trična Jacinta 11. ožujka 1910. Jacintina i Franjina 
majka bila je sestra Lucijina oca. Jacinta je u vrijeme 
ukazanja navršila tek sedam godina. To dvoje bili su 
najmlađi od jedanaestero djece Olimpije, najprije uda¬ 
te za Josipa Femandesa Rosu, a poslije njegove smrti, 
za Emanuela Petra Marto. S prvim mužem imala je dvo¬ 
je, s drugim devetero djece. 

Iz Lucijinih spisa upadaju najprije u oči ove dvije 
činjenice: 

Prva: To troje djece voljelo se od prvih dana 
svjesti. Gotovo trajno bili su zajedno. Čak su se i pre¬ 
više odvajali od ostale mnogobrojne djece u susjed¬ 
stvu. 

Druga: Obje obitelji živjele su duboki vjerski život 
pa su djeca upila u dušu zdravu pobožnost i odanu 
ljubav prema Bogu. 

Siromašan kraj, siromašni ljudi, siromašna dje¬ 
ca ... koja već u ranom djetinjstvu moraju koristiti 

kući i obitelji. Tako su rano postali pastiri, djeca dolina 
i proplanaka, po kojima su se igrali berući cvijeće, lo¬ 
veći leptire I slušajući — nakon izviikivanja — vlasti¬ 
tu jeku u ponorima. Po koji put je gdjekoje janje osta¬ 
lo i gladno, 'jer su se s njim dugo igrali u naručju. 
Janjci i djeca, dva najbezazlenija stvorenja pod nebom. 

No, nisu se samo 'igrali. Majčina riječ bila 'je sveti¬ 
nja, a ona je naredila da svaki dan moraju izmollti 
krunicu. U svojoj 1 pustopašnosti često su je brzo do¬ 
vršili, jer su molid< samo početak zaziva Očenaša i 
Zdravomarije. Ali, svaki dan su ta djeca molila ... 

Bili su trolist, listići jedne stapke, svoj djeci 
slična, ali i od svih raz>lična. Bježali su od onih koji 
se tuku i ružno govore. Rasli kao cvijet u zabitom 
i osamljenom naselju usred kamenjara, prošaranim 
stablima 'i žbunjem. 

Bilo je proljeće 1916. godine. Lucija ne može utvrdi¬ 
ti ni dan ni mjesec, jer kaže da u to vrijeme nije 
znala brojiti ni dane u tjednu, kad im se na uzvisini 
Cabeco, u zaklonu pećine, ukazao Anđeo koji ih je na¬ 
učio neke molitve. Drugi im se put prikazao kod ro¬ 
diteljskog bunara i rekao da Srce Isusovo i Marijino 
imaju s njima posebne nakane. Treći se put javio opet 
u Cabeco i dao im Tijelo i Krv Gospodnju. 

Stoje to bilo? On se predstavio: »Ja sam Anđeo mi¬ 
ra.« Je li to bila priprava za ono što je imalo doći? Ka¬ 
ko drukčije razumjeti? Ako je uopće moguće shvatiti? 
Te pojave nemaju veze s našim umovanjem. One su 
predmet Vjere, što razum pokušava razumno povjero¬ 
vati 'ili obrazloženo otkloniti. Jasno, na temelju svega 
što se dogođi'lo. 


A onda je došao svibanj 1917. Troje mališana pas¬ 
to je stada u Cova da Iria, dva i po kilometra daleko 
od Aljustrela, rodnog mjesta. Tu im se ukazala neobič¬ 
na Pojava, u liku Gospođe obučene u bijelo. Nije rekla 
kako se zove, samo odakle je. Zamolila ih je da svaki 
dan mole krunicu, zapitala, jesu li voljni prinositi žrtve 

za zadovoljštinu teških uvreda Bogu i unaprijed ih 
obavijestila da će mnogo trpjeti. 

Djeca su obećala sve što je Gospođa od rnj'ih traži¬ 
la. Najdublji utisak? »O, kako lijepa Gospođa!« To je 
posebno često ponavljala mala Jacinta. 

Poslije toga su se dogovorili da o tome neće niko¬ 
mu ništa govoriti. Kako to protumačiti? Možda se 
Lucija sjetila kol'iko su ih iznugali, kad se po selu poče¬ 
lo šuškati da su vidjeli Anđela. Posebno je bila ne¬ 
ugodna Lucijina majka kolja ju je javno nazivala laž- 
ljivkom. 

Ali Jacinta nije mogla izdržati šutnju. Čim se vra¬ 
tila kući, tražila je mamu da joj nešto priopći. Majka 
je bila toga dana na sajmu u susjednom selu. Kad se 
vratila navečer kasno, Jacinta joj se prišuljala: 

— Mama, vidjela sam Gospu. 

— Isuse! Jesi li luda? Sto ti je? 

— Vidjela sam je, jesam. I Lucija ju je vidjela, i 
Franjo. Rekla je da svaki dan moramo moliti krunicu. 

Sutradan je Olimpija potražila Lucijinu majku i pri¬ 
općila joj o čemu djeca buncaju. Uskoro je o tome go¬ 
vorilo čitavo naselje. 

Mali svijet živi od govorkanja koliko i od kruha. 

Došao je 13. lipnja, blagdan svetog Antuna, koji 
se posebno svečano slavi u župi. Jacinta je nagova¬ 
rala majku da ide s njom u Cova da Iria pa će i ona vid¬ 
jeti Gospu. 

— Nećeš ići svetom Anti? — zapita je majka. 

— Neću, nije lijep, Gospa je mnogo ljepša! 

Franjini i Jacintiini roditelji otišli su na sajam u 
Pedreiras, a djecu su ostavili neka luduju kako znaju. 

Oko jedanaest sati troje se zaputilo u Cova da Iria. 
Došli su i znatiželjnici, njih oko pedeset. Gospa se 
pojavila, 'kako je obećala, na način kao i 13. svibnja. 
Lucija je s njom razgovarala. Jacinta je čula i Luciji- 

na pitanja i Gospine odgovore. Franjo je Gospu vidio, 
ali nije čuo ni jednu Gospinu riječ, a jasno je razabi¬ 
rao što Lucija pita. Kako to? Tako će biti i u slijede¬ 
ćim ukazanjima. Franjo Gospu vidi ali je ne čuje. Tu¬ 
mačenje? Nema ga, odnosno, mogla bi ga dati samo 
Djevica. 

Još nešto treba naglasiti. Sve što im je do sada 
Gospa rekla, nije im nametnula kao tajnu. Djeca su se 
sama sporazurrtjela da o tome šute. 

Poslije ukazanja u lipnju, vijest je prešla granice 
župe. Za događaje su saznali svećenici, službena Bož¬ 
ja čeljad, koja redovito sumnjičavo gleda na sve Božje 
pohode koji mimo njih prolaze. Revni i dobri fatimski 
župnik, Manuel Marques Ferreira, bio je posebno uzbu¬ 
đen. što je to? Zašto se te komedije događaju baš u 
rtjegovoj župi? Ni'je doduše bio drzak kao lurdski žup¬ 
nik koji je odbrusio maloj Bernardici: »Reci ti toj svo¬ 
joj Gospođi da sam ja ovdje župnik! Ako što treba, ne¬ 
ka me posjeti!« Ali je don Manuel glasno gunđao, a to 
je posebno pogađalo iucijinu majku, trijeznu i Bogu 
vrlo odanu ženu. Dječju priču shvatila je kao obitelj¬ 
sku sramotu. Zato je s Lucijom počela vrlo oštro po¬ 
stupati. Prozvala ju je lažljivkom, a svu djecu smutljiiv- 
cima. Tražila je priznanje da su sve izmislili, da la¬ 
žu. Luciju je kažnjavala, čak i tukla. Posebno se raz¬ 
jarila, kad je župnik natuknuo da bi to mogle biti vraž¬ 
je opšjene. 

Djeca su uza sve to bila vrlo uporna, nepopus¬ 
tljiva. Trpjela su i prezir i batine, ali nisu htjela niš¬ 
ta poreći nego su tvrdila: »Mi smo je vidjeli!« 

Ipak, Luciju je spopala strašna sumnja. Užasno se 
mučila i strahovala. Jer, ako župnik tvrdi da bi to mo¬ 
gao biti vrag ... Sumnja je bila tako snažna, da je Lucija 
odlučila da ne ide više u Cova da Iria. Ali kad je došao 
dan odlaska, prisiljena nekom neobjašnjivom silom, 
posljednji trenutak se pridružila Franji i Jacinti. Nakon 
trećeg ukazanja, sumnja je potpuno nestala. 

Već poslije prvoga, a pogotovu nakon trećeg Gos¬ 
pina ukazanja, ta su djeca doživjela u sebi neobjašnji- 

vu promjenu. Prožeta svojom tajnom, živjela su, goto¬ 
vo isključivo, u svom otajstvenom svijetu. Već po pri¬ 
rodi dobra i poslušna, postaju pravo čudo dobrote i vrli¬ 
ne. Bez pretjerivanja, pretvaraju se u prave anđele. 
Od kada im je Djevica preporučila da'mole krunicu, ona 
se od nje vise ne rastaju. Jacinta je prva predložila da 
unaprijed moraju moliti čitave Očenaše i Zdravomarije, 
a ne samo početni zaziv, kako su to prije činila. Ne zna¬ 
jući uopće, što je to žrtva, malo pomalo ulaze u naj¬ 
dublju tajnu otkupljenja, upravo čudesno shvaćaju vri¬ 
jednost odricanja i trpljenja, što znači odricati se ko¬ 
madića kruha u siromašnoj pastirskoj torbi, to znadu 
samo oni koji su cijeli dan pasli stada uz komad suhog 
kruha, što im ga majka, pri odlasku na pašu, ubacila 
u torbicu. Znam dječaka kojemu je spretan pas jedno¬ 
ga dana oteo kruh Iz torbe. Zaletio se za njim i oteo mu 
ga iz usta pa ga slasno pojeo kao da ga 'je uzeo iz iz¬ 
loga, a sve iz straha da mu ga pas opet ne otme. A jer 
je pas bio gladan kao i on, pružio je i njemu okrajak. 
Dvoje gladnih paslo je ovce koje nisu smjele ostati 
gladne. 

U vrijeme ljetnih vrućina, kad se ugrije zemlja i za- 
žari kamen, žeđa postaje nesnosna i neizdrživa. Imati 
čuturicu pa ponijeti vode. to već pripada višem stilu 
pastirstva. Ova djeca malakšu od žeđe, ali se žrtvuju, 
posve svjesno, uz najplemenitiju nakanu, za obraćenje 
grešnika! I fcad su već klonuli, pribavili vrč vode i ko¬ 
madić kruha, što im ga darovala neka velikodušna 
starica, međusobno se pogledavaju i zajednički se od¬ 
riču gutljaja vode pa je izlijevaju u kamenu udubinu 
da se napije ptica ili zečić ... To već graniči sa heroj¬ 
stvom. Djeca od sedam, devet i deset godina! 

Najveće čudo Fatime jesu to troje mališana! 

Zaplašiti dijete, zaista nije teško. Nagovarati ga da 
slaže, jedva da je potrebno. Svi smo se hvastali svojim 
malim lažima, čim smo došli do svijesti. Djetetu je laž 
slatka kao sladoled. 

A ovo troje neopisivo strahuje od laži. Uvjere¬ 
na su da se zbog laži odlazi u pakao! A oni su pakao 

vidjeli ... To strašno viđenje nikada nisu mogli zabo¬ 
raviti. 

Nikakvo nagovaranje i ničiji pritisak nije 'ih mogao 
prisiliti da poreknu što su vidjeli i doživjeli. O čemu 
se tu. dakle, radi? 

Portugal je u to vrjeme »napredna država«. Redov¬ 
nici su istjerani, samostani zaplijenjeni, nikakva vjer¬ 
ska manifestacija ne može se održati izvan crkvenog 
prostora. Službena vlast je ateistički raspoložena, bez- 
boštvo je službena ideologija. 

Kad <je pukao glas o događajima, pogotovu kad se 
mnoštvo počelo okupljati u Cova da Iria, vlasti su 
mislile da moraju nastupiti. Općinski načelnik u Vila 
Nova de Ourem, gospodin Arturo d'Oliveira dos San- 
tos, pod čijim se nadleštvom nalazila Fatima, odlučio 
je posredovati. Najprije taktički, dakako! Uputio je 
poziv roditeljima vidjelaca da dođu u općinu i dovedu 
djecu. Za malo naselje, u zabitnu kraju, to je bila gole¬ 
ma senzacija. Otac je Luciju poveo, razboriti Marto svo¬ 
je nije htio. Što će im sitna djeca? — govorio je otac 
Franje i Jacinte. Sam ću za njih odgovarati. 

Gospodin načelnik ga je zato oštro ukorio, čak mu 
se i zaprijetio. No. seljak Marto, nije se nimalo zbunio, 
što mu može? Briga njega, što mu djeca vide! Čudio 
se načelniku i pitao, zar nema pametnijeg posla? 

Ali čitavo naselje je bilo uznemireno. Govorilo se 
samo o tome. Mnogi su djecu uvjeravali da će ih pobi¬ 
ti. Mislili su da će ih strahom prisiliti da poreču svoje 
opsjene. Jacinta je prijetnju sasvim ozbiljno shvatila, 
što nije nikakvo čudo, dijete je, pa je rekla Luciji na 
odlasku u Vila Nova de Ourem: »Ako te budu htjeli 
ubiti, reci im da ja i Franjo isto tako mislimo i da že¬ 
limo biti ubijeni ... Mi idemo za tebe čitav dati mo¬ 
liti.« 

Što je ovo? 

I molili su. čitav dan, kraj Lucijina bunara. Kad je 
poslije podne došla Lucijina sestra na bunar da zahva¬ 
ti vode i vidjela ih kako mole na koljenima, rekla je: 
»Luciju su ubili!« Koliko okrutnosti u tim riječima! 

Htjela ih je zaplašiti. Franjo i Jacinta su tada počeli 
plakati. Kad se vratila, Ludi ja ih je zatekla u plaču. 
»Zar te nisu ubi'li?« — zavapila je Jacinta, sva sretna 
i iznenađena što je vidi živo. Možemo li se unijeti u 
ucviljeno srce djeteta, bez obzira radi čega plače? Za 
njih je to bilo okrutno mučenje. 

Što je gospodin načelnik tražio od Lucije za vrije¬ 
me preslušanja? Priznanje, da je lagala! Dijete je mir¬ 
no i uporno odgovaralo: »Nisam lagala, vi'djela sam je!« 
Tada je načelnik promijenio pitanje, htio je da mu oda 
tajnu koju im je Gospa priopćila. Nije htjela. Videći 
da od nje ne može ništa doznati, načelnik se na kraju 
zadovoljio izjavom: »Već ću ja to srediti, možete ići!« 

Dana 13. kolovoza načelnik je obaviješten da prema 
Cova da Iria kreće mnoštvo naroda. Smislio je plan. 
Neka ljudi idu, odlazak treba spriječiti djeci! Da vidi¬ 
mo, što će se onda dogoditi? 

Toga dana, rano ujutro, dovezao se pred kuću se¬ 
ljaka Martoa. Ne treba ni spominjati, kakva je to bila 
senzacija u zaseoku Aljustrel. Marto je bio otišao ne¬ 
kamo u polje pa je gospodin načelnik morao čekati dok 
ga dozovu. Pri tom se zabavljao s Franjom i Jacintom. 
Postavljao im je različita pitanja, ali su ga djeca samo 
gledala i šutjela. U međuvremenu je dao pozvati i Luci- 
ju. Kad je Marto napokon ušao u kuću, načelnik je sar¬ 
kastično rekao: »Idem i ja vidjeti što se tamo događa. 
Ja sam vam kao sveti Toma, ne vjerujem dok ne vidim.« 
Onda 'je pozvao djecu da krenu s njim u kočiji. Djeca 
su odgovorila da je još rano, ali je on nadovezao da će 
najprije otići do gospodina župnika. On će ih ispitiva¬ 
ti, a načelnik će samo slušati. Tako su zajedno s rodi¬ 
teljima, u načelnikovoj kočiji, otišli gospodinu župni¬ 
ku. 


Razgovarali su na balkonu župnikove kuće. 

— Tko vam je rekao da govorite ono što se pripo¬ 
vijeda po selu? — pitao je župnik. 

— Gospođa koju smo vidjeli — odgovorila su dje¬ 
ca. 

— Ma, zar ne znaš da ćeš u pakao kad tako lažeš? 
— obratio se župnik Luciji. 

— Ako se zbog laži ide u pakao, onda ja neću u 
njega, gospodine župniče! Ja govorim samo nno što 
sam čula od Gospe. 

— Je li istina da ti je Gospa povjerila jednu tajnu? 

— Jest, ali je neću reći. Ako baš hoćete, otići ću 
najprije pitati Gospu. Ako ona kaže da je rečem, kazat 
ću vam je! 

Načelnik je imao svoj plan pa je prekinuo razgovor. 

— Idemo, vrijeme je, dođite sa mnom u kočiju! 

Djeca se najprije pogledaše između sebe pa onda 
se zagledaše u roditelje. Oni su odgovorili: »Samo idl- 
te, lijepo ćete se voziti u načelnikovoj kočiji!« Tada se 
popeše i sjedoše. Čim je kočija krenula iz dvorišta, 
načelnik krene prema Vila Nova de Ourem. Djeca se 
usplahiriše: 

— To nije put za Cova da Iria! 

— Znam — odgovorio je načelnik — i brže potje¬ 
rao konje. Idemo najprije gospodinu župniku u Ouršm, 
on vas želi vidjeti i s vama razgovarati. 

Djeca se smiriše. Kad su stigli, načelnik ih nije od¬ 
veo župniku nego u svoju kuću. uz napomenu, da najpri¬ 
je moraju nešto pojesti, jer su vjerojatno gladni. Zatim 
ih je pustio da se igraju s njegovom djecom na kućnom 
balkonu. Tu ih je vidio najstariji sin Olimpije Marto ko¬ 
jega su poslali da sazna što je s djecom. Nije mogao 
do njih, a očito se nije ni trudio, jer su providna željez¬ 
na vrata zatvarala dvorište. No, vidio ih je kroz rešetke 
kako se igraju na balkonu. Time se zadovoljio i vratio 
kući. 

Načelniku je bilo glavno da djeci onemogući sasta¬ 
nak s Gospom i da izigra znatiželjnike koji su dohrlili 
u Cova da Iria. Uspjelo mu je. Djeca su ostala u Vila 
Nova de Ourem. 

Tada je uslijedilo ispitivanje. Bez rezultata! 

Onda su ih zatvorili u neku malu sobicu kuda su. 
malo kasnije, došla trojica da ih ponovno ispituju. Uz 
prijetnje su tražili da odaju tajnu, uvjeravali ih da odat¬ 
le neće izaći dok je ne otkriju. Bilo je uzalud, nisu 
pisnuli! 

Zanimljivo, vlasti se već ponašaju kao da vjeruju 
da se ipak nešto dogodilo. Ne traže više da djeca to 
zaniječu. Uznastoje na tome da kažu što im je Gospa 
povjerila. 

Tu su prespavali noć. 

Sutradan je k njima došla neka gospođa, poodmak- 
lih godina, koja je silno hvalila načelnika i uvjeravala 
djecu kako je on dobar i kako mu sve treba priznati. 
Ako se njega plaše, neka kažu njoj, ona će mu to pre¬ 
nijeti. Opet — sve uzalud! Računali su da će se djeca 
lakše otvoriti ženi. Prevarili su se. Djeca ništa nisu o- 
dala. 

Oko deset sati došla su četiri policajca, dva u uni¬ 
formi, dva u građanskom odijelu, i odvela ih u Istražni 
ured. Sad će se poplašiti —mislili su! Bila je to posve 
formalna istraga, a vodio ju je sam načelnik, koji se, 
za vrijeme ispitivanja, igrao zlatnim satom, zlatnim 
lančićima i komadima srebrnog novca. Novac je bacao 
po stolu, da čuju kako zveči. Očito, zlatni sat bio je na¬ 
mijenjen Franji, lančići djevojčicama, novac svima. To 
su im i rekli. Kakvu sve laž mi ne bismo bili izmisli¬ 
li. da nam se tih stvari bilo dočepati u tim godinama, 
u tim okolnostima? Djeca su događaj mirno opisivala, 
za čudo. vrlo složno, bez protuslovlja. Rekla su što su 
vidjela, ali o tajni ni riječi! A to samo zato, jer im je 
»Gospa naredila da o tome šute!« Zlatni predmeti ni¬ 
su ih uopće zanimali. 

I opet — ništa! Neobični proces je prekinut, a na¬ 
čelnik ih je opet odveo svojoj kući. Tu im je njegova 
žena, kojoj su se djeca sažalila, ponudila malo okrepe. 
Bila je dobra žena, ta Adelina dos Santos! 

Poslije ručka opet su ih odveli u Istražni ured. Po¬ 
novno je počelo preslušavanje. Sad više nije bilo ni 
darova ni obećanja. Odmah su uslijedile prijetnje. A 

djetetu je dosta vidjeti policajca kako se mršti pa da 
mu srce zastane! Pogotovu, seljačkoj djeci! Kad sam 
prvi put kao dječak vidio žandare, proveo sam čitav 
dan u busu jer sam bio čuo — što je, na žalost, bila 
istina — da žandari prisiljavaju ljude da bosi vrše na 
gumnu po trnju, kao konji kod vršidbe. A to se, uistinu, 
događalo u nas, u vrijeme diktature Pere Živkovića. 

— Ako ne odate tajnu, reći ćemo jednomu od ovih 
ljudi da vas izvedu i ubiju — počeo je jedan od istra¬ 
žitelja. 

— Neće biti potrebno, oni će sve reći — ublažio je 
riječi načelnik. 

Ali — nisu čuli ni riječi! 

Tada su ih odveli u javni zatvor, među zatočenike. 
Pri ulazu, policajac im je dobacio: »Kasnije ćemo doći 
po vas i žive vas spaliti.« 

Djeca su bila uvjerena da će se tako i dogoditi. 
Svjedok je 'mala Jaointa koja je u zatvoru počela plakati 
ali samo zato što će umrijeti, a neće moći prije toga 
zagrliti svoje roditelje. Dijete od sedam godina! 

Franjo se ponašao kao pravi junak. Tražio je da sve 
to prinesu Gospodinu za obraćenje grešnika! To je Lu- 
ci'ja izuzetno lijepo opisala u svojim spisima. 

Nakon nekoliko sati izveli su ih iz zatvora i opet 
počeli preslušavati. Sad su se već vrlo ljutili, Ijutito 
prijetili. Gospodin načelnik je već bio izgubio strplji¬ 
vost, a sigurno se osjećao i poniženim. Prkosi mu tro¬ 
je dječurlije od koje ne može ništa postići. Bio je to 
poraz i poniženje *i za sitnog policajca! Zato je skočio 
na noge i počeo izvikivati: »Žive ćemo vas spaliti!« 
Tada se okrenuo prema jednom stražaru i glasno mu 
naložio: »Pripravi golemu tavu i nalij trlja pa ćemo 
spržiti te buntovnike!« Zatim ih je zatvorio u jednu 
polutamnu sobicu. 

Djeca su bila uvjerena da .rm je došao posljednji 
trenutak. 

Nedugo zatim vrata su se ponovno otvorila. Naj¬ 
prije su izveli najmlađu, Jacintu. Preslušavat će jedno 

po jedno, da bi ih lakše zaplašili. Rekli su joj: »Ako ne 
kažeš, što vam je Gospođa rekla, prvu ćemo tebe spr- 
žiti.« Ispitivali su je, milovali, prijetili, al»i nisu ništa 
doznali. Tada su je zatvorili samu u jednu drugu sobu. 

Franjo je za to vrijeme govorio Lucljl: »Ako nas u- 
biju, kako kažu, brzo ćemo biti u Nebu. Umrijeti, fuć¬ 
ka mi se ... Samo da se Jacinta ne poplaši! Odmah 
ću izmoliti jednu Zdravomariju za nju.« 

U taj čas otvorlše se vrata. Namršten načelnik 
zgrabi ga za ruku >i reče: »Ona je već gotova, sad si ti 
na redu! Brzo izađi!« 

— Dakle, van s tajnom! 

— Ne mogu reći nikome! 

Nova pitanja, prijetnje, vikanje ... Ništa! Nije pro- 
bijeiio. Sav bijesan načelnik ga gurne u sobu k Jacinti. 

Na red Je došla Lucija. Načelnik je još jednom I s 
njom pokušao. Nije išlo. Bijesan, i nju je baolo u istu 
sobu, k Jacinti i Franji. Lucija se zabezeknuta, jer — 
kako je kasnije rekla — bila je uvjerena da su Jacinta 
i Franjo već mrtvi. Kad je k njima ušla, oboje su bili 
jako zaplašeni. 

Nakon ispitivanja, prijetnji i zlostavljanja — još 
jedna noć u zatvoru. Što su ta jadna djeca čitavu noć 
mislila, to je njihova tajna. Kako su se osjećala, lako 
je naslutiti. Ali to se ponašanje ne može protumačiti, 
ako se ne uzme u obzir božanska, nadnaravna snaga. 
Uostalom, Gospa im je rekla da će Ih milost Božja ja¬ 
čati! 

Sutradan su ih ponovno preslušavali. Opet uzalud! 
Gospodin načelnik izgubio je autoritet I u dječjim oči¬ 
ma. Sad su već >i djeca mogla zaključiti da je to samo 
zastrašivanje pa im je to pomoglo da budu uporniji. Što 
s njima? Teško je biti poražen od djeteta, osjetiti se 
pred njim nemoćan. Dalje ih držati zatvorene, značilo 
bi sve više gubiti vrijednost i u vlastitim očima. I gos¬ 
podin načelnik ih pokupi u svoju kočiju i odvede u žup¬ 
ski stan u Fatirnu. Dva dana se borio da ih svlada, a 

ostao je poražen. Od tri ikukca! VjerojatrK) se i stidio 
svojih postupaka. Okrutnosti prema djeci urezuju se u 
dušu i zločincima, a on to nije bio. Razmišljajući, zak¬ 
ljučio je: Seljački fanatizam ... Čovjek se mora ne¬ 
čim utješiti, da ne umre pred sobom od stida! 

Fatima će mu zadati još mnogo jada. 

Zanimljivo jest, da se kod kuće, u obiteljima, nitko 
nije posebno uzbuđivao ni pitao što je s djecom. 
Lucijlna je majka tumačila susjedima: »Neka joj bude! 
Ako laže, zaslužuje kaznu, ako ne laže, Gospa će se već 
za nju pobrinuti.« I dva dana i dvije noći mirno je je¬ 
la i spavala. Neobični ljudi, ali što ovdje nije neobično? 

Vrijeme je prolazilo, čudo Fatime bujalo je iz dana 
u dan. Kad vlasti nisu uspjele obračunati s mališani¬ 
ma, pokušale su zastrašiti i raspršiti narod. Ni u tome 
nisu uspjele. Crkvene vlasti, u početku opravdano su¬ 
mnjičave, počele su se zanimati za događaje. Uskoro 
su Fatima i Aljustrel dobili ime na geografskoj karti. 

Ali trolist se uskoro raspao. Gospa je već u drugom 
ukazanju, 13. lipnja, izjavila da će Franju i Jaointu usko¬ 
ro uzeti u Nebo. Obećanje je ispunila vrlo brzo. 


Točno 23. prosinca, uoči Badnjaka 1918, i jedno i 
drugo teško oboliše. Radilo se o poznatoj pošasti, koja 
se pojavila nakon prvoga svjetskog rata, nazvanoj »Špa¬ 
njolka«. U kući dvoje mališana svi su oboljeli osim oca. 

Lucija je u pojedinostima opisala čudesno ponaša¬ 
nje Franje i Jaointe za vrijeme bolesti. Bilo bi sasvim 
suvišno ponavljati iste stvari. Ali je vrijedno podsjetiti 
na ovo: Tko pozorno i s razumijevanjem čita te opise, 
ostaje doslovno presenećen. Franjo trpi strpljivošću 
koja zadivljuje i to sa svijesti i nakanom zrelog sveca: 
da utješi našeg Gospodina! Đa obrati grešnike! I u 
vrijeme bolesti dugo je skrivao svoj pokornički konop 
koji mu Je žuljao dječje bokove. Začuđujuća je njegova 
vjera i ljubav do skrivenog Isusa. Nakon pričesti rekao 
je sestrici: »Danas sam sretniji od tebe, imam u srcu 

našeg Gospodina!« 0 smrti govori kao o proštenju. O- 
zaruje ga radost što ide u Nebo. S tom je misli poslije 
ukazanja trajno živio. Prije smrti rekao je Luclji: »Idem 
u Nebo. Molit ću Gospodina i našu Gospođu da i vas 
što prije uzmu k sebi.« Pozdravili su se ovako: 

— Zbogom, Franjo! Ako noćas odeš u Nebo, ne za¬ 
boravi me tamo! 

— Budi mirna! Do viđenja u Nebu, u Nebu ... 

Dan je 4. travnja 1919. godine, petak, oko šest sati 
ujutro. Uz Franju'je majka. Najednom će: »Vidi, majko, 
kako divno svjetlo, tamo na vratima ...« Trenutak po¬ 
tom: »Nema ga više!« 

Lice mu se ozarilo, na usnama se rascvjetao smije¬ 
šak, bez grča, bez agonije, bez hropca, otrgao se kao 
cvijet s rascvjetale trešnje. Nakon pet mjeseci mučne 
bolesti. 

Umrijeti smješeći se, to je povlastica onih koji lju¬ 
be Gospu. 

Župnik je zapisao da je Franjo umro oko deset sati 
navečer. Malo je važno, da li ujutro ili navečer, važno 
je, kako je umro. Bio je to let ptice u beskraj več- 
nosti ... 

• * * 

Jacinta je užasno trpjela radi bratove smrti. Prije 
nego što je 'izdahnuo, rekla mu je: »Pozdravi mi naše¬ 
ga Gospodina i našu Gospođu! Reci im da ću trpjeti 
koliko god oni hoće, da bih spasila mnoge duše i dala 
im zadovoljštinu za uvrede kojima ih ljudi vrijeđaju.« 

Jesu li to djeca? Ako jesu, kakva? Ako postoje ču¬ 
da, treba ii većih? 

Poslije Franjine smrti Jaointina se bolest pogoršala. 
Nastupila je teška upala pluća J još neke komplikacije. 
Prenesli su je u bolnicu u Vila Nova da Ouršm. Tamo 
je ostala dva mjeseca, lipanj i srpanj 1919. godine. Lu- 
clja Ju ne nekoliko puta posjetila. Pri tom Joj je Jacinta 
govorila: »Ne kazuj nikomu koliko trpim! NI majci, to bi 
je mnogo žalostilo!« Majci je ponavljala: »Ne plači, 
mama! Idem u Nebo. Tamo ću mnogo moliti za tebe.« 

Jacintina je posebnost bila ova: Mnogo je molila 
za Svetog Oca, za Portugal, za svećenike ... Zašto? 
Možda mi to danas možemo odgonetati, <iako tu njezinu 
tajnu ne možemo protumačiti nego posebnim Gospinim 
instrukcijama. Tom 'je djetetu Djevica otkrivala buduć¬ 
nost. 

Gospa ju je često posjećivala. Unaprijed joj rekla 
da će umrijeti u bolnici, i to onoj u Lisabonu. Jacintina 
najveća muka bila je ova: što će umrijeti posve sama! 
Uz nju neće biti nitko od poznatih. Lucija bi je tješi¬ 
la: 

— Ma, što te briga, kad će te naša Gospa doći 
uzeti! 

— Imaš pravo — nasmiješila bi se, a onda bi se o- 
pet rastužila i rekla: 

— Ali, umrijeti sama ... 

— Nemoj na to misliti — govorila bi joj Lucija. 

— Pusti me, da mislim! Kad mislim, više trpim, a 
to je onda veća žrtva za našega Gospodina i našu Gos¬ 
pođu. 

Je li to dijete? Od svega što se u Fatimi dogodilo, 
to je najteže vjerovati. Ali činjenice ne ovise o našoj 
vjeri, nego naša vjera o njima! 

Liječenje u bolnici nije posebno koristilo. Vratila se 
kući. A onda se dogodilo što joj je Gospa navijestila. 
Na hodočašće u Fatimu došao je čuveni kirurg iz Llsa- 
bona dr Eurico Lisboa. Želio je posjetiti i vidjelice pa 
je svratio u Jacintinu kuću. Videći je onako bolesnu, 
tražio je od roditelja da je dovedu k njemu u Lisabon. 
jer želi pokušati operaciju. Roditelji su se branili. 
Zbog dva razloga: Gdje namaknuti novac za troškove? 
Drugo: Gospa joj je rekla da će doći po nju pa je su¬ 
višno bilo što poduzimati. Ali liječnik je bio uporan 
pa ju je majka odvela u Lisabon. Primili su je u siro- 
tište Naše čudotvorne Gospe, što su ga vodile časne 
sestre u ulici Estrela, broj 17. Predstojnica, sestra 
Marija Godinho odmah ju je zavoljela, a i Jacinta nju 
pa ju je prozvala »kuma«. 

Jednoga dana predstojnica je ušla u njezinu sobu 
da je posjeti. Mala ju je, međutim, dočekala: >Dođite, 
kumo, malo kasnije! čekam našu Gospođu.« Pri tom je 
nepomično gledala u jednom smjeru. Kasnije je pred¬ 
stojnici povjeravala o čemu je s Gospom razgovarala. 
Predstojnica je neke izjave bilježila pa ih je prikladno 
citirati: 

— Najviše ljudi odlazi u pakao zbog grijeha nečis¬ 
toće. 

— Javit će se besramna moda koja će biti povo¬ 
dom mnogih uvreda našemu Gospodinu. 

— Osobe koje su se posvetile Bogu ne smiju ići 
za modom. Užasni su grijesi svijeta. 

— Naša Gospođa kaže da su ratovi i neredi u svi¬ 
jetu kazna za grijehe. Ona više ne može zadržavati ru¬ 
ku svoga Sina. Potrebno je činiti pokoru. Ako se ljudi 
pokaju, naš Gospodin je još uvijek pripravan oprostiti, 
ako ne, doći će kazna. 

— Kad bi ljudi znali, što je vječnost, sve bi učinili 
da promijene život. 

— Svećenici se moraju baviti samo stvarima Cr¬ 
kve. spašavanjem duša. Moraju biti čisti, vrlo čisti. 

— Neposluh svećenika i redovnika svojim pogla¬ 
varima i Svetom Ocu vrlo žalosti našega Gospodina. 

— Draga kumo, Izbjegavaj raskoš, ljubi siromaštvo 
i šutnju. 

— Budi dobra >i prema zlima! Ne govori zlo ni o 
kome. bježi od onih koji ogovaraju bližnjega! Budi str¬ 
pljiva. jer strpljivost vodi u Nebo. 

— Pokora i žrtva mnogo se dopadaju našemu Gos¬ 
podinu. 

— Ja bih rado išla u samostan, ali više volim otići 
u Nebo. Redovnice moraju biti čiste dušom i tijelom. 

— Ma, tko te je sve to naučio — zapitala ju je jed¬ 
nom predstojnica? 

— Naša Gospođa. A i ja razmišljam, mnogo volim 
misliti. 

Jednom joj Je povjerila: »Naša Gospođa želi da 
moje dvije sestre odu u samostan, ali moja majka neće 
za to ni da čuje. Zato će brzo umrijeti, vidjet ćeš, 

Bilo je tako. 

— Znaš, Jacinta, ja bih tako rado otišla u Fatlmu, 
ali ne mogu ostvariti tu svoju želju — reče joj jednom 
predstojnica. 

— Ići ćeš, kumo, ali poslije moje smrti. 

Bilo je tako. Predstojnica je mrtvu Jacintu otpratila 
kući i tom prigodom bila u Fatimi, u Cova da Iria. 

Draga, kakva je bila, oduševila je dva poznata i 
priznata liječnika u bolnici kojii su se zdušno brinuli za 
nju. Jedan joj se preporuči: 

— Kad dođeš u Nebo, moli za mene! 

Jacinta ga je uporno gledala u oči, a zatim rekla: 

— Doći ćete vi ubrzo za mnom. 

Drugi joj je liječnik preporučio svoju kćer. Zadubiv¬ 
ši se u liječnikove oči, mala je odgovorila: 

— Nećete ni vi dugo čekati. Najprije će vam kći 
odseliti u Nebo, a vi uskoro za njom. 

Bilo je tako. Činjenice su provjerene. 

Ovo čudesno dijete čudesno trpi i danomice razgo¬ 
vara s Gospom, koja joj je povjerila da je operacija 
suvišna i rekla točan dan kad će umrijeti. Jacinta je to 
kazala kumi. No, liječnik se nije htio uplitati u Gospine 
planove nego je htio izvesti svoje. Dan prije operaci¬ 
je, 2. veljače 1920. Jacinta se odvukla u kapelicu da se 
oprosti sa skrivenim Isusom. Zatim su je odveli na 
operaciju. Mirno je pošla da izvrši svoju najtežu po¬ 
koru: da umre sama! 

Liječnici su je operirali 10. veljače, pomoću lokal¬ 
ne anestezije. Nisu Je smjeli uspavati radi slabosti 
srca. Izvadili su joj dva rebra s lijeve strane. Njezina 

strpljivost bila je začuđiijuća. Znala je šaptati: »Svi mo¬ 
ramo trpjeti, da bismo se domogli Neba.« 

Tri dana prije smrti rekla je kumi: »Ne boli me vi¬ 
še. Naša Gospa mi je došla reći kad ću umrijeti >i odu¬ 
zela mi je sve bolove.« Od tada više nije bilo traga bo¬ 
li na njezinu licu — kaže predstojnica. 

U petak, 20. veljače, oko 18 sati, zatražila je svete 
sakramente. Ispovijedao ju je župnik dr Pereira dos 
Reis, oko 20 sati. Molila je i svetu pričest, jer će — 
uskoro umrijeti. Budući da su liječnici tvrdili da je ope¬ 
racija dobro uspjela, a ona je bila mirna i zadovoljna, 
župnik joj je rekao da ne treba žuriti, da će joj svetu 
popudbinu donijeti sutra ujutro. Je li mu bilo teško 
doći iste večeri dva puta ili su o tome odlučili tadaš¬ 
nji propisi, redovita praksa, kad se popudbina davala 
na izdisaju? Malo je važno. Anđeo je već imao krila. 
Nešto poslije 22,30 sati, iste večeri, Djevica je došla 
po nju i odvela je u Nebo. Bilo je. kako je rekla: umrla 
Je. a da uz nju nije bio nitko od rodbine. Samo jedna 
bolničarka. Jacintl još nije bilo ni potpunih deset go¬ 
dina. 

Obukli su je u bijelu haljinu i opasali pojasom pla¬ 
ve boje, kako je sama zaželjela. Dana 24. veljače mrt¬ 
vački sanduk krenuo je vlakom u Vila Nova de Ourčm. 
Pokopali su je u grobu jedne plemićke obitelji. Godine 
1935, dana 13. rujna, prigodom službene rekognicije ot¬ 
vorili su sanduk, i lice joj ‘je izgledalo lijepo i svježe 
kao u trenutku smrti. O tome postoj-i fotodokumenta- 
cija. Tom prigodom tijelo male Jacinte prenijeto je na 
groblje u Fatimu i pokopano u istom grobu u kojemu 
je počivao i Franjo. Na nadgrobni spomenik urezan 
je natpis: »Ovdje počivaju smrtni ostaci Franje i Ja¬ 
cinte kojima se ukazala Gospa.« 

Dana 21. prosinca 1949. leirijski biskup imenovao 
je komisiju za Informativni postupak u svrhu beatifi- 
kacije. Druga rekognlcija posmrtnih ostataka provede¬ 
na je 30. travnja 1951. S Jacintom je bilo lako, ali s Fra¬ 
njom se postupak otežao, jer su tu, poslije njega, bila 
pokopana mnoga druga djeca. Ipak, u veljači 1952. us- 

pjeli su pronaći sigurne Franjine ostatke koji su bili 
položeni nešto dublje u zemlju. Provedena je temeljita 
znanstvena Istraga, a nakon toga su posmrtni Franjinl 
ostaci preneseni u novu fatimsku baziliku i sahranjeni 
s lijeve strane glavnog oltara. Jacintinl leže na desnoj 
strani. Na njima je uvijek svježe cvijeće. 


Poslije Franjine i Jacintine smrti svršila je idila 
djetinjstva, a Lucija je ostala sama sa svojom tajnom, 
pred životom punim zagonetki. Često je odlazila u Co- 
va da Irla i molila krunicu s hodočasnicima koji nisu 
prestali dolaziti na mjesto ukazanja. Djevica, koja je 
rekla da će se vratiti onamo i sedmi put, kako Lucija 
izvješćuje, nije se Još vratila, barem ne na način na ko¬ 
ji se onda ukazivala. Alonso navodi daje o tome razgo¬ 
varao s Lucljom. Ona je izjavila da se taj Gospin posjet 
već davno dogodio, na sasvim poseban način! Dakako, 
da taj odgovor vrlo malo zadovoljava, a ništa ne uvje¬ 
rava. 

Nakon nestanka djece, vlasti su se trudile da zatru 
svaki trag tobožnjih »mistifikacija«. To su pokušale 
nasiljem, propagandom i javnim izrugivanjem. Crkvene 
vlasti su se oprezno budile, počele su se za to ozbilj¬ 
nije zanimati i o tome razmišljati. U tom trenutku Lu¬ 
cija je netragom nestala. 

Nastalo je pravo zaprepaštenje. Narod je svašta 
govorio, a jednoglasno optuživao državne vlasti da su 
Je uklonile. To, međutim, nisu učinile državne nego 
crkvene vlasti. Treba je udaljiti od poprišta događaja — 
bila je prva misao Ieirljskog biskupa, nekoć profesora 
u sjemeništu u Portu, kasnije prognanika i mučenika. 
Poslije revolucije 1910. godine bio je uhapšen, zatvo¬ 
ren i okrutno mučen. Za vrijeme istrage u zatvoru, 
jedan dan I jednu čitavu noć proveo je gol u buretu 
hladne vode. Pri tom mu se jedna noga smrznula pa je 
čitav život šepao! Taj je razboriti čovjek mislio ovako: 
Vidjet ćemo, što će biti, kad se Lucija iz Fatime mak¬ 
ne! Ako je to bio prst Božji, djelovat će i bez nje. Mud¬ 
ro, nema šta! 

Gospodin načelnik nije mogao mirno slušati ne¬ 
pravedne optužbe naroda. Zato je ponovno došao u A- 
ijustrel i pitao Luorjinu majku kuda je nestala djevoj¬ 
čica. Oštra seljanka mu je odbrusila: »Moja kći nalazi 
se tamo gdje želimo ona i ja. Nemam što drugo izja¬ 
viti.« Načelnik je bio zadovoljan s odgovorom. 

Gdje je bila? Posredovanjem biskupa Luciju su 
primili u zavod »Asilo do Vilar« u blizini Porta, a vodile 
su ga redovnice svete Doroteje. Iz Aljustrela je otpu¬ 
tovala u zoru 16. lipnja, na kolima s volovskom zapre¬ 
gom. Put do Leirije trajao je devet sati. Istoga dana, u 
dva sata poslije podne, krenula je vlakom za Porto, čim 
je stigla u Vilar. predstojnica ju je poučila: Ne zoveš 
se Lucija nego Marija das Dores. Potječeš iz okolice 
Lisabona. 0 svemu što se u Fatimi dogodilo — niko¬ 
me ni riječi! Na šetnju nećeš ići s ostalim djevojka¬ 
ma. Ako te pitaju zašto, ne smiješ im kazati. 

Kad ne putuju vijesti, putuju slutnje. Uskoro su na 
vrata samostana počeli dolaziti ljudi s pitanjem: Je ti 
kod vas djevojčica po imenu Lucija? Vratarica, koja sa¬ 
ma nije znala njezino pravo ime, mirno je odgovarala: 
Ovdje nema nikakve Lucije! Ni sestre nisu znale za 
njezin identitet. Tko je zapravo ona, počele su otkri¬ 
vati nakon godine 1927, kad su počeli pristizati sveće¬ 
nici, osobe 'iz inozemstva, novinari, dok je ona sama 
nukala neke sestre na pobožnost Prečistom Srcu Ma¬ 
rijinu preporučujući im molitvu i posebnu pokoru. 

Budući da je ovo razdoblje Lucijina života neobično 
važno, treba je pratiti u korak. Ovako: 

— Sa šesnaest godina stupila je među Kćeri Ma¬ 
rijine, 26. kolovoza 1923, u istom zavodu. 

— U Vila Formigueira, 24. kolovoza 1925, primila 
je svetu potvrdu. 

— Dana 24. listopada 1925, došla je, kao postulan- 
tica sestara svete Doroteje, u Tuy, u Španjolsku, a 
dva dana kasnije proslijedila je za Pontevedra. Tu joj 
se 10. prosinca iste godine ukazuje Presveta Djevica 
i zahtijeva objavu pobožnosti Prečistom Srcu Marijinu, 

osam godina nakon što je u Fatimi rekla: »Doći ću 
tražiti .. .• 

— Dana 15. veljače 1926. godine Luoiji se, dok je 
u predvečerje radila u vrtu, ukazao dječak Isus. ovaj 
put sam, i zatražio od nje da objavi i proširi pobožnost 
Prečistom Srcu Marijinu. Jedno i drugo ukazanje, oba 
zahtjeva, dogodila su se u Pontevedra. O tome postoji 
autentičan Lucijin izvještaj, što ga je, na zahtjev ispo¬ 
vjednika, oca Aparici ja da Si Ive, napisala u prosincu 
1927. godine. 

— Kad je prošlo vrijeme postulature, ušla je u no¬ 
vicijat. Radi toga je. 19. lipnja 1926, otputovala u Tuy 
i 2. listopada te godine obukla redovničko odijelo. Uzela 
je ime Marija od Žalosne Gospe. Istoga dana počela 
je novicijat, godinu kušnje. 

— Postulatura, novicijat <i zahtjevi Neba da objavi 
pobožnost Srcu Marijinu! Samo redovnici i redovnice 
mogu znati kakav je to procijep. Os>im toga, Lucija je 
imala pravi kompleks svoje tajne, što smije reći, o če¬ 
mu mora šutjeti? Trajno je muče i strah i sumnje. Za¬ 
to se, kako piše, 17. prosinca 1927, obratila Isusu u 
Presvetom Oltarskom Sakramentu s molbom da joj ra¬ 
zjasni, što I kako mora postupiti. Piše, da je tada čula 
jasan odgovor, iako nije imala viđenje, da smije obja¬ 
viti sve osim trećeg dijela tajne, koju je Gospa priop¬ 
ćila 13. srprrja 1917. godine. To ju je ohrabrilo i donek¬ 
le smirilo. 

— Dana 3. listopada 1928. položila je privremene 
zavjete u Tuyu. A onda je doživjela viđenje u samos¬ 
tanskoj kapeMci, u Tuyu. 13. lipnja 1929. godine. U tom 
viđenju dobila je nalog da traži posvetu Rusije Prečis¬ 
tom Srcu Marijinu. 1 o tome postoji pisani Lucijin do¬ 
kument. Nije ga sama datirala, ali stručnjaci se slažu 
da je napisan u kolovozu 1931. godine. 

— Dana 3. listopada 1934. Luoija je položila sveča¬ 
ne zavjete u samostanu u Tuyu, a onda, već 9. listopa¬ 
da, ponovno otputovala u samostansku kuću u Ponte¬ 
vedra. Tamo je ostala do 27. srpnja 1937. španjolska 
revolucija zatekla ju je u Pontevedra. Odatle 'je, spo- 

menutog datuma, premještena u Tuy. U kolovozu 1943. 
ponovno je morala u Pontevedra, na operaciju, odakle 
ae vratila u Tuy. 

— Kako je očito, Luclja je 21 godinu života provela 
u Španjolskoj, u dva samostana, u Tuyu i Pontevedra. 
U njima je imala tri ukazanja: 1925, 1926. i 1929. godi¬ 
ne. 

— U svibnju 1946. napustila je Španjolsku i smjes¬ 
tila se u Kolegij de Sardao, u blizini Porta, u Portuga¬ 
lu. Željna mira i strožeg života, ponovno je zaželjelo da 
ode među redovnice karmelićanke. S prijelazom nije 
bilo lako, morao je posredovati sam papa Pio XII. U 
Karmel je ušla 25. ožujka 1948. godine, u samostan 
svete Terezije, u Coimbrl. Opet je promijenila ime. Zo¬ 
ve se sestra Marija od Prečistog Srca. Tamo i danas 
živi. Sada joj je ravno sedamdeset godina. Kažu, da 
se javljaju znakovi skleroze. 

POSJETI I PORUKA BIJELE GOSPOĐE 


Najprije, gdje je Fatima? U Portugalu, rva području 
leirijske biskupije. Župa ima oko tri tisuće vjernika, a 
udaljena je oko 190 kilometara sjeverno od Lisabona, 
smještena u gorskom lancu Serra d'Aire, gotovo u ge¬ 
ografskom središtu Portugala. Pučanstvo živi od škrte 
poljoprivrede i stočarstva. Stanovništvo je i dobro i 
divlje, a glavna mu je oznaka, barem u ono vrijeme: ne- 
prosvjetljenost, zaostalost i siromaštvo, uz tradicional¬ 
nu pobožnost i odanost Bogu. 

Ime podsjeća na Muhamedovu kćer Fatimu, koja je 
— na golemu žalost svoga oca — umrla 632. godine, a 
po kojoj se, u desetom stoljeću, prozvala glasovita di¬ 
nastija Fatimita. 

Da tu možda ne postoji nekakva povijesna veza? Le¬ 
genda, a ne kritička povijest, spominje godinu 1158, 
kad je Portugal, južno od rijeke Tago, bio pod arapskom 
vlašću. Dana 24. lipnja te godine izjahala je povorka 
arapskih dostojanstvenika iz tvrđave Alcacer do Sal, u 
raskošnim odorama i na vilovitim konjima, i krenula na 
nekakvu proslavu prema rijeoi Sado. Najednom, kao 
grom iz vedra neba, srušio se na njih odred portugal¬ 
skih vitezova koje je predvodio glasoviti »Zatornik 
Mora«, Don Goncalo Hermigues. lako su se branili 
hrabro i viteški, mnoštvo arapskih dostojanstvenika os- 
ta na bojnom polju, a ostali, s nekoliko otmjenih i lije¬ 
pih žena, padoše u ropstvo. Odvedeni su u Santarem, 
gdje se nalazio Don Alfonso Henriques, utemeljitelj 
portugalske monarhije. Kralj, oduševljen pobjedom, 
upita mladog Don Goncala, što želi za nagradu. Vitez ne 

bi bio vitez da mu oko, među zarobljenicima, nije zape¬ 
lo za lijepu kćer paše od Alcšcera pa je uzvratio kra¬ 
lju: »Molim Fatimu za ženu.« 

Kralj Je pristao uz dva uvjeta: ako to ona sama ho¬ 
će i ako se pokrsti. Fatima je prihvatila. Na krštenju Je 
dobila Ime Oureana. Za ženidbeni dar kralj im je poklo¬ 
nio grad Abdegas koji se tada prozvao Oureana, današ¬ 
nji Ourčm. 

Ali Oureana umre u cvijetu mladosti. Muža je to 
tako pogodilo da je ostavio svijet i otišao u samostan. 
Stupio'je u opatiju Alcobaca, tridesetak kilometara da¬ 
leko od Ouršma. Postavši opatom, prenio je posmrtne 
ostatke neprežaljene Oureane šest kilometara daleko 
od Ourčma, u crkvicu koju je u tu svrhu sagradio. Uz 
nju je podigao i mali samostan. Od toga dana mjesto 
se prozvalo Fatimom. 

Tako 'legenda. 

Samostan je postojao do XV stoljeća, a crkvica sto¬ 
ji 'još<i danas. 

Kasnije su na to područje došli oci dominikanci koji 
su bili čuvari velebnog gotskog svetišta Naše Gospe od 
pobjede. Njihova je zasluga da su ove ljude naučili mo¬ 
liti krunicu, koja je postala najdublji i najopćenitiji vjer¬ 
ski izraz toga naroda. Ona je to još i danas. 


Bila je nedjelja, ona prije uzašašća, 13. svibnja 1917. 
godine. Troje pastirčića paslo je stado u Cova da Iria, 
u dolini, prirodnom amfiteatru s oko pet stotina meta¬ 
ra promjera, dva i po kilometra daleko od mjesta Fa- 
time, na imanju Lucijinih roditelja, koje se sastojalo 
od nešto obradive zemlje i niskog drveća, s nešto sta¬ 
bala maslina i česmine. 

Oko podne pastiri su izmoliii krunicu nakon što su 
nešto pojeli, a onda se počeli igrati zidanjem zidića 
oko nekakva žbuna, koji se nalazio upravo ondje gdje 
se danas diže veličanstvena bazilika. Najednom — blje¬ 
sak! 

— Sijeva — rekla je Luolja, kiša će, požurimo ku¬ 
ći! 

— Idemo — složilo se drugo dvoje. Odmah počeše 
skupljati ovce, raštrkane po padini. 

Krenuli su i spustili se malo niže, do velikog stab¬ 
la česmine koje postoji još i danas. Tu ih zateče drugi 
bljesak, snažniji od prvoga. Sad su već bili uvjereni da 
dolari oluja pa su krenuli malo brže. Nakon nekoliko 
koraka, pred jednom niskom i mladom česminom na 
kojoj su se zapažali mladi proljetni izdanci, zelenijl od 
drugih, zastadoše i — zanijemišel Na zelenoj krošnji 
česmine, visoke nešto više od Jedan metar, ukaže im 
se divna Gospođa, sva od svjetla, sjajnija od sunca, 
koja im odmah reče: 

— Ne bojte se, neću vam učiniti nikakvo zlo! 

Djeca su ostala nepomična i samo su — gledala. 
Bila su u krugu svjetla koje se prosipalo sa česmine. 

Gospođa je izgledala u dobi 15 — 18 godina. Haljina 
joj je bila satkana od svjetla, bijela poput snijega, a ru¬ 
kavi prilično uski. Na sebi je imala lagani, bijeli plašt, 
obrubljen zlatom, koji ‘joj je padao od glave do stopala. 
Ruke su bile sklopljene. O desnoj joj je visjela kruni¬ 
ca od bijelih zrnaca, koja je završavala blistavim, ma¬ 
lim križićem. Jedini ukras: bijelo-zlatna traka koja Joj 
je padala preko prsiju do struka. Lice neizreoivo nježno, 
divnih crta. a oko glave svijetla aureola. Uza sve to, s 
lica se odražavala neka profinjena i otajstvena tuga. 
Lucija je kasnije napisala: »Kako god je opisivala, sve 
to ne kaže ništa prema onome kako je izgledala.« Plašt 
je prekrivao kosu, ali je čelo bilo potpuno otkriveno. 

Nedugo zatim, poslije kamene šutnje, Luclja se os¬ 
mjelila pa ju Je upitala: 

— Odakle si ti? 

— Dolazim Iz Neba. 

— I, što želiš od mene? 

— Došla sam zahtijevati od vas da za šest mjeseci 
uzastopce svakog trinaestog dana u mjesecu, dolazite 

ovamo u isto vrijeme.Tada ću vam kazati tko sam i što 
hoću. A onda ću se ovamo vratiti i sedmi put. 

Za ovaj Gospin 'izraz o dolasku »sedmi put« neki 
kažu, na primjer Alonso, koji tvrdi da mu je to rekla 
Luclja, da se dogodio na sasvim poseban način. Neki 
s'lute da to ulazi u onaj dio tajne koji još nije objavljen. 

Gospin odgovor da dolazi s Neba izazvao je u Lu- 
ciji pitanje: 

— A hoću ii ja doći u Nebo? 

— Da, doći ćeš. 

— A Jacinta? 

— Jest, i ona. 

— A moj bratić Franjo? 

— I on, ali mora izmoliti svoju krunicu. 

Ohrabrena Ijubeznim odgovorima Bijele Gospođe, 
znatiželjna poput seljančeta, Lucija je upitala za sudbi¬ 
nu svojih dviju susjeda koje su bile nedavno umrle. Je¬ 
dnoj je bilo 16, drugoj 18 — 20 godina. Za prvu je Gos¬ 
pa rekla da je već u Nebu, za drugu da će ostati u čls- 
tilištu »do svršetka svijeta«. 

Utvrđeno je da je Amalija. tako se zvala druga dje¬ 
vojka, bila silovana, ali, očito, nije bila bez vlastite 
odgovornosti. Umrla je malo poslije toga, a prije 
smrti se na brzu ruku ispovijedima. 

Gospin izraz »do svršetka svijeta« treba shvatiti: 
ako se nitko za nju ne bude molio, a djeca su poslije 
toga osjetila veliku potrebu da za nju mole. 

Župnikov izvještaj kaže da je Lucija zapitala Gos¬ 
pu kad će svršiti rat, ali joj je Djevica odgovorila da 
joj to za sada neće reći. Međutim, u Lucij'inim pisanim 
sjećanjima toga pitanja nema. Uslijedilo je ovo: 

— Hoćete li prikazati Bogu sva trpljenja koja vam 
pošalje, i to kao zadovoljštinu za grijehe kojima je Bog 
izvrijeđan i da postignete obraćenje grešnika? 

— Da, hoćemo! 

Gospođa je nekim gestom pokazala koliko joj je 
mila ta pripravnost djece i nadovezala da će »vrlo brzo 
morati mnogo trpjeti, ali će ih milost Božja neprestano 
podržavati i jačati.« 

Kad Je to izrekla Djevica je raširila ruke prema pas- 
tirčićima. Iz njih se prosuo val otajstvenog i 'intenziv¬ 
nog svjetla. Pri tom ih je nešto proželo do u dno duše. 
U tom svjetlu vidjeli smo sebe u Bogu tako jasno — 
■kaže Lucija — kao u najoštrijem ogledalu. Oboreni ne- 
protumačivom snagom, pali su na koljena i počeli po¬ 
navljati: »0, Presveto Trojstvo, mi ti se klanjamo! Bo¬ 
že moj, Bože moj, ja te ljubim!« Bila je to molitva koju 
ih je naučio Anđeo prije godinu dana. 

Poslije toga Gospođa im je preporučila da »svaki 
dan mole pobožno krunicu«, kako su to malo prije uči¬ 
nili, da bi »izmolili mir svijetu«. 

Tada se počela dizati polako, polako prema Istoku, 
dok nije nestala u plavom prostranstvu. 

Koliko je sve to trajalo? Nije moguće odrediti. Što 
je za to vrijeme bilo s ovcama? Iskoristile su trenu¬ 
tak, raspršile se, a neke upale u obradivo zemljište na 
kojemu se zelenio mladi slanutak. Najednom se iznena¬ 
da pojavio vlasnik koji je počeo vikati i bacati kamenje 
na ovce. Prije nego što je nakanio izderati se na pastir- 
čiće, počeo je pregledavati slanutak da utvrdi štetu. Za 
čudo, nije bila odgrizena ni jedna mladica. Lako može¬ 
mo pretpostaviti od čega su djeca bila pošteđena. 
Priča? Teško možemo pretpostaviti da bi vlasnik iz¬ 
mišljao priče na svoju štetu! A on je dao iskaz. 

Tada su počeli njihovi razgovori. Svi su Gospođu 
vidjeli, ali su njezin govor čule samo Lucija i Jacinta. 
Franjo ništa. Kako to? A razgovjetno je slušao što Lu¬ 
cija pita! Tajna, koju bi samo Djevica mogla razjasniti. 
Kad mu je Lucija kazala, što je o njemu rekla Gospa, 
Franjo je uskliknuo: »0, moja Gospođo, izmolit ću to¬ 
liko krunica koliko ti hoćeš!« Mali Gospin ukor pretvo¬ 
rio je u revnost. Nije li to već djelovanje onoga čudnog 
svjetla koje im je proželo dušu na rastanku? Bog je 

počeo temeljito preoblikovanje tih duša. Pastirčići su 
najsvjetliji trag i najsnažnije svjedočanstvo Milosti. 

Lucija je predložila šutnju o svemu što se dogodilo 
ali Jacinta se, kako već znamo, izbrbljala. Tako je tre - 
balo biti. Zar im nije već sada Djevica navijestila trp¬ 
ljenje? Prihvatili su ga ii podnosili upravo herojski. 


Drugo ukazanje Bijele Gospođe dogodilo se na is¬ 
tom mjestu, u isto vrijeme, mjesec dana kasnije, 13. lip¬ 
nja na blagdan svetog Ante, kojega kao Portugalca, 
svečano slavi cijeli Portugal, a u Fatirni je bio glavni 
patron župe. Toga se dana, uz troje pastira, našlo na 
mjestu ukazanja oko pedesetak znatiželjnika. Među 
njima je bila i Marija Carreira, koja je događaj opisala, 
kako ga je vidjela I doživjela. Objavljen je u časopisu 
»Broteria«, 1931, u broju 5, na stranici 279. Glasi ova¬ 
ko: 

»U zakazano vrijeme stigla su djeca, klekla pod 
veliku česminu, pedesetak metara od mjesta ukazanja 
i — na koljenima —izmolila krunicu. Nakon toga Luci¬ 
ja je ustala, popravila svoj bijeli rubac na glavi, kao 
da ulazi u crkvu, i okrenula se prema Istoku. Oni koji 
su je okruživali pitali su, hoće li trebati dugo čekati. 
Odgovorila je: Ne! Jacinta i Franjo nagovarali su je da 
izmole još jednu krunicu, ali ona je dala znak i rekla: 
»Već vidim svjetlo, dolazi Gospođa!« Zatim je naglo 
potrčala prema maloj česmini, a za njom Franjo i Jacin¬ 
ta. 

Ja sam čula Lucijina pitanja i razgovor s Pojavom, 
ali niti sam Gospu vidjela niti čula što ona govori. Na 
kraju sam nešto neobično zapazila. Bio je mjesec li¬ 
panj, česmina je bila puna novih, dugih mladica. Kad je 
Lucija rekla da Gospa odlazi, sve su mladice bile pri¬ 
ljubljene jedna uz drugu, okrenute prema Istoku, kao 
da je plašt prešao preko njih u onom smjeru.« 

Očevici kažu da je razgovor trajao oko desetak mi¬ 
nuta. Djeca ni pod koju cijenu nisu htjela odati, što im 
je Djevica rekla, iako su na ispitivanju priznala da im 


12 


177 



je Gospođa toga dana otkrila jednu tajnu. Međutim, Go¬ 
spa im nije zabranila da to nikome ne kažu, ali »ml smo 
osjećali da nas naš Gospodin potiče na šutnju« —izja¬ 
vila je kasnije Lucija. To je. dakle, bila njihova tajna. 
Gospin nalog o šutnji odnosi se na objavu u srpnju. 

Kakav je sadržaj razgovora ovog ukazanja? Počela 
ga je Lucija. 

— Rekla si mi da opet ovamo dođemo. Hoćeš li 
mi reći, što želiš od mene? 

— Želim ti kazati da i slijedećeg 13. u mjesecu do¬ 
đete ovamo, da nastavite moliti krunicu svaki dan, da 
ti naučiš čitati, kako bih ti napokon rekla što želim. 

Lucija ju je tada zamolila za ozdravljenje nekog 
bolesnika koji joj se bio preporučio. Gospa je odgovo¬ 
rila: 

— Neka se obrati, pa će ove godine ozdraviti! 

— Htjela bih te zamoliti da nas svo troje uzmeš u 
Nebo! 

— Da, Jacintu i Franju brzo ću uzeti. Ti još dugo 
moraš ostati ovdje. Isus se tobom želi poslužiti da bi 
me ljudi upoznali i zavoljeli. Hoće ustanoviti u svijetu 
pobožnost prema mome Prečistom Srcu. 

To je zapisala Lucija u četvrtom sjećanju. Ali 
Jacinta je na ispitivanju, koje je proveo dr Formigao 11. 
listopada 1917, izjavila da je Gospa, u nastavku, rek¬ 
la i ovo: 

— Tko je bude izvršavao (tu pobožnost), njemu 
obećajem spasenje. Te će duše Bog posebno voljeti i 
one će poput cvijeća krasiti njegovo prijestolje. 

— Dakle, ostat ću ovdje sama? — zapitala je Luci¬ 
ja žalosno, očito pomišljajući na tjeskobe koje je već tri 
sedmice proživljavala. 

— Ne, kćeri moja! Trpiš li mnogo? Nemoj klonuti! 
Ja te neću nikada ostaviti. Moje Prečisto Srce bit će 
tvoja zaštita i put kojim ću te dovesti Bogu. 

Kad je Gospa završila odgovore, opet je raširila 
ruke i usmjerila prema njima snop snažnog svjetla u 

kojemu su vidjeli sebe kao uronjene u Boga. Izgledalo 
je da su Jaclnta i Franjo bili na tragu svjetla koje se di¬ 
zalo prema Nebu, Lucija na onom koji se odrazio prema 
zemlji. Zatim je Gospa zadržala desnu ruku u visini ra¬ 
mena, a lijevu je spustila do visine srca, koje se vid¬ 
ljivo pokazalo pred grudima, u krugu svjetla, a okruže¬ 
no trnovim vijencem. Djeca su, u svjetlu koje ih 'je 
prožimalo, shvatila da je to njezino srce i da trnov 
vijenac znači uvrede koje mu se nanose, a pokazala 
im ga je zato da ih potakne na molitvu i pokoru. 

Čim se Gospa počela udaljiivati, čula se kao ne¬ 
kakva eksplozija, tutnjava, kako su se očevici izjasnili, 
a u zraku se pojavio bijeli oblak. Vidioci su netre¬ 
mice gledali za njim, a Lucija je govorila: »Ako je hoće¬ 
te vidjeti, eno je, eno je ...« Pri tom je pokazivala 
prstom prema oblačiću što su ga vidjeli svi prisutni. 

Putem prema Fatimi, u koju su stigli upravo kad je 
završila svečana misa, Lucija je preporučivala prisut¬ 
nima da svaki dan mole krunicu u obitelji, jer je to 
Gospina želja. 

Možda je upravo taj podatak o tutnjavi I oblaku na¬ 
veo jednoga francuskog novinara da je lani pokušao 
protumačiti fatimska zbivanja pomoću letećih tanjura. 


Razglašenju fatimskih zbivanja mnogo je pridonio 
blagdan svetog Antuna. Toga se dana u Fatimi sabralo 
mnoštvo naroda, čak i iz udaljenih mjesta, pa je vijest 
o događajima prešla granice župe. Nemir je zahvatio 
čitavu okolicu. Djecu su počeli zlostavljati. Župnik je 
postavio sumnju o vražjim opsjenama. Lucija užasno 
trpi i odlučuje da više ne ide u Ćova da Iria. No, sve Je 
to već dovoljno opisano pa prelazim na treće ukazanje 
od 13. srpnja 1917. godine. To je dan sržne poruke Pre¬ 
svete Djevice u Fatimi. 

Kako već redovito biva, očevici se ne slažu u bro¬ 
ju prisutnih. Neki su ‘izjavili da je bilo oko dvije tisuće 
ljudi, neki četiri, čak i pet tisuća. 

Točno u podne, kao i uvijek, ukazala se Bijela Po¬ 
java. Lucija, vjerojatno pod dojmom sumnje da to mož¬ 
da nije đavao, neko je vrijeme samo gledala i šutjela. 
Posredovala je mala Jacinta: ■►No, Lucija, zar ne vidiš 
de je Gospođa već tu i želi s tobom govoriti?« Tada se 
Lucija osmjelila i zapitala: 

— Onda, što hoćeš od mene? 

Lijepa Gospođa najprije je ponovno preporučila da 

dođu 13. slijedećeg mjeseca, već treći put naglasila 
da svaki dan mole krunicu u čast Gospi, kako bi izmoli- 
li mir svijetu i tako pospješili svršetak rata. Zatim je 
istakla da samo ona u tome može pomoći. 

Lucija, zbunjena svim onim što se u posljednje 
vrijeme događalo, zamoli Gospu da kaže svoje ime i 
da učini neko čudo kako bi svi povjerovali u stvarnost 
ukazivanja. Zanimljivo jest, da je i mala Bernardlca u 
Lourdesu molila Gospu za čudo: neka učini da naglo 
procvjeta divlja ruža podno njezinih nogu u spilji. Dje¬ 
vica se tada samo nasmiješila. Ovdje se Djevica druk¬ 
čije ponijela. Na Lucijinu molbu odgovorila je da oni 
samo nastave dolaziti svakog mjeseca, a u listopadu 
će kazati svoje ime i učiniti veliko čudo da bi svi po¬ 
vjerovali. 

Tada ju je Lucija zamolila za nekoliko milosti: da 
ozdravi nekoga kljastog čovjeka, da obrati jednu 
obitelj iz Fatime, da što prije uzme k sebi ne¬ 
kog bolesnika iz Atouquia. Djevica je odgovorila 

da bogalja neće ozdraviti niti će ga osloboditi od siro¬ 
maštva. Neka svaki dan moli krunicu u obitelji! Teš¬ 
ki bolesnik neka se ne žuri, ona bolje znade za prikla¬ 
dan trenutak kad će ga doći uzeti. Ostale osobe za ko¬ 
je moli bit će uslišane tijekom godine, ali moraju mo¬ 
liti krunicu. 

Čovjek-bogalj, prema kojemu se Gospa »malo tvr¬ 
do ponijela«, zvao se Ivan, sin Manuela Carreiere i 
Marije do Rosario, kasnije nazvane »Gospina sakristan- 
ka«, jer su oboje dobili službu u novom svetištu i živ 
jeli skromno ali zadovoljno. Umro je prije desetak godi¬ 
na. 

Da bi podigla moju klonulost, priznaje skromno 
Lucija, Gospa je nastavila: 

Žrtvujte se za grešnike i često molite, posebno 
kad prinosite neku žrtvu: »0, moj Isuse, ovo tebi za 
ljubav, za obraćenje grešnika i za zadovoljštinu zbog 
uvreda počinjenih protiv Prečistog Srca Marijina.« 

U produžetku razgovora, prisutni su primijetili kako 
su djeca naglo problijedila, a Lucija je. gotovo očaj¬ 
nički, uzviknula: »Jao, naša Gospođo!« 

Sto se događalo? Tu počinje famozna fatimska taj¬ 
na, koja se sastoji, kako kaže Lucija, od tri dijela. Prva 
dva je otkrila i odavno su objavljena. Treći je napisan, 
ali nije objavljen do danas. Nalazi se u tajnom Vatikan¬ 
skom arhivu. 

Prepisujem Luoijin izvještaj 'iz njezina četvrtog sje¬ 
ćanja. Prvi dio tajne odnosi se na viziju pakla. Evo, ka¬ 
ko to Lucija opisuje: 

— Nakon što je izgovorila te riječi, (»Žrtvujte se 
za grešnike ...) opet je raširila ruke kao dva pređaš- 
nja puta. Svjetlost je probijala u zemlju i mi ugledas¬ 
mo ognjeno more. U taj oganj vidjeli smo uronjene 
vragove i duše osuđenih. Izgledale su kao užareno ug- 
Ijevtje tamnoputi i crni, ali posve prozirni, u ljudskom 
obličju. Plivali su u vatrenom požaru. U zrak su ih iz¬ 
bacivale plamene erupcije, a sami su izgledali kao og¬ 
njena baklja, uvijena u oblak dima. Čuli su se krikovi i 
bolni uzdasi, puni očaja, koji su tjerali strah u kosti, 
od kojega smo se tresli. Padali su na sve strane kao 
varnice u golemom požaru. (Mora da sam pri tom pri¬ 
zoru uskliknula: »Jao!« To su neki čuli, kako kažu.) Vra¬ 
govi su se razlikovali od ljudi po stravičnim oblicima, 
slični gadnim, stravičnim i nepoznatim životinjama, ali 
uvijek prozirni i crni kao usijani ugljen. 

To je prvi dio tajne. Drugi je ovaj: 

Užasno prestrašeni, podigosmo moleći pogled pre¬ 
ma Gospi koja nam, dobrostivo a žalostivo, reče: 

— Vidjeli ste pakao kuda odlaze duše jadnih greš' 
nika. Da ih spasi, Bog želi ustanoviti u svijetu pobož- 

nost prema mome Prečistom Srcu. Ako ljudi prihvate 
ono što ću reći, mnoge će se duše spasiti i bit će mir. 
Rat je pri svršetku. Ali, ako ne prestanu vrijeđati Boga, 
za pontifikata Plja XI, počet će drugi, gori. Kad budete 
vidjeli noć obasjanu nepoznatom svjetlošću, znajte da 
je to velik znak što vam ga Bog šalje, znak da će kaz¬ 
niti svijet zbog njegovih zlodjela i to ratom, glađu i 
progonstvom Crkve i Svetog Oca. 

Da to spriječim, doći ću tražiti posvetu Rusije mo¬ 
me Prečistom Srcu i, kao zadovoljštinu, svetu pričest 
u pet prvih subota u mjesecu. Ako ljudi prihvate moje 
zahtjeve, Rusija će se obratiti i bit će mir. Ako ne, ona 
će proširiti zablude u svijetu, koje će izazivati ratove, 
progonstvo Crkve. Dobri će biti mučeni, Sveti Otac 
će mnogo trpjeti, različiti narodi bit će uništeni. Na¬ 
pokon će moje Srce trijumfirati. Sveti otac posvetit 
će mi Rusiju, koja će se obratiti, pa će svijetu biti po¬ 
klonjeno jedno razdoblje mira. U Portugalu će se uvijek 
očuvati istine vjere, itd. . . To ne kažite nikome! Fra¬ 
nji da, njemu možete reći. Kad molite krunicu, recite 
poslije svake desetice: »O, moj Isuse, oprosti nam na¬ 
še grijehe, oslobodi nas od paklenog ognja, dovedi u 
Ra] sve duše, osobito one kojima je najpotrebnije tvo¬ 
je milosrđel« 

Ima smisla odmah napomenuti da je mala Jaointa. 
za vrijeme boravka u bolnici u Lisabonu, u siječnju i 
veljači 1920, kako je izjavila predstojnica, njezina »ku¬ 
ma«, u pismima od 19. i 30. studenoga 1937, nadopu¬ 
nila gornji tekst ovako: »Ako se ljudi ne poprave, naš 
će Gospodin poslati kaznu na svijet i to takvu kakva se 
do sada nije vidjela ... najprije u Španjolsku.« Pred¬ 
stojnica kaže da je mala govorila o velikim događaji¬ 
ma koji će se dogoditi oko 1940. godine, ali ih nije spe¬ 
cificirala. 

Na mjestu je i ova primjedba: Tekst molitve što ih 
je naučila Gospa (»O, moj Isuse ...«) ne odnosi se na 
grijehe vidilaca nego na grijehe svijeta, to jest svih 
grešnika. Tako su je djeca, logično, shvatila! 

Kako je završilo ovo ukazanje? Lucija piše: 

Uslijedio je trenutak šutnje, a onda je zapitah: 

— Ne želiš više ništa od mene? 

— Ne, danas više ništa. 

Tada se počela uzdizati prema Istoku, kao redovito, 
dok nije nestala u prostranstvu Neba. 

Neke pojedinosti! 

Iz Lucijine duše, kako kaže, od toga dana iščezla Je 
svaka sumnja o đavolskim opsjenama. Prisutni su opa¬ 
zili da se u trenutku ukazanja nad mjestom pojavio la¬ 
gani bijeli oblak koji je smanjio sunčanu žegu. Nakon 
ukazanja mnoštvo Je navalilo na djecu, pa je gospodin 
Marto pograbio Jacintu u naručaj ii odnio je kući. Luci- 
ja je donekle odgovarala na pitanja znatiželjnika, po¬ 
sebno na ono: »Zašto ste izgledali onako žalosni?« Kad 
je odgovorila da Je to tajna, ljudi su htjeli znati, je li 
dobra Hi zla. I mnogo drugih stvari ... 

Ostaje još pitanje prividne netočnosti, da će dru¬ 
gi rat početi za vladanja Pija XI. Ako se za početak dru¬ 
goga svjetskog rata uzme dan 1. rujna 1939, kad je Hlt- 
ler navalio na Poljsku, onda to nije točno pa se Gospa 
prevarila. Međutim, sasvim je jasno da je rat počeo 
prije, okupacijom Austrije i Čehoslovačke pa se Gos¬ 
pa, zaista, nije prevarila. Zanimljivo jest, da su mnogi 
politički ljudi, nakon minhenskog sporazuma, mislili 
da je rat izbjegnut, dok se Lucija tih dana »sve više 
žalostila, uvjerena da je rat već u toku« — kako izvješ¬ 
ćuju svjedoci. Neobično noćno svjetlo koje se pojavilo 
u noći od 25/26. siječnja 1938. za nju je bilo siguran 
znak užasa koji nadolaze ... 

Zašto je Gospa tražila od djece da šute, kada i ka¬ 
ko je šutnja prekinuta, o tome — u nastavku knjige! 


Već sam opisao što se dogodilo u kolovozu 1917. 
godine fatimskim vidiocima. Djeca su bila na ispitiva¬ 
nju u općini i dva dana u zatvoru. Načelnik je omeo 
susret s Bijelom Gospođom, 13. kolovoza, kad su opet 
trebali doći u Cova da Iria. 

A upravo toga dana u Fatimu je nagrnulo golemo 
mnoštvo svijeta. Tome je mnogo pridonijela i štampa 
koja je događaje izrugala, ali o tome — kasnije! Novine 
su zabilježile da se toga dana u Cova da Iria sabralo 
oko 15.000 ljudi. Očevici kažu, a o tome govori i dr 
Formigao u svom djelu »As Grandes Maravilhas de 
Fatima«, Lisabon 1927, na 50-51. stranici. Točno u pod¬ 
ne prisutni su čuli neobičnu tutnjavu i vidjeli bljesak 
nakon kojega se bijeli oblak spustio na česminu. Po¬ 
slije desetak minuta svega je nestalo. Bili su uvje¬ 
reni da je to bila Gospa. Kad se začula tutnjava, neki 
su počeli bježati od straha, ali su se ubrzo zaustavili, 
kad se snježni oblak ovio oko stabalca, čije je »'lišće 
izgledalo kao cvjetovi« — izjavljuje jedan očevidac. 
Onda su mnogi počeli moliti. Fatimski župnik objavio 
je u dnevniku »A Ordem«, od 15. kolovoza 1917, da 
su se prema svjedočanstvu prisutnih zaiista dogodile 
te neobične pojave. Nitko nije vidio Gospu, ali su 
vidjeli pojave o kojima je riječ. 

Bila je nedjelja, 19. kolovoza. Lucija, Franjo i njegov 
stariji brat Ivan pasli su stada u Valinhos (Male doline), 
a Jacinta je bila kod kuće. Najednom je Lucija opazila 
bljesak, što je bio znak da dolazi Gospa. Na njezinu 
molbu, Ivan nije htio ići po Jacintu pa mu je morala 
platiti dva novčića da je dozove. Čim je Jacinta došla, 
uslijedio je drugi bljesak, a onda se ukazala Gospa na 
jednoj, nešto višoj česmini od one u Cova da Iria. Na 
Lucljino pitanje što hoće, Gospa je odgovorila: 

— Hoću da I dalje dolazite u Cova da Iria, svakoga 
trinaestog dana u mjesecu do listopada I da unaprijed 
svakim danom molite krunicu. U posljednjem mjesecu 
izvest ću čudo, da bi svi vjerovali. Da vas nisu odveli 
u grad (Vila Nova de Ourem), čudo bi bilo još izvanred- 
nije. Toga dana pokazat će se i sveti Josip s dječakom 
Isusom koji će podariti mir svijetu. Naš će Gospodin 
blagosloviti narod, a Naša Gospođa će se pojaviti u 
liku Žalosne Gospe ... 

Lucija je tada upitala, što će s novcem što ga ljudi 
ostavljaju u Cova da Iria. Pojava je odgovorila neka se 

kupe dva pokretna postolja (za nošenje kipa u proce¬ 
siji). Jedno će nositi Lucija i Jacinta s još dvije djevoj¬ 
čice u bjelini, a drugo postolje Franjo s tri druga dje¬ 
čaka, također u bjelini. Ostatak novca neka se upotri¬ 
jebi za blagdan Gospe svete krunice. 

I taj put je Lucija molila za ozdravljenje nekih bo¬ 
lesnika. Gospa je odgovorila da će neke ozdraviti ti¬ 
jekom godine, a onda, vidljivo žalosna, ponovno potak¬ 
la na molitvu i žrtvu. Zaključila je: »Molite, mnogo mo¬ 
lite i žrtvujte se za grešnike! Znajte, da mnoge duše 
odlaze u pakao, Jer se za njih nitko ne žrtvuje I ne moli. 

Viđenje je otprilike jednako dugo trajalo kao i pro¬ 
šli put, a zatim je Pojava iščezla. 

Ovaj put je ukazanju prisustvovao i Ivan Marto, sta¬ 
riji Jaclntin i Franjin brat. Kad ga je majka na večer za¬ 
pitala, prema njezinu iskazu, što je vidio toga dana u 
Valinhos, odgovorio je: »Vidio sam Luciju, Jacintu i 
Franju kako kleče uz česminu. Kad je Lucija uzviknula: 
»Eno, odlazi« ... čuo sam nekakvu tutnjavu, ali nisam 
ništa vidio. Još i sada me bole oči, koliko sam pretra¬ 
živao nebo.« 

Još nešto! Mališani nisu dali dirnuti česminu u Co- 
va da Iria. Na ovoj su otrgli grančicu, jednu od onih na 
kojima je stajala Djevica. Odmah nakon ukazanja. Fra* 
njo i Jacinta vratili su se kući s grančicom u ruci. Smje¬ 
sta su otišli Lucijinoj majci, koju su zatekli kako na 
kućnim vratima čavrlja s nekim susjedama. Jacinta će 
radosno: 

— Strina, danas smo opet vidjeli Gospu. 

— Lašci, samo Gospu vidite — odrezala je jetko 
Lucijina majka. 

— Jesmo, vidjeli smo je! Gledaj, jednu je nogu i- 
mala ovdje, drugu ovdje — i pokaže rašljastu grančicu, 
koja se granala u dvije mladice. 

— Lažljive! — ponovila je Marija Ruža i nadodala: 

— Daj ovamo tu grančicu! 

čim ju je prihvatila, svi oko nje osjetili su neobičan 
i nepoznat miris. To ih začudi. Oni su dobro znaj") da 
česmina ne 'miriše. Luoljina majka, prema vlastitom 
iskazu, tada je prvi put pomislila da možda Ipak mali¬ 
šani ne lažu. Od tada je i otac počeo braniti Lucrju. — 
Ostavite dijete na miru — grmio 'je. — Ne znamo, je 
li istina što govdri, ali isto tako ne znamo da li laže. Od 
tada su Luci ju manje zlostavljali, ali su je znatiželjnici 
sve više uznemirivali. Bilo je i onih koji su se rugali, a 
i takvih koji su se prijetili i govorili da će ih poli¬ 
cija smaknuti. Jaointa bi odgovarala: »To bolje, prije će¬ 
mo otići u Nebo!« Bilo je prijedloga da ih se pošalje na 
neko drugo područje, da ih se ukloni ispod nadležnosti 
načelnika u Vila Nova de Ouršm. Djeca su to odbila. 

Ne treba propustiti upozorenje da je Lucija to uka¬ 
zanje datirala danom 15. kolovoza, a ono se dogodilo, 
prema sigurno utvrđenim podacima, u nedjelju, 19. ko¬ 
lovoza. Tu je Luciju izdalo sjećanje. I ne samo na tom 
mjestu. Krivo je navela i dan smrti svoga oca i po¬ 
brkala još neke sitne, ali nevažne događaje. Nikakvo 
čudo, ako se zna da je svoja sjećanja pisala nakon 
dvadesetak godina. Uostalom, nitko joj ne pridaje dar 
neprevarljivosti! 


Intervencija vlasti, zlostavljanje tako nejake djece 
i njihov <kolovoški izostanak — razjario je ljude. S dru¬ 
ge strane, ta neviđena dječja upornost, njihovo drža¬ 
nje i neprobojna šutnja — zadivila je mnoge. Tu nešto 
jest, nešto se događa — bio je općeniti zaključak jav¬ 
nosti. Tako se stvorilo ozračje u kojemu je najviše bu¬ 
jala znatiželja, pa je to bHo razlogom da se 13. rujna 
našlo u Cova da Iria oko 20.000 ljudi. A to je znak ili 
općeg ludila ili nekakvoga stvarnog događanja. Zašto 
to mnoštvo tamo ide? Da vidi stabalce česmine, viso¬ 
ko jedva metar i deset centimetara? Da gleda troje si¬ 
romašnih i nepismenih pastirčića? 

O tom ukazanju postoji opis jednog očevica, a do 
nosi ga dr Formigao u već spomenutom djelu. Evo, 
Izvadak! 

»Taj put nisam htio ići u Fatimu, ali 12. rujna na 
večer, došao je k meni prijatelj F. s velikim, otvorenim 
koMma na kojima je već bilo šesnaest osoba. Ujutro 
me zamolio da se pridružim. Prihvatio sam. Čitav pre- 
đašnjii dan kroz selo je prolazilo mnoštvo ljudi na pu¬ 
tu za Fatimu, svi iz priobalnog područja. Dok smo se 
vozili, vidio sam neviđene prizore. Ljudi su odasvud na¬ 
virati, bespućima i stazama spuštali se prema glavnoj 
cesti koja vodi u Fatimu i to u molitvi, šutnji ili tihom 
razgovoru ... U Cova da Iria stigli smo oko deset sa¬ 
ti. Tu je već čekalo veliko mnoštvo. Otišao sam naj¬ 
prije u kuću djece da napravim nekoliko snimaka. Dje¬ 
ca su me oduševila. Njihova anđeoska jednostavnost 
govorila ml je da ne lažu. Zatim sam otišao župniku i 
s njim izmijenio nekoliko misli. Napokon sam se vra¬ 
tio na mjesto ukazanja. Točno u podne sunce je poče¬ 
lo gubiti svoj žar, što se, prema prikazu mnogih redovi¬ 
to događalo kod ukazanja. Djeca su prispjela nešto pri¬ 
je mene i vrlo se teško probijala ...« 

To mučno probijanje kroz mnošvo Lucija je opširno 
opisala u svom četvrtom sjećanju. 

Spomenuti izvjestitelj nastavlja: 

»Kad su djeca došla do česmine, Lucija pozove sve 
da mole. Taj događaj nikada neću zaboraviti. Mnoštvo 
ljudi pade na koljena (a bilo ih je između petnaest i 
dvadeset tisuća], počne glasno moliti, neki i plačući, 
puni vjere i pouzdanja u dobrotu Nebeske majke ... 
Nije to lako opisati. Prizor bezbrojnog mnoštva koje 
kleči, njegov nemir, tjeskoba i iščekivanje, njegova po- 
božnost ... neopisilv prizor koji nije moguće zabora¬ 
viti.« 

Prisutan je bio i jedan drugi kvalificirani svjedok, 
monsinjor Ivan Ouaresma, tadašnji generalni vikar lei- 
rijskog biskupa. On je s jednim prijateljem stajao po 
strani, stotinjak metara poviše od mnoštva. Kasnije je 
bio predsjednikom Komisije za kanonsko ispitivanje 
događaja. Izvješćuje ovako: 

»Još se molila krunica, kad se najednom začu pok¬ 
lik Iz tisuća grla. Tisuće ruku ispružiše se prema nebu 

uz uzvike: Gledaj, gledajte, tamo ... eno ondje! Zar 
ne vidite? Eno, ondje, gle, divota! Na plavom nebu ni 
jednog oblačka! Podigoh oči i stadoh pretraživati pros¬ 
tor. Moj će prijatelj: Zar i ti dižeš oči u zrak? Ja sam, 
međutim, uz veliko'iznenađenje pratio pogledom svijet¬ 
lu kuglu koja se kretala prema Zapadu, ploveći polako 
i dostojanstveno kroz prostor. I prijatelj ju je otkrio I 
pratio pogledom. Najednom je kugla Iščezla iz našega 
vidnog polja. Uz nas je stajala neka djevojčica, obučena 
kao i Luclja, po prilici iste dobi, i sva u zanosu vikala: 
Vidim je, vidim je još ... Sad se spušta! Kad je proš¬ 
lo otprilike onoliko vremena koliko su govorili da uka¬ 
zanje traje, djevojčica je počela ponovno vikati: Eno 
je, eno ... Opet se diže ... Pogledom ju je pratila 
dok nije nestala prema Suncu. 

— Što ti o tome misliš? — zapitah prijatelja. 

— Bila je Gospa — odvratio je bez oklijevanja. 

To je i moje intimno uvjerenje. Djeca su je vidje¬ 
la osobno, nama je pokazala bijeli oblak na kojemu je 
stigla — da se tako izrazim. Prijatelj je na kraju obila¬ 
zio ljude i propitkivao ih, što su oni vidjeli. Sve ko¬ 
je je upitao, lako su bili različitog zvanja i naobrazbe, 
jednako su opisivali događaj.« 

Bilo je još neobičnih događaja. Neki očevici kažu 
da je Sunce kod tog prizora toliko oslabilo da su se 
»na nebu mogle razabirati zvijezde i mjesec«. A bilo je 
podne. Prozirni bijeli oblak, vidljiv iz određene daljine, 
ovijao je česminu i vidioce. S neba je nešto padalo, kao 
latice cvijeća ili pahuljice snijega, koje su nestajale 
prije nego što su pale na zemlju. Neki su ih htjeli uhva¬ 
titi u ruke i šešire. Isto takve latice — pahuljice lepr¬ 
šale su i u vrijeme nekih hodočašća. Leirijski biskup 
se zaklinje da ih je vidio vlastitim očima. Tko zna, 
možda i biskupi sanjaju, imaju priviđenja i halucinaci¬ 
je!? 

Što je tog mjeseca rekla Pojava? 

Neka ustrajno mole krunicu kako bi izmolili svrše¬ 
tak rata, a onda je ponovila obećanje, dano 19. kolovo- 

za, da će se pri posljednjem ukazanju pojaviti sveti 
Josip i dječak Isus koji će podariti mir svijetu. Naš će 
Gospodin blagosloviti narod pa se neizostavno moraju 
naći na mjestu ukazanja 13. listopada. 

Lucija je i ovaj put molila ozdravljenje nekih boles¬ 
nika. Pojava je odgovorila da će neke ozdraviti, druge 
neće, jer se naš Gospodin ne pouzdaje u ove posljed¬ 
nje. Što bi to moglo značiti? III nisu bili ispravno raspo¬ 
loženi ili je mislio da im je bolest korisnija nego zdrav¬ 
lje. Bog nekoga privodi k sebi žrtvom, nekoga milova¬ 
njem. 

Zatim je Lucija rekla Gospođi: 

— Ovaj narod želi da na tom mjestu podigne ka¬ 
pelicu. Što činiti? 

— Za prve troškove dovoljna je polovica sakuplje¬ 
nog iznosa — odgovorila je Pojava. 

Očito, bila joj je poznata količina sabranog novca 
i razumjela se u troškove gradnje. 

Netko je Luciji dao dva pisma i bočicu parfema da 
to ponudi Pojavi. Odgovorila je: 

— Te stvari nisu potrebne u Nebu. 

— Učini već jedno čudo — molila je Lucija, da bi 
svi povjerovali, a vjerojatno i zato da prestane slušati 
kako je »lažljivka i varalica koju treba objesiti ili živu 
sažeći«. 

— Čudo će se dogoditi slijedećeg mjeseca — od¬ 
govorila je Gospoda. 

Kad je otišla, Sunce je ponovno prosjalo uobičaje¬ 
nim sjajem. 

Djecu su ovaj put odveli kući roditelji koji su ih 
slijedili iz daleka bojeći se za njih. Narod se pomalo 
razišao ... 


Prošla je prva desetina mjeseca listopada, pribli¬ 
žavao se dan posljednjeg ukazanja i najavljenog čuda 

o kojemu je govorio sav kraj. U Aljustrelu, rodnom 
mjestu pastirčića, stanje je bilo vrlo napeto. Najavlje¬ 
no čudo zagolicalo je cijeli Portugal. Velika Istina gla¬ 
si: Ljudi su uvijek željni čuda. vjerni i nevjerni! Padale 
su i prijetnje: »Ako se ništa ne dogodi, satrt ćemo 
vas ...« Netko je pronio vijest da su vlasti odlučile po¬ 
staviti bombu na mjestu ukazanja. Je li to bilo zato da 
narod zaplaše? Nije isključeno. Zato su neki savjetovali 
roditeljima da toga dana ne prate djecu u Cova da Irla, 
jer će masa najprije njih linčovati, ako se čudo ne dogo¬ 
di. Bilo Je i onih koji su im predlagali da uzmu djecu i 
nekamo pobjegnu, u nepoznato. Lucijina majka toliko je 
ozbiljno bila zabrinuta da je spomenula kćeri kako bi 
bilo dobro da se odu ispovijediti, jer bi sutra lako mog¬ 
li biti mrtvi. Lucija je mirno odgovorila da će Ići na is¬ 
povijed. ako to ona želi, ali ne zato jer bi se plašila da 
se čudo neće dogoditi. »Naša Gospođa učinit će što je 
obećala« — tvrdila je Lucija. 

Ovi su podaci uzeti iz knjige dra Fischera koji je 
ispitivao Lucijinu majku. 

Djeca su bila posve mirna. Govorila su: »Bomba, 
hm ... Kakva sreća, odmah ćemo se naći u Nebu!« 

Uistinu, u čitavoj fatimskoj tajni ništa nije tako 
veličajno i ujedno začuđujuće kao ta vjera pastirčića 
u drugi život, u Nebo, u Raj ... Fatima je, u suštini, 
poziv svijetu na tu vjeru i želju! 

Najavio se sudbonosni dan. Vrijeme je bilo prohlad¬ 
no, polovica je mjeseca listopada, brdski kraj, hladni 
kameni prostori. Ipak, već u predvečerje Cova da Iria 
bila je puna ljudi. Većina ih je prespavala na otvore¬ 
nom, pod zvijezdama koje su se ledeno krijesile kad 
bi izronile iz oblaka. Jutro je osvanulo hladno, kišno, 
dosadno. Prispjela su i gospoda novinari, dopisnici 
raznih listova iz Lisabona, Porta i Coimbre. Kiša je 
padala sve jače. Dolina se pretvorila u kaljužu, laga¬ 
ni, ali oštri vjetar prožimao je kosti. I uza sve to, po 
proračunima, oko jedanaest sati, u dolini se sabralo 
između pedeset i sedamdeset tisuća ljudi. Vjernih i 
nevjernih, dobronamjernih i zlonamjernih, nepismenih 

i školovanih, što je svjedočanstvo da neobični doga¬ 
đaji privlače i male i velike umove. 

Nešto prije podne stigli su pastirčići. Bila je subo¬ 
ta. Mnoštvo im je omogućilo prolaz. Uz njih su maj¬ 
ke koje drhću, od straha, ne od studeni! 

Stavši uz česminu, Lucija — iako je padala kiša 
— pozove ljude da sklope kišobrane. Obavijest, kao voj¬ 
na zapovijed, krene kroz mnoštvo i kišobrani se sklo- 
piše. Ne svi, ali u golemoj većini. Ludo? Sasvim ludo, 
da to nije imalo svoju svrhu, što, dakako, ni Lucija ni¬ 
je znala. Malo strpljivosti, znat će se kasnije! 

U podne Lucija zaviče: »Bljesak, evo, dolazi!« Maj¬ 
ka se prigne i šapne joj: »Gledaj dobro, da se ne va¬ 
raš!« Lucija >je više nije čula. Lice joj prosja neobič¬ 
nom ljepotom — kaže jedan očevidac. Mnoštvo ugleda 
prozirni, bijeli oblačić koji se sterao do sedam meta¬ 
ra oko njih. 

— Tko si i što hoćeš od mene? — postavi Lucija 
svoje uvodno pitanje. 

— Ja sam Gospa od svete krunice. Želim da se 
ovdje podigne kapelica u moju čast. Zatim Joj po šesti 
put preporuči da svaki dan mole krunicu. Onda: Rat 
se približava svršetku i vojnici će se uskoro vratiti 
svojim kućama. 

Lucija zatim upita: 

— Imam molbe mnogih bolesnika. Hoćeš li ih usli¬ 
šati? 

— Neke da, neke ne — odgovori Gospođa sada već 
poznatog imena. I odmah prijeđe na suštinski dio svo¬ 
je poruke: 

— Moraju se obratiti, i moliti oproštenje za grije¬ 
he. Tada je poprimila žalostan izgled i nastavila: 

— Neka više ne vrijeđaju našega Gospodina koji 
je već previše izvrijeđan! 

To je bila posljednja riječ koju je Gospa izrekla u 
Fatimi. Zvuči kao zaklinjanje. U toj je rečenici konden¬ 
zirana sva fatimska poruka. Lucija kaže da joj se ta 

rečenica najdublje utisnula u dušu. S njom se Djevica 
oprostila u Fatimi. 

A tada je raširila ruke i — kako se djeca izražava¬ 
ju — pokazala na Sunce. Lucija je uzviknula: »Gledajte 
Sunce!« Nije to bio svjestan poziv ljudima, jer toga 
trena, kako kaže, nije oko sebe nikoga osjećala. Bio 
je to spontan uzvik koji joj se oteo iz duše. 

Tada se dogodilo najavljeno čudo. 

Najprije je, u trenutku, prestala padati kiša. Oblaci 
se naglo rastrgaše i pokaza se sunčana kugla, koja se 
strelovito, luđački, kako bismo rekli, počela okretati 
oko sebe, izbacujući pri tom u svim smjerovima zrake 
svih boja: žute, zelene, crvene, plave, ljubičaste, koje 
su se fantastično odražavale na nebu, oblacima, drveću, 
kamenju, zemlji i ljudima. Zatim se kratko zaustavilo, 
a onda počelo iznova svoju luđačku vrtnju. Opet se 
zaustavilo pa po treći put nastavilo igru, još snažnije i 
brže, isijavajući u još jačim bojama. Tisuće glava, dva 
puta toliko očiju, motri čudesni prizor, bez daha, u naj¬ 
dubljoj šutnji. Najednom, svi doživljuju utisak da se 
Sunce naglo otkinulo od svoda i strelovito pojurilo pre¬ 
ma njima. Krik strave i užasa potresao je dolinu i 
pristranke, a onda su se čuli najrazličitiji uzvici: »Ču¬ 
do, čudo!« Netko je izvikivao: »Vjerujem u Boga, vje¬ 
rujem!« Netko je molio na glas Zdravomariju. Drugi 
opet: »Bože moj. milosrđe!« Čuli su se usklioi: »Isuse, 
gotovi smo! Pomozi, Gospo!« Neka se gospođa počela 
glasno ispovijedati: »Sagriješila sam to, to, pa to ... 
i ovo, da još i ovo ...« Gotovo cijelo mnoštvo bacilo 
se na koljena i počelo moliti čin pokajanja. 

Prizor je trajao oko deset minuta 'i o njemu postoje 
bezbrojni izvještaji. O tome će još biti govora! Neobič¬ 
no je ovo: Svi su bez poteškoće gledali u Sunce, 
ono nije zasljepljivalo. Prizor se vidio na desetke 
kilometara unaokolo. Mnoštvo je molilo pod kišom, 
sklopivši kišobrane, a kod završnog prizora sa Sun¬ 
cem, popadalo na blatnu zemlju. Kad su se ustali, nit¬ 
ko nije bio ni mokar ni blatan! Ako to nije bilo čudo, 
koji je bio cirkus? 

Završen je opis ukazanje i iznesena poruka Djevice 
u Fatiml. 

Prijevod cjelokupne Gospine poruke, to jest svih 
tekstova odštampanih polumasno, izvršen Je uspoređi¬ 
vanjem francuskog, talijanskog i španjolskog prijevo¬ 
da. 


13 

PRIJEKO JE POTREBNO 
DA SE ISTINA OČITUJE U SLAVI 


Prošla 30 ukazanja, a djeca su živjela svoju tajnu. 
Jacinta i Franjo s njom su i umrli. Luclja je netragom 
nestala. Na mjestu je ostala samo šutljiva dolina, Cova 
da Iria, i zelena česmina na koju se spuštala Djevica. 

I još je nešto ostalo: Zanimanje za čudesne događa¬ 
je koje se nije moglo ignorirati. Svećenstvo, u prvo 
vrijeme nezainteresirano, čak i odbojno, počelo je raz¬ 
mišljati. Oprezno i suzdržljivo, o događajima je počela 
govoriti i katolička štampa. Neki pametni i dobronam¬ 
jerni ljudi izvodili su zaključke od činjenica na uzroke. 
Neprotumačiv život i sveta smrt dvoje pastirčića go¬ 
vorili su u prilog Neba. Tu su već čudesa, ozdravljenja, 
obraćenja, pobožnost vjernika, a sve je to nalagalo tri¬ 
jeznu i ozbiljnu istragu. Nešto kaže i napor Božjih pro¬ 
tivnika da sve to dokrajče i zastru. Liberalna štampa 
već je nakon događaja u srpnju 1917. Izrekla svoj sud o 
pastirima: sanjari! Duševno bolesna djeca! A ta seljač¬ 
ka djeca, izdanak zdrave krvi i normalne psihe, bila su 
savršeno normalna. Budući da to neki novinari nisu 
mogli nijekati, domislili su se drugim uzrocima: popov¬ 
ske mistifikaclje, iskorištavanje fanatizma priprostog 
puka u materijalne svrhe! Interesantno, uvijek je isti 
rječnik svih Božjih protivnika. Drugi su bili još domiš¬ 
ljatiji. Kad se otkrila voda u Cova da iria, vlasnik ju je 
proglasio čudotvornom, a zapravo Je to — pisali su — 
mineralna voda! Spretni vlasnik zemljišta znao Je to 
sjajno iskoristiti. Takav se članak uistinu pojavio u 
»Serra d' Aire« u kojemu Je Fatima proglašena »tvor- 

nicom čuda«. Da potkrijepi mišljenje toga neuglednog 
provincijskog listića, istu melodiju je otpjevao uplivni 
Msabonski dnevnik «0 Sćculo« od 23. srpnja 1917. Ta¬ 
kav način pisanja nije nikoga uvjerio, nije nimalo učvr¬ 
stio nevjeru nevjernih nego je potakao znatiželju zna¬ 
tiželjnih. Tako je pridonio sve većem okupljanju mnoš¬ 
tva, koje se na mjestu moglo uvjeriti da je vijest o 
mineralnoj vodi — čista laž! Bio je to, dakle, protivan 
rezultat od onoga što su ga novine htjele postići. To 
se novinarima često događa! 

Štampa Jest sila, ali samo kad Je podržavaju druš- 
tveno-kuiturne i administrativne snage, i one su se Ja¬ 
vile. Bio je osnovan Komitet za propagandu i razgoli" 
čavanje klerikalnih manevara, koji je, u nedjelju 19. ko¬ 
lovoza, nakon načelnikova neuspjelog zastrašivanja 
djece, organizirao u Fatimi javne manifestacije, uz iz- 
Vikivanje svetogrdnih pogrda. Vjernici su ih mirno slu¬ 
šali i ignorirali. U listopadu, točno 22. i 23. toga mjese¬ 
ca, netko je pokrao sve milodare što su ih vjernici os¬ 
tavili na mjestu ukazanja. Dakako, kradljivci se nisu 
pronašli, Jer'ih nitko nije ni tražio. Tada je na tom mjes¬ 
tu već bio podignut drveni slavoluk. I njega su srušili. 
Ni to nije bilo dosta. Posjekli su i česminu, jer je mir¬ 
no dopuštala da se Gospa na nju spušta. A Djevica ih 
je lijepo izigrala. To nije bila ona na koju je dolazila ne¬ 
go druga, u neposrednoj blizini. Kasnije su pogrešku 
ispravili i otpilili gornji dio debla s krošnjom. 1 u 
Santarfemu je upriličena svetogrdna procesija. Bilo je 
oko stotinjak sudionika koji su po ulicama izvikivali 
psovke i bestidnosti na račun Fatime. 

Kako je već rečeno, vlast je poslala Republikansku 
stražu na konjima da rastjeruje hodočasnike. Ali ljudi 
su ostavljali kola bilo gdje, a pješaci bježali po kamenju 
i probijali se kroz žbunje prema Fatimi. No, ni svi voj¬ 
nici nisu bili odviše revni u obavljanju dužnosti. Mno¬ 
gi su mirno kaskali po cesti, a kad bi vidjeli kakvu sku¬ 
pinu, okrenuli su se i gledali u stranu. Jedan se od 
njih povjerio drugu: »Imam sestru koju Je Gospa oz¬ 
dravila, neću ljude razgoniti!« 

U noći. 6. ožujka 1922, neodgovorni elementi, ali 
samo zato jer ih nitko nikada nije ni pozvao na odgovor¬ 
nost, podmetnuli su bombe pod kapelicu i pod stablo 
česmine. Pod kapelicom su eksplodirale i raznijele je 
u komade, a ona pod deblom -nije se rasprsnula. Tako se 
deblo očuvalo do danas. Neka pobožna osoba u blizini 
kao da je s tim računala pa je, već postavljen Gospin 
kip, svaku večer odnosila u svoju kuću. Tako se saču¬ 
vao i prvi kip Fatimske Gospe, o kojemu ću kasnije 
nešto reći. To je već bilo suviše pa su uslijedili pros¬ 
vjedi vlastima, a o tome je čak bio prisiljen raspravlja¬ 
ti i Parlament. Svaka javna hajka pridonosi afirmaciji 
progonjenoga! 

Novi fatimski župnik, u povodu svega što se dogo¬ 
dilo, organizirao je procesiju i javne molitve za zado¬ 
voljštinu. Prisustvovalo joj je oko 10. 000 vjernika. Nije 
bilo dosta. Slijedeće godine, 13. svibnja, komemori¬ 
ran je zločin i upriličene javne molitve na nacionalnom 
planu. Vlast je energično pokušala da to spriječi. Net¬ 
ko je izdao nalog načelniku u Vila Nova de Ourem da 
pod svaku cijenu »mora raspršiti sve reakcionarne 
snage«. Načelnik je bio razborit čovjek pa nije htio 
nastupiti protiv 60.000 ljudi, koliko ih se bilo toga dana 
sabralo u Fatimi. Kasnije mu je Ministarstvo odobrilo 
postupak. Tom je prigodom sabrano toliko darova da 
se moglo podići pet novih kapelica. Čim je gradnja po¬ 
čela, izdan je nalog o zabrani. Nije koristilo. A onda 
su vlasti zatražile od svećenika da zabrane okupljanje 
u Cova da Iria. Kad same nisu ništa mogle, htjele su da 
to učine svećenici. Malo previše! 

Godine 1920. neki mladić, obraćenik, dao je izraditi 
kip Djevice prema opisu što su mu ga pružili pastiri, 
da bi ga smjestio u kapelicu u Cova da Iria. Kad je na¬ 
ručeni kip dopremljen u njegovu kuću, u Torres Novas, 
znatiželjnici su ga u skupinama odlazili gledati. Čim 
je to doznao načelnik, naredio mu je da kip zaključa i 
zabranio da ga otpremi u Fatimu. 

Mladić se zvao Gilberto F. Santos. Povijest prvog 
fatimskog Gospina kipa opisao je u knjižici »Os gran- 

des fenomenos da Cova da Ina: A historia da primeira 
Imagem de Nossa Sehnora de Fštima«. Piše ovako: 

— Kip naše Gospe izrađen Je 1920. godine, od bra¬ 
zilske cedrovine, vrlo kvalitetne. Visok je jedan metar. 
Poklonjen je Fatimi 13. svibnja te godine. 

Jednoga jutra, prvih dana mjeseca svibnja te godi¬ 
ne, kip je položen u drveni sanduk i postavljen u dvo¬ 
rištu kuće na »čezu«, kola na dva kotača. Sanduk je 
prekrio zavežljaj sijena za mulu koja je vukla kola. 
Kad su kola izašla iz dvorišta, odmah su pristupila dva 
republikanska stražara (kuća je bila pod policijskom 
kontrolom!) pa se postaviše jedan s Jedne, drugi s dru¬ 
ge strane kola u stavu »pozor« i bez riječi pustiše mu¬ 
lu da prođe! Zatim nastaviše obilazak oko kuće čitavo 
prije podne. 

Prispjevši u Fatimu, Gilberto Santos preda kip žup¬ 
niku, don Manuelu Bento Moreira. Dana 13. svibnja 
župnik je kip blagoslovio, ali ga nije mogao odnijeti u 
Cova da Iria, jer je Republikanska straža na konjima 
blokirala putove i priječila odlazak na mjesto ukaza¬ 
nja. Kip je prenijet 13. lipnja, mjesec dana kasnije. Kad 
je bio postavljen na mali oltar u kapelici, pao je na nj 
val neobičnog svjetla, kako tvrde očevici, a kapelica 
je sva blještila u različitim bojama. One kobne noći 
nije stradao od eksplozije jer se nalazio u privatnoj 
kući. 

Svećenike treba progoniti kad zaspu. To je za njih 
najuspješniji način buđenja. Potezi vlasti prisiMli su ih 
na razmišljanje. Fatimski su događaji, zaista, neobični, 
ali baš zato ih je onda potrebno mirno, ozbiljno i teme¬ 
ljito ispitati. Pomalo je hlapila odbojnost prema Fati¬ 
mi. Najprije su biskupi digli zabranu svećenicima da 
tamo odlaze. L'isabonski patrijarh bio je neumoljiv. No, 
kad je bio prognan iz svoga sjedišta, a zamijenio ga 
monsinjor Lima Vidal, njegov generalni vikar, situacija 
se izmijenila. On je već 3. studenog 1917. naredio pri¬ 
vatnu, ali tajnu istragu u vezi s Fatimom. Izvještaj mu 
je dostavljen 28. travnja 1919. 

Slijedeće godine uspostavljena je ponovno biskupi¬ 
ja u Leirijf koju je preuzeo monsinjor Jose Correia 
da Silva, 5. kolovoza 1920. godine. Ponajprije je i on bio 
vrlo oprezan, ali su ga činjenice sve više pritlskaie. O 
događajima se Pije htio izjašnjavati, ali je uskoro pre¬ 
uzeo nadzor nad hodočašćima koja odlaze u Fatimu. Kad 
se s vremenom osobno uvjerio da bi tu mogao biti prst 
Božji, kupio je gotovo cijelu Cova da Iria, 125.000 če¬ 
tvornih metara zemljišta. U listopadu 1921. već je do¬ 
pustio da se na mjestu ukazanja služi sveta misa, koja 
se do sada služila <u župskoj crkvi, odakle se onda 
procesijom odlazilo u Cova da Iria. Dakle, krenulo je 
nakon četiri godine. 

Glavni problem za hodočasnike bila je voda. Biskup 
odluči iskopati bunar s golemim ograđenim prostorom 
za sakupljanje kišnice. Teren je krševit, u blizini nema 
izvora. Čim su iskopali prvo kamenje, na čuđenje svih 
prisutnih, ukazao se tanki mlaz vode, a nekoliko meta¬ 
ra dalje tekla Je snažna žila. Tako je riješeno vitalno 
pitanje prošteništa. Mnogi kažu: I to je djelo Djevice! 
A što u tom svijetu nije Božji dar? 

Napokon je otvoren službeni kanonski postupak, 
13. svibnja 1922. godine. Ustanovljena je komi¬ 
sija od sedam članova, sve ljudi učeni i ozbiljni. Da¬ 
na 13. listopada lste godine pojavio se list, pod stro¬ 
gom crkvenom kontrolom, »Glas Fatlme«. Prvi je broj 
tiskan u 3000 primjeraka. Deset godina kasnije posti¬ 
gao je nakladu od 300.000 istisaka. Danas izlazi u če¬ 
tiri jezika: portugalskom, francuskom, španjolskom i 
engleskom. Od 1924. do 1926. godine osnovana su muš¬ 
ka i ženska udruženja za pomaganje hodočasnika u 
Fatiml. Razdijeljena su u četiri sekcije: svećenici — 
za duhovne usluge, liječnici — za zdravstvene, služ¬ 
benici naše Gospođe za prijevoz bolesnika i uzdrža¬ 
vanje svetišta i službenice za njegu bolesnih hodo¬ 
časnika. 

Službena komisija radila je savjesno ali sporo. Pos¬ 
ljednju sjednicu održala je 14. travnja 1930. godine. Na 
njoj su još jednom pretresli 31 poglavlje dugog refe¬ 
rata. Tada su elaborat predali biskupu. On ga je stu- 

dirao šest mjeseci, a onda izdao Pastoralno pismo o 
štovanju Fatimske Gospe u kojemu je ukazanja prog¬ 
lasio »dostojnima vjerovanja«. Proglas Je objavljen 13. 
listopada 1930. u prisutnosti više od 100.000 ljudi. Rav¬ 
no trinaest godina poslije posljednjeg ukazanja. 

Godine 1929. došetao se u Fatimu i njemački uče¬ 
njak dr Ludvvig Fischer, profesor povijesti na sveučiliš¬ 
tu u Bambergu, umro 3. siječnja 1957. Dugo je ispitivao 
Luciju i 1930. izdao knjigu »Fatima, das portugiesische 
Lourdes«. Prisustvovao je i proštenju 13. svibnja te 
godine. Zapisao je: 

»To je jedinstven prizor na svijetu. Prisustvovao 
sam u Rimu kanonizaciji svete male Terezije I prese' 
nećen motrio mnoštvo od 80.000 ljudi. Ali, što je to bi¬ 
lo prema ovom neizbrojnom mnoštvu, koje je k tome 
bilo tako prožeto duhom žrtve i pobožnosti prema Gos¬ 
pi i Presvetom Sakramentu?!« 

Slično se oglasio otac Alojzije Gonzaga Cabral, Isu¬ 
sovac, koji je na tom hodočašću bio službeni propo¬ 
vjednik. Pisao je prijatelju: »Nikada nisam mogao ni 
zamisliti što sam vidio. Osjećaje koji se tamo doživ- 
Ijuju ne može opisati ni govorna ni pisana ljudska 
riječ ... Toga dana imao sam pred sobom 250.000 do 
300.000 ljudi.« (Objavljeno u Mensageiro de Maria, 
broj 7, 1930.) 

A onda se oglasio i apostolski nuncij u Portugalu, 
monsinjor Beda Cardinale, koji je prisustvovao ho¬ 
dočašću 13. svibnja 1932. Piše: »To neizmjerno mno¬ 
štvo koje je klicalo Djevici u deliriju vjere i ljubavi ... 
Tu postoji neka unutarnja snaga koja ove ljude ovamo 
privlači. Proštenje je prava žrtva, tu Gospa dijeli svoje 
milosti, Fatima je blagoslov za Portugal ... i uvje¬ 
ren sam da će Marrja trajno štititi ovaj narod ...« 

Je H nuncij rekao previše? On tu otkriva neku nu¬ 
tarnju snagu, govori o Gospi koja dijeli milosti, čak je 
uvjeren da će Marija trajno štititi Portugal. Mnogo je 
rekao. Znamo, nije neprevarljtiv, ali kad bi samo ne- 
prevarljivl imali pravo govoriti, svijet bi umro od 
stravične šutnje, nijem kao Svemir. 

U 1928. godini Fatimu je posjetilo više od milijun 
hodočasnika. U Lourdesu ih je te godine bilo 654.000. 
U svibnju 1929. vlasti su poslale svoje ljude da prebroje 
vozila koja su stigla u Fatimu. Dan prije toga izbrojili su 
ih više od 11.000. Godine 1931. bilo ih je 15.000, a 13. 
svibnja 1938. — 25.000 vozila! A hodočasnika? Bilo ih 
je koji su pješačili čak 48 sati. Jedna je skupina došla 
prevalivši pješice trista kilometara. To je smekšalo 
i najtvrđe glave, one pod mitrom, al'i koje imaju potpuno 
pravo biti vrlo oprezne i tvrde, jer je varka uvijek mo¬ 
guća, a sigurnost nije lako dokazati! Jedva da i postoji 
sigurna sigurnost. Mi živimo od povjerenja koje se či¬ 
tav život, provjeravanjem, pretvara u predanje! To je 
otajstvo vjere! 


Prostrujalo je punih 25 godina od fatimskih ukaza¬ 
nja. Dan Je 13. svibnja 1942. godine. Rat bjesni, Hitle- 
rove armije nadiru beskrajnim ruskim prostorima ... 

Te godine, 11. veljače, na blagdan Gospe lurdske, 
portugalski episkopat izdaje zajedničku poslanicu za 
sve vjernike. U njoj među ostalim kažu: »Da je netko 
prije 25 godina zatvorio oči pa ih sada otvorio, ne bi 
više prepoznao Portugal. Dogodila se široka i duboka 
promjena i to milošću Djevice koja se ukazala u Fati- 
mi.« (Sic!) Djevica se ipak ukazala u Fatiml ... Za te 
promjene, na političkom, ideološkom i moralnom pla¬ 
nu, biskupi su odlučili svečano zahvaliti Gospi. Stoga 
naređuju: 

— U svim župama u Portugalu moraju se održati 
misije od 3. do 11. svibnja. 

— U nedjelju, 10. svibnja, zajedničke svete pričesti 
i sat klanjanja u svim crkvama, u zahvalnost Djevici. 

— U svim katedralama moraju se održati svečani 
pontlfikali. 

— Dana 12. svibnja navečer noćna procesija sa 
svijećama u Cova da Iria. To isto u svim župskim crkva¬ 
ma na cijelom portugalskom teritoriju. 

— Na dan 13. svibnja svečani pontifikal u Cova da 
Iria, što će ga služiti lisabonski patrijarh u prisutnosti 
cijeloga portugalskog episkopata. Nakon toga svečana 
posveta Portugala Prečistom Srcu Marijinu. 

— Upućuje se poziv svim ženama Portugala da po¬ 
klone darove u zlatu od kojih će se Fatimskoj Gospi 
izliti kruna od zlata i dragog kamenja. 

Nevjerojatno ... 

Manifestacije vjere i pobožnosti bile su neviđene. 
Tako isto ii darovi. Nacionalne svečanosti završene su 
dana 31. listopada u Lisabonu i to s nedoživljenim slav¬ 
ljem. Pio XII, koji je te godine slavio 25 - obljetnicu 
biskupskog posvećenja, uputio je te večeri radio-poru- 
ku kojom je cijeli svijet posvetio Prečistom Srcu Ma¬ 
rijinu. Tu istu posvetu ponovio je 8. prosinca, na blag¬ 
dan Bezgrešne, u Rimu. Poruka Fatime probila se u 
svijet. Prihvatio ju je i Papa. 

Svršio je rat, salivena je dragoojena kruna od zlata 
i dragog kamenja što su ga velikodušno poklopile že¬ 
ne Portugala. Dan je 10. svibnja 1946. Papin delegat, 
kardinal Alojzije Masella, poletio je iz Rima zrako¬ 
plovom, što su mu ga dale na raspolaganje portugalske 
vlasti, i stigao u Lisabon u sedam i po sati navečer. 
On će zlatnom krunom okruniti Djevicu pod naslovom 
KRALJICA SVIJETA. Kardinal se trijumfalno odvezao 
u Fatimu 12. svibnja poslije podne. Tamo su ga doče¬ 
kala tri ministra i sav portugalski Episkopat. Drugi dan 
u 9.30 počele su svečanosti. Na golemom prostoru 
pred bazilikom oko 500.000 hodočasnika! 

Predstavnice Katoličke akcije nosile su krunu i pre¬ 
dale je ministru unutrašnjih poslova, izaslaniku šefa 
države, a on ju je uručio kardinalu. Papinu delegatu. 
Kardinal je svečano postavi na glavu Djevice. Zapljes- 
kalo je milijun ruku, zaiskrilo milijun očiju, pronio se 
usklik do neba. Vjetar, koji je toga dana prilično pu¬ 
hao, raznio ga Portugalom i svijetom ... 

A onda je obavljena svečana posveta Prečistom 
Srcu Marijinu. Točno u 11.30 oglasio se glas Plja XH 


201 



preko vatikanskih mikrofona: »Neka bude blagoslovljen 
Gospodin! Da, onaj Gospodin za kojega je Djevica 
ovdje rekla da je previše 'Izvrijeđan ... I s Gospodi¬ 
nom neka bude blagoslovljena Ona koju je odabrao za 
Majku milosrđa, Kraljica i Odvjetnica naša. Posrednica 
milosti, Djeliteljica njegovih darova ... Kako joj ne 
zahvaliti? Ta dragocjena kruna, kojom je Papa kruni 
preko svoga delegata, neka joj bude vidljiv znak i 
trajan spomenik naše zahvalnosti! Vi je tamo ne kru¬ 
nite samo za Kraljicu Portugala nego za Kraljicu mira 
i svijeta ... da bi svijet po Njoj došao do mira i 
uskrsnuo iz svojih ruševina ...« 

A netko reče: Daniken i Fatima — to je jedno te 
isto! 


Sigurno jest da Je ljubav domišljatija od zlobe. Zato 
se jedan berlinski župnik domislio i 13. listopada 1945. 
pisao u Rim, kako bi bilo divno da Fatimska Gospa kre¬ 
ne na put po Evropi. I to odmah, da bi se tako cijela 
Evropa pripravila na proslavu 30-obljetnice fatimskih 
ukazanja, 1947. godine. 

Ideje su varnice koje često puta ne razgaraju vat¬ 
ru, ali mogu dugo tinjati, pa je nada na pomolu. Godi¬ 
ne 1946. održan je Međunarodni kongres ženske Kato¬ 
ličke akcije. Predstavnica iz Luxembourga pokrenula je 
na kongresu to pitanje. Ista je želja izražena godinu 
dana kasnije, prigodom Međunarodnog hodočašća. Li- 
sabonski patrijarh tada se upitao: »Zar Gospa ne bi 
mogla učiniti u Evropi ono što je izvela u Portugalu?« 
Pri tom je mislio, ponajprije, na duhovnu obnovu vjer¬ 
nika. 

Svako razmišljanje izvodi na pozornicu zapreke i 
teškoće. Htio je čuti mišljenje pa je poslao upit crkve¬ 
nim vlastima nekih država. Odgovor je bio porazan: 
mnogi su se bojali neuspjeha. Jedino je Španjolska 
oduševljena s idejom. A onda se nešto neobično do¬ 
godilo. Iz Nizozemske je stigao poziv da Gospa dođe 
predsjedati Marijanskom kongresu u Maastrichtu, koji 
se imao održati od 3. do 7. rujna 1947. Poziv su uputili 

na vrijeme, u travnju te godine, pa je Djevica krenula 
na put 13. svibnja, u 15 sati, iz Cova da lria. Ispratilo 
ju je nekoliko stotina tisuća ljudi. 

Na granici Španjolske dočekao ju je zid od najdiv¬ 
nijeg cvijeća, a na slavoluku natpis, ispisan raznobojnim 
cvjetovima: »španjolska — Tebi pred noge«! U sveča¬ 
noj povorci pratilo ju je više od tristo automobila i 
mnoštvo naroda. Odatle je krenula gradovima sjeverne 
španjolske, prema francuskoj granici. Prošla je kroz 
mjesta: Cšceres, Plasencia, Salamanca, Valladolid, 
Burgos, Pamplona, V-itoria, Bflbao, Loyola, San Se- 
bastian, IrCm — francuska granica! Put kroz španjolsku 
trajao je 25 dana. U Irun, na granicu, stigla je 18. lipnja, 
u 19 sati. Dočekalo ju je 30.000 vjernika. Na drugoj 
strani međunarodnog mosta čekao je francuski biskup 
iz Bayonnea s klerom, državnim predstavnicima i mnoš¬ 
tvom naroda. »Primam te u ime francuske — počeo 
je biskup svoj zanosni govor. Dođi, Majko, Ti si ovdje 
kod kuće. Otvoreni su Ti svi francuski putovi i sva 
francuska srca!« Pretjerao je, ali nije lagao. 

Odatle je krenula u Bordeaux, a onda 400 kilometa¬ 
ra Južnije, u Lourdes. čuveni kanonik C. Barthas iz 
Toulousea održao je veličanstven govor. Među ostalim 
je rekao: »Ovo je sastanak dviju poruka jedne te iste 
Majke.« Odatle su je nosili na ramenima od župe do 
župe sve do belgijske granice. 

Dana 1. kolovoza, oko 18 sati, stigla je u Belgiju, u 
Bonseucours, gdje ju je dočekao biskup iz Tournaia, 
slikovitog belgijskog grada s veličanstvenom katedra¬ 
lom. Na nizozemsku granicu otpratio ju je biskup iz 
Iz Lišgea, kamo je stigla 1. rujna. Nad golemom po¬ 
vorkom nadlijetali su zrakoplovi dviju zemalja i posi¬ 
pali je cvijećem. U procesiji ju je okružilo tisuću mla¬ 
dića i četiri stotine djevojaka u živopisnim narodnim 
nošnjama. To je bio prvi pozdrav Nizozemske. Na pros¬ 
tranom trgu, na visokoj pozornici, jedan mladić u blješ¬ 
tavom odijelu, predstavljao je »Zvijezdu mora«, a 
oko njega stotine druglb, u ulozi anđela, u nedoživlje¬ 
nim kostimima. Snažni reflektori, upereni na pozornl- 

cu, izvodili su neviđenu igru svjetla i boja, a božanstve¬ 
na glazba ispunjala je prostor milozvučnim melodija¬ 
ma. Na mjestu gdje je Gospa prešla granicu podignu¬ 
ta je kapelica, za vječni spomen. Tom prigodom po¬ 
sjetila je i Luxembourg. 

Kući se vratila brodom »FMbeira Grande«, na koje¬ 
mu je bila prva putnica, jer je brod tada prvi put zaplo¬ 
vio. U Cova da Iria stigla je 4. ožujka 1948. godine. 

Oduševljenje koje je razbudila bilo je uzrokom da je 
Velika Putnica uskoro opet krenula na put, i to — oko 
svijeta! Od početka travnja do 12. svibnja 1948. posje¬ 
tila je Madeiru, Cap Verde i Portugalsku Gvineju. Od 
12. svibnja do 8. srpnja boravila je na Azorima. Ovaj 
put putuje zrakoplovom. Dana 20. srpnja zaplovila je 
prema Afrioi: u Angolu, Kongo, Mozambik, Južno-af- 
ričku Uniju. Odatle prema sjeveru: Basutoland, Trans- 
vaal, Rodeziju, Tanganjiku, Keniju, Etiopiju, Egipat, a 
odatle natrag u Cova da Iria. 

Dana 24. studenog 1949. odletjela je u Indiju, Pakis¬ 
tan i Ceylon. Kući se vratila krajem lipnja 1950. godine. 
U listopadu te iste godine leti na Daleki Istok. Trijum¬ 
falno je primljena u Singapuru. Polovicom studenoga Je 
na Malaki, odatle odlazi u Bankok, a zatim je posjetila 
Tajland i Burmu. Odatle se ponovno vratila u Slngapur 
i odletjela u Australiju, zatim na Timor, Novu Gvineju, 
Salomonske otoke, odakle se ponovno vratila u Austra¬ 
liju, u 9idney. Poslije toga je posjetila Pacifička otoke: 
Nove Hebride, Fidži, Samoa, Tahite. Godine 1952. ot¬ 
putovala je u Južnu Ameriku, odakle se vratila tek 1955, 
brodom »Santa Maria». Godine 1959. prošfa je čitavu 
Italiju. Znamo, njezin kip iz Bjeline prošetao se i na¬ 
šom zemljom. 

I u zemaljskom životu bila je Velika Putnica. Bje¬ 
žala je u Egipat, pješice je prokrstarila cijelu Palesti¬ 
nu, za tragovima svoga Sina. Sada ide ispred njega, da 
bi ga. izbačena iz ljudskog društva, ponovno uvela u 
duše i u svijet. Hoće li uspjeti? Nema sumnje, ona je 
to rekla i zajamčila. Samo kako i kada? To ćemo po¬ 
kušati odgonetnuti iz njezine poruke! 

Ovaj opis dan je u najkraćim potezima, da bi se 
potvrdila izjava francuskog obraćenika Bloya, izreče¬ 
na u ovom naslovu: Prijeko je potrebno da se istina 
očituje u slavi! 

FATIMA POD UPITNICIMA 


Fatima je izazvala mnoga ozbiljna pitanja. Da na¬ 
vedem samo neka: Kako se poruka probijala u javnost? 
Zašto su se neke objave doznake »post eventum« — 
tek nakon što su se dogodile? Što je s dijelom tajne 
koju crkvene vlasti neće da objave? Zašto to ne čine? 
Čudo Sunca — što je to bilo? Nije li opravdano pitanje 
jednoga protestantskog pastora: Što se Majka Božja 
pača u politiku? 

Ta su pitanja predmet ovog naslova. 

Prisjetimo se! U trećem ukazanju, 13. srpnja 1917. 
Gospa je izjavila: .Doći ću tražiti posvetu ... i| po- 
božnost prvih pet subota u mjesecu, uz svetu pričest, 
kao zadovoljštinu ...« Naglasak je na izrazu: doći ću! 

U drugom ukazanju, 13. lipnja. Djevica je rekla da 
će Franju i Jaclntu brzo odvesti u Nebo. To je, zaista, 
brzo izvela. Franjo je umro 1919, a Jacinta 1920. godi¬ 
ne. 

Za Luciju je izjavila da će 'još neko vrijeme ostati 
na Zemlji. Zašto? Jer se Isus želi njome poslužiti, da bi 
ljudi bolje upoznali i više ljubili Presvetu Djevicu, že¬ 
li ustanoviti u svijetu pobožnost prema Prečistom Srcu 
Marijinu. To su Gospine riječi. 

Zanimljiva je još jedna njezina izjava, za taj tre¬ 
nutak jedva razumljiva. Gospa Je naredila Lucijl da mo¬ 
ra naučiti čitati! To u kontekstu zvuči kao skok u stra¬ 
nu. Zašto je to bilo važno i zašto samo ona? Franjo I 
Jacinta će brzo umrijeti, škola im je, dakle, suvišna. 
Ali Lucija ima životni zadatak za koji se mora kulturno 

pripraviti, jer će Gospa »doći tražiti ...« Izričit Gos¬ 
pin zahtjev da o tajni šute, pedagoški je sasvim ra¬ 
zumljiv. Lucija je to kasnije izvrsno obrazložila: »šut¬ 
nja, koju mi je Djevica nametnula, bila Je velika, pro- 
videncijalna milost. Da sam o tome morala govoriti 
1917. godine, kad su mi nedostajale i misli i riječi ko¬ 
jima bih se izrazila, od onih bezbrojnih ispitivanja stvo¬ 
rila bi se užasna zbrka koja bi, možda, pokvarila Božje 
planove.« Sasvim točno! Morala je. dakle, odrasti, do¬ 
nekle sazreti, duhovno se odgojiti, steći mogućnost 
izražavanja. Jer — oni kojima će se morati obraćati, 
ispovjednicima, biskupima, Papi. zahtijevat će logično 
i precizno izražavanje, da bi o tome mogli donijeti 
određene odluke. Za sada joj je dosta — izvanredno 
pamćenje! 

Lucija je sve ozbiljno shvatila, poslušala Djevicu, 
išla u školu, naučila čitati i pisati, iako većina ženske 
djece na selu, u tadašnjem Portugalu, nije pohađala 
školu. Sa četrnaest godina otišla je u zavod kod Porta. 
Tu je dobila osnovnu naobrazbu, posebno o vjeri i du¬ 
hovnom životu. Zatim je zaželjela postati redovnicom. 
Već u Vilaru, u zavodu, 1923, posjetila ju je Presveta 
Djevica, prvi put nakon Fatlme, ali o tom ukazanju niš¬ 
ta ne znamo. Dana 26. listopada 1925. došla je u Pon- 
tevedra, u Španjolsku, kao postulantica. Sad joj je već 
osamnaest godina. 

Nisu prošla ni dva mjeseca, točno 10. prosinca iste 
godine, ukazala joj se Presveta Djevica s dječakom Isu¬ 
som, u njezinoj sobici, poslije večere. Bio je četvrtak. 
Djevica joj je jednu ruku položila na rame, a u drugoj 
je držala srce, ovijeno trnjem. Prvi je progovorio mali 
Isus: »Imaj sažaljenja prema Srcu svoje Presvete Maj¬ 
ke, izbodenom trnjem. što ga svaki tren u njega zaba¬ 
daju nezahvalni ljudi, a nema nikoga tko bi ga, zadovolj¬ 
štinom, pokušao izvući!« Zatim je nastavila Djevica: 
»Gledaj, kćeri moja, kako mi je Srce ovijeno trnjem, 
što ga nezahvalni ljudi u njega zabadaju svaki tren 
uvredama Bogu 1 nezahvalnostima. Utješi me barem 
ti I reci svima onima koji se u pet prvih subota u mje¬ 
secu -ispovijede, pričeste, izmole krunicu i ostanu sa 

mnom u razmatranju petnaestak minuta o otajstvima 
svete krunice, a s nakanom da mi pruže zadovoljštinu, 
da im obećajem svoju prisutnost na času smrti i sve 
milosti koje su im potrebne da spase dušu!« 

Odakle to znamo? Iz više izvora. Prvi je izvor pisa¬ 
ni Lucijin izvještaj što ga je napisala na zahtjev svoga 
ispovjednika, oca Josipa Aparicija da Silve. On ju je 
posjetio, u prosincu 1927, u kući novicijata u Tuyu, uli¬ 
ca Martinez Padin, 10, u Španjolskoj. Razgovarajući s 
njom o pobožnosti prvih subota, naložio joj je da sve o 
tome napiše, što je Lucija i učinila, a izvještaj je saču¬ 
van, pisan njezinom rukom. 

Drugi izvor jest pismo što ga je uputila majci, 24. 
srpnja 1927, u kojemu moli da prihvati pobožnost Pre- 
distom Srcu Marijinu. Treći izvor jest svjedočanstvo 
njezina ispovjednika iz 1925. godine, don Lina Garda 
y Garcia, kojemu je o tome govorila kratko nakon uka¬ 
zanja. Četvrti jest svjedočanstvo njezine predstojnice, 
kojoj je odmah prenijela poruku, a ona je o tome Izvi¬ 
jestila leirijskog biskupa, 29. prosinca 1925. 

To je bilo prvo probijanje u javnost pobožnosti Pre- 
čistog Srca Marijina i odavanja fatimske tajne. I ispo¬ 
vjednik i predstojnica, razgovarajući o tome, slijegali 
su ramenima, uz pitanje: Što mi tu možemo učiniti? 

A onda je došao dan 15. veljače 1926. Lucija Je neš¬ 
to radila u vrtu, pri ulaznim vratima, u predvečerje. Tu 
joj se ukazao Isus, ovaj put sam, i zapitao je, je li već 
nešto poradila na objavljivanju pobožnosti prema Pre- 
čistom Srcu Marijinu. Lucija je odgovorila da je o tome 
obavijestila sestru predstojnicu, ali da joj je ispovjed¬ 
nik rekao da tu ona sama ne može ništa učiniti. Isus 
je odgovorio: »Istina jest, da sama ne može ništa, ali s 
mojom milošću može sve « 

Tada je Lucija iznijela Isusu neke poteškoće u vezi 
sa subotnjom svetom ispovijeđu i zapitala ga, je li do¬ 
voljna ispovijed obavljena u osam dana. Gospodin je od¬ 
govorio da vrijedi, uz uvjet da su oni koji se pričešćuju 
u stanju milosti i da imaju nakanu da time pruže zado¬ 
voljštinu Srcu Marijinu. Ako netko zaboravi nakanu? — 

zapitala je Lucija. Tada neka je načini kod prve slije¬ 
deće ispovijedi, odgovorio je Isus. 

I ovaj se tekst nalazi u 'izvještaju što ga je Lucija 
napisala na zahtjev oca Aparicija da Silva, 1927. godine, 
vlastoručno. Spominjem i to da su ta dva ukazanja 
bila opisana dva puta, ali je Lucija prvi izvještaj sama 
spalila, po dopuštenju predstojnice, zato nam se 
sačuvao samo u ovoj, drugoj redakciji. Zašto je spis 
zapalila? Kaže, da se preplašila da ne oda ono što još 
ne smije reći. Kad ju je otac Aparicije zatražio da to 
opet napiše, zamolila 'je da to smije učiniti u trećem 
licu, što joj je on i dopustio. Zašto je to molila? Iz stra¬ 
ha da se pobožnost prema Srcu Marijinu ne bi vezala 
uz njezino ime! Suvišna plahost? Svakako, ali tako 
je bilo! 

Još nešto treba reći u svezi s ovim dokumentom. 
Otac Aparicije bio je njezin redoviti ispovjednik do ruj¬ 
na 1927. godine. Lucija je spis, na njegov zahtjev, napi¬ 
sala u prosincu te godine. U uvodu je napisala i ovo: 
»Dana 17. prosinca 1927. otišla sam pred Svetotajstvo 
pitati Isusa, kako mogu udovoljiti njegovu zahtjevu (u 
svezi s objavom pobožnosti Prečistom Srcu Marijinu), 
kad to pripada tajni koju mi je Presveta Djevica povje¬ 
rila. Tada sam čula glasan govor: Kćeri moja, napiši što 
se od tebe traži i to sve što ti je Djevica u ukazanju o 
tome povjerila! [Razumije se, o pobožnosti prema Pre¬ 
čistom Srcu. — Primjedba autora.) 0 ostalom dijelu 
tajne šuti!« Koji je, dakle, dio tajne ušao u okvir do¬ 
puštenoga? Ovaj: 

»Jest, Jacintu i Franju brzo ću uzeti. Ali ti ćeš još 
ovdje ostati neko vrijeme. Isus se s tobom želi poslu¬ 
žiti da me ljudi upoznaju i zavole. On hoće ustanoviti 
u svijetu pobožnost prema mome Prečistom Srcu. Obe- 
ćajem spasenje onima koj'i ovu pobožnost prihvate. Du¬ 
še koje je budu obavljale, bit će mile Bogu, kao cvi¬ 
jeće postavljeno uz njegovo prijestolje.« 

Treba računati sa svakom riječi. Isus ju je ovlastio 
da napiše »sve« što je s tom pobožnosti u svezi. Budu¬ 
ći da točno znamo o čemu se radi, u taj okvir logično u- 

laže tri stvari: viđenje pakla, pobožnost Srcu Marijinu 
i zahtjev Djevice u svezi s Rusijom. Dokaz je Lucijina 
straha za svoju tajnu što je u ovom izvještaju sve to 
ispustila, a iznijela samo ono što se odnosi na pobožnot 
Prečistom Srcu Marijinu, ostavivši ostalo za drugu 
prigodu. 

Do ovoga časa, dakle, znamo samo toliko. Uz to 
je prikladno reći da se već sada. u Pontevedra i uskom 
krugu oko nje, počela prakticirati pobožnost u čast 
Srca Marijina. O tome postoje svjedočanstva. 


Prvi glas o pobožnosti Prečistom Srcu Marijinu dop¬ 
ro je do leirijskog biskupa 29. prosinca 1925, a prenijela 
mu ga je Lucijina predstojnica. Prošle su gotovo tri 
godine. Za to vrijeme, zalaganjem oca Aparicija, objava 
se polako, ali nezadrživo, probijala. Došao je dan Luci- 
jine privremene profesije, 3. listopada 1928, u Tuyu. 
Sabralo se dosta okolnih svećenika, među njima i ka¬ 
nonik dr Formigao iz Lisabona. Tom se prigodom mno¬ 
go govorilo o sada već poznatom događaju. A reći 
nešto u društvu svećenika, isto je što i emitirati preko 
radio-valova. Tom je prigodom Lucija gurnula kanoniku 
»■komadić papira« i to — za biskupa! Nekoliko dana kas¬ 
nije, 11. listopada, otac Aparicije predao je biskupu prvi 
Lucljin pisani dokument o pobožnosti prema Prečistom 
Srcu Marijinu, koji je bio, kako znamo, napisan već 

1927, dakle, gotovo nakon godinu dana. 

Prikladno je podsjetiti da tih godina teče službeno 
i kritičko ispitivanje fatimskih događaja, a 13. svibnja 

1928, već je položen i blagoslovljen temeljni kamen 
veličanstvene bazilike, lako mučno, stvari se razvijaju 
nekako paralelno, očito, po nečijem planu ... 

Još nešto! Profesijom Lucija je postala redovnicom 
u punom smislu riječi. Njezino ponašanje izaziva udlv- 
fjenje. Pobožna je, jednostavna, ponizna, poslušna, sr¬ 
dačna, posve prirodna! Stekla je zrelost, 21 joj je godi¬ 
na, i posjeduje određenu kulturu. Zna se izražavati, što 
se vidi iz njezina tečna pripovjedalačkog stila, koji mo- 

že biti predmetom zavisti i nekoga okretnijeg pera. A 
sve je to važno, jer će sada morati pisati svećenicima, 
biskupima, čak i Papi, a ona to čini začuđujuće glatko, 
bez kompliclranja i križanja. Pregledao sam fotokopije 
njezinih četiriju sjećanja, nigdje jednu riječ nije pre¬ 
crtala, samo je jednu Jedinu na jednom mjestu izbrisa¬ 
la! A pisala je u nemogućim uvjetima, jedno od tih sje¬ 
ćanja na tavanu, na koljenima, oslonjena na neki stari 
kovčeg. 

U to vrijeme u njezin duhovni život uskače otac 
Josip Bemardo Gonca'lves, koji ju je prvi put ispovije- 
dio 19. svibnja 1929. godine. Među njima se razvila živa 
korespondencija, vrlo dragocjena. Sadržaj većine pisa¬ 
ma odnosi se na pitanja savjesti, pa su publicirani tek 
neki kratki izvaci, što je sasvim razumljivo, jer je Luci- 
ja još živa. Pisma se čuvaju u arhivu Isusovačkog pro- 
vincijalata u Portugalu. No, taj je otac otputovao u mi¬ 
sije, u Mozambik, 1941. godine. Prije odlaska sastao se 
s Lucijom, 24. travnja 1941. Želio ju je pozdraviti. Tom 
je prigodom pregledao Lucijine spise koje je napisala 
u Pontevedra 13. svibnja 1936. Čini se, da su ti spisi 
izgubljeni. Sreća, što je otac Goncalves tom prigodom 
pribilježio neke bilješke, dakako, u žurbi, ali kaže, da je 
neke stavke prepisao doslovno — »ipsis verbis« — i 
zato ih je stavio u navodnike. Te su bilješke dragocje¬ 
ne, pogotovu s obzirom na događaj o kojemu ću sada 
govoriti. Bilješke su objavljene, čak i njihove fotoko¬ 
pije. 

Mlada sestra, poslije profesije, bila je još revni ja. 
Molila je poglavaricu da smije svaki četvrtak provesti 
sat klanjanja, od 11 do 12 sati noću, pred Svetotaj- 
stvom. Predstojnica joj je to omogućila, davši joj dopu¬ 
štenje da to može učiniti i u koji drugi dan, ako bi čet¬ 
vrtkom bila spriječena. U jedan od tih dana, što ga 
stručnjaci za fatimska pitanja utvrđuju između 11. i 13. 
lipnja 1929, za vrijeme noćne adoracije, u Tuyu, Luclja 
je imala novo viđenje. O tome je napisala izvještaj pos¬ 
lije 29. kolovoza 1931. godine. Viđenje opisuje ovako: 
» .. Jedne noći, posve sama, klekla sam i prostrla 
se nasred kapelice da izmolim Anđelovu molitvu. (Onu 

koju ih je naučio Anđeo pri ukazanju u Cabeco. — Pri¬ 
mjedba autora.) Osjećala sam se vrlo umornom pa sam 
se ustala i nastavila moliti skrstivši ruke. Gorilo je sa¬ 
mo Vječno svjetlo pri Svetohraništu. Najednom, sva se 
kapelica rasvjetli nadnaravnom svjetlošću, a na oltaru 
se ukaže 'križ od svjetla koj'i se dizao do stropa. Na gor¬ 
njem dijelu križa, u još jačem svjetlu, vidio se lik čov¬ 
jeka od pojasa na više. Na njegovim se grudima isticao 
lik goluba, jednako svijetao, i drugi čovjek, pribijen na 
križ. Malo niže od pojasa ovoga drugog čovjeka lebdio 
‘je kalež, a iznad njega velika Hostija na koju su padale 
kaplje krvi koje su klizile s obraza raspetoga i iz rane 
na grudima. Natapajući Hostiju, ove su kaplje krvi pada¬ 
le u kalež. Ispod desnog 'kraka križa nalazila se Pres¬ 
veta Djevica. (To je bila Fatimska Gospa sa svojim 
Prečistim Srcem u lijevoj ruci, bez mača i ruža, ali 
ovijenim trnovom krunom i plamenovima ...) Pod li¬ 
jevim krakom križa vidjela su se velika slova koja su 
oblikovala natpis: MILOST I MILOSRĐE! Shvatila sam 
da mi se pokazala Tajna Presvetog Trojstva o kojoj sam 
primila neka rasvjetljenja koja mi nije dopušteno otkriti. 
Tada mi naša Gospa reče: 

Došao je trenutak u kojem Bog traži od Svetog Oca 
da, u zajednici sa svim biskupima svijeta, obavi posve¬ 
tu Rusije momu Prečistom Srcu. On obećaje da će je 
tom posvetom spasiti. Nagomilali su se bezbrojni gri¬ 
jesi koje Božja pravda osuđuje, a jer su toliki počinje¬ 
ni protiv mene, dolazim za njih tražiti zadovoljštinu. 
Žrtvuj se na tu nakanu i moli! 

0 tome sam obavijestila moga ispovjednika koji mi 
je naredio da napišem, što to naš Gospodin hoće da se 
čini. 

Kasnije, u jednom intimnom razgovoru, naš Gos¬ 
podin mi je povjerio, tužeći se: Nisu htjeli čuti moj 
zahtjev! Slučaj kao i s francuskim kraljem ... (Ovo se 
odnosi na Paray-le^Monial, u svezi s pobožnošću Pre¬ 
svetom Srcu Isusovu, kad je naš Gospodin tražio pos¬ 
vetu svom Srcu od Ljudevita XIV, a koja nije bila uči¬ 
njena. — Primjedba autora.) Oni će se pokajati i obavit 
će je, ali će tada biti kasno. Rusija će uskoro proširiti 

svoje zablude svijetom, izazivajući ratove i progon 
Crkve. Sveti Otac mnogo će trpjeti.« 

Izvještaj Je napisan na zahtjev ispovjednika, a taj je 
bio velečasni Goncalves. 

Postoji i malo drukčija verzija ove izjave, a nalazi 
se u pismu od 29. kolovoza 1931, što ga je Lucija upu¬ 
tila leirijskom biskupu, iz mjesta Rlanjo. 

Navedeni tekst pokrenuo je mnoštvo kritičkih pi¬ 
tanja. Upućeno mu je mnogo prigovora i sigurno je naj¬ 
sporniji u cijeloj fatims'koj problematloi. O tome — ne¬ 
što kasnije! Sad je u središtu pozornosti pobožnost pre¬ 
ma Prečlstom Srcu Marijinu. 

Otac Goncalves. nezadovoljan Lucijinim opisom do¬ 
gađaja, zatražio je od nje da se jasnije izrazi, 
što se dogodilo Između nje i Boga u svezi s 
pobožnosti Srcu Marijinu i progonstvu što potječe iz 
Rusije. Lucija je odgovorila slijedećim pismom: 

»... Čini mi se da dobri Bog u mom srcu zahtije¬ 
va da molim od Svetog Oca odobrenje ove pokorničke 
pobožnosti, koju su i on i Presveta Djevica zahtijevali 
1925. godine. Na račun te sitne pobožnosti oni žele da¬ 
ti milost oproštenja onim dušama koje su uvrijedile 
Prečisto Srce Margino, a Djevica obećaje onima koji 
je budu obavljali da će biti prisutna u času njihove 
smrti sa svim milostima koje su potrebne za spa¬ 
senje. 

Pobožnost se sastoji u primanju svete pričesti u pet 
susljednih prvih subota u mjesecu, u molitvi svete 
krunice, uz razmišljanje oko petnaestak minuta s njom 
u društvu o tajnama svete krunice i uz ispovijed koja se 
mora obaviti na tu nakanu, ali ona se može izvršiti i u 
koji drugi dan. Ako se ne varam, dobri Bog obećaje 
da će učiniti kraj progonstvu u Rusiji, ako Sveti Otac 
izvrši javni ii svečani čin zadovoljštine, zajedno sa svim 
biskupima svijeta, i posveti Rusiju Presvetim Srcima 
Isusa i Marije i ako Njegova Svetost obeća da će, zbog 
prestanka ovog progonstva, odobriti I preporučiti ovu 
pokorničku pobožnost. 

Izjavljujem da se vrlo plašim pomisli da se možda 
varam, a razlog bojazni jest taj, što ja ovaj put nisam 
osobno vidjela našega Gospodina nego sam samo os¬ 
jećala njegovu božansku prisutnost ...« 

Ako ispravno vidim, Lucija je ovim pismom problem 
još više zaplela nego što ga je razjasnila. Kritičko ispi¬ 
tivanje mogu provesti samo stručnjaci. Ali ove dvije 
stvari ne dolaze u pitanje, jer su dovoljno jasne: 

— Pokornička pobožnost Prečistom Srcu Marijinu 
nema za cilj samo osobno posvećenje, nego i još jed¬ 
nu posebnu svrhu: obraćenje Rusije. 

— Obavljanjem te pobožnosti, vjernici će zaslužiti 
obraćenje Rusije, što će se dogoditi nakon svečane i 
javne njezine posvete, koju mora obaviti Papa zajedno 
sa svim biskupima svijeta. 

Navedeno Lucijino pismo nema datuma, ali je otac 
Goncalves zabilježio kad ga je primio, 29. svibnja 1930. 
Istoga dana otkucao je na stroj šest pitanja i poslao ih 
Luci'ji da na njih odgovori. Pitanja glase: 

1. — Kada, kako i gdje ste doživjeli zahtjev o po¬ 
božnosti prvih pet subota? Datum, okolnosti i način? 

2. — Koji su potrebni uvjeti, to jest, što se traži 
za ispunjenje te pobožnosti? 

3. — Koje koristi, to jest, koje su milosti obećane 
onima koji budu obavljali tu pobožnost jednom mjeseč¬ 
no? 

4. — Zašto pet subota, zašto ne devet ili sedam, 
u čast sedam žalosti naše Gospe? 

5. — Ako netko subotom ne može ispuniti uvjete, 
može li se pobožnost obaviti u nedjelju? To vrijedi po¬ 
sebno za ljude po selima koji stanuju daleko od crkve? 

6. — U odnosu na Rusiju, što želite i što hoćete? 

Otac Goncalves primio je odgovor 12. lipnja 1930. 

godine. Lucija odgovara redoslijedom postavljenih pi¬ 
tanja. 

Ad 1. — Kada? — Dana 10. prosinca 1925. Kako? 
— Ukazao mi se naš Gospodin i Presveta Djevica koja 

ml je pokazala Srce ovijeno trnjem i zahtijevala pokor¬ 
ničku pobožnost. Gdje? — U mjestu Pontevedra, Pro¬ 
laz Izabele II. Prvo ukazanje dogodilo se u mojoj sobi, 
drugo pri vratima u vrtu gdje sam radila. 

Ad 2. — Koji su uvjeti? — Za pet mjeseci, svake 
prve subote, primiti svetu pričest, Izmolitl 'krunicu, pro- 
l>oraviti u društvu naše Gospe oko petnaest minuta 
razmišljajući o otajstvima svete krunice i ispovijedlti 
se na tu nakanu. Ispovijediti se može i koji drugi dan, 
ali kod primanja svete pričesti duša mora biti u stanju 
milosti. 

Ad 3. — Koje koristi, obećanja? — Dušama koje 
budu obavljale tu pokorničku pobožnost, rekla je Gospa, 
»obećajem svoje prisustvo u času smrti i sve milosti 
potrebne za spasenje«. 

Ad 4. — Zašto pet subota? — Dok sam se nalazila 
u kapelici s Gospodinom, u noći 29. na 30. svibnja 1930. 
i s njim razgovarala o četvrtom i petom pitanju, jače 
sam osjetila njegovu prisutnost, i, ako se ne varam, 
čula ovo: »Kćeri moja, razlog je jednostavan. Ima pet 
vrsta grijeha i pogrda prema Prečistom Srcu Marijinu: 

a) — Pogrde protiv Bezgrešnog začeća. 

b) — Pogrde protiv njezina djevičanstva. 

c) — Pogrde protiv njezina Božanskog ma¬ 
terinstva i istovremeno odbijanje da je priznaju maj¬ 
kom ljudi. 

d) — Zlodjela onih kojii javno pokušavaju u- 
nijeti u duše djece ravnodušnost, zablude ili mržnju 
prema Presvetoj Majci. 

e) — Uvrede onih koji javno pogrđuju nje¬ 
zine slike. 

Eto, kćeri moja, to su razlozi radi kojih me je Pre- 
čisto Srce Marijino ponukalo da zatražim ovu sitnu po¬ 
korničku pobožnost; da pokrene moje milosrđe pa da 
oprostim dušama koje su imale nesreću da su je vrije¬ 
đale. što se tebe tiče, neprestano nastoj molitvama i 
žrtvama pokretati moje milosrđe prema tim dušama! 

Ad 5. — Ako netko ne može subotom, može li tu 
pobožnost obaviti nedjeljom? — Može, pobožnost će 
jednako vrijediti, ako se obavi u nedjelju, poslije prve 
subote, kad god to moji svećenici, iz opravdanih raz¬ 
loga dopuste. 

Ad 6. — Što se tiče Rusije, ako se ne varam, do¬ 
bri Bog obećaje da će obustaviti progonstvo u njoj, ako 
Sveti Otac obavi, i to isto naredi svim biskupima svi¬ 
jeta, svečani i javni čin pokore te posveti Rusiju Pre¬ 
svetim Srcima Isusa i Marije i ako pri tom obeća da će 
odobriti i preporučiti tu pokorničku pobožnost. 


Kako je vidljivo, dvije su stvari u pitanju: razglaše- 
nje i prihvaćanje pokorničke pobožnosti u čast Srcu 
Marijinu i posveta Rusije njezinu Prečistom Srcu. Čak 
su međusobno uvjetovane. Lucijino sve jače nastoja¬ 
nje, ovoga trenutka, ovisi o ocu Goncaivesu koji se 
prihvatio teškog posla da unese što više jasnoće u tu 
zapletenu potku, da poruku stilizira i dalje prenese. 
Lucija je s njim u trajnom kontaktu. Piše mu 21. si¬ 
ječnja 1935. godine: 

»Što se tiče Rusije, čini mi se, da ćete se mnogo 
svidjeti Gospodinu, ako poradite na tome da Sveti Otac 
ostvari njegove želje. Prije tri godine naš Gospodin je 
bio prilično nezadovoljan, što se nije odgovorilo na nje¬ 
gov zahtjev. Ja sam to u pismu priopćila gospođinu 
biskupu. Do sada Gospodin od mene nije tražio još 
nešto osim molitava i žrtava. Ali, govoreći intimno s 
njim, čini mi se da je voljan upotrijebiti svoje milo¬ 
srđe prema jadnoj Rusiji, kao što je obećao prije pet 
godina, jer toliko želi da je spasi! No, intimno razgo¬ 
varati s Bogom, sasvim je drugo nego govoriti s njim 
osobno. Uvijek ostaje sumnja 'i strah da se ne pogri¬ 
ješi. 

Sada odgovaram na Vaše pitanje. Prvo: Mislim li da 
je dobro inzistirati kod gospodina biskupa? Da, i mis¬ 
lim da će to biti vrlo ugodno Gospodinu. Drugo: Treba 

li nešto hj tome mijenjati? Mislim, da treba izvršiti ono 
što naš Gospodin traži.« 

Što to drugo pitanje znači? Ono je razumljivo samo 
ako se zna, da se u to vrijeme, upravo u Portugalu, spre¬ 
mala molba Papi da posveti svijet Prečistom Srcu 
Marijinu. U to vrijeme živi u Balazaru, u okolici Porta, 
neobična mističarka Aleksandrina Marija da Costa, ve¬ 
lika patnica, prikovana uz krevet duge godine, kojoj 
je Isus, u navodnom ukazanju 1935, preporučio da pro¬ 
pagira posvetu svijeta Prečistom Srcu Marijinu. O to¬ 
me Je pisala Papi. Posvetu je zamolio portugalski Epi¬ 
skopat 1938. godine. 

Eto, zašto je otac Goncalves zapitao Luciju, bi li 
bilo moguće molbu Papi donekle modificirati? Od Pape 
bi bilo lakše postići posvetu svijeta, u koju bi bila uklju¬ 
čena i Rusija. Svečani i javni čin Pape i cijele Crkve, 
ma kako bio bezazlen i svet, mogao bi biti krivo protu¬ 
mačen, kao politički manevar, shvaćen kao organizira¬ 
nje protiv Rusije. Papu će na to biti teško skloniti. 

Lucija je, kako je već rečeno, odgovorila, da »treba 
'izvesti ono što naš Gospodin želi«. To jest, posvetu 
Rusije, svečano, javno i 'izričito! 

Dana 26. svibnja 1935. Lucija ponovno piše ocu Gon- 
calvesu. Najprije mu napominje daje 10. toga mjeseca 
pisala biskupu i podsjetila ga na obećanje koje joj je 
dao: da će početi s razglašavanjem pobožnosti prema 
Prečistom Srcu Marijinu. Poslije toga izriče svoju nadu 
u oca Goncalvesa kojega naziva »glavnim radnikom na 
tom Gospodnjem polju«. Ovlašćuje ga da sasvim slo¬ 
bodno o tome razgovara s ocem Aparioijom, bivšim 
njezinim ispovjednikom, ako misli da bi njihov zajed¬ 
nički napor dao veći razmah pobožnosti. Ta dva Isu¬ 
sovca živjela su u to doba u istoj redovničkoj kući, u 
sjemeništu da Costa. 

Za Božić te godine Lucija je napisala i predala bis¬ 
kupu svoje prvo sjećanje, ono o Jacinti, što je učinila 
na biskupov zahtjev. Spis je učinio veliki utisak na bi¬ 
skupa i sve koji su o njvmu nešto saznali. Bilo je to 

pravo otkriće. Čudesna svetost toga djeteta, njezin 
smisao za molitvu i žrtvu, zadivio je i najbolje poznava¬ 
oce duhovnog života. A ta svetost bila je plod pobož- 
nosti prema Prečistom Srcu Marijinu. Jacintu je u dno 
duše pogodila vizija pakla i prokletstvo duša u njemu. 
To se dijete čudesno žrtvovalo za spas jadnih grešni- 
ka. Lucijin spis o Jacinti bio je, uistinu, presudan. 

Luciju su upoznali s odjekom sjećanja na Jaointu. 
Zato ona još upornije pritišće sa zatjevima za koje od¬ 
lučno tvrdi da ih je primila od Gospodina, a ti su: šire¬ 
nje pobožnosti prema Prečistom Srcu Marijinu i pos¬ 
veta Rusije. U pismu ocu Goncalvesu od 18. svibnja 
1936. piše: 

«... Je 'li prikladno nastojati da se obavi posveta 
Rusije? Odgovaram isto što sam već rekla i u drugim 
prigodama: 2ao mi je da to već nije učinjeno! No, tako 
je dopustio Bog koji to zahtijeva. Reći ću nešto više u 
svezi s time, iako znam da tako delikatna pisma nije pri¬ 
kladno slati poštom, jer se mogu izgubiti ili biti pro¬ 
čitana. Povjeravam to Bogu i pišem jer se plašim da ni¬ 
sam bila dovoljno jasna. Je li, dakle, prikladno inzisti- 
rati? Ne znam. Ali mi se čini, kad bi Sveti Otac sada o- 
bavio posvetu, da bi je naš Gospodin primio i izveo svo¬ 
je obećanje. Nesumnjivo, bila bi to velika radost za Go¬ 
spodina i Prečisto Srce Marijino. 

0 tome sam intimno razgovarala s Gospodinom. Ne¬ 
davno sam ga zapitala: Zašto ne obrati Rusiju bez pos¬ 
vete Svetog Oca? Odgovor: Jer hoću da čitava moja 
Crkva prizna tu posvetu kao trijumf Prečistog Srca 
Marijina, da se tako proširi štovanje njezina Srca, a 
pobožnost prema njemu zauzme mjesto uz pobožnost 
prema momu Presvetom Srcu. Ali Bože moj, odvratila 
sam, Sveti Otac neće mi vjerovati, ako ga ti na to ne 
potakneš posebnom milošću! Sveti Otac! — odgovo¬ 
rio je Gospodin — moli mnogo za Svetog Oca! On će 
to učiniti, ali kasno. Ipak, Prečiste Srce Marijino 
spasit će Rusiju, koja je njoj povjerena! 

Što je ovo? Ne prenosi li Lucija određenu gorčinu 
na Svetog Oca? Izražavanje je takvo! Takvu slobodu iz- 

ražavanja nije moguće otkriti ni u jednom drugom Lu- 
cljlnom spisu. Možda se i ona sama toga preplašila pa 
se u nastavku pisma zapitala: »A tko mi jamči da sve 
to nije čista Iluzija? O tome nisam ni skim govorila, 
ni s ispovjednikom. Strah me da ne zavaravam sebe i 
druge, a to bih htjela izbjeći pod svaku cijenu. O svemu 
ćete, dakle, oče, sami odlučiti i učiniti ono što Vam 
Gospodin nadahne. Vjerujte, da nije straha u meni, 
da ću se nedovoljnom jasnoćom i iskrenošću zamjeriti 
momu Bogu, nikada ovo ne bih rekla tako jasno. Kad 
intimno razgovaram s Bogom, tako snažno osjećam 
njegovu prisutnost da u sve to ni malo ne sumnjam. 
Cim o tome moram govoriti, uvlači se u mene nesi¬ 
gurnost i strah od iluzije ...« 

Snaga je ovog pisma vrlo velika. Osjetio ju je i 
otac Goncalves. Zato je odlučio posredovati kod bis¬ 
kupa. Prije toga uzvratio je pismo Luciji, a ona mu od¬ 
mah odgovorila, dana 5. lipnja 1936. Zahvaljuje mu 
što ju je smirio u svezi s pređašnjim pismom. Vesela 
je jer vidi da se on odlučio zauzeti za stvar, a njoj se 
čini da se »upravo sada moraju ostvariti želje našega 
Gospodina«. No, i u tom pismu govori o svomu pove¬ 
ćanom strahu, da sve to možda nije plod njezine fan¬ 
tazije. »Možda ja govorim sama sa sobom kad mislim 
da intimno razgovaram sa Gospodinom? Možda sam ja 
žrtva vražje opsjene, pa ću tako zavesti i Crkvu i Sve¬ 
tog Oca?« Nastavlja: »Bit ću još jasnija. Stanje moje 
duše jest takvo da o tome nemam dovoljno svjetla. Čini 
mi se da je velika drskost vjerovati i misliti da Bog 
sa mnom intimno razgovara poslije tolike nevjere s 
moje strane. Je li to prolazno stanje moje duše ili je 
trenutak kad, napokon, ispravno vidim stvari? Ne znam. 
Molim Vas, oče, proučite sve ovo pa postupite onako 
kako mislite da je na slavu Božju. Ako se morate poslu¬ 
žiti pri vašem poslu, da bi došli do veće jasnoće, svim 
mojim pismima, svim što u njima piše, dajem Vam pu¬ 
nu slobodu. Gospodinu biskupu sve možete otkriti. S 
ostalim osobama bila bih suzdržljivija. Ali, Vi se na 
tu primjedbu nemojte osvrtati! Učinite sve što je pot¬ 
rebno ...« 

U izdanju »Documentos — Fatima«, u bilješci na 
stranici 417, otac Martins zabilježio je ovo: »Čitatelji 
koji se imalo razumiju u ascetiku i mistiku mogu biti 
presenećeni Lucijinim izražavanjem, ali ono je upravo 
jasan znak vjerodostojnih njezinih razgovora s Gospo¬ 
dinom. Kad bi ona sve to iznosila odviše sigurno, tek 
tada bi trebalo u sve sumnjati.« 


Već smo u 1937. godini. Svetište u Fatimi postalo je 
srce marijanske pobožnosti u Portugalu. Tamo već, u 
pokori i pobožnosti, hodočaste stotine tisuća ljudi. 
Ima i uslišenja. ozdravljenja, obraćenja, a to su sve 
znakovi Gospine prisutnosti. 

Lucija posredno i neposredno utječe na biskupa, ko¬ 
ji se napokon odlučio da napiše pismo Svetom Ocu. 
Prijepis toga pisma pronađen je u ostavštini oca Gon- 
calvesa, bez potpunog datuma, naznačena je samo 1937. 
godina. Sigurno jest, da je pismo leirijskog biskupa 
stiglo u Rim. Sveta Stolica potvrdila Je primitak pisma 
s danom 8. travnja 1937. Potvrdila i — šutjela! Papa 
je bio Pio XI. 

Leirijski biskup, među ostalim, pisao je ovo: 

»Dvoje djece kojima se ukazala Gospa već je mrtvo. 
Na životu je samo treća vidjelica, koja je danas sestra 
redovnica u Družbi sestara svete Doroteje, u Španjol¬ 
skoj. Ta me redovnica moli da priopćim Vašoj Sve¬ 
tosti, kako dobri Bog obećaje. preko jednoga nebeskog 
ukazanja, da će obustaviti progonstvo u Rusiji, ako se 
Vaša Svetost udostoji, jednim svečanim i javnim či¬ 
nom, naredivši da to isto učine svi biskupi svijeta, po¬ 
svetiti Rusiju Presvetim Srcima Isusa i Marije i ako o- 
dobri i preporuči pokorničku pobožnost Prečistom Srcu 
Marijmu, koja se sastoji ...« 

Ponavljam, Rim je šutio. A što je drugo i mogao? O 
Fatimi se tek nešto znalo, a Rimu jedva da je bilo poz¬ 
nato i ono malo što se učinilo na ozbiljnom istraživalač¬ 
kom planu, čekanje je bilo jedini izlaz. 

Istina je, portugalski Episkopat svečano je posvetio 
Portugal Prečistom Srcu Marijinu već 13. svibnja 1931. 
godine. U kapelici ukazanja, 1936, portugalski biskupi 
učinili su zavjet Djevici da će opet doći s nacionalnim 
hodočašćem u Fatimu, ako Gospa očuva Portugal od 
revolucije koja je bjesnila u Španjolskoj. Zavjet su is¬ 
punili 12. i 13. svibnja 1938, u dubokom uvjerenju da ih 
|e od revolucije spasila samo Gospa. Rim je o svemu 
tome nešto znao, aH premalo za Pija XI, da bi, na zah¬ 
tjev neke nepoznate redovnice, izveo čin koji je mo¬ 
gao prouzročiti nesagledive političke implikacije. Rat 
je bio na pomolu, politička situacija očajna. Šutnja Pi¬ 
ju XI. nije bila samo razumljiva nego posve opravdana. 

Nedugo poslije spomenute posvete, u svibnju 1938, 
portugalski Episkopat, na inicijativu oca Marijana Pin- 
ho, duhovnika već spomenute Aleksandrine (koje je 
postupak za beatifikaciju odavno već u toku, a umrla 
jc 13. listopada 1955), šalje molbu Papi da posveti 
svijet Prečistom Srcu Marijinu. Učinili su to u 
lipnju 1938. godine. Jadni Papa ne zna više što će s 
posvetama. Vjerojatno je zaželio, a možda i Boga za¬ 
molio, da umre. Bio je brzo uslišan. Tako se spasio. 

A onda je planuo rat. Čim se pojavilo neobično 
svjetlo, o čemu je već bilo govora, Luciji je bilo jasno 
da Gospodin, prema riječima Djevice od 13. srpnja 
1917, šalje kaznu na svijet. Pisala je 6. veljače 1939. go¬ 
dine: »Rat sa svim svojim strahotama koje ga prate, br¬ 
zo će početi ...» Dana 20. lipnja 1939. piše ovako: 
»Ako se proširi pobožnost prema Prečistom Srcu Mari¬ 
jinu, Gospa obećaje da će odgoditi rat ... Morali smo 
učiniti više nego što se učinilo ... Bog će povući ruku 
svoga milosrđa i pustit će da svijet bude opustošen 
ratom, koji će biti strašan, strašan kao nikada ...« 

Taj strašni rat je planuo 1. rujna 1939. godine. Lei- 
rijski biskup, dobro upoznat sa fatimskom tajnom, bio 
je posebno pogođen. Već 13. rujna te godine na sveča¬ 
noj misi u Fatimi javno Je proglasio i preporučio po¬ 
korničku pobožnost u čast Prečistog Srca Marijina. Ta¬ 
da je odbacio svaku sumnju u ono o čemu je Lucija go- 

dinama govorila. Lucija je 18. kolovoza 1940. izjavila: 
»Mislim da je milo našem Gospodinu što netko poti¬ 
če Svetog Oca da ostvari njegove želje. No, to Sveti 
Otac neće brzo učiniti. Sumnja u stvarnost objava, i 
ima pravo! Dobri Bog mogao bi mu nekim čudom dati 
do znanja da to želi. Međutim, on se poslužio svojom 
pravdom, odlučio je kazniti svijet radi njegovih zloči¬ 
na, kako bi ga tako pripravio na potpuniji povratak Gos¬ 
podinu ...« 

Dok rat bjesni, Lucija s ocem Goncalvesom rasprav¬ 
lja o neuspjehu. Zahvaljuje mu što se i dalje trudi da 
bi se Božje želje ostvarile. »Da Bog hoće — piše mu 
Lucija 24. travnja 1940 — mogao bi učiniti da stvar brzo 
krene. Ali radi kazne svijeta pušta da se sporo probi¬ 
ja. To zahtijeva njegova pravda, izazvana našim grije¬ 
sima. Nezadovoljan je ne samo zbog naših velikih gri¬ 
jeha, nego i našom nepokretnošću i nemarom da od¬ 
govorimo na njegove zahtjeve. U tome sam i ja sama 
kriva zbog svoje bojažljivosti i suzdrži jivosti. Govorite 
Vi o tome malo s njim pa ćete čuti što će Vam reći! Ko¬ 
liko opravdanih žalopojki, na koje ne možemo drukčije 
odgovoriti nego moleći milosrđe, u intimnosti srca! 
Jest, Gospodin 'ima pravo. Jest, zlodjela su bezbrojna, 
ali je mnogo veći nemar duša od kojih se nadao da će 
se revno predati njegovoj službi. Vrlo je malo onih koji 
su odgovorili na njegove želje. Najgore je to, što sam 
i ja među mlakima, makar je upro sve snage da me u- 
oirvi revnom. Vrlo brzo i spremno obećam, a još sprem¬ 
nije odustanem. Prašina se hvata za naša djela kao i za 
odijela, a da ne znaš odakle dolazi. Bog je strpljiv i to 
je ono što me spašava! On bi želio da živim za Nebo, 
a ja se sve više priklanjam zemlji. Ali, strpljivosti! 
Mnogo stoji poniženje pred njim, ali mnogo znači i 
njemu mnogo godi. To mi je dosta da budem zado¬ 
voljna ...« 

Napokon je uslijedio juriš na Svetog Oca. Prisilja¬ 
vah su Luciju da mu piše. U pismu ocu Goncalvesu, od 
27. listopada 1940, Lucija kaže da je »ostala užasnuta« 
nad tim nalogom. Pita se doslovno: »Tko sam ja da pi¬ 
šem Svetom Ocu?« Ali pokorila se nalogu biskupa iz 

Ciurza. Prvo pismo napisala je 24. listopada 1940. To 
plamo nije bilo poslano pa nikada nije ni prispjelo 
Papi. Ali je predano leirijskom biskupu s izričitom 
Luoljinom molbom da ga pošalje biskupu Gurza, u Cu- 
cujoes. Izrazila je bojazan da to pismo neće biti mo¬ 
guće proslijediti u Rim radi njezina nespretnog ruko¬ 
pisa, pravopisnih pogrešaka i slabog papira na kojemu 
je pisano. Kaže, da ne može pronaći bolji papir. 

Drugo pismo, ono koje je poslano Papi, nosi nad¬ 
nevak 2. prosinca 1940. godine. Stručnjaci kažu 
(na primjer: J. M. Alonso, Marie sous le symbole du 
ooeur, str. 53) da je u njemu Lucijina misao »bila de¬ 
formirana«. Od koga i zašto? Još danas se o tome 
ne može reći ni riječi, jer ne postoji ni kritička po¬ 
vijest fatlimskih događaja ni stručna analiza dokume¬ 
nata. 

Iz prve redakcije Lucijina pisma Papi saznajemo da 
je Pija XII. o fatimskim događajima usmeno izvjestio 
biskup iz Macaoa, u lipnju 1940, a malo kasnije i otac 
Gonzaga da Fonseca. Tako je Lucijinu pismu Papi bio 
utrt put. 

A onda je došla 1942. godina. Portugalski Episkopat 
odlučio je svečano proslaviti 25-obljetnicu fatim- 
skih ukazanja. Svečanosti su počele 13. svibnja u Fati- 
mi, a zaključene 31. listopada u lisabonskoj katedrali. 
Za vrijeme funkcija preko vatikanskih mikrofona javio 
se glas Pija XII. i tom prigodom on je posvetio svijet 
Prečistom Srcu Marijinu. Rusija u posveti nije izričito 
spomenuta, ali je formulacija bila toliko jasna da ne os¬ 
tavlja nikakvu sumnju: »... Mi, zajednički otac cijele 
kršćanske obitelji ... u ovom tragičnom trenutku ljud¬ 
ske povijesti ... posvećujemo tebi, Prečisto Srce Ma¬ 
rijino, ne samo svetu Crkvu, Mistično Tijelo tvoga Sina 
Isusa ... nego čitav svijet, zahvaćen požarom mržnje, 
koji je postao žrtva svojih zlodjela ... i sve odijeljene 
narode ... posebno one koji prema tebi gaje posebnu 
pobožnost I u kojih nema kuće u kojoj se ne bi nalazi¬ 
la tvoja časna ikona, možda danas sakrivena za bolje 
dane ...« 

Govor je očit. 

I sad ću reći jednu svoju posve osobnu misao, tek 
da je izrečem, a ne da je u bilo kojem smislu namećem: 
Za me je taj potez Pija XII. jedno od najvećih fatimskih 
čuda! Obavijesti koje je o Fatimi imao sigurno nisu bi¬ 
le dovoljne da ga na to navedu. Možda je Pavao VI, pri 
zaključenju Vatikanskog II. sabora 1964. godine, isprav¬ 
no i uvjerljivo to obrazložio. Govoreći, kako se »svom 
dušom obraća Djevici da blagoslovi Ekumenski koncil 
i cijelu Crkvu«, koju je — nastavlja Pavao VI. — »naš 
predšasnik, svete uspomene, Pi'jo XII, NE BEZ NADAH¬ 
NUĆA ODOZGO, svečano posvetio Prečistom Srcu 
Marijinu«. Pavao VI. tom je prigodom išao i dalje. Re¬ 
kao je i to. kako misli da je prikladno da na taj čin po¬ 
svete upozori, u tom trenutku, na poseban način i izvi¬ 
jestio je da je odlučio, posredstvom svoje posebne 
delegacije, uskoro poslati Zlatnu krunu fatimskom sve¬ 
tištu, koje 'je toliko drago ne samo plemenitom portu¬ 
galskom narodu nego i svim vjernicima katoličkog svi¬ 
jeta. 

Tako je Fatima doživjela veliko priznanje. 

Međutim, ostaje pitanje, je li posveta obavljena pre¬ 
ma zahtjevima kako je to Nebo tražilo, a Luoija zahtje¬ 
ve prenijela? 

Otac Joaquin A'lonso, uvaženi poznavalac fatimskih 
događaja, tvrdi kategorički: »S povijesnog i kritičkog 
gledišta, nije obavljena!« (Marie sous symbole du 
coeur, str. 55.) Za dokaz navodi Lucijinu izjavu koju je 
dala početkom 1943. Glasi ovako: »Dragi Bog pokazao 
mi je svoje zadovoljstvo nad izvršenim činom, iako nije 
izvršen u potpunosti prema njegovim željama, jer ga 
je obavio Papa i samo neki biskupi. Za uzvrat, obećaje 
da će uskoro završiti rat. O obraćenju Rusije za sada 
nema govora. Eh, da su španjolski biskupi računali s 
željama našega Gospodina 1 poduzeli ozbiljnu obnovu 
naroda i klera! Ako to ne učine, Rusija će biti ona ko¬ 
jom će ih Bog kazniti još jednom!« Otac Alonso do¬ 
daje, da je to isto Lucija rekla i u još nekim prigo¬ 
dama. 

Bila bi teška optužba reći da izmišlja. 

Ne manji stručnjak za fatimska pitanja, autor edi¬ 
cije ■Documentos« otac Antun Martins, u intervjuu 
što ga je dao reviji »Madre di Dio«, broj 4, travanj 1977, 
str. 10-11, izjavljuje slijedeće: »Uvjeren sam, da veći¬ 
na biskupa koja nije htjela odgovoriti na poziv Pija XII. 
i Pavla VI, da im se pridruže u posveti Rusije i svijeta 
Prečistom Srcu Marijinu, nije to učinila zato jer nije 
znala za fatimske dokumente.« Nije, dakle, ostvaren 
uvjet našega Gospodina: da Papa posveti Rusiju za¬ 
jedno sa svim biskupima svijeta! A to bi značilo da su 
zatajili mnogi biskupi. Za odaziv Papinu pozivu na molit¬ 
vu, pokoru i štovanje Prečrstog Srca Marijina, posvetu 
njemu, nije potrebna kritička fatimska dokumentacija 
nego svijest o strahotama grijeha, vjera u molitvu i 
pokoru i nada u Gospino milosrđe. A svega toga je, čini 
se, bilo premalo! 

Lucija piše ocu Goncalvesu 4. svibnja 1943. među 
ostalim ovo: »... Po nalogu biskupa iz Gurza morala 
sam priopćiti nadbiskupu ValladoMda malu poruku na¬ 
šega Gospodina biskupima u Španjolskoj i Portugalu. 
Dao Bog da poslušaju glas Gospodinov! Bog želi da 
se ovi ovdje u Španjolskoj sastanu i zauzmu za obnovu 
naroda, klera i redovnika, jer neki samostani i mnogi 
Članovi drugih ... razumijete? Želi da se kaže ljudima, 
kako se pokora koju on hoće, sastoji, prvenstveno, u 
žrtvi koju svatko mora sebi nametnuti, da savjesno 
ispuni svoje vlastite vjerske i materijalne obaveze. 
Obećao je u kratko vrijeme završiti rat, radi posvete 
koju se udostojao obaviti Sveti Otac. Budući da je bila 
nepotpuna, odgodio je obraćenje Rusije. Ako Španjol¬ 
ski biskupi ne odgovore njegovim željama, Rusija će 
još jednom biti bič kojim će ih Bog kazniti ...« 

VViMiam Thomas Walsh napisao je knjigu »Our Lady 
of Fatima«, New York, 1962. godine. On kaže, na 
stranici 221. spomenute knjige, da je u razgovoru s 
Lucijom, 15. srpnja 1946. čuo ovo: 

— Naša Gospođa želi da Papa i svi biskupi svijeta 
posvete Rusiju Prečistom Srcu Marijinu, u Jedan za to 
posebno određen dan. Ako se to izvrši, ona će obrati- 

ti Rusiju i bit će mir. Ako ne, zablude Rusije proširit 
će se među sve narode svijeta. 

— Znači li to, da će svi narodi, bez razlike, doći 
pod komunizam? — pitao je Walsh. 

— Da! — odgovorila je kratko. 

Zapanjujuće, ali u skladu s objavom iz 1917. godi¬ 
ne! A sadašnje vrijeme, odnosno prilike u svijetu, za¬ 
ista mogu biti nekakav dokaz! 

Za kasniji zaključak, prikladno je upozoriti da se 
ovdje ne radi samo o nekakvom izvanjskom činu pos¬ 
vete. Ono što Gospa traži za otklanjanje kazne jest 
molitva, pokora — istinsko obraćenje duša. To je uvjet 
da se ispune njezina obećanja. S time u svezi Lucija 
je pisala ocu Goncalvesu 1. prosinca 1940. među osta¬ 
ti m i ovo: 

»Vrlo mi se dopala Vaša ideja o ponovnoj posveti 
svih župa i biskupija Prečistom Srcu Marijinu. To je 
vrlo milo našemu Bogu i Nebeskoj Majci. Međutim, 
uza sve to. oni ostaju i tužni i nezadovoljni. Portugal, 
u većini, nije odgovorio na njihovu ljubav, često se ta 
Srca tuže na grešan život većine naroda, čak i onih 
koji sebe nazivaju praktičnim vjernicima. Ali se nada¬ 
sve tuže na mlak, ravnodušan i bezbrižan život većeg 
dijela klera, redovnika i redovnica. Malo je onih duša 
koje se žrtvuju u intimnoj ljubavi. Ova njihova povje¬ 
ravanja razdiru mi srce, jer se i ja nalazim među oni¬ 
ma koji nisu vjerni ...« 

Slično je pisala lisabonskom kardinalu, 10. siječ¬ 
nja 1941. godine: »Naš Gospodin je nezadovoljan i 
ogorčen radi grijeha svijeta i Portugala. Tuži se zbog 
neodaziva, zbog grešnog života naroda, a posebno zbog 
ravnodušnog i vrlo bezbrižnog života većine svećeni¬ 
ka, redovnika i redovnica ...« 

U svom trećem sjećanju, završenom 31. kolovoza 
1941, Lucija je napisala leirijskom biskupu: »Otvoreno 
kažem da molitva i pokora koju je obavio Portugal 
(misli na posvetu i zahvalu koju je portugalski Episko¬ 
pat obavio 1938. u Fatimi pri čemu je sudjelovalo pola 

milijuna hodočasnika) n'rje zadovoljila Božju pravdu, 
jer nije bilo pravog kajanja i popravka!« 

Odatle treba krenuti da se neke stvari razjasne! 

Dana 7. srpnja 1952. papa Pio XII. izdao je Apostol¬ 
sko pismo pod naslovom »Sacro vergente anno«. U 
njemu kaže da su neki biskupi, koji su poslali molbu da 
se istina o uznesenju Djevice proglasi dogmom Crkve, 
ujedno zamoli'li da se obavi posveta Rusije Prečistom 
Srcu Marijinu. »Ta nam se molba vrlo svidjela« — ka¬ 
že Papa. Zatim nastavlja: »... Kao što smo prije neko¬ 
liko godina posvetili i čitavu kršćansku obitelj Prečis¬ 
tom Srcu Božje Majke, tako sada na poseban način po¬ 
svećujemo njezinu Prečistom Srcu sve narode Rusi¬ 
je ...« Nakana je očita, ali, je li obavljena posveta 
prema zahtjevima Djevice? Luci ja je odgovorila da nije! 
Godine 1954, enciklikom »Ad Coel'i reginam«, Pio XII. 
je ustanovio blagdan Marije Kraljice koji se ima slavi¬ 
ti 31. svibnja. Tom je prigodom zatražio od svih bisku¬ 
pa da obnove posvetu Prečistom Srcu Marijinu, upravo 
nr. taj dan. Na žalost, to mnogi biskupi nisu učinili. 

Takvo je stanje do danas ... 

To je sažet odgovor na dva pitanja: Kako se poru¬ 
ka probijala u javnost i zašto su se neke objave doznale 
tek nakon što su se dogodile? Bit ću točniji! To zapra¬ 
vo nije odgovor nego opis zbivanja u kojemu bi, struč¬ 
nom analizom, trebalo pronaći odgovor, što pripada 
stručnjacima koji na tome rade. No, ipak mislim, da se 
i iz samog opisa odgovor može barem donekle naslu¬ 
titi. 


Gospina poruka, svaka riječ koju je u Fatimi izrekla, 
kako je to prenijela Lucija, donesena je u poglavlju 
»Posjeti i poruka Bijele Gospođe«. Poznato jest, da po¬ 
ruka nije objavljena u cijelosti. Javnost još uvijek ne 
zna sadržaj trećeg dijela fatimske tajne. 

Taj je dio, po nalogu Djevice, kako se javno izrazio 
kardinal Ottavlani, tadašnji prefekt Kongregacije za 
nauk vjere, 11. veljače 1967, pred probranim sfušatelj- 

stvom u dvorani »Antonianuma« u Rimu, Lucija napisa¬ 
la samo za Svetog Oca. Spis je napisala krajem 1943. 
godine, a dostavljen je leirijskom biskupu u lipnju 1944, 
s primjedbom da može biti objavljen, ako to Papa sma¬ 
tra korisnim, tek poslije 1960. godine. Zapitao sam Lu- 
ciju — nastavlja kardinal Ottaviani — zašto tek tada? 
Odgovorila je: »Tada će biti jasniji! — mas claro«! 
Spis je pisan portugalskim jezikom. 

Lucija je ovlastila leirijskog biskupa da i sam pro¬ 
čita spis, ako hoće. No, budući da je bio naslovljen na 
Svetog Oca, leirijski biskup, Iz poštovanja prema Pa¬ 
pi, nije ga htio pročitati. Kažu, da ga je kasnije Ivan 
XXIII. upoznao sa sadržajem spisa. 

Suvišno je *i spominjati da je tajanstveni spis tre¬ 
balo savršeno osigurati. Biskup ga je stavio u posebnu 
omotnicu, zapečatio i kasnije predao tadašnjem apos¬ 
tolskom nunciju u Portugalu, danas kardinalu Cento. 
On ga je, na zahtjev Kongregacije za nauk vjere, dos¬ 
tavio Kongeraciji u Rim, prije 1960 — kako se izrazio 
kardinal Ottaviani, a drugi preciziraju: 1957. godine! 
Kardinal Ottaviani odnio ga je osobno papi Ivanu XXIII. 
Kardinal kaže: »Papa razdere pečatnicu, otvori omotni¬ 
cu i počne čitati ... lako je tekst pisan portugalski, 
Ivan XXIII. je rekao da je sve razumio. Zatim on sam 
stavi spis u drugu omotnicu, zapečati ga i spremi u je¬ 
dan od onih arhiva koji su kao bunar, duboko, du¬ 
boko ... u mrak ... ii više ga nitko nije vidio.« 

Kardinal Ottaviani tako je govorio 11. veljače 1967, 
dakle ravno prije deset godina. Od toga se mnogo što 
izmijenilo. Spis nije do danas objavljen pa znatiželja 
trajno raste. Zašto ga ne objavljuju? Pogotovu, što bi 
ga sada, prema Lucijinim riječima, bilo lakše razum¬ 
jeti? Ili samo poštuju Lucijinu želju, da tajnu, po moguć¬ 
nosti, ne objave dok je ona živa? Sama njezina želja 
nije nikakav razlog da se o tajni šuti. 

Mnogi se ljute na tu igru skrivača pa radi nje odba¬ 
cuju I ostale činjenice idi ih barem ne smatraju ozbilj¬ 
nima. Ponašanje začuđuje to više, što je Crkva, na neki 
način, već priznala vjerodostojnost fatimskih, kao i 

lurdskih ukazanja. Čemu, dakle, šutnja? 0 tome se mo¬ 
tu samo nagađati, može se i ljutiti, ali je sve to 
beskoristan posao. 

Tko 'je znao i da li tko danas zna za neobjavljeni sa¬ 
držaj fatimske poruke? 

Znao je Ivan XXIII. Kardinal Ottaviani nije htio reći 
da ga je pročitao, ali je jasno da ga barem u suštini po¬ 
znaje, kako mu ga je, vjerojatno, ispričao Papa nakon 
što gaje u njegovoj prisutnosti pročitao. Kardinal Otta¬ 
viani, navedenog dana, zanosno je govorio: »Podignite 
svoje glave ... jer se pribMžuje vaš otkup!« — spase¬ 
nje. Lijepo! Taj navod Svetog pisma ima svoje uporiš¬ 
te i u fatimskoj objavi: »Moje će Srce napokon trijum¬ 
firati ... svijetu će biti poklonjeno razdoblje mira!« 
Je li to sav sadržaj neobjavljenog dijela tajne? Ako 
jest, zašto ga onda ne objave? Cl današnjem općem stra¬ 
hu svijeta, u potištenosti i neizvjesnosti, to bi bilo ne 
malo ohrabrenje. Piše ii tamo nešto, što će se dogoditi 
prije trijumfa? Trijumfi se slave nakon mnogo žrtava! 
Kako će doći do trijumfa? Pri svakom povijesnom pro¬ 
čišćavanju padaju žrtve, i to pretežno — nevine! Srž 
fatimske poruke, kako je poznamo, jest nada i trijumf, 
ali jest i prijetnja! Djevica govori o kazni! Jesu li sve 
kazne već prošle, strahote otekle? Ako gledamo odaziv 
na ono što je Gospa tražila i analiziramo uvjete, koje 
je postavila za otklanjanje kazne, a koji se nisu ostva¬ 
rili, onda nam se prikazuje najprije crna slika posli¬ 
je koje će bljesnuti tek ona u bojama. Ta je slutnja 
logični izvod na temelju uzroka i učinka. Ako je Fati- 
ma uistinu Gospin poziv katolicima da molitvom, po¬ 
korom, obraćenjem i posebnim štovanjem njezina Pre- 
čistog Srca spase svijet, onda je jasno da oni to, u do¬ 
voljnoj mjeri, nisu prihvatili. A to i Luoija tvrdi. 
Nije li neobjavljeni dio tajne s time u vezi? Nije li se 
Lucija, zapravo, donekle zaletjela, kad je Španjolskoj 
navijestila još jednu kaznu i to sa Istoka? Zašto je ma¬ 
la Jacinta imala viđenja o Papi, gledala ga u palači 
okruženoj mnoštvom koje je protiv njega izvikivalo po¬ 
grde i bacalo kamenje u njegove prozore? Zašto su se 
ta djeca neprestano žrtvovala za Svetog Oca? Zašto Lu- 

čija govori o bijednom duhovnom životu svećenika, re¬ 
dovnika i redovnica? Dakako, sva ta pitanja imaju svoj 
smisao samo onda, ako se priznaje nadnaravna real¬ 
nost fatimskih zbivanja i poruke! U protivnom su — 
besmislene priče! Ne govori li možda neobjavljeni dio 
tajne o nesporazumima i neredima unutar same Crkve? 
Ne bi ii ta slutnja mogla biti razlogom da se o tome šu¬ 
ti? Ako da, onda — s pravom! 

Tko još zna za sadržaj neobjavljenog dijela tajne? 
Neke revije donijele su navodnu izjavu monsinjora 
Capoville, nekadašnjeg tajnika Ivana XXIII, danas bis¬ 
kupa u Loretu. da je Pavao VI, na sam dan svoga izbora 
za Papu, zatražio da pročita neobjavljenu fatimsku taj¬ 
nu. Nisam uspio provjeriti, je li ta vijest točna ili nije. 
Međutim, mnogi tvrde da je to istina. Prema tome, da¬ 
nas za tajnu znadu: Pavao VI. i još uvijek živi kardinal 
Ottaviani. I nitko drugi! 

Međutim, u štampi su se pojavili izvještaji po ko¬ 
jima bi ta tajna bila provaljena. Najprije je o tome iz¬ 
vijestila revija »La Immaculada«, za siječanj-veljaču 
1959. godine. Navodno ju je otkrila sama Lucija, u raz¬ 
govoru s ocem Fuentesom, meksikanskim svećenikom, 
vicepostulatorom za kauze male Jacinte i Franje, i to 
22. svibnja 1958. godine. U tom izvještaju najpHje go¬ 
vori otac Fuentes kojemu je Sveti Otac dopustio raz¬ 
govor s Lucijom, a ona ga je. navedenog dana, primila 
vrlo neraspbložena. -Bila je vrlo mršava i potištena« 
— izvješćuje revija. A zatim je objavljen tekst koji se 
citira u navodnim znakovima. Jer >je proizvoljan i iz¬ 
mišljen, bilo bi ga suvišno i donositi. Kažem samo ovo: 
užasan je, apokaliptičan! 

Kasnije, točno 15. listopada 1963, objavila je revija 
»Neues Europa« iz Stuttgarta članak pod naslovom 
»Budućnost čovječanstva«. Potpisao ga je nel<i L. Ein- 
rich, koji kaže da je podatke crpio iz jednoga diplo¬ 
matskog dokumenta, što su ga Vatikanske vlasti (Pa¬ 
vao VI, 6. kolovoza 1963) poslale u VVashington, Lon¬ 
don I Moskvu, u svezi s naporom oko sporazuma o ra¬ 
zoružanju i atomskim pokusima. Tu da je otkriven sa- 

<lrža) neobjavljenog dijela fatimske tajne. Međutim, 
iko taj tekst čita, vidi odmah da je to izobličena, is¬ 
krivljena i pretjerana kupusarija proroštva iz »La Salle- 
tla«. Oni koji tom izvještaju pridaju vrijednost i auten¬ 
tičnost pozivaju se na činjenicu da to Vatikan nije ni¬ 
kada demantirao. Nitko to pisanje nije ozbiljno uzeo u 
obzir, a najmanje Vatikan. Osim toga, prezentacija tek¬ 
sta Je potpuno kriva, jer u njemu piše da -je to Gospa 
priopćila Luciji, i to samo njoj, odmah nakon čuda sa 
Suncem, 13. listopada 1917, što je upravo savršeno 
krivo. Uostalom, nije istina da Vatikan to nije deman¬ 
tirao. Kardinal Ottaviani, već spomenutog dana, javno 
;o rekao: »Svijetom kruže fatimske tajne koje se pri¬ 
pisuju Luciji. Ne vjerujte! Lucija nije govorila, Lucija 
je održala tajnu!« 

Sto se tiče oca Fuentesa, bilo je ovako: On je uis¬ 
tinu razgovarao s Lucljom u svojstvu postulatora, ali 
ne toga dana nego 26. prosinca 1957, a 22. svibnja 1958. 
držao -je predavanje u kući matici Sestara misionarki 
od svete krunice u Guadalupe. Autentični tekst toga 
predavanja sačuvao se na engleskom i španjolskom 
jeziku. Lucija se pri tom potužila da ni dobri ne haju za 
Gospinu poruku, da »đavao vodi odlučnu bitku s Djevi¬ 
com«, da pridobiva mnoge duše, čak i one koji su se 
posvetile Bogu. Govorila je i o kazni, da je došlo vrije¬ 
me kad se moramo odlučiti za Boga ili za vraga, da su 
posljednja sredstva spasa krunica i Prečisto Srce Ma¬ 
rijino. O navodnoj kataklizmi, koja će pogoditi svijet, 
nema nigdje govora. Biskupija u Coimbri požurila se da 
demantira objavljeni tekst u reviji »La Immaculada«, 
pripisavši ocu Fuentesu navode koje poriče, a to zato 
jer nije imala u-rukama originalni tekst Fuentesova pre¬ 
davanja. Tako je izbio spor između Fuentesa i bisku¬ 
pije u Coimbri. 

To je uglavnom sve što se može reći o neobjavlje¬ 
nom dijelu fatimske poruke. 


Jesu -H umrla stara uvjerenja? Ako nisu, onda tre¬ 
ba istaknuti tri misli. 

Prva: Sržna poruka Fatime jest poziv upućen vjer¬ 
nicima, katolicima, na molitvu, pokoru i obraćenje. Go¬ 
spa polazi od konstatacije da je naš Gospodin i previ¬ 
še izvrijeđan, da se grijesi sve više gomilaju. A grijeh 
rastače ljubav i mir. K tome, izaziva individualnu i ko¬ 
lektivnu kaznu. Bog je nagraditelj, ali i kaznitelj. Da se 
spasi mir, a otkloni Božja kazna, nužno je obraćenje, 
povratak Bogu, a to se postizava molitvom i pokorom. 
Tako se također daje i zadovoljština Bogu za izdaje i 
prezir. Ako ima Bog, njemu ne može biti svejedno što 
se u svijetu događa i kako se ljudi ponašaju! 

Polazeći od tog temeljnog ishodišta katoličke nauke 
o spasenju, Djevica u Fatimi upućuje poziv vjernicima 
na pokoru i obraćenje. Ističe i uvodi pobožnost prema 
svome Prečistom Srcu, simbolu dobrote i milosrđa, a 
to sve dokazuje koliko je svjesna svoje majčinske ulo¬ 
ge. Mi je ne zovemo majkom iz počasti nego stvarnom 
majkom našega spasenja. 

Druga: Treba se prisjetiti istine da su naša ovoze- 
mna stradanja, individualna, društvena i nacionalna, 
često puta posljedica naših grijeha, moraflne izopače- 
nosti. Ta je svijest o krivnj'i i kazni neobično snažna u 
Svetom pismu. Naglašuje je i Djevica. Na Luoijine 
molbe da ozdravi bolesnika, Gospa odgovara: »Neka se 
najprije obrati, pa će ozdraviti!« Zar nas to ne pod¬ 
sjeća na Isusovu opomenu ozdravljenom bolesniku: 
»Idi i ne griješi više, da ti se ne bi još nešto gore do¬ 
godilo!« A za ratove, glad i progonstvo rekla je da su 
kazna za izdaju Boga i njegovih zakona. Čini se, da 
se ta istina u nama prilično uspavala. Gospa nas je 
došla razbuditi! 

Treća: Posredovanjem pravednih, spašavaju se i 
grešnici. Zločine Sodome Bog je bio pripravan oprostiti 
za ljubav desetorice vjernih! Molitva i žrtva, ljubav i 
vjernost nekolicine sposobna je ublažiti Božju pravdu i 
izazvati milosrđe i prema onima koji ga nisu vrijedni. 
Djevica jasno kaže da mnoge duše propadaju, jer se za 
njih nitko ne žrtvuje'i ne moli. A mališanima je preporu¬ 
čila da svaki dan mole krunicu, kako bi izmoliii mir svi¬ 
jetu i pospješili svršetak rata. Mir se, dakle, može iz- 

moliti, pokorom se mogu izbjeći katastrofe, a obraće¬ 
njem uspostaviti ljubav i povjerenje među ljudima. A 
ml, današnji vjernici, to smo temeljito zanemarili, ako 
nismo zaboravili ili čak prestali biti u to uvjereni. 

Fatima je pokušaj otriježnjavanja u početku stolje¬ 
ća, koje će se opiti vlastitim dostignućima, materijal¬ 
nim razvojem i do sada neviđenom praktičnom i teoret¬ 
skom bezbožnošću. U tom je smislu, već 1917, Djevica 
upozorila na Rusiju kao nosioca službenog ateizma. 

Što je rekla? Ukratko: »... Ako ljudi prihvate ono 
što ću reći, mnoge će se duše spasiti i bit će mir ... 
Ali, ako ne prestanu vrijeđati Boga, za pontifikata Pija 
XI, počet će drugi rat, još gori. Kad budete vidjeli noć 
obasjanu nepoznatom svjetlošću, znajte da je to veli¬ 
ki znak što vam ga Bog šalje, znak da će kazniti svijet 
zbog njegovih z'lodje'la i to ratom, glađu i progonstvom 
Crkve i Svetog Oca. Da to spriječim, doći ću tražiti po¬ 
svetu Rusije mome Prećistom Srcu ... Ako ljudi pri¬ 
hvate moje zahtjeve, Rusija će se obratiti i bit će mir. 
Ako ne, ona će proširiti zablude po svijetu, koje će iza¬ 
zvati ratove i progonstvo Crkve ... Sveti Otac pos¬ 
vetit će mi Rusiju koja će se obratiti pa će svijetu biti 
poklonjeno jedno razdoblje mira ... 

Ovdje je sasvim prikladno upozoriti na ono što je 
veliki Sdlovjev pisao već 1889. u knjizi »Rusija i Uni¬ 
verzalna Crkva«. On piše: »Ima već četrdeset do pe¬ 
deset godma, kako ruski patrioti ponavljaju, u raznim 
tonovima, nepromjenljivu rečenicu: Rusija je velika, 
ona ima ispuniti uzvišenu misiju u svijetu. Ali koju i 
kakvu?« Prema Solovjevu, misija jedne nacije ne sas¬ 
toji se u onome što ona o sebi misli nego u onome 
što joj je Bog odredio od vječnosti! Po njemu se po¬ 
vijesno poslanstvo Rusije sastoji u tome da Crkvi pru¬ 
ži političku moć kojom će onda Crkva obnoviti i spa¬ 
siti Evropu i svijet. 

Nije li ovaj veliki mislilac i istodobno i veliki vjer¬ 
nik bio u tom trenutku i veliki prorok, koliko god se to 
još uvijek činilo nezamislivim? Usuđujem se reći da 
se ta misao uklapa u fatimsku objavu. 

Gospa govori o budućoj ulozi Rusije djeci koja su 
za Rusiju tada prvi put ćula, u trenutku kad se Rusija 
grči i raspada vojnički i politički. Zapadni kratkovidni 
političari zadovoljno trljaju ruke i glasno izvikuju ka¬ 
ko 'je zauvijek odzvonilo ruskom imperijalizmu. Majka 
Božja, koja ne vodi nikakvu politiku, ali vidi događaje 
unaprijed, upravo u tom trenutku, u mjesecu kad Lenjin 
u Petrogradu pretvara ulične demonstracije u revolu¬ 
cionarnu armiju, u srpnju, govori o sudbonosnoj ulozi 
Rusije u budućem svijetu. O njoj će ovisiti rat ili mir. 
Postat će snaga s utjecajem po čitavu svijetu. Pri tom 
je za nju važno samo jedno: da spriječi uspostavu služ¬ 
benog ateizma, da ta odlučujuća svjetska sila službeno 
prihvati Božje zakone. U protivnom, gomilat će se još 
veći grijesi, a s njima još strašnij'i užasi, nemiri, neredi 
i ratovi po čitavu svijetu. Da to spriječi, Gospa nije do¬ 
šla huškati na rat, organizirati križarske pohode, ok¬ 
rivljavati samo jednu stranu kao što to čine zaslijep¬ 
ljeni zapadni političari. Ako je govor o krivnji, Rusija 
je kaznitelj onih koji su više krivi! Ona je sredstvo kaz¬ 
ne u Božjim rukama! Hoće li kršćanski svijet biti kaž¬ 
njen, to o njemu ovisi. Ako vjernici prihvate njezine 
zahtjeve, »Rusija će se obratiti i bit će mrr!« To su 
Gospine riječi. A zahtjevi su: ne oružana borba, ne 
ekonomska blokada nego molitva, pokora i obraćenje! 
Povratak Bogu onih koji o sebi drže da su Božji! Na te¬ 
melju njihovih pokorničkih zasluga, Gospa će preob¬ 
likovati mišljenje ! duše onih koji stvaraju veliku i moć¬ 
nu Rusiju. Tako će se najednom naći zagrljeni, u na¬ 
ručju istog Oca, prožeti istim mišljenjem i vjerovanjem, 
ljubavlju koja sjedinjuje, a ne mržnjom koja razdvaja i 
ubija. A onda je osiguran i red i mir, 'izbjegnuta kata¬ 
klizma svijeta. 

Što se, međutim, dogodilo? Gospina poruka pro¬ 
bijala se teško i sporo, zbog sumnjičenja vjernika! I 
oni koji su za nju saznali, nisu je prihvatili, među nji¬ 
ma i mnogi biskupi. Čak ni onda, kad je Papa pokleknuo 
pred Fatimom. I farizeji su tražili sigurna čuda, mo¬ 
lili Krista da im do kraja raščisti svoju poruku i 

prezentira jasno svoju osobu. Odgovorio je: »Tko je 
od Boga, taj sluša Božju riječ, vi je ne čujete, jer 
niste od Bogal« Tražili su čudo, a nisu vidjeli da je 
on najveće čudo koje sebe dokazuje! Svetost umrlih 
pastirčića najveći je dokaz Fatime! To nije bilo malo, 
da se nad njihovom porukom vjerni zamisle. Bog se 
više sluti srcem nego što ga 'je moguće dokazati 
razumom. I kad smo sigurni, često nam nedostaju 
znanstveni dokazi! Zato bistri Francuzi polažu mno¬ 
go na »inteHigence de coeur« — inteligenciju srca, 
a kad nešto nauče napamet, kažu da su je prihva¬ 
tili »par coeur« — utisli u srce! Ima u tome i pri¬ 
vidnog protuslovlja, ali više istinske istine. 

Neki su sažalno površno shvatili da je za obra¬ 
ćenje Rusije dovoljna Papina posveta. Ako ona do 
danas nije izvedena, ontološki razlog jest u tome, 
što nisu ostvareni Gospini uvjeti o pokori i obraće¬ 
nju. Da se to dogodilo, bila bi i posveta izvršena. 
Sve Što je učinjeno, malo je i nepotpuno. Nije bilo 
•pravog obraćenja«, rekla je Lucija pozivajući se na 
izjavu našega Gospodina. A tu je izjavu najlakše 
provjeriti. Zatajila je religiozna savjest kršćanstva. 
Prema tome, tko -je najviše kriv i odgovoran za sa¬ 
dašnju situaciju u svijetu? Oni koji se pozivaju na 
Boga, a nisu ga poslušati, otkazali sudjelovanje kad 
je najviše bilo potrebno. Ja. ti, mi, vi, oni ... 

Oni koji prigovaraju da je poriika kasno stigla, a 
za proroštva se saznalo kad se sve odigralo, što sada 
rade, kad za poruku znaju? Ono isto što su radili i 
oni koji su za poruke saznali prije rata — ništa! 
Niti im vjeruju niti što čine. A jasnije je od sunca 
da se ta proroštva odnose i na vrijeme koje dolazi, 
kao i na ovo sadašnje. Zahtijevamo kritičku obradu 
fatimških Zbivanja, da bismo se mogli na nešto od¬ 
lučiti. To mi zvuči kao ona: »Siđi ti s križa, pa ćemo 
ti vjerovati!« Isus je razapet na svim raskršćima o- 
voga svijeta, u svim srcima, a mi nemamo ni pamet 
jednog lupeža, da mu u posljednjem trenutku života 
otmemo Raj. Apostoli, zbunjeni i prestrašeni, muđru- 

ju što se to događa, nije li to sve zapravo ibila go¬ 
lema varka, samo nekoliko žena i jedan muškarac, 
sveti Ivan, plaču podno križa i ne gube nade, ujedi¬ 
njeni u molitvi s njime: »Oprosti im, Bože, jer ne 
znaju što čine!« 

Nikada nije kasno, osim za one koji to uporno 
ne žele! 

Ali ne radi se samo o nemaru. Evely u knjizi 
»Evanđelje bez mitova«, Pariš, 1970, među ostalim 
piše ovo: »Da govorimo o Fatimi? Djevica se već 
umorila zadržavajući ruku Krista osvetnika! A ja či¬ 
tam u jednoj poruci iz Paray-‘le-Monial. da je samo 
Krist onaj koji nas brani od Očeva bijesa! Kakva 
kula od karata! Lucija se više puta grdno prevarila u 
svojim predskazanjima. Tvrdila je da će rat završiti 
13. listopada 1917. Ona sebe pravi smiješnom svojim 
zakašnjelim proroštvima. Uostalom, pronašla je ge¬ 
nijalno sredstvo da spasi svijet: posvetu Rusije Pre- 
čistom Srcu Marijinu! Što se to Rusa tiče, ako ih 
mi posvećujemo protiv njihove volje!? Ta pobožnost. 
puna obećanja i prijetnja, tipično 'je poganska i na¬ 
lazimo je u svim sektama. Može se raspravljati, ima 
•li smisla da to Crkva zabranjuje, kad je kršćanstvo 
dugo vremena živjelo na poganskom đubrištu ... 
Ono što je u Lourdesu autentično, nisu pozivi na 
čuda, to je molitveno ozračje, vjera I pobožnost, ko¬ 
ja se tamo ostvaruje.« 

Autor ovog pamfleta ne poznaje ni poruku ni po¬ 
vijest Fatime. A francuski Episkopat, iako poznat kao 
napredan, uputio je toj knjizi oštre zamjerke. 

Djevica je kategorički izjavila u Fatimi da će obra¬ 
titi Rusiju. Ali, čini se, da će upravo Rusi urazumiti 
one koji se tome smiju i onako pišu. Kaznitelji su 
dovoljno moćni da ražbiju i najtvrđe glave. 

Na kraju, još tri misli: 

— Rusija i svi njezini prijatelji ne bi se smjeli 
ljutiti na Gospu, jer je ona davni navjestilac njezi¬ 
ne moći, razvoja i snage. 

— Rusija je sredstvo u Božjim rukama. Ima za¬ 
daću da kazni izdaju ljubavi i pravde katoličkog svi- 
|ota, posebno Evrope. 

— Za uslugu će je Gospa nagraditi obraćenjem, 
Sto će još više povećati njezinu ulogu i moć u svi¬ 
jetu. Za te izjave morali 'bi -joj podići kip na vrhu 
Kremlja. Ja sam toliko lud da u to vjerujem. Jer vje¬ 
rujem u neiscrpive snage ruske duhovnosti i odano¬ 
sti Gospi. 

Ništa ne znači što je protuvjerska revija »Znanost 
i vjera-, 1967. godine donijela članak pod naslovom 
•Tragikomedija u četiri čina« u kojemu izruguje Fa- 
timu. Takvi su članci uvijek — propaganda. 

* * * 


Fatimskim upitnicima pripada i čudo sa Suncem 
koje su novinari nazvali »Ples Sunca-. 

Budući da se o najavljenom čudu sa Suncem go¬ 
vorilo i pisalo, privatno i javno po čitavom Portuga¬ 
lu, vijest je privukla i mnoge znatiželjnike koji ne bi 
bili došli iz vjerskih pobuda. To se posebno odnosi 
na štampu pa su se 13. listopada 1917. zaputili u 
Fatimu i novinari, željni senzacija, od kojih ti ljudi 
žive. Ne treba zaboraviti da uz skromni vjerski ti¬ 
sak u to doba u Portugalu kraljuje ne samo liberalna 
nego izričito protuvjerska štampa koju podržavaju vla¬ 
da i ateistička inteligencija. 

Najuplivniji i najrašireniji portugalski dnevnik »O 
Seculo« bio je na čelu protuvjerske borbe. Najbolje 
uređivan, s najboljom garniturom novinarskih pera. 
Kakvo je zanimanje pobudila Fatima, vidi se iz toga 
što je sam direktor i glavni urednik preuzeo toga 
dana Plogu dopisnika, a što je jedva običaj u naj¬ 
većim političkim događajima. Tako se toga dana na¬ 
šao u Fatimi i gospodin Avelino d'Almeida, poznat 
slobodni mislilac i član masonske lože, koji je više 
nego u svom listu, gotovo u svakom broju revije »Lan¬ 
terna«, pisao protiv Grkve i svećenstva. Uz njega 
iu se tada tamo našli i dopisnici protuvjerskih listo- 

va »Diaro de Noticias«, »Portugal« i »Capital«. Opća 
karakteristika izvještaja, kako to redovito biva na 
svim velikim skupovima, jest da se znatno razilaze 
u oojeni broja prisutnog mnoštva. »0 Sšculo« piše 
da 'je bilo 30 do 40 tisuća prisutnih. »Diaro de No¬ 
ticias«, u izvještaju od 15. ‘listopada te godine, spa¬ 
šava se od pogreške (ili istine?) pa kaže da ih je 
bilo »na tisuće i tisuće«. Neopredijeljeni »Primeiro 
de Janeiro« govori o petnaestak tisuća. Dr d’Almeida 
Garrett, sveučilišni profesor iz Coimbre, tvrdi da se 
sabralo mnoštvo od oko 100.000 ljudi. Oni koji žele 
biti umjereni govore o 60 do 70 tisuća prisutnih. Broj 
nije moguće utvrditi, a nije ni važno, važnije je znati 
da ti 'ljudi nisu bili slijepi. 

Gospodin glavni urednik »O Secula« napisao je 
u svom -listu dva izvještaja. Prvi je objavio već 13. 
listopada, istoga dana, pod naslovom: »Ukazanja u 
Fatimi — sama nadnaravnost!« Drugi je tiskan 15. 
listopada a naslovljen -je ovafko: »Zapanjujući doga¬ 
đaj — Ples Sunca u puno podne u Fatimi«. Čovjek 
je bio nevjernik, ali izvjestitelj koji poštuje novinar¬ 
sku etiku. Opisao je činjenicu koju je gledao vlasti¬ 
tim očima. Radi toga ga je kasnije žestoko napao 
masonski »Libero pensiero«. Evo, što o tome, među 
ostalim, piše: 

»Prisustvovao sam nedoživljenom prizoru, posve 
nevjerojatnom za one koji nisu bili svjedoci događaja. 
S uzvisine iznad ceste, preplavljene kolima, a po 
kojoj se raštrkalo oko dvjesta ‘ljudi koji se nisu htjeli 
utopiti u blatu, promatrao sam golemo mnoštvo, okre¬ 
nuto prema Suncu, koje je brlo zastrto laganim obla¬ 
kom, točno u podne. Sunce je izgledalo kao golema 
srebrna 'lopta. Bi'lo ga je moguće promatrati bez po¬ 
teškoće, nije zasljepljivalo, nije peklo. Nazvao bih 
to Sunčanom pomrčinom. Najednom se prolomi uzvik 
naroda: Čudo, čudo! Zatim zaprepašteno zrenje mno¬ 
štva, koje nas je sposobno vratiti u biblijska vreme¬ 
na! Svi otkrivenih glava, oči pune užasa zure u pla¬ 
vetnilo neba. Sunce se zatresilo pa počelo izvoditi 

vratolomnu vrtnju, nikada viđenu, protiv svih kozmič¬ 
kih zakona. Sunce je plesalo, prema doslovnom izra¬ 
žavanju seljaka.« 

Tako gospodin Avelino d’Almeida, prisutni svje¬ 
dok, potpisani izvjestitelj. 

A sada, eto. što piše dr Garrett, sveučilišni pro¬ 
fesor iz Coimbre, također prisutni svjedok. 

»lako se Sunce moglo gledati bez ikakve teškoće, 
ono nije imalo nikakvu sličnost sa Mjesecom u ve¬ 
droj noći Njegov sedefasti disk munjevito se okre¬ 
tao. To nije bi'lo drhtanje zvijezde u dubini neba. ono 
se stvarno okretalo oko sebe i to nepojmljivom br¬ 
zinom. 

Najednom se prolomi krik mnoštva, tjeskoban i 
užasan. U toj divljoj vrtnji, Sunce se najednom ot- 
kinulo sa svoda, plameno-crvene boje, i pojurilo pre¬ 
ma Zemlji tako da je izgledalo da će nas sve zgnječiti 
svojom užarenom masom. To je bio trenutak užasa.« 

To je izvod iz opširnog izvještaja što ga je dr 
Garrett napisao dva mjeseca nakon događaja. 

Leirijski biskup, u svojoj pastoralnoj poslanici o 
štovanju fatimske Gospe, izražava se o tom događaju 
ovako: 

»Taj fenomen potvrdili su ljudi najrazličitijih dru¬ 
štvenih slojeva, vjernici i nevjernici, dopisnici mno¬ 
gih portugalskih listova i osobe koje su bile na kilo¬ 
metre udaljene od mjesta događanja, što najbolje 
isključuje kolektivnu opsjenu.« 

Jedan od onih koji je događaj opisao a nije toga 
dana bio u Cova da Iria jest Ignacije Lovro Pereira, 
svećenik, misionar u Indiji, a učinio je to u pismu 
biskupu u Meliaporu, Antunu Teixra, četrnaest godi¬ 
na nakon što se dogodio. Piše: 

»Prošlo je već četrnaest godina od toga doga¬ 
đaja, ali ja ga se živo sjećam jer mi se duboko usje¬ 
kao u pamćenje čudesan prizor što sam ga motrio 

13. listopada 1917. godine. Tada sam imao devet go¬ 
dina i posjećivao pučku školu u mom malom mjestu, 
koje se šćućurilo na usamljenom brežuljku nasuprot 
Fatimi, udaljenom od nje oko šest milja. Bilo je oko 
podne, a bili smo u razredu. Najednom su nas pre¬ 
strašili uzvici nekih muškaraca i žena koji su prola¬ 
zili cestom uz školu. Učiteljica, dobra i pobožna dje¬ 
vojka, ali vrlo plaha i strašljiva, prva je istrčala na 
ulicu i, dakako, nije mogla spriječiti da to isto i mi 
učinimo. čim sam izletio, zapazih ljude kako viču, 
plaču, zazivl'ju, pokazujući prstom prema Suncu. Uči¬ 
teljica ih je pokušala nešto pitati, ali je nitko nije 
slušao ni odgovarao. Bilo je čudo sa Suncem koje 
se izvrsno vidjelo sa mojega brijega. 

Priznajem, da ne mogu opisati što sam vidio i 
osjećao toga trenutka. Gledao sam uporno u Sunce 
koje mi <je izgledalo blijedo i nije mi zaslijepljivalo 
oči. Cini'lo se kao golemi snježni disk koji se oko 
sebe okretao. Zatim strelovito, u trenu, pojurilo pre¬ 
ma dolje, u krivudavoj liniji, kao da će se srušiti na 
Zemlju. Užasno prestrašen, pojurio sam među ljude. 
Svi su plakali očekujući svršetak svijeta. 

Uz nas je stajao čovjek za kojega smo znali da 
je nevjernik. Toga jutra čuli smo kako je izrugivao svi¬ 
jet koji je prolazio za Fatimu i izvikivao: Jadni ljudi, 
koji se toliko trude da bi vidjeli neku djevojčicu! 
Sjećam se da sam upravo njega promatrao. Stajao 
je prikovan, izbezumljen, raširenih očiju uprtih u 
Sunce. Zatim je počeo drhtati od glave do pete, a 
onda — raširivši ruke prema nebu — pao na koljena, 
u blato, i vikao: Naša Gospo, naša Gospo! Samo to. 
Narod je i dalje vikao -i kajao se. A onda smo se svi 
zaputili prema kapelici u selu u koju, dakako, nismo 
mogli stati. 

Za čitavo to vrijeme predmeti oko nas blještili su 
u najrazličitijim bojama. Neki su bili plavi, drugi žu¬ 
ti, treći crveni, ljubičasti ... Strah je bio neopisiv. 
Nakon desetak minuta sve se smirilo. Kad je narod 
vidio da je opasnost prošla, zaurlao je od radosti. 
Vikali su: Čudo! Čudo! Hvala ti, blažena Gospo!« 

To je pismo objavljeno u »Catholic Register«, u 
srpnju 1931, a prenijela ga je i revija »Our Lady of 
Fatlma« u broju 7, 1934. Kasnije je tiskano u mno¬ 
gim publikacijama. 

Uz ovaj izvještaj postoji i izvješće starijeg brata 
Ignacija Pereire, koj'i je s nekim mještanima bio u- 
daljen od Fatime osamnaest kilometara. Ali, dosta 
s navodima! 

Postoji li objašnjenje? Ja ga ne znam! Znam, me¬ 
đutim, da nije nikakvo objašnjenje kad netko zaključu¬ 
je: Kolektivna opsjena! To je kratko, površno, jefti¬ 
no i protuslovno. Niti su ti ljudi bili duševni bolesnici 
niti Lucija fenomenalan čarobnjak. A halucinacija se 
nije mogla prenijeti 18 kilometara daleko od mjesta 
događanja! 

Nefci navode da je čudo bilo davno prije najavlje¬ 
no pa se u ljudima stvorila psihoza iščekivanja, što 
je dovelo do događaja. Ne, to ne rješava problem! 
To vide i oni koji se ne pozivlju na Boga i njegovu 
svemoć pa traže uvijek nova razjašnjenja. Tako se 
lani, 1976, u Francuskoj pojavila knjiga pod naslovom 
-La nouvelle vague des soucoupes volantes«, koju 
je napisao novinar Jean-Claude Bourret, a obrađuje 
pojavu neidentificiranih predmeta, letećih tanjura. U 
njoj se taj gospodin očešao i o Fatimu pa tumači do¬ 
gađaj sa Suncem pojavom dvaju neidentificiranih ti¬ 
jela. Time je odbačeno tumačenje halucinacijom, ko¬ 
lektivnom opsjenom. Zanimljiva je ta igra Božjih pro¬ 
tivnika. Oni uvijek donose »neoborive« dokaze koje 
s vremenom sami odbacuju. 

Gospa je najavila čudo tri mjeseca prije događaja 
s nakanom da bi Ijucfi povjerovali. U suštini, nisu po¬ 
vjerovali ni nevjerni ni vjerni. No. međutim, događaj 
nitko ne niječe, iako taj neobični fenomen nije re¬ 
gistrirao ni jedan astronomski opservatorij na svije¬ 
tu. Prema tome, nema znanstvenog dokaza! Snaga 
događaja jest u njegovoj simbolici! »Ima, moj Hora- 
crje, stvari na nebu i na zemlji koje naš razum ne 
može dohvatiti« — kaže Shakespeare u svom Hamle- 

tu. Ne možemo protumačiti ni to, kako je mokra odje¬ 
ća na ljudima najednom postala suhom. Ni to, kako 
na odjeći onih koji su popadali na mokru zemlju, 
nije bilo blata. A ipak, svjedoci tvrde da je bilo tako. 
A zemlja je bila blatna i na njoj su klečali ljudi ... 

Šteta, što prizor toga dana nitko nije fotografirao. 
Kako to protumačiti? Je 'li pojava bila tako zaprepaš- 
ćujuća, da je skamenila ljude? I novinare? 

Još nešto! Postoje svjedočanstva da se ovo čudo 
sa Suncem dagađalo i u vrijeme nekih kasnijih ho¬ 
dočašća, ali — da se tako izrazim — u blažem obli¬ 
ku. Tako navode događaj koji se zbio 13. svibnja 
1921, oko dva sata prije zalaska Sunca. O tome posto¬ 
je četiri fotografske snimke, koje je reproducirao 
Visconte de Montelo, pseudonim kanonika M. Nunes 
Formigao, u svojoj knjizi »As grandes Maravilhas de 
Fatima«. Jednu od njih donio je 18. studenog 1951. 
i vatikanski »L’Osservatore Romano«. U vezi s tim 
slikama pisao je dr. Formigao: »Ja sam prisustvovao 
prizoru vrtnje Sunca 13. listopada 1917. Kada sam 
vidio te fotografije, bilo mi je jasno da se radi o 
sličnoj pojavi, iako snimke ne pokazuju sve pojedi¬ 
nosti prizora iz 1917. godine. Da je, na sreću, netko 
tada snimio prizor, bilo bi vidljivo da se radi o jedna¬ 
kom događaju što ga prikazuju ove kasnije snimke.« 

Budući da su te fotografije bile objavljene bez 
preciznog potpisa, javnost koja ih je vidjela, smatra¬ 
la ih je slikama od 13. listopada 1917, a upravo je 
tako potpisao svoju reprodukciju »L’Osservatore Ro¬ 
mano«, koji je tako doveden u zabludu, što se tom 
listu nije dogodilo samo tada. 


U fatimskom događanju ima još jedan upitnik 
na koji nitko ne upozorava. Dakako, i ovaj bez odgo¬ 
vora, ali — čini mi se — ne bez značenja. Glasi ova¬ 
ko: Zašto su fatimski pastirčići toliko žalili Papu I 
molili za njega? 

Za nj su ta djeca saznala tek nakon prvih Gospi¬ 
nih ukazanja, kad su ih dvojica svećenika došla ispi¬ 
tivati pa ih molila da se i Pape sjećaju u svojim 
molitvama. Tada su im rekli tko je Papa. Ta su se 
djeca istoga časa zagrijala za Papu. Posebno mala 
Jacinta koja je od tada, pri svakoj svojoj molitvi, 
molila za Svetog Oca. Poslije izmoljene krunice, ne¬ 
izostavno je dodavala tri Zdravomarije za Papu. Lu- 
dja piše, da je Jacinta često ponavljala: »Kako bih 
rado vidjela Svetog Oca! Tu dolazi toliko svijeta, a 
on nikada!« 

Čista znatiželja? Nije. Radoznalost želi, ali niti 
moli niti se žrtvuje. 

Ne zamjerite, što ću — ilustracije radi — na¬ 
vesti svoj osobni doživljaj. Moja je majka svakoga 
|utra, pospremajući kuću, naglas molila i, neizostav¬ 
no, tri Očenaša za Svetog Oca Papu. Otac je dru¬ 
gačije mislio pa bi joj dobacio: »Što moliš za onoga 
kome je dobro, moli za one koji nemaju kruha?!« 
Kao osmogodišnje dijete priklonio sam se očevu miš¬ 
ljenju. Ali, 'kad sam kasnije, kao student, nasred No¬ 
vog Sada čuo izvikivati neku ženu: »Ja bih Papu da 
koljem!« — iznenada se sjetih molitava moje majke. 
Papu bi, dakle, klali i oni koji su jedva za njega čuli, 
koji ga uopće ne poznćyu. a ni on njih! Što to znači? 
Od tada se češće sjetim velikog Jadnika u svojim 
još jadnijim molitvama. 

Ne krije li se ovdje malo tumačenje Jacintine 
ljubavi do Svetog Oca? Jer, bilo to nekome pravo 
i jasno Ili ne, on je predstavnik Isusa Krista na zem¬ 
lji. A to za nas vjernike nije malo ... 

Pohod Pavla VI. Fatimi 1967. godine, ne znači li 
možda nesvjesnu zahvalnost Pape maloj, dragoj Ja- 
cinti? 

Bilo je to kod famoznog bunara Lucijinlh rodite¬ 
lja. Lucija i Franjo otišli su tražiti divlji med, a Ja¬ 
cinta je ostala sama, sjedeći na kamenim pločama. 
Poslije kratkog vremena, Jacinta pozove Luclju pa je 
zapita: 

— Zar nisi vidjela Svetog Oca? 

— Ne. 

— Ja ne znam kako se to dogodilo. Vidjela sam 
Svetog Oca u nekoj velikoj palači kako kleči uz stol, 
drži glavu među rukama i plače. Vani, oko palače, 
bilo je mnogo naroda. Neki su prema njemu bacali 
kamenje, neki ga psovali i izgovarali besramne riječi. 
Jadni Sveti Otac! Moramo mnogo moMti za njega! 

Prije smrti Jaointa je, među ostalim, rekla i ovo 
svojoj kumi: »Neposiluh svećenika i redovnika svo¬ 
jim poglavarima j Svetom Ocu vrlo žalosti našega 
Gospodina.« 

Kroz svu fatimsku poruku provlači se trajan pri¬ 
pjev, kako će Sveti Otac mnogo trpjeti. 

Ne krije li se nešto o tome 'i u trećem, neobjav¬ 
ljenom dijelu fatimske tajne? 

I sami upitnici, ako su na mjestu, mogu nešto 
kazati! 

A već spomenuta mističarka Aleksandrina Marija 
da Costa, iz Baltasara kraj Porta, stalno je ponavlja¬ 
la: »Molitva, pokora, poslušnost Svetom Ocu, pokor¬ 
nost Crkvi!« I neobično i zanimljivo! 

FATIMA I PAPE 


Fatimski događaji zbivali su se u vrijeme ponti- 
fikata Benedikta XV. Za vladanja Pija XI. poruka se 
mučno probija u svijet. Zanimljivo jest, da je 
-I.’ Osservatore Romano« prvi put o Fatimi nešto na¬ 
pisao tek 1928. godine. Pio XI. progovorio je nešto o 
njoj u Apostolskom pismu »Ex officiosis litteris« 1934. 
godine. Napisao je ovo: »Presveta Djevica, Božja 
Majka, udostojala se, u ovo najnovije vrijeme, obda¬ 
riti Portugal izvanrednim dobročinstvima.« Kako je 
već rečeno, potvrdio je primitak biskupova pisma 8. 
travnja 1937, ali se na njega nije ni osvrnuo. Iz Portu¬ 
gala je primio dva zahtjeva o posveti svijeta Prečis- 
tom Srcu Marijinu, čini se, da je on sebi izmolio 
smrt pa mu je uspjelo umaći svim zahtjevima i uža¬ 
sima koji su uskoro počeli. Sve što je slijedilo, 
morao je uzeti na sebe Pio XII. 

Različite koincidencije ne moraju značiti ništa, 
ali ih je zanimljivo navesti. Eugenio Pacceli, kasnije 
Pio XII, posvećen je za biskupa u Sikstinskoj kapeli 
točno u podne istoga dana, kad se Djevica prvi put 
ukazala u Fatimi, 13. svibnja 1917. Marija Aleksan- 
drovna toga dana poučavala je djecu vjeronauk u jed¬ 
noj crkvi u Moskvi. Najednom je u crkvu provalio 
odred vojnika na konjima, porušio oltar i kipove, ras¬ 
tjerao djecu, a kažu, da ih je pri tom i nekoliko po¬ 
ginulo! Koincidencija, da, ali zanimljiv događaj! Dje¬ 
vica toga dana traži od djece molitvu i žrtvu za obra¬ 
ćenje grešnrka ... 

Pija XII. obavještavali su o Fatimi biskupi i sve¬ 
ćenici. Napokon je dobio pismo od sestre Lucije, u 
prosincu 1940. Šutio je, nije se izjašnjavao. A onda, 
najednom, posve neočekivano, 31. listopada 1942, u 
povodu završnih svečanosti u lisabonskoj katedrali, 
posvetio je svijet Prečistom Srcu Marijinu, uz poseb¬ 
no očitu aluziju na Rusiju. Dok je pred mikrofonima 
čitao poruku i posvetu, uz njega se nalazio monsinjor 
Montini, današnji Pavao VI, koji je — govoreći o to¬ 
me na svršetku Vatikanskog II. sabora — Izjavio da 
je to Pio XII. učinio »ne bez posebnog nadahnuća 
odozgo!« Uistinu. Jedino tako se može razumjeti ne¬ 
očekivani potez Pija XII. 

O toj se posveti mnogo raspravljalo. Bilo Ih je 
koji su tvrdili da je taj Gospin zahtjev nemoguć čin 
pa ga sigurno nije ni tražila. Drugi su prigovarali či¬ 
njenici što Rusija nije izričito spomenuta. Pedesetih 
godina pronio se glas po centralnoj Evropi da se Pio 
XII. potpuno razočarao u Fatimi, »da je Fatima bila 
najveća iluzija njegova pontifikata«. Te su riječi pri¬ 
pisali njemu osobno. Međutim, to je bila klevetnič¬ 
ka propaganda i vrlo smišljen potez. Eto, dokaza! 

General otaca dominikanaca, otac Suarez, držao 
je govor u Fatimi 12. listopada 1952. godine. On je 
tom zgodom kazao da je, obilazeći samostane svoga 
Reda po Evropi, čuo da se Pio XII. razočarao u Fa¬ 
timi. Kad se vratio u Rim, zamolio je posebnu audi¬ 
jenciju kod Pape i ispripovijedao Piju XII. što je o 
tome slušao. Papa je tom prigodom rekao: »Sadržaj 
poruke iz Fatime jest i Papina misao! Recite Vašim 
redovnicima da s više revnosti propagiraju štovanje 
naše Gospe od svete krunice iz Fatime!« — Mogu 
li to zaista. Svetosti, kazati mojoj braći? — upitao 
je general. »Jest! Kažite im« — odgovorio je Papa. 
General je tu misao u propovjedi zaključio: »Ako 
vam tko kaže da se Papa razočarao u Fatimi, znajte 
da to nije Istina!« 

Već znamo, da je Pio XII, po svome posebnom 
delegatu, okrunio fatimsku Gospu zlatnom krunom, 
13. svibnja 1946. godine. 

Nije isključeno da su i ta govorkanja potakla Pija 
XII. da, 7. srpnja 1952, na blagdan slavenskih aposto¬ 
la svetog ĆIrlla i Metoda, na poseban način posveti 
•sve narode Rusije«. Svakako, značajan Papin odgo¬ 
vor na spomenuta klevetanja! 

Pija XII. nazivlju fatimskim Papom. Kad su mu 
to portugalski biskupi pri jednoj audijenciji rekli, kažu 
da je odgovorio: -Mi to i jesmo!« 

Očito jest, da je Pio XII. prihvatio Fatimu kao 
poruku Gospe od svete krunice, kako se ona u Fa- 
timi nazvala. 

Radi dužeg osvrta na Ivana XXIII, treba poreme¬ 
titi kronološki red. Kako se prema Fatimi ponio Pa- 
vao VI? 

Već smo rekli da je na sam dan svoga izbora 
za papu, kako navodno tvrdi biskup CappoviTla, zatra¬ 
žio da pročita nepoznati dio fatimske tajne. To može 
tako biti i ne mora, ali 'je točno da je na dan svoje 
krunidbe, u govoru što ga je tom prigodom izrekao, 
spomenuo »Presvetu Djevicu koja Je sebi podigla 
oltar u Fatimi«. Tada je poslao Fatimi na dar prsni 
križ Ivana XXIII, što ga je oporučno dobri Ivan osta¬ 
vio Gospi u Fatimi. 

U vrijeme drugog dijela Koncila, dio koncilskih 
otaca uputio je Papi pismeni zahtjev da Papa, sada na 
Koncilu, posveti Rusiju Prečlstom Srcu Marijinu. Mol¬ 
bu su predali Papi 3. .veljače 1964. Očito, iz mnogo 
razloga, Koncil to nije učinio. Ali je Pavao VI, u 
govoru kojim je zaključio Sabor, podsjetio na obnovu 
Pija XII, iz 1942. godine, i zamolio biskupe da tu 
posvetu obnove u svojim biskupijama. Kakvo je bilo 
raspoloženje nekih otaca na Koncilu s tim u svezi, 
vidi se po tome što se mnogi nisu odazvali pozivu 
Pavla VI. No, to njega nije smetalo da fatimskoj 
Gospi pošalje »Zlatnu ružu«, u svibnju 1965. 

Godina je 1967, kad se slavila 50-obljetnica fa- 
timskih ukazanja. Pavao VI. objavljuje tom prigodom 
Apostolsko pismo »Signum magnum« u kojemu opet 

spominje posvetu Pija XII. iz 1942. godine, ističući 
kako je on tu istu posvetu obnovio 21. studenoga 
1964. Uz to je rekao: »Potičemo svu djecu Crkve da 
svi osobno obnove tu posvetu Prečistom Srcu Mari¬ 
jinu, Majci Crkve, i da tu posvetu ostvare štovanjem 
i životom koji se mora sve više uskladiti s voljom 
Božjom i nasljedovanjem Nebeske Kraljice.« 

U homiliji, na misi toga dana, izrekao je ove 
riječi: »Velika nam je želja da počastimo Presvetu 
Djevicu, Majku Kristovu, Majku Božju i Majku našu. 
Naše je pouzdanje u njezinu dobrotu prema Crkvi i 
Našoj apostolskoj misiji vrlo veliko, a isto je tolika 
Naša potreba za njezinim zagovorom kod Krista, nje¬ 
zina Sina. Zato smo došli, kao skroman, ali pun po¬ 
uzdanja hodočasnik, u ovo njezino blagoslovljeno sve¬ 
tište koje danas slavi 50-obljetnicu njezinih ukazanja 
u Fatimi, a gdje također slavimo 25-obfjetnicu posvete 
svijeta njezinu Prečistom Srcu.« 

I govor i ponašanje jednog i drugog Pape — 
znakoviti su i uvjerljivi. 

Ukazanja i objave pripadaju karizmi Crkve. Za 
ovu karizmu u Fatimi Crkva se izrazila i izjasnila 
kako se ona najviše može izjasniti u takvim sluča¬ 
jevima. Tu nitko ne može očekivati dogmatsku si¬ 
gurnost, a za vjerodostojnost, uza sve teškoće, ima 
mnogo dokaza! 

Što o toj materiji kaže Koncil? 

»Ove karizme, jednako izvanredne kao i one obič¬ 
ne i jednostavne, budući da su u skladu i korisne 
za Crkvu, moraju se prihvatiti sa zahvalnošću i utješ¬ 
no. Izvanredne darove ne smijemo uporno zahtijevati. 
Bila bi drskost apsolutno računati na nrjih u apostol¬ 
skom radu. Sud o njihovoj autentičnosti i primjeni 
pripada Vrhovnoj upravi Crkve, a njezin je zadatak 
da ne uguši Duha nego da odobri i zadrži što je 
dobro.« A to je upravo pisao i Pavao u svojoj prvoj 
poslanici Solunjanima, glava 5, redak 19—20! 

Ivan XXIII. jest prvi papa koji je naredio da mu 
se donese napisani tekst neobjavljenog dijela fatim- 


248 



ake tajne i prvi ga je pročitao, a zatim brižljivo spre¬ 
mio na sigurno mjesto. Već ta Ivanova znatiželja nešto 
kBŽe. Od ‘kada potječu njegove veze s Fatimom? 
Kao kardinal predvodio je svečanost 13. svibnja 1956. 
Tom je prigodom održao i homiliju. U njoj se do¬ 
takao pojave Anđela, ukazanja Djevice i štovanja 
Prečistog Srca Marijina. Među zaključnim riječima 
stoji ova rečenica: »Najljepši cvijet ove doline, Cova 
da Iria, jest pobožnost prema Prečistom Srcu Mari¬ 
jinu za obraćenje grešnika!« A zatim: »... Cova da 
Iria jest nepresušni izvor milosti i čudesa koji, u 
potocima, preplavljuju Portugal, a odatle se razlije¬ 
vaju po čitavoj Crkvi i čitavu svijetu ... Pobožnost 
prema Prečistom Srcu Marijinu postala je prodornom 
i plodnom uskoro nakon objave Anđela, a ta je po¬ 
božnost u skladu s mislima i naukom velikih pastira 
Crkve Pija VII, Plja rx. i Pija XII.« 

Papa Ivan često je govorio o fatimskoj Gospi u 
mnogobrojnim audijencijama. Imenovao ju je službe¬ 
nom zaštitnicom četiriju biskupija. 

Međutim, činjenica da je Ivan XXIII. htio znati 
za fatimsku tajnu i da ju je prvi saznao, može pru¬ 
žiti, s obzirom na njegovu neobičnu osobu i djelova¬ 
nje, velike mogućnosti za daljnje razmišljanje. Nije 
li možda saznanje iz tajne utjecalo na neke njegove 
poteze i izjave, misli i predskazanja? Ne, o njoj on 
nikada i nigdje nije pisnuo, ali je moguće slutiti da 
je ona na njega djelovala. Proučavajući njegove go¬ 
vore, studirajući pozorno neke izjave, mogla bi pro- 
klijati neka nejasna slutnja o sadržaju neobjavljenog 
dijela tajne. Sve je to tapkanje u mraku, dakako, ali 
znatiželja je odviše velika, a mogućnost da čovjek 
nešto pogodi vrlo mala. Pa ipak ... i probijanje kroz 
mrak i džunglu ima svojih čari. No, najprije nešto 
o tom čovjeku, o kojemu se mnogo govori i piše kao 
o izuzetnoj pojavi našega vremena. 

Legendarna dobrota toga čovjeka b'rla je uzrokom 
da su mu neki pripisali da je, kao nuncij u Carigra¬ 
du, zbog dobra srca i tuđe nevolje, krivotvorio do- 

kumente. Navodno je preko noći izdao krsni list svoj 
židovskoj djeci na brodu koji je uplovio u Istambul, 
a bilo ih je oko četiri stotine. Nijemci su pravdi 
golem pritisak na turske vlasti da im izruče brod. 
Pokušali su ga i oteti. Ivan XXIII. odlazio je na brod 
i kao »tatica« tješio djecu, preplašenu i užasnutu. 
Nije krivotvorio dokumente, ali ih je uspio spasiti! 

Poznat je više kao dobar, a manje je poznat kao 
vidovit čovjek, upravo neobičan, ako je sve istina što 
o njemu govore i svjedoče. Na primjer: 

Zna se da je od 1944. do 1953. godine bio nun¬ 
cij u Parizu. Pio XII. poslao ga da »obrađuje« De 
Gaullea, praktičnog vjernika, ali neobičnog državnika 
čija hladnoća i rezerviranost prema Vatikanu nije 
poznata samo u diplomatskim krugovima. Kažu da je, 
u proljeće 1952. izrekao u Parizu ovu rečenicu: »Mu¬ 
kotrpno je misliti da ću svoj život završiti među pa¬ 
pirima u Rimu.« Već u studenom te godine Pio XII. 
kreirao ga je kardinalom, a 1953. postavio za patri¬ 
jarha Venecije. Kad je tamo došao, kažu da je izja¬ 
vio: »Venecija je za mene samo prolazno mjesto!« 
Izabrali su ga za papu i završio je »među papirima« 
u Rimu, 3. lipnja 1963. godine. 

Idemo dalje! Nakon izbora za papu, rekao je kar¬ 
dinalskom zboru, 28. listopada 1958. godine: »Postoje 
22 neprijeporno legitimna pape s imenom Ivan i svi 
su kratko vladali ...« Tada se nasmiješio. Je l<i slu¬ 
tio da će Crkvom upravljati samo četiri godine? Zato 
se u svemu žurio. Kardinal Cushing u svojoj knjizi 
»Vi ste me ljubili« kaže da je uvijek bio »dobroćudan 
i vedar, ali je sve radio u mirnoj žurbi!« Kao da je 
čitao unaprijed događaje! Jedan mu je visoki kurljalni 
dostojanstvenik rekao prije Konoila: 

— Ali, Svetosti, nije moguće pripraviti Koncil 
za 1963. godinu! 

— Dobro — uzvratio je Papa — onda ćemo ga 
otvoriti godine 1962. 

Kažu da je prorekao kardinalu Montiniju da će 
postati papa i da će uzeti ime Pavao. Navodno je 

rekao i to, da će Koncil zaključiti drugi papa. a ne 
on, Ivan XXIII. Kad su ga liječnici uvjeravali da će 
ozdraviti, nasmijao im se i rekao: »Nemojte se mu¬ 
čiti! Kovčezi su spakovani, ja sam spreman za pu¬ 
tovanje.« 

Ako je nešto od toga istina — već je nešto! 

Ali prijeđimo na njegove izjave! Radi veće zor¬ 
nosti, nazovimo ih: Crni i svijetli obrisi budućnosti. 

Kao nuncij u Parizu zapisao je već 1952. godi¬ 
ne: >Sve što dolazi, poslužit će kao očit dokaz da se 
pravi mir svijeta temelji na Evanđelju ili ćemo se 
opet vratiti u krv ...» 

Za takvu izjavu nije potreban dar proroštva, ali, 
što ako je u njoj sadržano i proroštvo? 

Postao je papom. Nije moguće utvrditi, je li već 
znao za treći dio fatimske tajne kad je u radio-poruci, 
23. prosinca 1958, izjavio: »Nužno je da budemo bud¬ 
ni u noći koja se sve više smračuje, da računamo 
sa zasjedama Božjih neprijatelja ...« Nastavio je: 
»Sveto pismo nas Izvješćuje o babilonskoj kuli. Nje¬ 
zini graditelji svršili su u potpunoj konfuziji ... U 
nekim dijelovima svijeta te se kule i danas izgrađuju, 
ali je sigurno da će svršiti kao i gradnja one 
prve ...» 

Zaključujući Osminu za jedinstvo Crkve u bazi¬ 
lici svetog Pavla izvan zidina, 25. siječnja 1959, Ivan 
je rekao: »S ove uzvisine (koje?) koja nam omogu¬ 
ćuje. iako ne bez teškoća, osmatrati pozornicu svije¬ 
ta, Mi vidimo horizonte zalivene krvlju, u grčevitoj 
obrani ljudskih sloboda.« 

U enciklici »Ad Petri Cathedram«, od 29. lipnja 
1959, piše: »Proždire nas plamen razdora. Sudbina 
ljudi postaje slična sudbini bića lišenih razuma. Još 
gore, čovjek može zloupotrebljavati razum i pasti u 
ponore zla ... kao Kain koji oskvrni zemlju brato¬ 
vom krvi ... Zaista, živimo u vremenu nasilja, u 
mističnoj sklonosti rušenju i uništavanju. U svijetu 
se zacario mit o snazi i nadmoći ...» 

Te je misli nastavio u govoru od 25. ožujka 1960. 
Kaže: »Svi moramo imati točan program akcije, da 
bismo obuzdali razarajuće energije. Sutra bi već 
moglo biti ikasno.« 

Dana 18. svibnja iste godine govorio je studen¬ 
tima rimskih škola. Među ostalim je rekao: »Kako 
ne biti zabrinut gledajući kako se skupljaju oblaci 
na međunarodnom nebu?!« Osam dana poslije toga 
jadao se radi srozavanja moralnih vrednota u narodu 
i to u svim društvenim slojevima. Tu je spomenuo 
doktrinalnu nesigurnost mnogih crkvenih ljudi i na¬ 
glasio da su uvijek dužni prenositi cjelovitu kršćan¬ 
sku nauku, a posebno živjeti je životom. U govoru 
od 25. siječnja 1960. bio se osvrnuo »na iskušenja 
novih, originalnih mišljenja«. U govoru od 29. svib¬ 
nja te godine traži od svećenika da budu poput sve¬ 
tog Ivana Krstitelja, oni koji »slušaju i žive« Isusov 
govor. Izjavljuje: »Kakvu veličinu i snagu predstavlja 
sveti Ivan Krstitelj, koji se ne savija, ne šuti, ne 
straši! On je za sva stoljeća, za sva razdoblja i za 
sve prilike — poticaj i primjer!« Što je mislio, kuda 
je »pucao«, kad je sjemeništarcima u Roccantica, 
12. rujna 1960, rekao: »Petar ostaje glava. On nauča¬ 
va. upravlja i oživljuje. Takva je Crkva minulih sto¬ 
ljeća, takvoj Crkvi izjavljuju pripadnost ljudske gene¬ 
racije!« A jedan naš redovnik piše, u reviji koja izla¬ 
zi u inozemstvu, da Crkvu treba drukčije strukturl- 
rati. Papa je — po njemu — predsjednik Parlamenta 
biskupa ... 

Dana 4. prosinca te iste godine nastavlja s tom 
misli: »Koliko god moramo poštivati one koji još ni¬ 
su postigli kršćansku i katoličku zrelost pa su još 
na vratima Hrama, to nas ne ovlašćuje na opasne 
koncesije, kompromise i odreknuća koja štete svetom 
pokladu Istine, pravde i Evanđelja. Najveća opasnost 
kojoj su se izložili neki naši sinovi jest upravo ta 
...« Pri tom se sjećam rečenice, za koju, na ža¬ 
lost, ne znam tko ju je rekao: »Doći će dan kad će 
i Evanđelje biti izobličeno, da bi se postigao sotonski 

mozaik po kojemu će spiritualizam i materijalizam 
kročiti jednakim korakom.« 

U božičnoj radio-poruci, 1960. godine, pozvao je sve 
odgovorne za javni red i društveni poredak, u ime 
Kristovo, da stave ruku na srce i preuzmu časnu 
ulogu u općoj opasnosti. Kakva se glazba čuje, po¬ 
luglasno, u tom fjeskobnom dozivanju? Kao u nastav¬ 
ku misli izvikuje 19. ožujka 1961. godine: »Djeco 
Rima! Iskušenja su strašna, opasnosti velike!« Ni 
mjesec dana kasnije, 6. travnja iste godine: »Povijest 
se ponavlja. Crkvi neće nedostajati kušnje, Crkvi 
progonjenoj i trpećoj ...« Dana 10. rujna te iste 
godine upozorio je na suvremena ratna sredstva ra¬ 
zaranja: »Sto reći o suvremenim ratnim sredstvima 
razaranja što su ih ljudi istrgli iz tajna prirode, o 
razvezanlm energijama sposobnima da sve okrenu 
prema uništenju? ... Pozivamo sve odgovorne da se 
postave pred sudište povijesti.« U enciklici »Aeterna 
Dei«, od 11. studenoga 1961, piše: »Moramo se odu¬ 
prijeti, kompaktno i snažno, snagama z<la koje prije¬ 
te s mnogih strana kršćanskoj vjeri. U mnogim kra¬ 
jevima vjera je u opasnosti. Ima pokušaja da se raz¬ 
bije katoličko jedinstvo, to jest, da se od Rimske 
stolice otrgnu biskupi, svećenici i vjernici.« 

Dva nepuna mjeseca prije smrti, u enoiklici »Pa- 
cem in terris«, od 11. travnja 1963, piše: »Ljudski rod 
živi pod pritiskom uragana koji se može svaki tre¬ 
nutak razvezati i to s nezamislivim posljedicama. 
Oružje je tu. lako je teško zamisliti da bi se mogli 
naći ljudi koji bi htjeli preuzeti odgovornost za ra¬ 
zaranje i užase koje bi takav rat prouzročio, nije 
isključeno da se to dogodi zbog nepredvidljivih uzro¬ 
ka koje nije moguće kontrolirati, može vrcnuti iskra 
koja će staviti u pokret sav ratni potencijal.« 

Kažu, da je neki redovnik-vidi'lac, imenom Sean, 
rekao: »Ljudi će živjeti u Iluziji mira, opit će se mi¬ 
rom, ali to će biti samo iluzija!« Za tu tvrdnju ne 
treba biti vidovit ni prorok. Ne živ? u miru, tko živi 
u strahu, pa je naš mir već sada zapravo iluzija. 

Ne treba zaplašivati, ali. da li je moguće ne bojati 
se? U kojim razmjerima ta opasnost postoji, kaže 
taj podatak: iznad svake ljudske glave na svijetu vi¬ 
si dvadeset tona snage klasičnog eksploziva! Oceano- 
graf i ekolog, čuveni Jacques Piccard (spustio se u 
more do dubine 10.916 metara!] dao je u ožujku 1977. 
intervju talijanskom novinaru Gaetanu Saglimbeni, u 
Taormini na Siciliji, i tom prigodom izjavio: »Jedan 
mMijunti dio grama plutonija usmrćuje čovjeka. Če¬ 
tiri kilograma, jednim udarom, usmrtila bi čitavo čo¬ 
vječanstvo!« To su rezultati znanstvenog istraživanja. 
Uz takve dokaze, proroštva su zaista suvišna, ali je 
njihova snaga u tome, što su naviještena prije znan¬ 
stvenih dokaza. 

0 čemu, dakle, govori Ivan XXIII? 0 noći koja 
se sve više smračuje, o krvavim horizontima, o po¬ 
vratku Kaina na svijet, o babilonskim kulama, o mitu 
sile. o iskušenjima novih mišljenja, o zatrovanoj du¬ 
hovnoj atmosferi, o opasnim koncesijama i kompro¬ 
misima nekih crkvenih ljudi, o općoj opasnosti, o pro¬ 
gonstvu Crkve, o razornim silama zla. Pri tom ima 
posebno značenje njegovo isticanje Papine uloge u 
naučavanju i upravi Crkve. Pri tome nas zanima sa¬ 
mo jedno pitanje: Temelje li se te izjave, u izvjesnoj 
mjeri, i na neobjavljenom dijelu fatimske tajne? Nitko 
na to ne može odgovoriti, ali nije isključeno da može 
nešto i pogoditi, što će samo budućnost otkriti. Mož¬ 
da je na taj način, sasvim indirektan, fatimska tajna 
ipak donekle provaljena??? 

Ali Papa Ivan nije govorio samo tako, nije crtao 
samo crne horizonte. Njega je zapravo mučilo pita¬ 
nje: »Tko će narodima koji trpe duhovnu glad, težu 
od materijalne, pružiti nebesku hranu istine i života?« 
Bio je uvjeren da se sreća i sigurnost budućnosti 
može ostvariti samo »ispravnim i zdravim vjerskim, 
Intelektualnim i moralnim odgojem novih generacija«. 
Zato poziva na trajno i efikasno djelovanje na planu 
otkupljenja, »što ga je počeo božanski Spasitelj, da 
bi u svijetu ostvario volju Očevu«. (Govor od 25. 
ožujka 1960.) Dana 17. travnja te godine izrekao je 

utješnu tvrdnju: »Osjećamo se ojačani sigurnošću 
da je naš Gospodin vjeran svojim obećanjima i da 
nam već ovdje na zemlji pruža darove svoje dobrote 
i pobjede. No, tu sigurnost moramo zaslužiti ...» 

Divna mu je izjava što ju je izrekao 14. stude¬ 
nog 1960. godine. Nakon što se požalio na zastranje- 
nje duha i usmjerenje života isključivo prema ovo- 
zemnim dobrima, Ivan XXIII. je rekao: »Očuvaj nas. 
Bože. da pri tom ne pretjeramo pa pomislimo da su 
Nebesa definitivno zatvorena iznad naših glava!« 

U govoru kardinalskom zboru 19. siječnja 1961. 
naglasio je: »Moramo uspostaviti Kraljevstvo nebesko 
na zeml’ji, koja će biti posvećena u intimnosti ljudskih 
savjesti i javnom adoracijom naroda.« Njegov opti¬ 
mizam ide i dalje: »Preporučujući se Gospodinu da 
nam dade shvatiti znakove vremena, čini se, da je 
uza svu tamu. moguće vidjeti znakove 'koji bude nadu 
u sudbinu Crkve i svijeta.« To je rekao u buli kojom 
je najavio Vatikanski koncil, 25. prosinca 1961. godi¬ 
ne. A to je sve u potpunom skladu s fatimskom po¬ 
rukom. 

Jedan je kardinal (Siri) rekao da će trebati pede¬ 
set godina da se popravi ono što je Ivan XXIII. po¬ 
kvario. Teška, zapravo nepravedna izjava! Ako je što 
pokvareno, a jest i to mnogo, onda to nije učinio 
Ivan XXIII. nego oni koji ga nisu razumjeli, točnije 
oni koji ga nisu htjeli shvatiti, ili još točnije, oni 
koji su zločinački izrabili sudbonosni trenutak Crkve. 
Koje, kolike i kakve se ludosti nisu rekle u ime 
Koncila?! No, to su izveli upravo oni radi kojih je 
trebalo sazvati Koncil, da bi iz Crkve izdušio zatro¬ 
vani zrak i otkrili papke svi koji su se stečenom 
slobodom krivo poslužili. Koncil nije razdijelio ljude, 
on je snimio potkožni sastav Crkve. I prikazala se 
slika: trijezni, dobronamjerni, poslušni, buntovni, svo¬ 
jeglavi, tvrdoglavi, avanturisti, šarlatani, ljudi Božjeg 
duha i nametljivi graditelji ovozemnog društva, koje 
Boga treba samo zato da bi mu ovdje na zemlji bilo 
bolje i iakše. 

Ivan XXIII. zahtijevao je ostvarenje »plana otkup¬ 
ljenja, što ga je počeo božanski Spasitelj, da bi u 
svijetu ostvario volju Očevu.« Točno isto što je u 
Fatimi tražila Gospa. Gospa i pape se slažu. A to 
za našu sumnjičavost prema Fatimi nije mali dokaz! 


256 



REFLEKTOROM 
PO FATIMSKOJ PORUCI 


Završen je povijesni prikaz fatimskih događaja. 
Na redu je kratka analiza poruke. Prikladno ju je 
sažeto ponoviti. Izvađena iz već navedenih izvora, 
glasi ovako: 

— U prvih pet ukazanja Pojava je svaki put po¬ 
novila poziv djeci da dođu u Cova da Iria 13. slije¬ 
dećeg mjeseca u isto vrijeme. 

— Kod svakog ukazanja tražila je da svaki dan 
mole 'krunicu. 

— U prvom ukazanju obećala je Raj svoj trojici 
pastirčića. Uz to je kazala da će u listopadu otkriti 
svoje ime. 

— U drugom ukazanju Djevica je Luciji obećala 
ozdravljenje jednog bolesnika, ali se prije toga mora 
obratiti. Tom prigodom je objavila skoru smrt Franje 
i Jacinte. Za Luclju je rekla da će još morati ostati 
na Zemlji. 

— Pri trećem ukazanju je rekla da mole krunicu 
ako žele skratiti rat. Zatim je najavila čudo u listo¬ 
padu. pozvala ih da se žrtvuju za grešnike i naučila 
molitvu: »O, moj Isuse ...» Nakon viđenja pakla, 
priopćila im je da Gospodin želi ustanoviti u svijetu 
pobožnost prema njezinu Prečistom Srcu, i to najpri¬ 
je zato da bi spasio grešnike, a onda da svijet obdari 
mirom. Ako ‘kršćani tu pobožnost ne prihvate, usli¬ 
jedit će novi, gori rat, kao kazna za grijehe. Poče- 

tak kazne označit će neobično svjetlo. Gospa će u 
svoje vrijeme doći i tražiti od Svetog Oca posvetu 
Rusije Prečlstom Srcu Marrjinu. Ako se ljudi obrate 
i posveta obavi, Rusija će se obratiti. Ako ne, nema 
govora o miru. Naredila je djeci da o tome za sada 
šute. Za treći dio objave, još i danas ne znamo. 

— U četvrtom, petom i šestom ukazanju nema 
ni jednog novog elementa osim što je u posljednjem 
kazala svoje ime. 

Radi veće jasnoće i jače zornosti, predlažem mi¬ 
saonu strukturu poruke. Budući da pet upitnika iscrp¬ 
ljuje svaku istinu, postavimo ih po logičnom redo¬ 
slijedu! 

— Tko je diktirao poruku? — Gospa od svete 
krunice. Tako se predstavila u listopadu, kako je 
obećala već u svibnju 1917. godine. 

— Gdje je izrečena? — U Cova da Iria, tada 
pašnjaku, tri kilometra daleko od središta Fatime. 

— Kako? — Vidljivim, šest puta ponovljenim 
ukazanjem Djevice, malim pastirčlćima i glasnim i 
jasnim govorom, što su ga čule Lucija i Jacinta. Fra¬ 
njo nije, ali su mu djevojčice svaki put sve rekle što 
im je kazala Gospa. 

— Što je Djevica rekla? — Već znamo, ali razli- 
kujmo dva elementa: 

Prvi: Objava nekih istina i to u zahtjevnom 
obliku. 

Drugi: Proročki element I to u kondicionalnom i 
kategoričkom smislu. Treba ispitati: suštinu poruke, 
njezin cilj i sredstva, potrebna da se svrha postigne. 

— Zašto? Čemu sve to? — Ciljeva je više. Ana¬ 
liza će pokazati, koji su i kakvi? 


Studirajući bogati sadržaj fatimske poruke, veliki 
španjolski mislilac i teolog, dominikanac, otac M. 

Llamera, u knjizi »Fatima, krunica i Srce Marijino«, 
talijansko izdanje, Catania. 1949, na stranici devetoj, 
piše: »Djevica izvrsno poznaje teologiju krunice i 
svoga Srca.« Jedan od najvećih živućih marijologa, 
otac Gabrijel M. Roschini, dodaje: »Nadasve je po¬ 
trebno, da ne kažem nužno, da tu teologiju Nebeske 
Majke poznaju i njezina djeca, jer se samo u svjetlu 
teologije može upoznati bogatstvo velike fatimske po¬ 
ruke ...« Stručnjak za fatimska pitanja, Španjolac 
Alonso, piše: »Srce Marijino jest središte fatimske 
poruke.« Već spomenuti otac Roschini govori o »za¬ 
panjujućoj objavi Prečistog Srca Marij-ina«. Današnji 
fatimski biskup, monsinrjor Joao Venancio, u pozdrav¬ 
nom govoru sudionicima »Trećeg međunarodnog fa- 
timskog seminara«, 16. kolovoza 1971, izrazio se ova¬ 
ko: »Tema o Prečistom Srcu Marijinu ima svoje ko¬ 
rijenje u Evanđelju, ali ona je ušla u povijest fatim- 
skom porukom . .. koja otvara novo povijesno raz¬ 
doblje i navješćuje, što Djevica kani izvesti u svije¬ 
tu.« Išao je i dalje pa je rekao kako je siguran da je 
Fatima za Prečisto Srce Marijino ono što je Paray- 
-le-Monial za Presveto Srce Isusovo. Zaključio je: 
»Fatima ujedinjuje dva srca, koja je sam Bog sjedi¬ 
nio u djelu ljudskog spasenja.« Zaista, lijepo i mudro 
rečeno! 

Djevica u Fatimi srce vidljivo pokazuje, o njemu 
govori i predlaže posebnu i konkretnu pobožnost pre¬ 
ma svome Prečistom Srcu. Ta se pobožnost izražava 
pomoću tri čina: štovanjem, pružanjem zadovoljštine 
za uvrede i posvetom njezinu Prečistom Srcu. 

Suvišno je isticati da ovdje nema mjesta ni za 
kakav pjesnički sentimentalizam. Treba krenuti od teo¬ 
loške istine o dvostrukom Marijinu majčinstvu, uni¬ 
verzalnom majčinstvu Djevice. U čemu se sastoji to 
univerzalno Gospino majčinstvo? Ona je majka Božja, 
prirodna majka Božjega Sina i duhovna majka sve 
djece Božje, dakle, majka Stvoritelja i stvorenja, sto¬ 
ga univerzalno majčinstvo. To je temeljna istina či¬ 
tavog znanja o Mariji i prvi razlog postojanja tako 
uzvišenog bića. 


259 



Dakle, majka Stvoritelja i stvorenja! Konkretno, 
praktično i logično: Djevica je zainteresirana, kao 
majka, i za svoga Sina i za svoju duhovnu djecu, 
koju ona u Fatimi naziva »jadnim grešnicima«. Pre¬ 
ma tome, boli je dvoje: prezir njezina Sina koji je 
Bog i vječna propast djece koja svršavaju u paklu! 
Zato srce ovijeno plamenovima i trnjem! Ta je simbo¬ 
lika izražaj užasne stvarnosti, upotpunjena uvijek tu¬ 
galjivim licem. Sržni poziv univerzalne Majke u Fa¬ 
timi glasi: »Neka više ne vrijeđaju našega Gospodi¬ 
na, koji je već toliko izvrijeđan!« I ovaj: »Molite i 
žrtvujte se za grešnike ... Vidjeli ste pakao kamo od¬ 
laze duše jadnih grešnlka ... Mnoge duše propadaju 
jer nema nikoga tko bi se za njih molio i žrtvovao ...« 
To je suština poruke, dvostruko usmjerene prema 
Bogu i ljudima, autentičan krik dvostruko ranjene 
Majke. Teologija grijeha je jasna: svaki je grijeh uda¬ 
rac kopljem u Isusovu čast, ispljuvak u lice, pljuska 
po obrazu, trn koji se zabija u sljepoočice Sina Božje¬ 
ga. Grijeh je prezir Božjeg Veličanstva, a to Božju 
Majku više boli od pogrda koje su njoj upućene. 
Uostalom, Sin i Majka dijele uvijek istu sudbinu: 
ugled, čast 'i poštovanje i uvrede, omalovažavanje i 
prezir! Grijeh, zlo pogađa Boga, jer ga obeščašćuje, 
čovjeka unakazuje i upropašćuje. A jer su grijesi i 
zločini svake vrste poprimili nečuvene razmjere, čak 
do službene borbe protiv Boga, pretvorili se u mistič¬ 
nu mržnju protiv svetosti, Djevica je, jer je Majka, 
poduzela tužni izlet u ovu našu stvarnost i uputila 
nam poziv na vlastito Srce, koje je uvijek bilo i jest 
simbolom ljubavi, dobrote i milosrđa. A poziv na srce 
jest posljednji poziv u nadi! 

Kako zaustaviti tu poplavu užasa koja teče u tri 
smjera? Koja ima tri stravična učinka? Pogrđuje i 
prezire Boga, pljuje mu u lice, ismijava sve njegove 
istine, bestidno otklanja sve njegove ponude, izrugu¬ 
je njegovu patnju i smrt, smije se njegovu otkupitelj- 
skom djelu, pijucka na njegova obećanja, proglašuje 
ga velikim zavodnikom, glavnim neprijateljem sreće 

i blagostanja, pljačkašem ljudskih sloboda, tiraninom, 
koji nameće svoje nepodnosive zakone ... 

Drugi učinak te nepojmljive ludosti jest vječno 
prokletstvo onih 'koji to čine. Nije šala, pakao jest, 
bez obzira kako ga mi zamišljali, vječno prokletstvo 
■je činjenica, koliko god bila nevjerojatna. Djevica je 
djeci vidljivo pokazuje. Što je time učinila? Vidljivo 
otkriva ono što je njezin Sin toliko puta ponovio, a 
o čemu nas Evanđelje izvješćuje i uvjerava. 

Treći učinak! Grijeh je perverzija ljudske priro¬ 
de, on izopačuje čovjeka i postupno ga pretvara u 
zvijer. Grijeh je nered i kaos, poremećaj stabilnosti, 
razvezivanje crnih ljudskih energija, potres prirode 
koji razara, razdvaja i ubija. Odatle sudari, nemiri, 
neredi i ratovi. Prezir moralnih zakona osvećuje se 
sam sebi. Za očajno stanje svijeta krivo je zlo u 
njemu, a ono vodi do samoubojstva i prokletstva. 

Djevica to zna. Majku to boli pa poduzima sve 
da bi spasila Božju čast i spriječila našu propast. 
To je razlogom dolaska i upozorenja, objava i opo¬ 
mena. Majka se ne može pomiriti s propasti djece. 

Što je poduzela u Fatimi? Ponudila je sebe, vla¬ 
stito srce, svoj upliv kod Boga, a ne zaboravimo da 
je to biće stupilo u obitelj Presvetog Trojstva, po¬ 
nudila, u simbolu srca, svoju dobrotu i milosrđe, svo¬ 
je posredovanje da bi izmirila uvreditelje i Uvrijeđe¬ 
noga, krivce i Kaznitelja. Eto, to! Sama se ponudila, 
kao što je nezamofjena posredovala u Kani. U tome 
je ljupkost fatimskog čuda, kojim čudesno dokazuje 
ulogu svoga univerzalnog majčinstva. 

Što je zatražila? Što je objavila? Ono isto što 
je rekla Luciji: »Moje će Prečisto Srce biti tvoje pri- 
bježište -i put kojim ću te dovesti do Boga.« 

Zatražila je, dakle, pobožnost prema svom fizič¬ 
kom srcu kao simbolu ljubavi, dobrote i milosrđa. Su¬ 
višno je i spominjati, da se kultom srca štuje osoba, 
jer se srce često uzima za pojam osobnosti, što na¬ 
lazimo i u Evanđelju (Luka 2, 19, 51). Ono se uzima 

kao pokretač fizičko-psihičkog života. Srce je u tom 
smislu simbol naših akcija i izvor uzvišenih osjećaja, 
ono, u smislu ljubavi, predstavlja sav psihološki i 
moralni život pojedinca. Djevioino je srce žarište či¬ 
tavog njezina života, središte svih njezinih tajna. Srce 
— to je ona u svoj svojoj uzvišenosti i ljepoti! 

Zato srce! Ali tu je i pridjev: Prečisto! Znamo da 
je čisto, sveto, jer je uvijek biilo puno milosti, ispu¬ 
njeno Božjom svetošću i milinom. Zato je i bilo do¬ 
stojno da pod njim začne Sina Božjega. Od tada su 
ta dva srca otkucavala Božje melodije, uvijek ujedi¬ 
njena u radosti i trpljenju, u misli i htijenju, neodvo¬ 
jivi kao sunčano svjetlo i toplina, kao ljubav i milina. 
Ali je očito da je tim izrazom — Prečisto Srce — još 
nešto htjela reći. Da je u pitanju ponajprije srce, da 
su nam srca rastrovana, otrovom ispunjena, gorčinom 
zalivena. Tu je izvor svih naših ovozemnlh jada. U 
srca treba pustiti božansku struju života da ih očisti, 
krv Srca njezina Sina da ih obnovi i oživi. Sreća ima 
prljesto^e u nevinu srcu, ona cvjeta samo iz čiste 
krvi, a mir je plod samo čiste savjesti. Srce nam je 
zlo — zato smo nesretni! Kad nam postane čisto i 
plemenito kao njezino, tada će se sve obnoviti, život 
će proklijati, ljubav procvjetati. Ne prije, ne ni na 
koji drugi način! Zato je dokaz — njezino srce! 

Nije teološko pretjerivanje, ako se kaže da je Go¬ 
spino Srce temeljni razlog svih pobožnosti koje slave 
njezine odlike I svetost. Ako je Prečisto Srce najdub¬ 
lji izraz njezine osobnosti, onda su sve ostale pobož¬ 
nosti ovoj podređene i to kao uzroku i cilju. Ako Go¬ 
spa poznaje teologiju svoga srca, kako to reče otac 
Llamera, onda je jasno zašto je u Fatimi istakla po- 
božnost prema Prečistom Srcu sa željom da se u- 
korijeni u svijetu, u tom našem svijetu iz kojega je 
ishlapila čištoća i ljubav, a uselili se razvrat i mržnja. 

Pobožnost je velika riječ, znači mnogo: povjerenje, 
poštovanje, udivljenje, predanje! Nije to neka prolaz¬ 
na osjećajnost nego trajno raspoloženje koje se po¬ 
država snagom volje. Etimološki znači posvetu božan- 

stvu. A kako to izvesti? Mala Terezlja je zapisala: 
•Ja ništa ne očekujem od ovoga svijeta.« A što će 
oni koji o sebi moraju kazati, ako hoće priznati Isti¬ 
nu: »Ja ništa ne očekujem od drugoga svijeta?« A 
usudio bih se reći da je takvo stanje većine. I da je 
to glavni razlog našega nemara za sve Božje zahvate 
u našu pojavnost. 

Očito, zahtjev Djevice nije malen ni jednostavan. 
Da se ostvari pobožnost prema njezinu Prečistom 
Srcu, potrebna su tri temeljna čina: štovanje, pruža¬ 
nje zadovoljštine za uvrede koje su joj nanesene i 
koje se trajno nanose i posveta njezinu Srcu. To je 
put obnove što ga je zacrtala Gospa. Ona izjavljuje 
da će tim putem svaku dušu dovesti Bogu, daje obe¬ 
ćanje da će prisustvovati njezinoj smrti sa svim mi¬ 
lostima koje su potrebne za spasenje. Mnogo je obe¬ 
ćala, stavila nam je na raspolaganje svu svoju ulogu 
posrednice i majke. 

Čime počinje veliki povratak? Molitvom i žrtvom! 
Kako se ostvaruje? Prakticiranjem pobožnostl prvih 
pet subota u mjesecu! 

Fatima je najnoviji Gospin recept za ozdravljenje 
svijeta. I ne samo recept, nego siguran lijek za naše 
duhovno ozdravljenje. Odobrenje ove pobožnosti. po¬ 
gotovu njezina preporuka, dovoljan je dokaz što Crkva 
o tome misli, a to Je također i najvažniji potpis fa- 
timske legitimacije. 

Sažmimo misao! 

— Djevica je majka Sina Božjega i majka čovje¬ 
čanstva. 

— Ona se ne može pomiriti ni s pogrdama na 
Sina ni s propašću mnogobrojne djece. 

— Zato nas je posjetila s pozivom na svoje Pre¬ 
čiste Srce, a to Je. kako je već rečeno, posljednji 
poziv u nadi. 

— Ima duša koje su ga čule. U tome je tračak 
pouzdanja. 

Teologija Prečistog Srca proizlazi iz teologije bez¬ 
grešnosti i sva je prema njoj usmjerena. J. Lazure 
upozorava da se, na sreću, krenulo prema otkrivanju 
»tog ponora veličine i svjetla«. Stravičnoj poplavi gri¬ 
jeha, Djevica suprotstavlja veličinu i ljepotu bezgreš¬ 
nosti. To je najdublji smisao fatimske poruke. 


Da bi ovi općeniti izvodi dobili veću uvjerljivost, 
mislim da je prikladno provesti kratku analizu ne¬ 
kih pojedinosti. Bit će najbolje krenuti kronološkim 
redom. 

Pri prvom ukazanju, nakon što se Lucija začuđuju- 
juće brzo snašla i osmjelila, postavila je Pojavi prvo, 
vrlo značajno pitanje: 

— Odakle si ti? 

— Moja je domovina Nebo. 

Zapanjujući odgovor! Prvi udarac u mozak današ¬ 
njem svijetu! Nama — koji smo gotovo zaboravili na 
drugo Nebo osim na ono kojim brazdaju naši mlaž¬ 
njaci, 'kruže sateliti, kroz koje se probijaju svemirski 
brodovi, do kojeg dosižu naši teleskopi i matematička 
izračunavanja udaljenosti u milijunima godina svjetlo¬ 
sti. Ah, to naše nebo, kojemu se divimo i kojega se 
plašimo, odakle kontroliramo što se u čijem loncu 
kuha i kada su posječena posljednja stabla u sibir¬ 
skim šumama! A Božje Nebo, drugi život, onaj svijet 
što ga je Isus pozdravljao s Gore poklicima: »Blaže¬ 
ni .. . jer je vaše . . . « — to smo Nebo gotovo 
zaboravili. I mnogi vjernici. Nisu rijetki među nama 
koji javno ispovijedaju vjeru u Boga, ali kad im poč¬ 
nete govoriti o Raju, drugom životu, neraspoloženo, 
ako ne i prezrivo, odmahnu rukom i promrmlju: »A, 
tko zna ...» Nije im nikakvim dokazom što to zna 
Onaj koji je od tamo došao, o kojemu kažu da u njega 
vjeruju, Onaj koji se od nas oprostio riječima: »Idem 
vam pripraviti mjesto ...« Onaj koji je samo za tu isti¬ 
nu živio, o njoj svjedočio, za nju umro na najokrutniji 

način, uskrsnuo i živ se javljao da bi nas u to potpuno 
uvjerio. On se izražava: »Uđite u veselje koje vam je 
pripravljeno od postanka svijeta!« Što? Je li buncao? 
Nije. Ako nije. kako možemo ne vjerovati, sumnjati, 
sumnjičavo se prema toj istini odnositi? Nebo je 
istina sigurna koliko je siguran Bog. Raj je radost 
koja se radosno čeka, s veseljem odlazi, radosno 
umire, što je čudesan slučaj s malim Franjom i Jacin- 
tom, koji se na smrti opraštaju s usklikom: »Do 
viđenja!« 

Gospina izjava, prva riječ koju je progovorila u 
Fatimi, velika i snažna riječ, smišljeno je usmjerena 
da bi nas pogodila, otrijeznila, privela k sebi. Nas, naš 
svijet, zaluđen i opijen, zatravljen i uspavan, izgub¬ 
ljen i nevjeran, izbezumljen i razočaran, sumnjičav i 
apatičan, zatvoren u materiju, koja mu je okovala du¬ 
šu. Uostalom, koli'ko još ljudi ozbiljno misli na nju? 
Koliko ih je pripravno ponoviti sa starim Katonom: 
»Non omnis moriar — Neću sav umrijeti?« Koliko 
nas razmišlja o Isusovoj izjavi: »Što čovjeku koristi 
ako sav svijet dobije, a izgubi dušu?« Stvorena je 
nova vjera, vjera u progres i napredak. Zaboravili smo 
da čovjek ne živi samo od kruha, samo za ovaj svijet 
koji nije nego prolazna stanica, a Nebo, vječnost, 
odredište i cilj. 

Iluzije? Kako za koga! Za istinskog vjernika nisu, 
a nevjernik bi uz tu iluziju barem lakše umirao. A ni 
to nije malo, jer smrt je sama po sebi užasna, a bez 
nade nešto neopisivo 

Lucija je bila dijete, nepismeno seljanče, a znala 
je s Gospom izvanredno razgovarati. Gospin odgo¬ 
vor sugerirao joj je najvažnije, egzistencijalno pitanje, 
koje mudracima ovoga svijeta nikada ne pada na um, 
koji su, tobože, silno zabrinuti za sudbinu svijeta, a 
vlastita ih nimalo ne uznemiruje. Lucija je, dakle, za¬ 
pitala: »A, hoću li ja u Nebo?« O, božanska znati¬ 
željo, svih razumnih i mudrih! Zar to dijete time nije 
upozorilo na najvažnije pitanje svakog pojedinca? Ima 
mnogo i drugih pitanja koje svaki od nas mora sebi 

ozbiljno postaviti, ali je to najvažnije i najpresudnije. 
Jedno dijete, kojemu se redovito ne vjeruje, postavi¬ 
lo je najsudbonosnije pitanje vremenu s nelzbrojnim 
upitnicima. Zar to nije neobično? Znanstvena znatiže¬ 
lja odvela nas je od pravih pitanja i u tome je naj¬ 
veća zabluda i prava kob našega stoljeća. 

Ne čini ii vam se. da prava, istinska pitanja mo¬ 
gu postaviti samo nevina, bezazlena srca? Možda je 
tu odgonetka naših zastranjenja? Razum se može za¬ 
dovoljiti prostranstvom svojih vidika, ali samo srce 
sluti što mu nedostaje. 

Uvjeren sam, da je Gospa htjela to pitanje pro¬ 
buditi u našim dušama. A s pitanjem želju za Nebom 
i uvjerenje da smo za drugi život stvoreni. Uz tisuću 
različitih svrha ovoga života, postoji jedna glavna: 
Kako pronaći stazu 'kojom se stiže u drugi? Kako re¬ 
alizirati istinsku težnju za blaženstvom, tako duboko 
zakopanu, uvijek prisutnu i glasnu u našoj prirodi? 
A Gospa je u Fatimi došla ponoviti odbačenu nauku 
svoga Sina. Ponovno pozvati! Na život za ljubav! Jer 
duša zapravo počinje živjeti onda kad sazna da je 
ljubljena ... 

A'ko ne budete kao djeca, nećete ući u Kraljevstvo 
nebesko — reče naš Gospodin. Priprosti i jednostav¬ 
ni, povjerljivi i znatiželjni, otvoreni i poučljivi, pri¬ 
stupačni 'i bezazleni. A mi smo umišljeni i komplicira¬ 
ni, nepovjerljivi i sumnjičavi, mrzovoljni i kritični. 
Nikada nam dosta dokaza! Zašto? Jer možda nismo 
sposobni ni jedan shvatiti?! Tko će nam vratiti dječju 
bezazlenost, prodornost i ljupkost? Ne postaje li čo¬ 
vjek ponovno dijete kad znatiželjno počne pretraži¬ 
vati Nebo, zanimati se za nj? Vratovi nam se prelo- 
miše od zgrčenog gledanja u zemlju, oči Iskočiše od 
traženja elektrona u atomskoj jezgri. Malo koristi pre¬ 
traživati nebo iznad nas, treba otkriti Nebo u sebi. 
Ono Nebo koje je 'iščezlo s dječjom nevinošću ... 


Treće ukazanje jest nosilac fatimske tajne. Ona 
je počela viđenjem pakla. 

Izrečena je stravična riječ o kojoj se više mnogi 
ne usude govoriti ni u misijama. Parola dana nove 
evangelizacije glasi: Ne strašiti! A, zar uvijek šutjeti, 
ne znači na neki način nijekati? Uostalom, tu je naj¬ 
prije zatajila logika, čemu je uzrok vražja lukavost 
ako nije osobna nevjera. Upozoriti na opasnost, na 
životni promašaj, ne znači plašiti. Mrtvačka glava s 
prekriženim kostima na stupovima visokog napona 
pametne ne plaši nego upozoruje. Ako se pri tom 
strah ne može posve izbjeći, to je zato što strah ima 
svoju ulogu u individualnom i društvenom životu. Tko 
je bolje poznavao psihologiju ljudi nego naš Isus? Tko 
je prema njima bio više obazriv? Tko ih je više 'ljubio 
nego on? Tko je od njega imao više razumijevanja 
za čovjeka? A ipak, on je o paklu govorio. Otvoreno 
i neuvijeno, koji put I drastično. »Ako ti je ruka na 
propast, odreži je. ako oko, iskopaj ga! Bolje je otići 
u život kljast, ćorav nego s obje ruke i oba oka u 
pakao, u oganj neugasivi!« Evanđelje, ta blaga vijest, 
knjiga života i nade, blistavih obećanja i najutješnijih 
uvjeravanja, pomalo otkriva crni bezdan užasa, stra¬ 
vičnu stvarnost vječne propasti. Krist je pakao za¬ 
svjedočio tako snažno i uvjerljivo kao i Nebo. I nije 
se bojao o tome govoriti niti Je ljude plašio. Tumačio 
je i uvjeravao, zaklinjao i upozoravao, ljubeći tako, 
da ne skriva istinu. Da je uvijek bilo pretjeranih pro¬ 
povjednika, nitko ne niječe. No, sigurno su opasniji 
pretjerani šutljivci. Šutnja pomalo vodi nevjerovanju 
ako se iz njega nije rodila. 

Izučavajući Fatimu, čovjeku se javlja pitanje: Nije 
li Majka Božja predvidjela ovo tragično stanje? Zato 
je djeci omogućila viziju pakla, ne toliko radi njih, ko¬ 
liko radi onih koji će tu istinu prešućivati ako ne i 
nijekati. I nije li time presjekla sva naša pedagoška 
mudrovanja? Nije se ustručavala, i to djeci, pokazati 
užas jedne stravične istine. Kako god nas zbunjivala 
vječnost pakla, nesumnjiva je istina — njegovo po¬ 
stojanje! Majka Božja u Fatimi tu istinu ukrepljuje i s 
njome ozbiljno uznemiruje našu pozornost. Evanđelje 
će s nekim svojim tvrdnjama uvijek izazivati zgražanje 

ovoga svijeta. No. nikakvo zgražanje i prešućivanje 
ne može dokinuti istinu koja je izašla iz Božjih usta. 

Uz pakao je vezana istina o postojanju vraga. Dru¬ 
ga strahota koju pokušavamo kamuflirati I Kad je Pa- 
vao VI. o tome prvi put glasno progovorio, najveća 
uzbuna nastala je među onima koji sebe zovu vjerni¬ 
cima. Jedan učeni talijanski dominikanac napisao je 
poslije toga da je to Papino privatno mišljenje koje 
nitko nije dužan prihvatiti. Odgovorio mu je novinar 
Indro Montanelli, koji se priznaje nevjernikom, i to 
ovako: »Ostalo je na nama nevjernicima da još neka¬ 
ko vjerujemo u vraga!« Jesu li Isusova iskušenja u 
pustinji priča? Njegovi izgoni vragova — djetinjari¬ 
je? Koga on to zove Zlim, poglavicom ovoga svijeta? 
Ubojicom i lašcem od iskona? Zavodnikom? Ako sve 
to treba izbaciti iz Evanđelja, radi kojih razloga treba 
prihvatiti ostale njegove istine? Već spomenuti indro 
Montanelli dobacio je američkom književniku Dos 
Passosu. prigodom razgovora u Veneciji: »Kad bih bio 
Bog, svakoga tko niječe opstanak đavla, poslao bih u 
pakao da se s njim upozna!« 

Nije pretjerivanje, ako kažemo da su ugrožene ne¬ 
ke temeljne istine vjerovanja. Sve pokušavamo ra¬ 
zumski opravdati. U redu, zato nam je i darovan ra¬ 
zum da se njime Služimo. Ali smo upozoreni i osvje¬ 
dočeni da taj naš uzoriti razum ima svoje granice. 
Istine vjere treba prihvatiti zato jer ih je izrekao Bog, 
ma kako bile nerazumljive, a razum im se opirao. U 
tome je zasluga vjerovanja. Priznajem, da se um koji 
nastoji oblikovati što ispravniji pojam o Bogu, teško 
pomiruje s vječnosti pakla. Nijekao ju je i jedan od 
najvećih crkvenih otaca — Origen! Ali u pretpostavci, 
da pakao jednom i svršava, zar ne bi bilo jezivo opre¬ 
dijeliti se za njega i samo jedan sat? Gospodinovi su 
opisi, kad o njemu govori, upravo stravični! A da ne 
govorimo o nedohvatnoj vječnosti ... 

Neki sarkastično prigovaraju da je Lucijin opis 
pakla sredovječan. A kako bi oni htjeli da ga dijete 
opiše? Napokon, zašto ga ta gospoda ne opišu na 

stručniji, moderniji način? Uostalom, začuđuje koliko 
je Lucijin opis identičan sa svetopisamsklm! Kako 
nevidljivu stvarnost prikazati u vidljivoj slici? To je 
problem i za umjetnike. Zna se, da svoju veliku čež¬ 
nju izražavamo ognjem koji nam sažiže grudi. A pa¬ 
kao nije drugo nego neostvarena čežnja, koja traja¬ 
njem buja, bez mogućnosti da se san o blaženstvu 
ikada ostvari. Pakao je stravični egzistencijalni pro¬ 
mašaj, razvoj duše u obrnutom smjeru, antistanje. 
Kako vidljivo izraziti očaj, rugobu, mržnju, zavist, zlo¬ 
ću, pokvarenost, perverziju, prokletstvo? Onako kako 
su sve to izražavali veliki umjetnici, a nekih se nji¬ 
hovih slika još uvijek sjećamo. Naposljetku, zar je 
važan opis, važna je činjenica. 

Zanimljivo, u Fatimi je isplovila na površinu i 
istina o čisti'lištu. Iz Lucijinih zapisa znamo da je 
zapitala Gospu za sudbinu dviju djevojaka, njezinih 
znanica, koje su bile nedavno umrle. Gospa je odgo¬ 
vorila da je jedna već u Nebu. a druga u čistilištu, 
u kojemu će ostati »do svršetka svijeta«. Rado tu 
izjavu shvaćam ovako: Ako se nitko za nju ne bude 
molio i žrtvovao! Jedna od najutješnijih istina vjere 
jest ta da molitvama i žrtvama možemo pomoći du¬ 
šama koje trpe! Ne postoji definitivan prekid s oni¬ 
ma koji su u milosti. 

Gospa je u Fatimi snažno upozorila na posljednje 
stvari svakog čovjeka o čemu smo učili još kao djeca 
u pučkoj školi. 

Još jedna refleksija u svezi s pitanjem straha i 
zastrašivanja! Ponajprije, u kršćanstvu je poznat »spa¬ 
sonosni strah«, onaj koji pozitivno djeluje na čovjeka, 
da dublje razmišlja, da postane manje površan, više 
ozbiljan. Gledajući pakao, djeca su problijedila, a 
Luclja vrisnula. Kako je taj strah na njih djelovao? 
Jesu li postali duševni bolesnici, izbezumljeni i histe¬ 
rični? Tako normalne djece nije bilo na daleko! Čudo 
se zbilo u drugom smjeru. Ta su se djeca poslije 
toga natjecala u molitvi i žrtvama. Čudesno je po¬ 
rasla njihova ljubav do jadnih grešnika. Dok drugi 

piju grijeh kao vodu, ta se djeca, njima u prilog, od¬ 
riču vode i u najvećoj žeđi. Uostalom, čemu ponav¬ 
ljati? Treba iznova čitati Lucijine spise. Mala Jacinta 
često je pitala: Zašto Gospa svima ne pokaže pakao, 
pa bi se svi obratili? Slično je pitanje postavio i 
bogataš iz Evanđelja koji je molio oca Abrahama da 
obavijesti o paklenom užasu njegovu braću. Dobio je 
odgovor: Imaju Mojslja i proroke ... UostaJom, tko 
god ide u propast, vidi da propada. Tajna jest u tome, 
što se ne vraća ... 

Prigovaraju Lucijinu izvještaju radi mnoštva pro- 
kletnika. Jacinta je čak rekla da je većina poginulih 
u ratu svršila u paklu! Zvuči užasno, zato nevjerojat¬ 
no. Možemo o tome mudrovati kako god hoćemo, 
ništa sigurno ne možemo zaključiti. Još strašnije od 
tih izjava djeluju Isusove riječi: »Mnogo je zvanih, 
malo odabranih ... Uzak je put koji vodi u život .. .« 
A to sve piše u Evanđelju. Sigurno Jest. da je milo¬ 
srđe našega Boga neizmjerno, ali je pitanje kako 
ga tko iskorišćuje i s njim računa. Samo to. 


Središnja novost, kako je već rečeno, u fatimskoj 
poruci jest pobožnost prema Prečistom Srcu Mariji¬ 
nu. Ali Gospa se nije ograničila samo na to da tu 
novost izreče, nego je upozorila na sredstva velikog 
povratka. I opet samo ponavljanje istina njezina Sina! 
Sredstva su prvenstveno sakramentalni život: sveta 
ispovijed i pričest, u kontinuiranom slijedu prvih pet 
subota u mjesecu. Zašto pet, to je Lucija fenome¬ 
nalno obrazložila. Zatim posebno inzistlranje na mo¬ 
litvi svete krunice, na razmišljanju o njezinim otaj¬ 
stvima u društvu Djevice, a sve u čast Prečistog 
Marijina Srca, s nakanom pružanja zadovoljštine za 
teške uvrede, za obraćenje grešnika, posebno za 
obraćenje Rusije. 

Svrha je ove pobožnosti: spasiti za vječnost 
»jadne grešnike«. Ali uz nju 'je Djevica vezala i sud¬ 
binu svijeta, 'jasno i izričito. Očito jest. da Gospa 

smatra prvi i drugi svjetski rat Božjom kaznom za 
nevjeru i izdaju, za neizmjerne grijehe Sto ih svijet 
čini. Grijesi će i dalje voditi do novih zapleta, ne¬ 
mira i ratova. Grijeh je eficijentni uzrok, koji nemi¬ 
novno nosi svoje posljedice. Radi toga Je dala po- 
božnosti izrazito pokorničko značenje. Njezina je svrha 
pružiti Bogu zadovoljštinu za pogrde i zlodjela. Tako 
će se, po Božjem smilovanju, mnoge duše spasiti za 
vječnost, a svojim zaslugama pridonijeti ono što je 
potrebno za mir i stabilnost svijeta. Obraćenje, mo¬ 
litva i pokora uvjet su za mirni život i razvoj čovje¬ 
čanstva. Ako se to ostvari. Bog će spriječiti ono što 
će se inače normalno razviti u kaznu zbog neodazi- 
va. Tu je Gospa jasno naglasila, da Je grijeh uzrok 
vječne propasti i društvenog nereda. Zlo u nama ruši 
svijet oko nas. Grijeh je otrov, razorna snaga koja se 
uvlači u sve životne pore, autodistrukcija pojedinca i 
čovječanstva, iznakaženje ljudskog lika i društva! 
Oslobođenje od Božjeg zakona Jest tiranija zla nad 
dobrim, laži nad istinom, životinje nad dušom. Čovjek 
mora biti ili rob ljubavi ili rob mržnje, poklonik istine 
ili sluga laži i tiranije. Nema drugog izlaza. Krivnja 
se iskupljuje kajanjem i popravkom. Zato je potrebna 
molitva i pokora. U sjećanju se odmah javlja slučaj 
Ninive. Niniva se, na sreću, odazvala pozivu proroka, 
koji je sžm želio da propadne. Stari zavjet pun je 
Božjih poziva i prijetnji. Znamo, kako su svršavale. 
I Gospa se prijeti, jasno označuje kaznitelja kojega 
ona želi obratiti da bi svijet izbjegao kaznu. Ali uz 
naše sudjelovanje! Sudbinu svijeta povjerila je u ruke 
vjernika! Kakav užas, kakva odgovornost, ako pozvani 
zataje! Zato će kazna najžešće njih pogoditi. A oni 
će se farizejski pitati: A zašto baš nas. Gospodine? 

Među činima pobožnosti koje Gospa zahtijeva, na 
prvom mjestu, i to uvijek, nalazi se sveta pričest. 
Dakako, da je pričest jedva zamisliva bez svete mi¬ 
se. A misa je darivanje Sina Ocu dušom i tijelom, 
vječna žrtva po kojoj Bog-čovjek, u ime ljudskog ro¬ 
da, pruža neizmjernu zadovoljštinu povrijeđenu Ocu. 
U njoj se Krist dariva Ocu kao žrtva, čovjeku kao 


271 



hrana. Vrhunac Božje domišljatosti, tajna pri kojoj 
se mozak grči, ali je duša doživljuje kao snagu, kao 
život, kao svetost, kao božansku stvarnost koja uzno- 
si, razvija i preoblikuje narav. Krist je s tom tajnom 
od sebe odalečio mnoštvo, zbunio učenike, prisilio 
Judu na razočaranje i uzmak, ali je ostao uporan pri 
tvrdnji: »Moje je tijelo zaista jelo ... Tko blaguje 
od ovoga kruha, živjet će uvijek ... Tko ne blaguje 
moje tijelo, nema u sebi života!« Tajne se ne mogu 
dohvatiti umom, njih treba provjeravati životom. Da 
se živi, nije potrebno poznavati sastav hrane, treba 
jesti! A Kristovo je tijelo potrebno duši kao hrana 
tijelu. Bez pričesti nema ni duhovnog života ni mi- 
losnog održanja. Da nam to učini koliko toliko do¬ 
stupnim, Isus se poslužio upravo kruhom i vinom, 
da nam simbolika predoči, što um ne može da shvati. 
Čudo Euharistije, jednako je čudu Inkarnacije. Euha¬ 
ristija je drugi način Isusove prisutnosti među ljudi¬ 
ma. U Evanđelju je Riječ Očeva koja uči živjeti. U 
Euharistiji je hrana od koje se živi, bez koje se si¬ 
gurno umire. 

Zato Gospa najprije inzistira na svetoj pričesti, 
na izvoru milosnog života. Marks je izrekao rečenicu 
koja je u svojoj širini posve točna: »Čovjek je ono 
što jede!« Tko blaguje Boga, živi od Boga, pobožan- 
stvuje se. Tko samo žir, znamo što je ... 

Juda je morao biti udaljen s euharistijske gozbe. 
Kad se nije htio sam povući, Gospodin ga je prisilio 
da ode. 

Kad se na svečanoj gozbi našao jedan bez svad¬ 
benog ruha. Gospodin mu postavlja pitanje: »Prijate¬ 
lju. kako si mogao ... ?« A zatim odlučno: »Izbacite 
ga van ...« 

Dakako, ne radi se o odijelu nego o raspoloženju, 
o stanju duše. Božja svetost silazi samo u čiste 
duše. Primiti Boga u grijehu, jest svetogrđe. Za pri¬ 
čest je potrebno stanje milosti, probuđena vjera, nada 
i ljubav. A jer je svaka misa i naša žrtva, svatko 
mora prini'jeti »žrtvu čistu, žrtvu svetu, žrtvu neoka- 

ijanu«, to jest dušu bez grijeha! Samo takva duša 
uklapa se u Isusovu žrtvu, a Krist joj u pričesti pri¬ 
lazi kao hrana, snaga i život. 

Da bi ta sigurnost bila što veća, susret plodniji, 
intimniji i ljepši, Djevica zahtijeva i svetu ispovijed, 
sakrament pomirenja i očišćenja. Time je Gospa u 
Fatimi naglasila potrebu i korist mjesečne svete ispo¬ 
vijedi. Je li slutila da će taj sakrament doći u veliku 
krizu? Nije slutila, znala je! 

Sakramenti su božanski mehanizam koji proizvo¬ 
di i razvodi milost Božju po duši. Tragična je istina 
da božansku iskru života, koja je planula u krštenju, 
život brzo ugasi. Ispovijed je sakrament koji je opet 
rađa. Pri susretu Božjeg milosrđa i čovjekova kaja¬ 
nja, javlja se novi plamen života. To je divno čudo 
Božje velikodušnosti! No, sigurno je krivo mišljenje 
kad se misli da je ispovijed predviđena samo za 
smrtonosnu ranu, samo za uskrsnuće nakon luđačkog 
čina samoubojstva, kad iznova treba početi klijati, mu¬ 
kotrpno rasti, što je svaki put sve teže i razvija se sve 
sporije. Ispovijed je duhovna kupelj koja je potrebna, 
čim se uprljamo, snaga koju trebamo kad se umorimo, 
da bismo se osjetrli svježiji, duhovno poletniji, zdrav¬ 
stveno snažniji. Svaka ispovijed pojačava duhovno di¬ 
sanje, kao brisanje prašine s lišća, uklanjanje znoja s 
tijela. Ma ne znam kako bili mali grijesi koje ispovi- 
damo, svaka je ispovijed veliki čin poniznosti, dokaz 
skrušenja, koji Gospodin nagrađuje većim darom mi¬ 
losti, jačim zanosom za božansko, većim oslobađanjem 
od ovozemnosti, bistrijim razumijevanjem Božjih tajni, 
jačom otpornošću prema iskušenjima. Svakom ispo- 
vijeđu duša postaje bogatijom, ljepšom, Bogu slič¬ 
nijom, Gospodinu milijom, kao što svako dotjerivanje 
čini čovjeka izglednijim i privlačnijim. Svaka je ispo¬ 
vijed trajno podizanje pologa s Božjeg računa dobro¬ 
te, umnažanje vlastite glavnice, povećanje zasluga, 
rast u duhovnom bogatstvu: dobroti, ljubavi i ljepoti! 
A, čini se, da se to zaboravlja, u ovo naše vrijeme 
sadašnje. Uvriježuje se mišljenje da česta ispovijed 
nije potrebna, da je čak i suvišna, jer postoji mno- 

go drugih načina da nam se mali grijesi i nesavrše¬ 
nosti oproste. Nije krivo, istina jest, da takva sred¬ 
stva postoje. Ali je ipak neobično da se ljude od¬ 
vraća od najsigurnijeg i najmoćnijeg sredstva oprav¬ 
danja. Uostalom, suvremena misao ne zaustavlja se 
na tome, ide dalje. Priželjkuju se generalna odreše- 
nja, koja, svakako, mogu poslužiti kad su nužna. No, 
čini se, da je namjera druga. Pjesma o dostojanstvu 
ljudske osobe čini nepodnosivim poklek u ispovje- 
daonici, iskreno izlaganje svoje moralne bijede oči u 
oči čovjeku za kojega se, barem koji put, može pret¬ 
postavljati da je veći grešnik od onoga koji mu se 
ispovijeda. Pa se tu rađa neka odbojnost, traženje 
lakšeg rješenja, manjeg poniženja. A srž je ispovije¬ 
di penitenta, da se što dublje ponizi i skruši. Stid 
što ga pri tom osjećamo, svjedočanstvo je naše 
iskrenosti, a uz to je sigurno mnogo veća pokora 
od one koju nam daje ispovjednik, što smo se više 
ponizili, to je veća sigurnost da nam je grijeh oproš¬ 
ten. Ima nešto beskrajno otajstveno u tom intimnom 
šaputanju u ispovjedaonici, pri tom posve osobnom 
susretu s Bogom u tišini, u toj potresnoj samooptužbi 
pred čovjekom koji je zapravo samo siguran svjedok 
intimnog izmirenja Boga i duše, prijenosnik istine o 
izmirenju, svjedok uskrsnuća, promatrač zagrljaja 
Boga i čovjeka. Snažna je simbolika, dočarava uskrs¬ 
nuće Lazara iz groba, cvjetanje cvijeta iz tišine noći. 
I uvijek mi se čini ljepše lice pokorni'ka kad izlazi 
iz ispovjedaonice. Zrači srećom otajstvenog susreta, 
pomirenja, rasterećenja, oslobođenja, zadovoljstvom 
zakopane tajne. Čovjek mora izgovoriti riječ da joj 
čuje jeku, čuti glas da mu odredi mi'lozvučje i ton. 
Potreba prirode! Ah, te naše stare ispovjedaonice, to 
nijemo groblje naših nevjera, to tiho mjesto naših 
novih klijanja i uskrsnuća! Ta bara iz koje uvijek 
niču i procvjetavaju novi lopoči! A neki bi ih htjeli 
pretvoriti u mini-barove, gdje čovjek ugodno čavrlja, 
više se zabavlja nego što doživljuje i sebe i Boga! 

Gospa je kao uvjet postavila mjesečnu ispovi¬ 
jed. A ona će uvijek ostati najteži i najdivniji čin 

pokore, jer je ona svaki put novo razgoličenje naše 
bijede, ah zato najjači izraz poniznosti I skrušenja. 
A to znači i najveći izazov Bogu! 

Ispovijed nam, dakle, osigurava dostojno prima¬ 
nje svete pričesti. Time se ne želi reći da na ispo¬ 
vijed moramo svaki dan. Uvjete za primanje svete 
pričesti znamo. Ali redovito pričešćivanje, uz duže 
zanemarivanje svete ispovijedi, krije određene opas¬ 
nosti i potiče izvjesne sumnje. Sasvim je ispravno 
što danas vjernici češće nego nekada pristupaju svetoj 
pričesti. To je učinak većih saznanja. Po logici stva¬ 
ri, bHo bi poželjno da se svi i uvijek pričeste koji 
prisustvuju misi. Čak toliko puta koliko su puta na 
misi prisutni. Ne vidim liturgijsku dosljednost u pro¬ 
pisu da se slobodno pričestiti samo jednom na dan. 
Koliko misa — toliko pričesti! Misa je uvijek i žrtva 
i gozba. Čini mi se nelogično, čak nepojmljivo, pri¬ 
sustvovati misi a ne smjeti se pričestiti! Ako to mo¬ 
že svećenik i tri puta, zašto to isto ne bi smio i 
vjernik? Koliko smo puta na gozbi, toliko puta imamo 
pravo pristupiti stolu. 

No, spomenuo sam određene opasnosti i izvjes¬ 
ne sumnje. Obišao sam dosta svijeta, gledao dirljivo 
svrstavanje mnoštva uz pričesnu ogradu. Smjeti gle¬ 
dati, ne znači dobiti pravo suditi. Ali svatko ima pra¬ 
vo gledati i pitati se. Pripovijedao mi je zgodu sveće¬ 
nik koji je za jedan Božić posjetio Nizozemsku. Pro¬ 
veo je božićne dane u župi s oko 15.000 vjernika. Za 
blagdane crkva uvijek puna i svi na svetu pričest. 
A župnik mu je rekao, koliko on zna, da se u crkvi 
za vrijeme Božića ispovijedilo samo troje ljudi! što je 
to? Ili su svi sveti ili nešto nije u redu. Pa je čovjeku 
koji put draže vidjeti one osamljene jadnike koji osta¬ 
ju sa strane, prignute glave i ne miču se, jer se, 
iz poštovanja do Tijela Kristova, ne osjećaju dovolj¬ 
no čisti, a još nisu uspjeli prlbrati toliko snage da 
stvore odluku pa se zalete u Ispovjedaonlcu. Pošto¬ 
vanje prema Otajstvu je toliko da se straše, da pristu¬ 
pom ne uvrijede dublje i jače. 

Ni riječi o svećenicima koji ljude nagone na pri¬ 
čest i revno ispisuju statistiku! 


Među sredstva velikog povratka Gospa je u svih 
šest ukazanja u Fatimi navela krunicu. Mora da dobro 
poznaje i njezinu vrijednost i teologiju krunice, kako 
reče već spomenuti Llamera. A nije tajna da je mo¬ 
litva krunice u naše doba doživjela svoju krizu. Ne¬ 
kada je naš vjernički svijet bio uz nju nerazdvojivo 
vezan. BHo je i ima povika na krunicu i od onih od kojih 
bismo to najmanje očekivali. Netko je može i zane¬ 
mariti, ali je vrlo čudno kad je glasno omalovažava 
ili protiv nje govori. Naziva dosadnim ponavljanje za¬ 
ziva kojima zamara sebe i Gospu. 

Znam. da pozivi na autoritativne primjere malo 
vrijede. Ipak, rado ih iznosim. Ivan XXIII, postao je 
idolom među Papama. Dobro, neka se onda zna da je 
čitav život svaki dan molio krunicu, a potkraj sva 
tri dijela krunice! Ima jedan zanimljiv trolist talijan¬ 
skih velikana: književnik Manzoni, ministar prosvjete 
Bonghi i teolog Rosmini. Ta tri čovjeka neko su se 
vrijeme redovito sastajala na šetnji uz obalu Lago 
Maggiore. U šetnji bi najprije pretresli dnevne do¬ 
gađaje, a onda zajednički izmolili krunicu! Fridrik 
Ozanan. veliko francusko ime. još kao nevjernik, svra¬ 
tio se jednog predvečerja u neku parišku crkvu. U 
klupi, u dubokoj šutnji, posve sam, klečao je i mo¬ 
lio krunicu njegov profesor, glasoviti Ampšre. »Ta 
me je krunica moga starog profesora — pisao je 
kasnije Ozanan — više potresla i uvjerila nego tisuću 
propovijedi.« Generalissimus Fosch, komandant savez¬ 
ničkih snaga u prvom svjetskom ratu. priznao je ka¬ 
noniku Belleneyu, da mu je svaki dan uspjelo izmo- 
liti krunicu, čak i za vrijeme najžešćih bitaka. 

Možda i ti primjeri nešto znače! 

U naše vrfjeme, kad se kao nikada čita i izučava 
Sveto pismo, moralo bi nam postati jasnije, što kru¬ 
nica jest I koliko vrijedi. Međutim, upravo je obrat- 

no! Niti je to lako niti teško protumačiti. Ali, oka¬ 
nimo se tumačenja, nitko ga rado ne sluša! No, ni¬ 
kome ne treba tumačiti da je krunica vijenac evanđe¬ 
oskih istina, božanskih tajni. To je u punom smislu 
molitveno Evanđelje! A Evanđelje treba ponajprije — 
moliti! 

Krunicu je Majka Božja uvijek preporučivala. I 
svi sveci. Marija je išla i dalje. U Fatimi se nazvala 
imenom Gospa od svete krunice! I imenom je htjela 
reći što o njoj misli. 

Nakon ukazanja fatimski pastirčići krunicu su ne¬ 
prestano molili. Ona ih je posvetila, a preko njih 
mnoge spasila. Je li potrebno još nešto reći? 

Jest! Uz molitvu krunice Djevica je vezala obra¬ 
ćenje Rusije. Rekla je i to da je krunica pospješila 
svršetak rata. 

Smiješno? Nekome se i tako može činiti, ali time 
dobacuje Gospi da ne zna što govori! 

Vrijedno je navesti i ovaj događaj. 

Japanski liječnik, dr Yasuro Fukahori, pregledav¬ 
ši jednog dana Maksim'rlijana Kolbea, bio je presene¬ 
ćen i naredio mu da odmah mora u krevet. 

— Četiri petine pluća zahvatila je tuberkuloza, 
temperatura je uvijek na 38 stupnjeva — uvjeravao 
ga ‘liječnik. 

— Znam, doktore, to isto su mi rekli liječnici u 
Italiji i Poljskoj, ali ja uza sve to već deset godina 
živim i radim u tom stanju. 

— Deset godina? I ništa se pri tom nije promi¬ 
jenilo? — pitao je zabezeknuto liječnik. 

— Doktore, evo moje tajne! — uzvratio je Maksi- 
milijan. I pokazao krunicu izvadivši je iz džepa. 

Priča? Najlakše je sve proglasiti pričom. Tako se 
oslobađamo obaveze da provjeravamo. To je, među¬ 
tim, izjavio čovjek koji je nešto uradio za Boga i ve- 

Irkodušno poklonici život za drugoga! A onda je jasno, 
kome treba više vjerovati. 

Tko ozbiljno vjeruje u vraga, mora priznati da 
nas majstorski zaslijepljuje. 

Zašto Gospa zahtijeva kratko razmišljanje o otaj¬ 
stvima svete krunice? Jer nas to vrlo uspješno veže 
uz njezino društvo. Razmatranjem radosnih, žalosnih 
i slavnih otajstava, duša uronjuje u Božje ozračje, u 
svijet evanđeoskih tajni. A ozračje je veliki faktor u 
našem dnevnom životu. Da nema ozonskog omotača 
oko zemlje, davno bi nas pobile ultra-violetne zrake. 
Učenjaci danas strahuju da taj ovijač ne bude umjet¬ 
no raspršen. I promjena klime stvara pustošenja na 
Zemlji. Tim se usporedbama želi reći, kako je naša 
društvena atmosfera zatrovana kao i ljudska okolina. 
Materijalizam i senzualizam prožeo je javni život 
društva. Kako se obraniti? Čime se zaštititi? Dišemo 
zatrovani zrak. Tako se razmatranje Božjih tajna pri¬ 
činja kao nadasve potrebni božanski ovijač koji štiti 
dušu od razornog zračenja ovoga svijeta. Potreban 
nam je Duh koji trajno zrači i struji kroz dušu. To 
Gospa zna, čime dokazuje da je velik pedagog. A 
koja to majka nije? Dosta je ljubiti da budeš dosjet¬ 
ljiv! Jer »ljubav je dosjetljiva« — reče umni Pavao. 

Još nije sve. Uz ovo što je rečeno, Majka Božja 
zahtijeva trajne žrtve. Bilo bi suvišno ponavljati ci¬ 
tate. Djeca su to izvanredno shvatila. Čitav daljnji 
život trojice mališana bio je samo mnoštvo žrtava 
za obraćenje grešni'ka. Ta činjenica najviše presene- 
ćuje, upravo zato jer su to bila sasvim mala i ne¬ 
pismena djeca. Otkriti vrijednost žrtve, to se može 
samo u Božjoj školi. Da se netko može stalno žrtvo¬ 
vati, potrebna je Božja snaga! To je sasvim dovoljno 
da nam razjasni, zašto smo nesposobni za žrtve. 

Možemo beskonačno raspravljati o tome, da li je 
bilo razumno odreći se komadića kruha i dati ga ovca¬ 
ma kad si sam gladan, izliti vodu u udubinu kamena 
‘kad si silno žedan, opasivati bokove konopom, čak i 
u krevetu, ali naše mudrovanje temeljito rastače ve- 

Iikodušnost i hrabrost te nejake djece koja se pre¬ 
tvaraju u heroje. A svi heroji uvijek izgledaju po¬ 
malo ludi. Što su radiH, radili su iz uzvišenih mo¬ 
tiva. Franjo, »da utješi našega Gospodina«, Jacinta 
»za jadne grešnike« I za »Svetog Oca« kojega je ona 
jednom otajstveno »vidjela« i proricala kako će mno¬ 
go trpjeti. Pavao VI. javno je nazvan »čovjekom bez 
lica, mračnom pojavom«. U tom istom članku velikog 
talijanskog dnevnika napisano je i ovo: »Da Vatikana 
nestane, bi'la bi to za Rim divna stvar. Vatikana i 
Crkve siti smo do smrti ...« (Natalia Ginzburg, Corri- 
ere della Sera, 6. siječnja 1977.) Bilo je i gorih stva¬ 
ri. Jedan francuski list nazvao ga homoseksualcem, 
a talijanski to odmah prenio. Tko kaže, da sutra neće 
netko zasuti kamenjem i njegove prozore? — kako 
je to u viđenju vidjela mala Jacinta. I što sve nosi 
neodgonetljiva budućnost? 

Žrtva je srž kršćanstva. Isusov je nauk da kršća¬ 
nin mora sebe prlnijeti kao žrtvu. Mahniti je Pavao 
uzvikivao: Moramo zajedno s njim na križ! Ako Gospa 
zahtijeva žrtve, ponavlja ono što je tražio njezin Sin, 
koji je postao prva žrtva. 

A u našem svijetu oslabio je smisao za molitvu 
i žrtvu. Temeljito smo izbrisali sve postove i tradi¬ 
cionalne oblike pokore, a novima ih nismo zami'je- 
nl'li. Tvrdimo da je život žrtva, što je velika istina, 
ali to je naša ovozemna uvjetovanost. Potrebno je 
nešto više, na posve dragovoljnoj osnovi, s određe¬ 
nom nadnaravnom svrhom, s pravim, u svijesti uvijek 
prisutnim motivom. Čini se, da najmanje proučavamo 
teološko poglavlje »De merito«, o zasluzi! Svijet se 
neće ni obnoviti ni spasiti bez dragovoljne žrtve, bez 
onog doprinosa koji izlazi iz okvira redovitih život¬ 
nih obaveza. To je kao dobrovoljni trošak što ga utro¬ 
šimo za dar dragom prijatelju. Za neka otkupljenja 
potreban je veći napor od onoga što ga dnevni život 
zahtijeva. Solženjicin je napisao: »Treba otkloniti laž, 
ma koliko nas ona stajala!« A laž je da se svijet 
može spasiti bez nečijih dragovoljnih žrtava. Lucija 
je pisala, 24. travnja 1943, da svatko mora svaki dan 

nešto sebi posebno nametnuti, po mogućnosti ono što 
mu ne godi, da bi njegova velikodušnost išla u prilog 
potrebnima. Kad se Jacinta tužila Luciji da će umri¬ 
jeti posve sama, ona ju je tješila time da ju je na¬ 
govarala neka na to ne misli. Jacinta je začuđujuće 
odgovorila: »Pusti me misliti! Tako prinosim veću 
žrtvu našemu Gospodinu.« Što je ovo? U što se ovo 
nepismeno di’jete razumjelo? U ono što nama nisu 
pružile sve knjige i akademski naslovi. 


Sad ovo: Sva je Fatima prožeta užasom grijeha. 
Fatimska poruka otkriva mistiku zla, njegovu razornu 
snagu s posljedicama u vremenu i vječnosti, u ovom 
i drugom životu. Djeca su tim užasom u dušu pogo¬ 
đena. Kad su od Gospe saznala da »grijesi žaloste 
našega Gospodina« — ta im spoznaja više nije dala 
mira. To je Franju posebno ponukalo da se trajno 
žrtvuje kako bi »utješio našega Gospodina«. 

Ovdje nije samo rječnik neobičan. Je li Bog na 
to spao da ga jedno dijete mora tješiti? Ako je Bog 
u Nebu žalostan, ne umiru li od tuge i oni koji su 
uz njega? I, što je onda ostalo od tog Raja, od ve¬ 
selja i blaženstva o kojemu govori Gospodin? Ako 
naši grijesi i zlodjela utječu na Boga i blaženike. 
onda je u Raju veća kuknjava nego ovdje na Zem¬ 
lji ... 

Može li istinska ljubav biti potpuno sretna sve 
dok postoji i jedan prokletnik koji se muči, iako nitko 
baš nitko osim samih prokletnika. nije kriv za njiho¬ 
vo prokletstvo? 

Mozak nam se grči pri toj »posljednjoj tajni naše 
vjere« kako kaže Papini (II Diavolo, str. 77). Trpi ii 
Bog radi anđeoskog i našeg prokletstva? Kad Djevica 
govori o žalosti Božjeg i svoga srca, je li to samo 
ljudski način izražavanja ili tajnovita ontološka stvar¬ 
nost u koju čovjek ne može prodrijeti? 

Ne postoji >li žalost koja obogaćuje sreću? Ono 
duboko, neizrecivo, intimno sažaljenje plemenita srca 

koje isijava ljupkom tugom i pri punoj osobnoj ra¬ 
dosti? Nije li to sunce koje se još ljepše odrazuje 
na ledenjacima, nesposobno da ih otopi i promijeni 
njihovu sudbinu? Ne, ni jedna simbolika to ne može 
izreći, ali može donekle naslutiti. 

Bog je ljubav, a ljubav mora trpjeti već samo 
zato što zna da netko trpi i odbija da bude sretan. 
Ako Bog nije davno prije utjelovljenja trpio radi nas, 
što ga je pokrenulo da je došao među nas? Nema 
sumnje, trpio je, na neki način, i prije inkarnacije. 
Sažalio mu se čovjek u konstitutivnom elementu svo¬ 
ga bića. 

S druge strane, nitko nije toliko vrijedan žaljenja 
kao Bog, jer nitko nije doživio takav i toliki neuspjeh 
kao on. Zvijezda jutarnja, Lucifer, do tada njemu 
najsličniji, najbliži, pobunio se i otpao. Čovjek, drugo 
djelo njegove svemoći, ostavio ga je nakon što se 
jedva »zgrijao« u njegovu raju. Rizik, užasan je ri- 
zi'k stvarati slobodno biće! Bogu se osvetila i trajno 
mu se osvećuje njegova ljubav i dobrota, a može li 
to ne boljeti? Kako boli, ovozemni čovjek to ne može 
doznati. Kako to Bog u svomu otajstvenom biću spaja 
— to je tajna rezervirana za vječnost! Ali boli, mora 
žalostiti, jer je Bog pogođen u svojoj dobroti, veličini 
i slavi. Ako nebesa navješćuju slavu Božju, kako 
kaže psalmista, duhovni univerzum jest, u mnogo če¬ 
mu, svjedočanstvo njegova neuspjeha, jer se dvije 
slobodne volje uvijek mogu razići. Dar slobode rodio 
je Božje protivnike. Ne postoji dublja žalost, veća tu¬ 
ga od ove tjeskobe! Čovjek može i Boga, na neki 
način, učiniti nemoćnim. Tu je strahota njegove slo¬ 
bode. 

Srce jednog djeteta, malog Franje iz Aljustrela, 
to je čudesno shvatilo. Postalo mu je jasno da svo¬ 
jom vjernosti, koju je svjedočio žrtvama, može nešto 
učiniti za svoga Boga. Zato ga je tješio svojim malim 
srcem. Kakva očaravajuća ljupkost božanske stvar¬ 
nosti! Prokletnik je zato prokletnik jer je postao ne¬ 
sposoban da ljubi, a sveci su zato sveci jer ljube i 

onim srcima koja su prestala ljubiti. To je njihov iz¬ 
vanredni doprinos Božjoj slavi 


Svako zlo. grijeh, osvećuje se na onome tko ga 
počini. Biblija kaže: »Zli 'je uveo u svijet nepravdu 
(što znači svako nedjelo, kao što pravda znači sve¬ 
tost). ova je začela bol, a ta je rodila nasilje. Isko¬ 
pao je jamu i sam u nju propao, pao u vlastitu zam¬ 
ku. Izumio je patnju koja mu se srušila na glavu, a 
nasilje ga poklopilo po vlastitoj šiji« (Ps. 7, 15—17). 

Grijeh je u suštini rušenje, pustošenje, unište¬ 
nje istine i dobrote, »aspiracija prema praznini i 
ništavilu«, kako reče Bernanos. Tako grijeh odrazuje 
sebe, pokazuje što jest. 

Grijeh pogađa najprije nas, razdire naše jedinstvo 
s Bogom. »Vaši grijesi udaljuju vas od vašega Boga« 
— kaže Izaija (59, 2). To je jedna istina. Drugu je 
zapisao onaj pametni i dragi sveti Irene], a glasi 
ovako: »Živi čovjek, to je Božja slava!« A živ je za¬ 
pravo samo onaj koji živi Božjim životom, sve drugo 
su različiti oblici smrti, još gore — prokletstva, jer 
je život prokletstva strašniji od nlštavila! A takvo 
odvajanje od Boga, od istinskog života, može II se 
ostvariti, a da na neki način ne rani Boga u nama? 
Razdiranje je bol s obje strane, kad se radi o lju¬ 
bavi. A ovdje se samo o tome radi. Dugo i strašno 
boli razderana ljubav i to u oba smjera! Eto, zašto 
se Bog ne može lako pomiriti s našom propasti. Ako 
nas Otac toliko ljubi da je pripravan za svakoga od 
nas poslati vlastitog Sina ponovno u smrt, kad bi 
to bilo potrebno, kako može biti ravnodušan prema 
našemu prokletstvu? Ranjen je u nama, zbog nas i 
radi nas, zato što smo prestali biti njegova slava 
a postali sramota! Pošten otac ne gubi ništa od svoje 
osobne veličine, ali ga pokvarena djeca mogu osra¬ 
motiti pred čitavim svijetom. Juda nije ništa oduzeo 
Isusovoj osobnoj veličini, ali ga nije mogao izdati 
a da ga pri tom javno ne osramoti. Kad ga Je učenik 

procijenio za trideset dinara, što treba pitati koliko 
vrijedi? — govorili su zlobno Isusovi protivnici. Gri¬ 
jehom osramoćujemo Boga pred svim njegovim stvo¬ 
renjima. A to je žalost koja se probija do Neba. Pravo 
Je imao onaj mahniti, a simpatični Leon Bloy, bez¬ 
božnik pa obraćenik, kad je napisao: »Jedina žalost 
na svijetu Jest to — što nismo sveci!« Drugi put je 
bio još oštriji: »Svi su prasci koji nisu sveci ...« 
Drastično, ali u suštini 

Nije, dakle, jednostavni antropomorfizam, kad ka¬ 
žemo da je Bog povrijeđen, jer je osramoćen. Bog 
ne može ne uzimati u obzir svoju čast, kad smo i 
mi na svoju tako osjetljivi. Zato su naši grijesi to¬ 
liko veliki koliko pogađaju Božju čast i ugled. Bog 
zazire od zla, jer je sama dobrota i svetost. Nikakav 
i ničiji grijeh ne može pomutiti Božje blaženstvo i 
intimnu sreću, koja se prelijeva u beskrajnom valo- 
vanju života Presvetog Trojstva, ali ga prikraćuje u 
ostvarivanju njegove ljubavi izvan njega, onemogu¬ 
ćuje njegove planove, ograničuje mu slavu, pogađa 
čast, ruši ugled ako iznakazirje vlastitu dušu, njegovo 
djelo. Grešnik Je kriv, ako Bog u njemu nije uspio. 
Kad blokiramo Božje djelo u sebi, nastaje perverzija 
bića. Raj Je Božji uspjeh u nama, pakao — neuspjeh 
i promašaji Grijeh razara istinu, dobrotu i ljubav. On 
nije sjena dobrote nego protudobrota, nije prebojana 
istina nego antiistina, nije ohlađena ljubav nego anti- 
Ijubav, to jest mržnja! Grijeh je autodistrukcija bića, 
ubijanje svega što je Božje u nama. 

Strahota! Može li Bog biti prema svemu tome 
ravnodušan? Ili Djevica, koja je stvarna Majka čovje¬ 
čanstva? 

Tu je razlog trajnih Božjih zahvata u dušu poje¬ 
dinca i u našu povijest. Ne možemo mi domisliti sebi. 
kako Bog 'ljubi svoje djelo, čovjeka! Prema tome, ni 
koliko ga žali. Nešto o tome može nam reći samo 
njegov križ, na koji je otišao samo zato da ponovno 
vrati prekinutu bujicu božanskog života u grešno čo¬ 
vječanstvo. Bio je to čin veći od stvaranja, jer ga 

je mnogo više stajao. Ali je tim činom omogućio 
povratak i onima koji su došli do ruba ponora, na 
najnižu stepenicu pada. Ne postoji grijeh koji ne mo¬ 
že biti oprošten, ne postoji odmetnik koji se ne smi¬ 
je vratiti, ne postoji pokvarenjak kojemu nije moguće 
posvetiti se! Uz uvjet, da napravi zaokret prema istini 
i dobroti, da uvidi krivnju i da je požali, da se skruši 
i zamoli oproštenje. Jest, težak proces, tajnovit, ne¬ 
dohvatljiv. Ali veličanstven! Najednom se u grešni- 
kovoj duši nešto prelomi, dogodi, rodi ... Kako? Zbog 
čega? Što? U mračnoj točki interferencije, 'kod križa¬ 
nja dviju zraka. Kao kad iz tajanstvenog svemirskog 
oblaka, kako kažu učenjaci, nenadano izroni nova 
zvijezda! Duša se počne mijenjati u jezgri, potresena 
silom nepoznate snage. Počinje vraćanje, preobliko¬ 
vanje. stvaralački zahvat, novo rođenje. Tajna Božje 
energije koju nazivamo milost! Nema raspjevanije du¬ 
še od srca istinskog obraćenika. On zna odakle se 
vratio, zna što je ponovno primio. Zna . .. Najutješ- 
nija istina: Moguće se vratiti! 

Ali može se i nastaviti do završne tragedije. I 
zlo je život, nije njegovo dokidanje. Mržnja je spo¬ 
sobna živjeti kao i ljubav, ima svoju životnu dina¬ 
miku. Laž — kao i istina. Ima svoju životnu vitalnost. 
Zlo, kao i dobrota. Ima svoj princip postojanja. Ali, 
to je život s onu stranu svjetla, vrijednosti, sreće, 
blaženstva. Antisreća, protublaženstvo — prokletstvo. 
Zato Raj i pakao! Dvije vrste postojanja za one koji 
ne mogu prestati postojati, jer su stvoreni — besmrt¬ 
ni. A takav je čovjek. 

Te istine izranjaju iz fatimske poruke. Ali nad 
njima lebdi jedna beskrajno utješna istina, koju je 
Djevica najjače naglasila: Čovjek može spasiti čovje¬ 
ka! Za vječnost! Krist je zadovoljio za grijehe čovje¬ 
čanstva tako da mu je ponovno vratio mogućnost spa¬ 
senja. Vjernici, u zajednici s njim, mogu zadovoljiti 
za grijehe svoje braće i spasiti mnoge duše, koje 
bi bez njihove pomoći propale. Ako se grijeh socijal¬ 
no odražava, odražava se i krepost. Ne postoji žrtva 
bez otkupiteljskog utjecaja na druge. Grešnici su iz- 

nemogli vojnici na maršu, bolesnici nesposobni za 
hod. Zdravi im mogu pomoći da se oporave. Bog 
apsolutno računa s našom ljudskom solidarnosti. Re¬ 
kao je: »Sto učinite za ove malene, meni ste učinili.« 
A maleni su svi slabi, potrebni I nemoćni, najnemoć- 
niji oni u grijehu. Zalaganjem jednih, Đog spašava 
druge. Tako se umnaža ljubav, ta čudesna stvarnost, 
koja raste isključivo tako da se dijeli, dok se sve 
drugo dijeleći umanjuje! Krist je otkrio uzvišenu tajnu 
da su svi ljudi braća zajedničkog Oca, koji moraju 
raditi jedni za druge, kako je on radio za sve nas. 
Tako se svi obogaćuju. Jedni rastu u zaslugama, dru¬ 
gi se njihovim zaslugama spašavaju. Tako se svijet 
pretvara u zajednicu mira i ljubavi. U ovom našem 
svijetu velike socijalne naglašenosti, to bi nam lakše 
moglo biti shvatljivo. 

Na tu se istinu Gospa poziva kad zahtijeva: »Mo¬ 
lite se i žrtvujte za grešni'ke!« Znade ona i teologiju 
otkupljenja. A fatimski pastirčići izvrsno su je shva¬ 
tili. Živjeli su — da spašavaju druge. Zato su umrli 
— smiješeći se! 

Djevica je rekla: »Mnoge duše odlaze u pakao, 
jer se nitko za njih ne žrtvuje i ne moli.« Ova bi 
izjava mogla nekome sugerirati krivu misao o Božjoj 
ograničenosti, točnije o ograničenosti njegova milo¬ 
srđa, kao da bi ono bilo ovisno o našem ponašanju, 
pa bi spasenje mnogih ovisilo jednako p nama koliko 
o Bogu. Bila bi to posve kriva misao. Bog može sve 
ljude spasiti bez bilo čije intervencije. Kristova žrtva 
ima neizmjernu vrijednost, ona je krvlju izražena želja 
da sve ljude spasi. Ali, to je ponuđeni dar kojega 
svatko može prihvatiti i otkloniti. A mi svojom mo¬ 
litvom i žrtvom možemo utjecati da ga mnogi ne otklo¬ 
ne. Bog se odlučio za put da čovjeka spašava po 
čovjeku! Zato je i sam htio postati čovjekom, ma 
da je mogao spasiti čovječanstvo bez vlastite inkar¬ 
nacije. Ljubav je prihvaćanje Božjeg plana spasenja, 
a pusta je znatiželja pitanje: Zašto to nije htio druk¬ 
čije izvesti? Najljepši odgovori rezervirani su za 

Nebo. Tamo će ornoga naša ovozemna pitanja postati 
smiješnima. 

U svezi s Gospinim pozivom na molitvu, žrtvu i 
pokoru, moglo bi biti korisno citirati jednoga umnog 
i svetog biskupa, Božjeg ćovjeka i izvrsna govorni¬ 
ka, svetog Ivana Krlzologa. Kaže ovako: 

Tri su stvari, braćo, tri, po kojima vjera opstoji, 
pobožnost se održava, krepost traje: molitva, post, 
milosrđe. Što molitva traži, post postiže, milosrđe do¬ 
biva ... 

Post je duša molitve, a život je posta — milo¬ 
srđe. To neka nitko ne raskida, jer se ne da odvojiti! 
Ako netko od troje ima samo jedno ili ih ne bi imao 
istodobno — ništa nema. Prema tome, tko moli, neka 
i posti! Tko posti, neka je i milosrdan! Neka usliša 
onoga tko nešto traži, ako sam, moleći, želi biti usli¬ 
šan. Sebi otvara kod Boga uspjeh, ako ne zatvori uho 
pred onim koji ga uporno moli. 

Tko posti, neka shvati post! Neka čuje gladnoga, 
ako hoće da Bog čuje za čim on gladuje! Neka bude 
milosrdan, ako se nada milosrđu! Tko traži poštova¬ 
nje, neka ga i sam pruža, tko hoće da mu daju, neka 
i sam daje! Nepošten je tražitelj koji za sebe traži, 
što drugome niječe. 

Budi, čovječe, za sebe slika milosrđa! Zato kako, 
koliko i brzo hoćeš da tebi budu milosrdni, toliko i 
tako budi i ti milosrdan drugima! Molitva, milosrđe 
i post jesu jedinstvena zaštita kod Boga. Sve je to 
naša obrana i trooblična molitva — za nas. Što iz- 
gubismo odbijanjem, ponovno stecimo postovima! 
Postovima prinosimo dušu za žrtvu, a ništa dragocje¬ 
nije od toga ne možemo prlnijeti Bogu. kako nas uvje¬ 
rava Prorok: »9krušeni je duh za Boga žrtva, srce 
raskđjano i ponizno Bog ne prezire.« 

čovječe, prikaži Bogu svoju dušu i prinesi prinos 
posta! Tada će biti sveto ono što je prineseno. Tko 
to ne daje Bogu, ne može biti ispričan. Onaj tko daje, 
zapravo stiče. No, uz to treba odmah iskazati i milo- 

srde. Post ne klija, ako ga milosrđe ne natapa. Pre¬ 
sušivanje milosrđa, suši post. što je 'kiša za zemlju, 
to Je post za milosrđe. Tko posti, oplemenjuje srce, 
čisti tijelo, iskorijenjuje mane, sadi kreposti, ali ne 
sabire ploda, ako ne pridoda vodu milosrđa. Ti što 
postiš, znaj da posti i tvoja njiva, ako nema milo¬ 
srđa. Post natopljen milosrđem, zgrće punu žitnicu. 
Čovječe, nemoj gubiti čuvajući nego skupljaj — da¬ 
vajući! Dajući siromahu, sebi daješ, što drugome ne 
prepustiš, nećeš imati! 

Fatimski pastirčići nisu nikada čuli za slične teks¬ 
tove. Molili su, postili su, žrtvovali se, sve iz milo¬ 
srđa za »jadne grešnike«. Pitali su ih: Tko vas je to 
sve naučio? Odgovor: — Gospa! 

Sasvim je sigurno da mnoge duše propadaju zbog 
naše nemarnosti, kao što umiru mnogi bolesnici koji 
ne bi morali umrijeti da bolničko osoblje nije bilo 
nemarno. 

Nesumnjivo jest da Bog može na tisuću načina 
popraviti naše propuste. No, temeljno je pitanje: Gdje 
je naša suradnja s njim u otkupiteljskom djelu? Gdje 
je ljubav do najugroženije braće? A to je ono što je 
Djevica u Fatimi htjela posebno naglasiti. Nemar Vjer¬ 
nih pogađa srce Božje koliko i prezir nevjernih. Pio 
XII. Izrekao je u enciklici »Mistično Tijelo Kristovo« 
ovu misao: »Ima jedna strašna tajna o kojoj nikada 
dovoljno ne razmišljamo: spas mnogih ovisi o dobro¬ 
voljnim žrtvama članova Mističnog Kristova Tijela.« 
Što je drugo rekla Djevica u Fatimi? Papa i Gospa 
govore — isto! 

U vrijeme, kad su nam usta puna recitala o odgo¬ 
vornosti, najozbiljnije je ovo pitanje: Koliko smo kri¬ 
vi što mnoge duše propadaju? Drugo: Može li se iz¬ 
vesti obnova svijeta bez mohtve i žrtve? Gubimo se 
u traženju novih putova. 

Zašto? 

— A sada si nas odbacio i posramio, pustio da 
pred dušmanima uzmaknemo. 

— I opljačkaše nas mrzitelji naši ... 

— U bescijenje si svoj puk prodao ... Učinio nas 
ruglom susjedima, na podsmijeh i igračku oni¬ 
ma oko nas. 

— Na porugu smo neznabošcima ... mrviš nas 
u boravištu šakalskom ... (Ps. 44) 

Zašto? 


U fati'mskoj poruci snažno je prisutan proročki 
element. Djevica predskazuje događaje. Ovako: 

— Djeca će morati mnogo trpjeti. 

— Franju i Jacintu uskoro će odvesti u Nebo. 

— Rat će brzo završiti, vojnici će se vratiti svojim 
kućama. 

— Ako ljudi ne prihvate njezinu poruku, doći će 
drugi, gori rat. Najavit će ga neobično svjetlo. 

— Mir u svijetu uvjetovan je, ponajprije, obraće¬ 
njem Rusije. Ono će se postići pobožnošću prema 
Prečistom Srcu Marijinu, molitvom i žrtvama. Ako vjer¬ 
nički svijet ne odgovori na Gospin poziv, Rusija se 
neće obratiti. Posljedice toga bit će trajni nemiri i 
ratovi po čitavom svijetu. Sveti Otac, u zajednici sa 
svim biskupima svijeta, treba obaviti posvetu Rusije 
Prečistom Srcu Marijinu. 

— Uslijedit će progonstvo Crkve, Papa će mnogo 
trpjeti. 

— Dobri će biti mučeni. 

— Neki će narodi nestati. 

— Napokon će sveti Otac posvetiti Rusiju, prema 
zahtjevima koje i kako postavlja Gospa. 

— Rusija će se sigurno obratiti. 

— Svijetu će biti poklonjeno jedno razdoblje mira. 

— Gospino će Srce napokon trijumfirati. 

Komentar suvišan! 

Ostaje još samo pitanje protestantskog pastora: 
Što se Gospa pača u politiku? Pitanje nije smiješno 
nego ujedljlvo. 

što je Gospa time učinila? Najavila događaje i 
dala o njima svoju ocjenu: Sve je to kazna za gri¬ 
jehe čovječanstva! Je li to politika? Najbolje je sve 
proglasiti politikom, pa onda više nitko nema pravo 
govoriti ni o čemu, što nije u skladu s diktatom. 
Predskazivanje događaja i njihovo obrazloženje nije 
političko uplitanje. Djevica nije predložila nekakve 
političke planove i programe, nije potakla križarski 
rat, pribjegla političkim sredstvima borbe. Politika je 
borba za smjenjivanje režima, za preuzimanje vlasti. 
Ni Gospa ni oni koji su je poslušali o tome i ne sa¬ 
njaju. Ništa, baš ništa Gospa ne želi oteti, ni'koga 
smijeniti nego izmijeniti srca, način mišljenja i po¬ 
našanja i to najmirnijim putem, najbezazlenijim sred¬ 
stvima: molitvom i pokorom! 

Kažu, da je Staljin nakon posvete koju je obavio 
Pio XII. 1942. godine, rekao: »Kakvu to Papa ima voj¬ 
sku kojom nam želi pomoći?« Na žalost, imao je vrlo 
slabu vojsku, dobrovoljci za molitvu i pokoru nisu se 
odazvali. Možda je upravo to razlog da je Staljin za¬ 
vršio onako kako je završio! 

čuo sam pitanje: Kako to da Djevica nije spome¬ 
nula demonskog vođu Hitlera? Ona nije nabrajala vra¬ 
gove nego predskazivala događaje. Očito je znala, ka¬ 
ko će Hitler završiti i da njegova Njemačka neće i- 
mati nikakvu ulogu u budućoj sudbini svijeta. 

Djevica je išla najdalje kad je kategorički izjavila 
da će se Rusija obratiti. Bit će to drugi dio njezine 
velike povijesti ... Ne vjerujete? Samo jedan poda¬ 
tak! Danas se u Rusiji javno krštava 40°/o djece, 30°/o 
tajno, dakle, 70°/o krštenih. Francuska sa svojim Lour- 
desom i mnogobrojnim svetištima ima više od 13 mi¬ 
lijuna nekrštenih, ta »filia primogenita — prvorođena 
kćer Crkve«, s nešto više od 50 milijuna stanovnika. 
I mnogi, mnogi drugi znaci koji daju pravo fatimskoj 
Gospi 

Einaudi, izdavačka kuća u Torinu, izdala je 1958. 
godine »Posljednja pisma iz Staljingrada«. Tu čitam 
tri isječka, od tri autora. 

Prvi isječak: 

»Ako postoji Bog — pišeš mi u posljednjem pis¬ 
mu •— vratit će Te kući zdrava i to brzo. Dodala si: 
Čovjeka kakav si Ti, čovjeka koji voli životinje i cvije¬ 
će, čovjeka koji nikome nije zlo učinio, koji poštuje 
i ljubi svoju ženu i dijete, Bog mora uvijek čuvati! 

Hvala Ti za te riječi! Uvijek uza se nosim Tvoje 
pismo. 

Ali, mila moja. ako se o tim riječima razmišlja i 
želi iz njih izvesti dokaz da postoji Bog, onda je to 
vrlo teško i nesigurno. Religiozan sam čovjek, a Ti 
si uvijek bila vjernica. Međutim, ako želimo iz do¬ 
sadašnjeg našeg života izvesti stvarne zaključke, tre¬ 
ba priznati da se nešto dogodilo što je bacilo u zrak 
i raznijelo sve ono u što smo do sada vjerovali. Mo¬ 
žda već slutiš, što kanim reći? 

Dugo, možda zauvijek, ovo će biti moje posljednje 
pismo. Sutra će ga ponijeti jedan drug koji odlazi na 
uzletište odakle će poletjeti posljedni zrakoplov. Si¬ 
tuacija je postala neizdrživom. Rusi se nalaze tri ki¬ 
lometra daleko od naše zrakoplovne baze. Kad ona 
padne, ni miš ni ja nećemo se odavde izvući. Ni dru¬ 
gih sto tisuća vojnika. Ah, je li moguće tješiti se 
vlastitom propasti samo zato jer propadaju i drugi? 

Ako postoji Bog ... Tako govore i oni drugi, s 
one strane, Englezi, Francuzi, milijuni među njima. 
Međutim, ja više ne vjerujem da može postojati mi¬ 
lostivi Bog, jer — u tom slučaju — ne bi dopustio 
takvu nepravdu i užase. Ne, ne, ne vjerujem više, jer 
bi tada prosvijetlio mozak ljudi koji su razgorili ovaj 
rat, iako su uvijek govorili o miru i govorili o Sve¬ 
mogućem u tri različita jezika. Ne vjerujem više u 
Boga jer nas je izdao! Ja više ne vjerujem, a i Ti ćeš 
jednog dana vidjeti kuda ćeš stići s Tvojom vje¬ 
rom ... 

Drugi isječak 

»Postaviti pitanje Božjeg postojanja u Staljingradu, 
može značiti samo nijekati ga! lako me to dvostruko 
žalosti, moram Ti to reći, dragi tata! Ti si me odgo¬ 
jio, jer nisam imao majku, a uvijek si mi stavljao 
pred oči Boga i unosio ga u dušu. 

Rekoh, da mi je dvostruko žao što ove riječi izri¬ 
čem, jer su posljednje. Nikada neću više moći izre¬ 
ći druge koje bi ove izbrisale ili iskupile. 

Ti si, oče, pastir duša. Je li ono istina što si rekao 
u posljednjem pismu ili misliš da je istina? Tražio sam 
Boga u svakom jarku, u svakoj porušenoj kući, u sva¬ 
kom kutu, u svakom mom drugu dok sam se nalazio 
u bojnom redu ili gore pod nebom. Nikad se Bog 
nije oglasio, ni onda kad je moje srce kričalo za njim. 
Postoje srušene kuće, drugovi heroji ili strašljivci 
kao ja, postoji glad i ubijanje, s neba su padale bombe 
i oganj. Samo njega, Boga, nigdje i nikad nije bilo. 
Ne, oče, nema nikakvog Boga, ponavljam još jednom, 
iako znam da je to strašno, ali moje Je uvjerenje 
nepromjenljivo. Ako baš mora postojati neki Bog, on 
se nalazi samo kod vas, u vašim knjigama, molitva¬ 
ma i psalmima, u pobožnim riječima svećenika i pa¬ 
stora, u glasu zvona i mirisu tamjana. Ali u Staljin¬ 
gradu ga nema ...« 

Treći isječak: 

»Ovih posljednih noći neprestano plačem, dotužilo 
mi je i plakati. Vidio sam da i jedan moj drug plače, 
ali radi sasvim drugih razloga. Plače radi izgubljenih 
tenkova, a oni su bili njegov jedini životni ponos! Ne 
mogu sebi razjasniti zašto ja plačem, ali mogu shva¬ 
titi da netko tuguje za izgubljenim ratnim oružjem. 
Vojnik sam i lako mi je razumjeti da tenk za vojnika 
nije mrtva stvar. 

U svakom slučaju, vrlo je značajno da su dva 
vojnika proplakala. Ja sam uvijek bio sklon suzama. 
Neki potresni događaj, plemeniti čin uvijek mi je iza¬ 
zivao suze na oči. Događalo mi se to i u kinu, čita- 

jući neku knjigu ili gledajući mučenje neke životinje. 
To bi me izbacilo iz moga osobnog svijeta pa bih 
odmah sudjelovao s onim što sam gledao i osjećao. 
No, to nikada nisam mogao kad se radilo o materi¬ 
jalnim vrijednostima pa ni za tenkovima bez goriva 
koji su nemoćno ležali u stepi, izloženi topovskim 
granatama koje su ih komadale i raznosile. Ali pla¬ 
kao sam nad tim, što je jedan vojnik, hrabar i nepo¬ 
kolebiv, plakao kao dijete. Zato sam čitave noći ridao! 

U utorak sam mojim tenkom uništio dva T34 koje 
je znatiželja potisnula preko naše borbene linije. Bila 
je to impresivna slika! Približio sam im se, motreći 
kako gore. Kroz tenkovski otvor visilo je tijelo, s 
glavom prema dolje. Noge vojnika bile su blokirane 
i gorile u plamenovima do koljena. Tijelo je bilo živo, 
usta su se grčila. Bol je morala biti užasna. Nikakve 
mogućnosti da ga oslobodim! Da je to i bilo moguće, 
umro bi nekoliko sati kasnije u stravičnim mukama. 
Tada sam u nj pucao, a suze su mi se kotrljale niz 
lice. Sada već tri noći plačem za ruskim tenkistom 
kojega sam onako zločinački usmrtio ... Život mi 
je postao užasno protuslovlje, psihička naxaznost! 

Sad sam pokrenuo golemi protutenkovski top. Sva¬ 
ka ispaljena granata onesposobljuje jedan tenk koji se 
odmah pretvara u ognjenu baklju. Već ih osam gori. 
Još imam tri bojeve glave. Pucati na tenkove nije isto 
što igrati biljar. Devetorica vojnika premještaju top 
poslije svakog pucnja. A onda noću plačem kao dije¬ 
te. što, što će se još dogoditi?« 


Još nešto! Postoji čovjek kojega jedva treba ne- 
kome predstavljati, toliko je poznat. Osnovao je Cen¬ 
tar za dokumentaciju o nacističkim zločinima za vri¬ 
jeme rata, sa sjedištem u Beču. Zove se Simon Wie- 
senthal, Hebrej iz poljske. Napisao je knjigu »Sunco¬ 
kret«. U njoj pripovijeda jedan svoj osobni doživljaj 
iz lipnja 1942. godine, kad su ga iz logora kod Lavova, 
premjestili u vojnu bolnicu. 

Jednoga dana pozvala ga je bolničarka da dođe u 
neku sobu. Kad je ušao. opazio je na krevetu mladog 
čovjeka koji je bio sav u ranama, s-Iijep i na umoru. 
Ranjen je na ruskom frontu. Zvao se Viarl. Mladić 
jo. mučeći se, počeo pripovijedati svoj život. Bilo mu 
je samo 21 godina. Sa šesnaest godina stupio je u 
Hltlerovu omladinu, a kasnije se sam prijavio u SS 
trupe. Napomenuo je da ima vrlo pobožnu majku, a 
i sam je kao dijete bio religiozan. Hitler ga Je učinio 
bezbožnikom. 

To je bio prvi dio priče. 

Drugi je ovaj: Bilo je to kod Dnjepropetrovska — 
nastavio je mladić. U jednu seosku kuću strpano je 
više od tristo Židova, među kojima je bilo i djece. 
Kuću su blokirali, minirali i zapalili. Vojnici su je 
opasali s uperenim puško-mitraljezima u ruci. Među 
njima je bio i on. U jednom trenutku opazio je kako 
neka žena skače kroz prozor, ovijen plamenovima, s 
malim djetetom u naručju. Kad se digla i zapaljena 
počela bježati, mirno je u nju uperio svoj mitraljez i 
ispraznio ga ... 

Od tada više nema nigdje mira. Sad, na umoru, 
htio je pozvati bilo kojeg Židova, da u njega zamoli 
oproštenje za okrutni zločin. Čini mu se da bi onda 
mogao lakše umrijeti. VViesenthalu je pružio adresu 
svoje majke u Stuttgartu. 

VViesenthal ga je ledeno gledao, bez daha. Zatim 
se okrenuo i nijemo bez riječi, napustio sobu. Mladi 
Nijemac je ostao — umirući ... 

Od tada VViesenthal više nema mira. Priznaje, da 
mu je lice toga mladića trajno pred očima. Da bi se 
umirio na bilo koji način, poslije rata, konzultirao 
je mnoge velike ličnosti o svom činu: Maritainea. 
Marcusea, NiemiiHera, Senghora, Terracinija, Prima 
Levija ... Odgovori su bili različni, a dilema je i da¬ 
lje ostala. O problemu se i javno raspravljalo, a 
VViesenthal priznaje da se gorčina u njemu zacarila. 
Što je morao učiniti? Je li smio oprostiti u ime mili- 

juna koji su bili okrutno mučeni i smaknuti? Pitanja 
su suvišna. Gorčina je stravičan odgovor ... 

A bio je jedan 2tdov, član njegova naroda, koji Je, 
viseći na križu, molio: »Oprosti im, Oče. jer ne znaju 
što čine ...« Otrov mržnje može potisnuti samo 
plemenitost oproštenja! Ni jedna osveta ne rješava 
pitanje nego ga još gore zapliće. Svaki val izaziva 
novi val, bez obzira u kojem smjeru kreće. Bog i 
najvećeg krivca smatra dostojnim oproštenja ako se 
raskaje. Kad se pokaje, nije više čovjek koj'i je pri¬ 
je bio. 

Pakao je tamo gdje nema kajanja i oproštenja. 
Osveta je zločin kao i mržnja koja ju je prouzro¬ 
kovala. Sve je to crna stvarnost antl-dobrote! Zato 
je bilo uzalud tražiti Boga u Staljingradu, u krvavom 
i stravičnom obračunu ubilačkih sila. Boga nema u 
paklu. A pakao stvaraju ljudi svojim zlodjelima. Slo¬ 
boda opredjeljenja jest najveća ljudska veličina i naj¬ 
dublja kob. Bog uvijek blješti iznad naših duša kao 
Sunce iznad Zemlje. Ali čovjek svojim paklenim eks¬ 
plozijama može i Sunce zastrti. Čovjek može Bogu 
zabraniti da mu svijetli u duši i dovesti sebe do sa¬ 
mouništenja. Užasno, klevetnički, zvuči rečenica iz 
prvog pisma: »Ne vjerujem više u Boga jer nas je 
izdao!« T'ko je koga izdao? Ta stravična optužba na 
Boga, još je niži spust u još dublji mrak iz kojega ne 
može izroniti zvijezda spasenja. U taj mrak ni Božje 
svjetlo ne može probiti. A probilo se kroz sva zlo¬ 
djela onoga mladoga, zavedenog Nijemca koji je Bogu 
signalizirao svoju krivnju. Samo tako se otvara put 
zraci svjetla po kojoj se otkriva Bog. Samo tako se 
može uhvatiti njegov glas. To je kao otvaranje prijem¬ 
nika, da bi se uhvatio glas iz drugog svijeta. Autor 
drugog pisma, u svomu dramatičnom opisu događaja, 
izrekao je istinu i neistinu u najpotresnijoj rečenici: 
»Nikad se Bog nije oglasio, ni onda kad je moje srce 
kričalo za njim.« Da, nije se oglasio, jer srce nije 
■kričalo za njim. Kričao je strah, užas, očaj, gorčina 
u njemu. Srce se grčllo i bučilo, tražilo izlaz Iz 

pakla, ali nije zvalo! Zov počinje s kajanjem, prizna¬ 
njem vlastite krivnje, bolom srca što je povrijedilo i 
Izdalo Ljubav. Na taj poziv Bog se odazivlje ravno 
srcu, a ne kroz oblake. Boga se ne traži po nebu ne¬ 
go po srcu. Na onakav način bilo ga je uzalud dozi¬ 
vati u paklu Staljingrada, gdje su se sudarile dvije 
mržnje u borbi za prevlast, ujedinjene u zajedničkom 
preziranju Boga. 

Mladi, nekoć okrutni Nijemac, jest čudesan svje¬ 
dok ove istine. Sigurno potpomognut molitvama svo¬ 
je pobožne majke, on se zgrozio nad paklom u sebi 
i izvan sebe. Klizeći po vlastitom doprinosu općoj 
tragediji, otkrio je krivca u sebi i požalio vlastitu 
okrutnost. Kajanje mu je probilo put do Boga. Nje¬ 
gov duboko ljudski potez, prosjan božanskim odazi¬ 
vom, djeluje upravo potresno. VViesenthalov postu¬ 
pak, naprotiv, jest — stravičan! Tko je od ove dvojice 
bio više slijep? Viarl je umro, ostali su oni koji ne 
opraštaju. Živi, pobjednici, koji su privremeno pobi¬ 
jedili neprijatelja izvan sebe, ali nisu onoga u sebi! 
Umjesto oproštenje od Boga, traže od ljudi opravda¬ 
nje za svoje postupke. To je temeljna zabluda našeg 
vremena! Pa je opravdano pitanje: Može li današnji 
mozak primiti Božje svjetlo, duša Božje impulse? 
Grijeh trne sva božanska svjetla u nama i razara svu 
toplinu i život pobožanstvenjene ljudskosti, demo'lira 
prijemnike milosti u duši. Um tada postaje samo le¬ 
deni, beživotni, krvavi mjesec u sablasnoj noći duše 
i svijeta ... 

Baudelaire je jednim stihom, a božanstvenom jas¬ 
noćom, opisao i razjasnio tragediju današnjeg čovje¬ 
ka: »Sve je izdalo tebe, jer ti si izdao mene«, to jest 
Boga! Pakao u svijetu stvaraju ljudi oslobađanjem 
crnih energija zla u sebi. A vrhunac je perverzije, 
kad se krivac pretvara u tužitelja, dobacujući Bogu 
da je izdao čovjeka. Tko je koga prezreo? A pouka 
je povijesti da prezir Boga nužno dovodi do prezira 
čovjeka. Sloboda bez Boga. jest život bez prava! Pri¬ 
vidno bučenje o ljudskom dostojanstvu i vrijednosti 
izaziva samo gorak smiješak na ustima onih koji i 

malo misle. Čovjek je danas službeno, zakonski prez¬ 
ren, čak prije rođenja! 

Djevica je u Fatimi objavila program spasenja. 
Uplela se u našu ovozemnu sudbinu. Najveća milost 
stoljeća, koju nismo shvatili, ako je već nismo i pro¬ 
igrali! Uza sve to, naposljetku, nakon svega, ona osta¬ 
je jedina i isključiva nada. 

IZJAVA ŠESTORICE 


Iz više razloga, knjigu ne želim sam zaključiti. 
Pozvat ću se na šest uglednih imena, šestoricu priz¬ 
natih fatimologa, koji su održali stručna predavanja 
na Trećem međunarodnom fatimskom seminaru, od 
16. do 22. kolovoza 1971. u Fatimi, odmah nakon Me¬ 
đunarodnoga Marijanskog i Marijološkoga kongresa u 
Zagrebu. Prisustvovalo mu je tridesetak teologa i 
i oko 450 uzvanika iz širokog svijeta, iz 25 zemalja, 
čak iz Indije. Filipina, Koreje, Tanzanije, Toga ... 
Među njima je bilo 'i nekoliko biskupa i kardinala. 
Referate su održali slijedeći stručnjaci: 

Joaquim M. Alonso — direktor znanstvene mari¬ 
janske revije »Ephemerides Mariologicae« u Madridu, 
kojega je leirijski biskup zadužio da napiše kritičku 
povijest Fatime. 

luigi Ciappi — teolog Papinskog dvora, domini¬ 
kanac, sada kardinal. 

Andre Richard — predsjednik Pokreta za jedin¬ 
stvo i suosnivač lista »L'Homme Nouveau«, koji se 
fatimskim pitanjima bavi već više od dvadeset godi¬ 
na. Posljednje mu je djelo »Znaci za naše vrijeme 
— Fatima i Drugi Vatikanski koncil«. 

John Movvatt — porijeklom Rus, doktorirao na 
»Russicumu« u Rimu, direktor »Domus pacis« u Fati¬ 
mi. glavni urednik ekumenske revije »Looking East«, 
čuvar glasovite kazanske ikone koja se čuva u Fa¬ 
timi. 

Jose Galamba de Oliviera — danas jedan od naj¬ 
boljih poznavalaca fatimskih događaja. On je prvi 
objavio životopis male Jacinte. 

John Haffert — svjetovnjak, autor mnogih knjiga, 
glavni urednik revije »Soul«. Njegova knjiga »Rusija 
će se obratiti« bila je u Americi bestseler. On je 
organizirao putovanja fatimske Gospe po svijetu. Go¬ 
vori šest jezika. 

To su ljudi koji su na spomenutom seminaru do¬ 
nijeli slijedeću izjavu: 

— Sakupljeni u »Domus pacis« u Fatimi, mi, su¬ 
dionici Trećega međunarodnog seminara: laici i sve¬ 
ćenici, među kojima mnogi predavači na nedavno 
održanom Marijološkom kongresu u Zagrebu, prizna¬ 
jemo važnost teme o Prečistom Srcu Marijinu radi što 
potpunijeg upoznavanja Presvete Djevice i njezine 
uloge u Crkvi i u svijetu. 

— Priznajemo, u svjetlu kritičke povijesne obrad¬ 
be koju je iznio otac Alonso i teološke studije oca 
Clappija, papinskog teologa, da tema o Prečistom 
Srcu Marijinu povijesno pripada Fatimskoj objavi, a u 
kojoj se nalaze specifični elementi koji znače nepri¬ 
jeporno obogaćenje. Zato je ovim radovima nužno 
dati najveći publicitet, jer će definitivno raspršiti sve 
sumnje koje se nabiru radi nedostatka pouzdanih in¬ 
formacija i nepoznavanja dokumenata. 

— Simbol ožalošćena srca, koji nam se pred¬ 
stavlja u Fatimi, duboko izražava suštinu Marijine 
osobe pri prihvaćanju i sudjelovanju u misteriju ot¬ 
kupljenja. Mi sa svoje strane priželjkujemo što bolju 
katehezu u tom smislu, a ta razmišljanja preporuču¬ 
jemo i kao pripravu za svetu žrtvu, čak i uklapanje 
u Molitvu vjernih pri svetoj liturgiji. To će 'i kod 
svećenika i kod vjernika izazvati uživljavanje u Mari¬ 
jina intimna osjećanja i njezino potpuno predanje ko¬ 
jim se pridružuje božanskoj žrtvi za grijehe i uvrede 
Bogu. 

— Priznajemo ne samo prikladnost zadovoljštine 
koju Djevica traži u Fatimi, nego Je smatramo traglč- 

no aktualnom, posebno nakon njezina preciziranja u 
mjestu Pontevedra, 1925. i 1926. godine, a to zato 
da se iskupe grijesi koj-i se počinjaju protiv Srca 
Djevice, koje je pnobodeno već na Kalvariji. Sumnje 
koje se u naše vrijeme bacaju na njezino Bezgrešno 
začeće, na trajno djevičanstvo, na njezino Božje I 
duhovno materinstvo, pogrđivanje njezinih slika, bez- 
božno ucjepljivanje pogrda na nju u srca naše djece, 
što je posebno teška uvreda našemu Gospodinu, sve 
to priječi planove njegova milosrđa u tom našem 
svijetu. Napokon, upozoravamo na pobožnost pet 
prvih subota u mjesecu. Želimo da se proširi u svim 
zajednicama i župama. 

— Preporučujemo da se energično širi tradicio¬ 
nalna praksa, koju su predložili Pape i Koncili: prika¬ 
zivanje Bogu posebnih djela i žrtava, nošenje škapu- 
lara, posebno moljenje svete krunice, jer se u raz¬ 
matranju njezinih otajstava obavlja najbolja priprava 
za sudjelovanje u euharistijskim tajnama. Ta djela 
imaju svoju vrijednost u tome što stvaraju stalnu 
naviku, koja ide za potpunim posvećenjem Bogu. Smi¬ 
sao zajedničke i osobne posvete Srcu Marijinu jest: 
da se što savršenije predamo Kristu i Ocu. 

— Mi, sudionici ovoga Međunarodnog seminara, 
svjesni doprinosa što ga ta tradicionalna sredstva 
imaju u duhovnom formiranju djece i mladeži, upu¬ 
ćujemo topli poziv svim vjerskim listovima i Mari¬ 
jinim organizacijama da se natječu, na međunarod¬ 
nom planu, kako bi se što više mladeži za to oduše¬ 
vilo. Neka pedagošku ulogu krunice, svagdašnjeg da¬ 
rivanja sebe i svojih žrtava za spas svijeta, upotri¬ 
jebe kao aktivne metode duhovnog odgoja, u svjetlu 
topline Srca Marijina. 

— Lik Djevice, žene sa srcem koje je ispunjeno 
najdivnijom nježnošću i herojskom hrabrošću, treba 
staviti kao uzor ženi današnjeg trenutka, koja se s 
pravom bori da u sebi aktivira sve Božje darove. 
Ali ne samo žene koje su danas lišene ideala kojemu 
bi služile, nego i muškarci, tako često ogrezli u ego- 

izmu, naći će u Mariji uzor velikodušne i nesebične 
ljubavi koja sudjeluje u Božjem stvarate I jskom djelu. 
Marija je pristala na ovozemno rođenje Isusovo, 
hrabro i velikodušno, pa služi kao uzor poštovanja 
prema ljudskom životu, protiv pobačaja i ograničenja 
poroda. 

— Marija pod znakom srca, koje izražava njezino 
univerzalno majčinstvo, jest snažan poziv na bratstvo, 
pravdu, mir i jedinstvo. Oni koji su tako sretni da 
su upoznali autentičnu fatimsku poruku, moraju je 
širiti, dakako, neizobličenu, kao najveći doprinos eku¬ 
menizmu, jedinstvu Crkve na općem svjetskom planu. 

— Sudionici izjavljuju da njezina izjava o Rusiji, 
zahvaćenoj zabludama, a koje su rođene zbog ohla¬ 
đene vjere i ljubavi Zapada, izjava da će je Djevica 
obratiti, na temelju urođene pobožnosti ruske duše 
prema Mariji, jest veličanstveni Božji dar tim narodi¬ 
ma. Sudionici obećavaju da će za to posebno moliti 
i raditi na vlastitom obraćenju, po zahtjevu Koncila 
i Fatime, da bi Crkva ponovno stekla upliv na svijet, 
da bi svojim svjedočanstvom požurila jedinstvo i mir 
svijeta. 

— Sudionici posebno zahvaljuju predavačima na 
Marijološkom kongresu u Zagrebu, koji su svojim re¬ 
feratima dali dragocjen znanstveno-teološki doprinos, 
a svojim odazivom proširili kontakte među ljudima. 
Posebno smo dirnuti prisutnošću Njegove Uzoritosti 
gospodina Emilijanosa, predstavnika patrijarhe Atana- 
gore, i srdačnom suradnjom u seminaru naše odije¬ 
ljene braće. Sjećat ćemo se provedenih dana na ovom 
svetom mjestu, u Fatimi, praćeni pažnjom svih naših 
prijatelja u svijetu. 

Tako ti uvaženi ljudi. 

